Veslis elgėsi taip, tarsi nieko nebūtų 
įvykę... 


Išvydusi jo veide šypseną, Lija apsisuko ir nubėgo prie 
upės. Jos akys buvo pilnos ašarų. 

Veslis ją pasivijo, griebė už pečių ir atsuko veidu į save: 

— Kas atsitiko, pupuliuk? Man atrodė, tu būsi laiminga, 
kai visiems papasakosiu apie mus tiesą. Tu juk norėjai šito vi- 
sada, argi ne? 

Ji atšlijo nuo jo, stengdamasi būti santūri: 

— Žinojau, jog anksčiau ar vėliau tai įvyks, bet kai išgir- 
dau tokius žodžius iš tavęs... Tu turi pasakyti savo draugams, 
kad mes išsiskiriame, ir, dėl Dievo, nevadink daugiau manęs 
“pupuliuku ". 

— Išsiskiriame? — Jis nustebęs žiūrėjo į ją. 

1 skyrius 


Virdžinijos uosto rajonas 
1803 metų rugsėjis 


Mažoje po lietaus siena pasislėpusioje tavernoje sute- 
mo, ir auksinėje žibinto šviesoje ant sienos ėmė šokti niūrūs 
šešėliai. Vėlyvai rudens saulei nusileidus, tavernoje tapo šal- 
ta. Už ąžuolinio prekystalio apkūni, švarutė, patraukli mote- 
ris plovė alavinius puodukus. Minkšti kaštoniniai jos plaukai 
apgobti muslino kyku. Ji niūniavo, tolydžio nusišypsodama, 
ir tada viename jos skruoste pasirodydavo duobutė. 

Atsivėrė šoninės, ne lankytojams skirtos durys, įleisda- 
mos drėgną šaltą vėją, ir į patalpą įsmuko mergina. Apsipras- 
dama su šviesa, ji sustingo vietoje. Bufetininkė pakėlė akis, 
susiraukė, piktai pliaukštelėjo liežuviu ir skubiai priėjo prie jos. 

— Lija, kiekvienąsyk, kai su tavimi matomės, tu atro- 
dai vis blogiau ir blogiau. Pasėdėk, o aš tuo metu sušildysiu 
tau punšo, — tarė, prievarta sodindama ant kėdės drebančią 
merginą, ir įkišo į ugnį Žarsteklį, slapta Žvilgčiodama į savo 
jaunesniąją seserį. Lija — jeigu tai buvo įmanoma — sublogo 
dar labiau. Atrodė, kad vieni tiktai kauleliai styro pro nešva- 
rią sulopytą suknelę; akys įdubo, aplink jas — mėlyni ratilai, 
nosis luposi nuo saulės. Viename skruoste puikavosi trys ilgi, 
vai žalia mėlynė. 

— Tai jo rankų darbas? — su pasidygėjimu paklausė bu- 
fetininkė ir kyštelėjo įkaitusį žarsteklį į “flipo"* puodelį. 

Lija tylėdama linktelėjo ir nekantriai ištiesė ranką į 
gėrimą. 

— Arjis bent pasakė, už ką tave muša? 

— Ne daugiau kaip visada. — Lija nugėrė pusę puodu- 
ko ir atsilošė į kėdės atkaklę. 


* Karštas gėrimas iš pasaldinto alaus su spiritu, kiaušiniu ir 
prieskoniais. 


— Lija, bet kodėl taip... . 

Lija atsimerkė ir piktai pažvelgė į seserį. 

— Geriau manęs neliesk, Bes, — įspėjo ji. — Tai juk ne 
pirmas kartas. Dirbk savo darbą, o aš pati pasirūpinsiu savi- 
mi ir vaikais. 

Bes nutilo ir nusuko akis. 

— Lengviau atsigulti po keliais padoriais džentelme- 
nais, negu tai, ką tau tenka iškęsti. 

Lija nuo šių vulgarių žodžių net nemirktelėjo. Dėl šito 
dalyko seserys taip dažnai bardavosi, kad į tokius išsireiški- 
mus nekreipdavo dėmesio. Jau prieš porą metų Bes įgriso jų 
pamišėlis tėvas, nuolatos mušdavęs dukteris už tai, kad “mo- 
terys gimusios nuodėmingos". Vyresnioji dukra paliko toli nuo 
upės esančią varganą jų fermą ir ėmėsi ieškoti darbo, o be to, 
“susidraugavo" su keliais vyrais. Suprantama, Liją mušė už 
Bes nuodėmes. O Bes bandė ją įtikinti mesti varganus tėvo 
namus. Tačiau Lija pasiliko tėviškėje ir prižiūrėjo savo šešis 
jaunesniuosius brolius ir seseris. Ji dirbo žemę, sėjo, kirto ja- 
vus, gamino valgyti, šiaip ne taip ramstė griūvančią trobą, o 
visų svarbiausia — gynė nuo tėvo rūstybės vaikus. 

— Pažvelk į save, — tarė Bes. — Tau galima duoti ke- 
turiasdešimt penkerius metus, o kiek tau iš tikrųjų? Dvide- 
šimt dveji? 

— Manau, taip, — pavargusi atsakė Lija. Ji per visą die- 
ną atsisėdo pirmą kartą ir, išgėrusi karšto gėrimo, dabar ilsė- 
josi. — Gal rastum man kokių nors drabužių? — tyliai paprašė. 

Bes vėl buvo bepradedanti garsiai rypuoti, bet apsigal- 
vojo, nuėjo už prekystalio ir ištraukė šalto kumpio, duonos bei 
garstyčių. Pastačiusi ant stalo Lijai lėkštę, ji atsisėdo priešais. 
Akies krašteliu pastebėjo, kad Lija delsia ir neskuba valgyti. 

— Tu juk galvoji, kaip šitą valgį nutempti vaikučiams? 
Tada aš tave maitinsiu per prievartą. 

Lija vos pastebimai šyptelėjo ir ėmė godžiai valgyti. Pri- 
sikimšusi burną, ji nuleido akis ir atsainiai, tarsi atsakymas 
visai jos nedomintų, paklausė: 


— "Tu jo pastaruoju metu nematei? 

Bes metė greitą žvilgsnį į nešvarius sesers plaukus. 

— Ar tu nemanai... — pratarė ji, bet užsikirto ir vėl 
nukreipė akis į ugnį. Tavernos tamsą perskrodė blykstelėjęs 
žaibas. 

“Vargšė Lija", — pagalvojo Bes. Daugeliu atžvilgių Li- 
ja buvo panaši į tėvą, ypač savo užsispyrimu ir neįveikiamu- 
mu. Bes galėjo išeiti iš namų, palikusi vaikus likimo valiai su 
tėvu, tačiau Lijai šeima, net nepaisant, kad vienas jos narys 
buvo senas beprotis girtuoklis, reiškė viską. Po motinos mir- 
ties Lija nusprendė auklėti vaikus tol, kolei paaugs ir galės 
išeiti iš namų pats jauniausias. Kas beatsitiktų, kaip su ja be- 
sielgtų, ji su jais skirtis atsisakė. 

Pasilikusi gyventi po vienu stogu su tėvu, Lija atkakliai 
puoselėjo savo svajonę. Jos troškimai buvo kiti, ne tokie kaip 
Bes, pasitenkinančios valgiu, pastoge ir šiluma. O Lija svajo- 
jo apie tai, kas neįgyvendinama. 

Jos svajonių objektas — toksai Veslis Stenfordas. Kai 
Lija dar buvo maža mergaitė, misteris Stenfordas, užėjęs į jų 
lūšną, kažko jos paklausė, o paskui, atsidėkodamas už pagal- 
bą, pabučiavo į skruostą ir davė auksinę monetą — dvidešimt 
dolerių. Kai Lija pasakojo Bes apie šį įvykį, jos akys blizgėjo. 
Bes tuoj pat nusprendė išleisti pinigus naujoms suknelėms, 
bet Lija įsiuto ir ėmė rėkti, kad monetą gavo ji iš savo Veslio, 
kad ji myli jį, o jis ją ir kad užaugusi už jo ištekės. 

Tuo metu Bes galvojo tiktai apie kažkur paslėptą žvil- 
gančią auksinę monetą, taip ir neprapirktą, netekusią savo ver- 
tės. Ji gailėjosi, jog Veslis nepadovanojo Lijai gėlių puokštės, 
ir bandė išmesti iš galvos mintį apie monetą, bet kartais pa- 
stebėdavo, kaip įsikibusi į Žagrę Lija sustodavo ir į kažką įsi- 
stebeilydavo. 

— Apie ką tu galvoji? — klausė Bes, ir Lija atsakė: 

— Apie jį. 

Bes atsidususi nusigręždavo. Nereikėjo nė klausti, kas 
tas “jis". 


Praslinko nemažai metų, kol Bes pagaliau nusprendė, 
kad daugiau nekęs piktų tėvo patyčių ir nesiners iš kailio j0 
fermoje, todėl iš fermos išėjo anapus upės ir įsitaisė taverno- 
je bufetininke. Ilija Simonsas prakeikė vyriausiąją dukrą ir 
uždraudė jai lankytis fermoje bei susitikinėti su jaunesniai- 
siais broliais ir seserimis. Bet per pastaruosius dvejus metus 
Lijai keletą kartų pavyko slapta aplankyti seserį ir paimti Bes 
paruoštus rūbus. Miestiečiai norėjo padėti vargstančiai Simon- 
so šeimai, bet Ilija vaikams uždraudė priimti paramą. 

Atėjusi į taverną pirmą kartą, Lija ėmė klausinėti apie 
Veslį Stenfordą. Tuo metu Bes džiūgavo, kad susipažinusi su 
visais turtingais plantacijų savininkais, O iš jų visų turtingiau- 
si buvo Veslis ir jo brolis Trevisas. Ištisą pusvalandį Bes pasa- 
kojo, koks Vesas gražus, koks jis mandagus, kaip dažnai 
lankosi tavernoje ir kokia Lija bus laiminga, kai jie susituoks. 
Bes tai buvo vizija, sutrumpinanti šaltus žiemos vakarus, ir ji 
galvojo, kad Lija irgi panašiai suvokia jos pasakojimus. Bet 
vieną kartą, prieš kelis mėnesius, Bes juokaudama Lijai at- 
skleidė paslaptį, kad Vesas susižadėjo su jauna gražuole, ledi 
Kimberle Šou. 

— Ką tu dabar mylėsi? — nusijuokė Bes, bet nutilo, 
išvydusi, kaip išblyško Lijos veidas. Buvo matyti, kaip po mė- 
lynėmis ir purvu iš jos veido atslūgsta kraujas. 

— Lija! Tu juk negali rimtai svajoti apie Veslį. Jis tur- 
tingas, labai turtingas, ir jam svetainėje nereikalinga tokia... 
sakykim, panaši į mane “ledi" ir tokia vargšė murzė kaip tu. 
O toji mis Šou — jo aplinkos mergina. 

Lija tylėdama atsistojo ir pasuko durų link. Bes čiupo 
ją už rankos. 

— Juk tai tik svajonė. Nejaugi tu nesupranti? — Ji pa- 
tylėjo. — O štai trečiasis sodininkas galbūt ir susidomėtų mo- 
terimi iš... iš mūsų kranto. 

Lija nieko neatsakė ir išblyškusi išėjo iš tavernos. At- 
ėjusi kitą kartą, ji elgėsi taip, tarsi nieko nežinotų apie Veslio 
Stenfordo sužieduotuves. Ji dar uoliau klausinėjo Bes apie 


Veslį, bet dabar Bes nenorėjo smulkiai kalbėti šia tema, tik 
dar kartą priminė seseriai apie jo ketinimą vesti. Lija taip šal- 
tai pažvelgė į seserį, kad Bes nusuko akis į šalį. Iš pažiūros 
tokia trapi ir bejėgė, Lija kartais pasirodydavo nepaprastai 
tvirta ir užsispyrusi. Nuo to laiko Bes nusprendė su ja nesi- 
ginčyti, ir kiekvieną sykį, kai ją sesuo aplankydavo, ji abejin- 
gu tonu pasakodavo apie paskutinį Veslio lankymąsi tavernoje. 
Ji taip ir nepasakė, kadjis čia pradėjo užeidinėti dažniau, nes 
taverna stovėjo pakeliui tarp jo namų ir Šou plantacijos. 

Dabar Lija atsilošė į kėdės atkaltę, įkišo ranką į lopy- 
tos sulopytos suknelės kišenę ir delne suspaudė prieš daugelį 
metų iš Veslio gautą auksinę monetą. Per tuos metus ji taip 
dažnai ją čiupinėdavo, kad moneta visiškai nusigludino. Daug 
kartų naktimis, negalėdama užmigti po tėvo smūgių, Lija at- 
sisėsdavo ant šiaudinio čiužinio, glostydavo monetą ir prisi- 
mindavo kiekvieną savo susitikimo su Vesliu Stenfordu 
akimirką. Jis ją pabučiavo į skruostą, O per visą gyvenimą, kiek 
ji prisimena, tas bučinys buvo vienintelis. Kartais iš Bes pasa- 
kojimų buvo galima spręsti, tarytum jis save laikąs vos ne Die- 
vu, manąs, kad yra geriausias už visus kitus Žmones žemėje, 
tačiau Lija žinojo, koks jis gali būti geras. Jis galėjo pabu- 
čiuoti pirmąkart gyvenime išvystą liesutę mažą apskretėlę ir 
dosniai apdovanoti. Garbėtroškos ir pasipūtę vyrai taip nesi- 
elgdavo. Bes jo taip gerai nesuprato, kaip suprato Lija. Ateis 
diena, galvojo Lija, ir ji vėl susitiks Veslį, jis pamatys jos aky- 
se meilę ir... 

— Lija! — Bes pakėlė balsą. — Nemiegok. Senis grei- 
tai tavęs pasiges. Tau laikas grįžti. 

— Aš žinau. Bet čia taip gera ir šilta. 

— Tu galėtum čia pasilikti visada, jeigu... 

Lija atsistojo ir nutraukė Bes kalbą: 

— Ačiū tau, Bes, už viską. Po mėnesio aš vėl tave ap- 
lankysiu. Mes neišgyventume, jeigu ne tu ir tavo... 

Atsivėrė sunkios durys priešais ir įėjo vyras, stambiu 
savo kūnu užpildydamas visą durų angą. Durys užsitrenkė. 


— Dieve, — užslopo Bes, sekundei apmirė, po to nusi- 
šypsojo ir priėjo prie jo. — Šiandien taip drėgna, misteri 
Stenfordai, kad neįmanoma išeiti į gatvę. Leiskite aš jums pa- 
dėsiu, — pasisiūlė ji. Padėdama jam nusivilkti puspaltį, ji žvilg- 
terėjo į be žado-apmirusią Liją. 

“Jis beveik nepasikeitė", — pagalvojo Lija. Jai atrodė, 
kad jis dar aukštesnis, raumeningesnis ir gražesnis negu anks- 
čiau. Šlapi tankūs juodi Veslio plaukai raitydamiesi krito ant 
kaklo, o ant blakstienų pakibę vandens lašeliai akis darė dar 
tamsesnes ir išraiškingesnes. Bes pasistiebusi ant pirštų galų 
ėmė ranka purtyti jo tamsiai žalią vilnonį surdutą. Jo storas, 
tvarkingas šlaunis buvo aptempusios briedenos, o kojos ap- 
autos ilgaauliais batais. 

— Aš nežinojau, ar pas jus atidaryta. Nejaugi Benas nie- 
kada nakčiai jūsų nepaleidžia? — paklausė jis Bes apie šei- 
mininką. 

— Jis man tą leidžia tiktai tada, kai mano, jog praleisiu 
naktį naudingai. Aš neturiu su kuo praleisti šį vakarą, tad ga- 
liu stypsoti ir už bufeto, — patraukė per dantį ji. — Dabar 
sėskitės, o aš atnešiu jums išgerti ko nors karšto. 

Ir Bes pabandė nuvesti Veslį Stenfordą į atskirą kam- 
bariuką, atitvertą aukštomis užtvaromis, kad jis atsidurtų nu- 
gara į Liją, kuri išpūtusi akis sustingo vidury kambario. 

Tyliai nusijuokęs, Veslis nuėmė jos rankas: 

— Ko tu sieki, Bes? 

Čia jis išvydo Liją, ir Bes pastebėjo, kad vyriškio akyse 
žybtelėjo kibirkštėlės. Jis taip žvelgė į merginą, kaip žiūri į 
moterį vyriškis, bandydamas atspėti, kokią vietą ji užima vi- 
suomenėje. Buvo aišku, kad jis suprato, kokia ta vieta. 

— Kas... tavo ši graži draugužė, Bes? 

“Kaip jis moka laikytis, — pagalvojo Bes. — Tikriau- 
siai tokius Žmones gerų manierų moko nuo lopšio". 

— Tai mano sesuo Lija, — perdėtai mandagiai atsakė 
Bes. — Lija, tau laikas grįžti namo. 

— Kol kas dar anksti, — atsakė Lija ir įžengė į šviesą. 

Bes išvydo seserį tarsi svetimo Žmogaus akimis ir suprato, kad 
virš jos tarsi tamsus debesis kybo skurdas ir nesėkmės. Ta- 
čiau pati Lija nesuvokė, kaip atrodo. Jos akys buvo nukreip- 
tos į Veslį, ir jis klausiamai pažvelgė į ją. 

— O kas būtų, jei jūs abi, jaunosios ledi, kartu su mani- 
mi išgertumėte po puoduką grogo? 

Bes atsistojo tarp jų. Dėl savo paprastumo Lija svaidė į 
Vesą tokius žvilgsnius, kurie paprastai pavyksta tiktai paty- 
rusioms kekšėms. 

— Man reikia imtis darbo, o Lijai metas grįžti namo, — 
pareiškė Bes, įsispitrijusi į seserį. 

— Namuose manęs niekas nelaukia, — atsakė ji ir vik- 
riai apėjo seserį. — Aš mielai išgersiu su jumis, Vesli. — Ji 
ištarė jo vardą taip, tarsi tartų jį šimtą kartų per dieną (taip 
ir buvo), ir nepastebėjo, kaip pakilo Veslio antakiai, kai ji įnė- 
rė į kambariūkštį, atsisėdo ir laukiamai pakėlė į jį akis. 

— Flipas čia geras, — pranešė ji. 

Vesas sekundę nužvelgė jos murziną, adaasio iai ir mė- 
lynėmis nusėta veidą, o paskui atsisėdo ant suolo kitoje stalo 
pusėje. 

— Du puodukus flipo, — negarsiai paprašė jis Bes. 

Supykusi toji pasuko prie prekystalio. 

„— Tu dabar dirbi pas Beną? — paklausė Ves. 


' — Aš kol kas gyvenu su savo šeima. — Jos akys rijo 
Veslio veidą, prisimindamos kiekvieną bruoželį, kiekvieną li- 
niją. — O jūs suradote savo draugo žmoną? — paklausė ji, 


turėdama omeny savo pirmąjį susitikimą su Vesu. Jis ne iš 
karto suvokė, apie ką ji kalba. 

— Klėjaus žmoną? — paklausė jis, paskui nustebęs nu- 
sišypsojo. — Nejaugi čia ta mergaitė, kuri mums tada padėjo? 

Lija tylėdama išsitraukė iš sijono kišenės aptrintą auk- 
sinę monetą ir pagarbiai padėjo ant stalo. 

Vesas nustebęs paėmė ją į rankas ir pasuko prieš švie- 
są, apžiūrinėdamas monetos kraštelyje pratrintą skylutę. 

— Kokiu būdu?.. — paklausė jis. 

— Nagu, — šypsodamasi atsakė ji. — Tai truko labai 
ilgai, bet aš bijojau pamesti monetą, jeigu neprisirišiu jos 
prie rūbų. 

Vesas susiraukė ir padėjo monetą ant stalo. 

Keista — mergina išsaugojo auksinę monetą, tuo tarpu 
kai, nėra abejonių, labai vargsta. Neįtikėtinai riebaluoti jos 
plaukai buvo atmesti atgal, ir netikėtai jam galvoje nejučia 
kilo klausimas, kokios jie būtų spalvos išplauti? 

Ištiesusi ranką paimti monetos, Lija palietė jo plaštaką 
ir, sulaikiusi kvapą, dviem pirštais gėrėdamasi palytėjo ilgų, 
gražių, švariomis panagėmis jo pirštų galiukus. 

Bes taip trinktelėjo ant stalo du puodukus flipo, kad šis 
net kliūstelėjo per kraštus, ir įsiutusi pažvelgė į Liją. 

— Misteri Stenfordai, nagi papasakokite mano seseriai 
apie tą jauną gražuolę, kurią jūs greitai vesite. Lija labai no- 
rėtų apie ją pasiklausyti. Papasakokite, kokia ji graži, kaip 
gerai moka šokti ir kaip nuostabiai rengiasi. 

Vesas atitraukė ranką, kurią lietė Lijos pirštai, ir nu- 
sijuokė: 

— Galbūt tau pačiai geriau papasakoti, Bes: tu, atro- 
do, daug Žinai apie mano būsimą žmoną. 

— Ko gero, aš taip ir padarysiu, — atsiliepė Bes ir pa- 
čiupusi už kito stalo stovinčią kėdę prisislinko prie jų kamba- 
riuko durų. Bet, išvydusi Lijos akių išraišką, apsigalvojo ir 
nesėdo. 

Jų žvilgsniai akimirksniui susitiko. Kodėl ji bando Liją 
apsaugoti? Argi ji pati.jai nenorėjo būtent šito? Kad tiktai 
Lija taip rimtai į jį nežiūrėtų! Bes juos paliko vienus. 

Vesas nugėrė iš garuojančio puoduko didelį gurkšnį, pa- 
žvelgė į priešais sėdinčią išsekusią mergaitę ir paklausė sa- 
vęs, ar ji seniai tapo kekše. Žinoma, nepaisant aplaidžios 
išvaizdos, ji moka į save atkreipti vyro dėmesį. Jos žvilgsnis 
toks, tarsi visą gyvenimą būtų jo laukusi. Jį tai ir pamalonino, 
ir nemaloniai paveikė. Ar tik jai neatrodo, kad jis jai kažką 
skolingas? 

— Tai ką gi jūs sakėte, Vesli?.. — priminė Lija, pasilen- 
kusi taip arti, kad jis pajuto jos neprausto veido kvapą. 

— Kimberlė, — negarsiai atsiliepė jis. Ko gera, geriau 
galvoti apie Kim, o antraip, neduok Dieve, jis gali susižavėti 
šia “kvepiančia" kerėtoja. — Jums iš tikrųjų tai norisi išgirs- 
ti? Aš turiu omeny... paprastai moterys nemėgsta klausytis 
apie kitas moteris. 

— Aš noriu apie jus žinoti viską iki galo, — įkvėptai, 
nuoširdžiai atsakė ji. 

— Iš esmės, nėra ką labai nė pasakoti. Mes susitikome 
apytikriai prieš porą metų, kai ji atvažiavo į svečius pas savo 
brolį Stiveną Šou. Jų tėvai mirė, kai jie buvo dar vaikai, ir 
Kimberlę išsiuntė į šalies rytus, kur ji gyveno pas savo dėdę ir 
tetą. O Stivas pasiliko pas gimines čia. 

Nors buvo perspėjęs, kad “nėra ką labai nė pasakoti", 
iškilmingas Veslio pasakojimas truko visą valandą. Vesas iš 
karto pamilo gražuolę Kimberlę, bet ji pavergė dar ne vieną 
dešimtį jaunuolių, ir jis dėl jos rungėsi ištisus metus. Veslis 
tikino, jog Kim graži, gera, švelni, maloni, ji myli gražius daik- 
tus, knygas ir muziką. k 

Lija taip stipriai suspaudė alavinį puoduką, kad pabalo 
jos pirštų kauliukai. 

— O jūs greitai susituoksite? — sukuždėjo ji. 

— Pavasario pradžioj, balandį. Ir tada trise, kartu su 
Stivenu, mes persikelsime į Kentukio valstiją. Aš tuose kraš- 
tuose pirkau Žemių. 

— Jūs išvažiuosite iš Virdžinijos? — Lija sutriko. — O 
kaip bus su jūsų plantacija? 

— Virdžinija pernelyg maža man ir mano broliui. Visus 
mano trisdešimt ketverius metus mane laikė jaunesniuoju Tre- 
viso broliu. Todėl nusprendžiau pasistatyti nuosavą namą. Ir, 
be to, man rūpi viską pradėti iš pradžių su gražia žmona. 

— Ir jūs negrįšite? — sukuždėjo ji. 

— Matyt, ne, — atsakė jis ir paniuro, nustebintas jos 
nusiminimo. Nepaisant aplaidžios išvaizdos ir sklindančių nuo 

jos kvapų, jį traukė prie šios merginos. 

— Lietus liovėsi, man laikas namo. Džiaugiuosi su ta- 
vimi susipažinęs. 

Jis pakilo ir metė ant stalo pinigus. 

— Iki susitikimo kitą savaitę, Bes, — tarė jis ir pasuko 
prie durų. 

Lija puolė įkandin jo, bet Bes čiupo ją už rankos: 

— Tu supranti, ką darai? 

Lija išsiplėšė: 

— Man tai visada atrodė, jog tu norėtum, kad bendrau- 
ti su vyrais man būtų malonu. 

— Kad būtų malonu su jais kalbėtis — taip. Bet aš bi- 
jau, kad Veslis Stenfordas tave užbūrė. Tau skaudės, bus skau- 
džiau negu nuo tėvo kumščiavimų. Ką tu apie vyrus žinai? Tu 
moki tiktai arti žemę ir rinkti maistui laukinius augalus. Tu ne- 
Žinai... 

— O galbūt aš išmoksiu! — kimiai atsakė Lija. — Aš jį 
myliu. Jis greitai išvažiuos, ir aš turiu tiktai vieną šansą, tai ir 
noriu jį išnaudoti. 

— Lija, prašau tavęs, nebėk paskui jį. Atsitiks kažkas 
baisaus, aš tą tiksliai Žinau. 

— Nieko baisaus nebus, — tyliai atsakė Lija ir puolė į 
gatvę. 

Veslis kaip tik sėdo ant savo arklio. 

— Galjūs man sutrumpinsite kelią? — sušuko Lija, tam- 
soje klupdama kiekviename žingsnyje. 

Vesas stovėjo nejudėdamas, žvelgdamas mėnulio švie- 
soje į ją ir visomis jėgomis troško, kad ji nueitų. Joje buvo 
kažkas bauginančio, tarsi juos būtų suvedęs likimas, tarsi jų 
laukė kažkas neišvengiama. Velniai rautų! Nuo sužadėtuvių 
dienos jis buvo toks švelnus su Kimberle, toks jai ištikimas ir 
ruošėsi taip elgtis iki pačių vestuvių. Jį neramino ne tai, kad 
gali nusidėti su šia mergina, o stebino jos pasiryžimas, tikslo 
siekimas. Bet kodėl ji visus šiuos metus saugojo monetą? 

— Tada einam, — pasiūlė jis, nušoko nuo arklio ir pač- 
mė gyvulį už pavadžio, nes nenorėjo, kad liesutis Lijos kūne- 

lis atsidurtų pavojingu artumu viename balne su juo. 

Dar niekada gyvenime Lija nebuvo tokia guvi. Greta 
jos eina žmogus, kurį ji myli. Būtent dabar viskas vyko taip, 
kaip jai dingojosi svajose nuo to laiko, kai buvo dar vaikas. 
Spausdama kumštyje, įsikištame į suknelės kišėnę, monetą, ji 
kita ranka paėmė Veslį už parankės. 

Jis pažvelgė į ją iš viršaus, ir ar tai buvo mėnulio švie- 
sos žaismas, ar kai ką nuslėpė tamsa, bet ji jam pasirodė gra- 
ži. Mėlynės ir įdrėskimai, kurių dabar nebuvo matyti, jam 
anksčiau trukdė įžiūrėti jos putnias lūpas ir dideles Žavias akis. 
Jis atsiduso, tarsi suvokdamas savo pralaimėjimą, ir nuėjo gre- 
ta jos. 3 
Kai taverna dingo iš akių, Lijos širdis ėmė pasiutusiai 
plakti. Jos sąžinė, iki šiol užliūliuota trijų alaus puodukų, da- 
bar kuždėjo, kad Bes teisi, kad jai nėra ką čia veikti. Ir vis 
dėlto kažkur sielos gilumoje glūdėjo mintis, kad būtent dabar 
ji turi vieną vienintelį šansą pasiekti meilės, ir norėjo jį iš- 
naudoti. Vėliau, kai Veslis išvyks, 0 ji po senovei uždarbiaus 
savo šeimai, ji prisimins šią naktį. Galbūt jis vėl ją pabučiuos. 

Lijos mintis išdavė jos akys. Ji pažvelgė į jį, ir Veslis, jau 
daugiau apie nieką negalvodamas, pasilenkė ir ją pabučiavo. 

Apsilpusi ji prisiglaudė prie jo. Mergaitės kūnas jo su- 
diržusiose rankose buvo švelnus ir trapus, bet ji vaikiškai spau- 
dė lūpas. Šioje merginoje derinosi paleistuvės patirtis ir 
skaistuolės nekaltumas. Užmerkusi akis, ji lūpomis prisilietė 
prie jo lūpų, po to prisispaudė prie jų dar kartą, ir Veslis pra- 
skyrė jos lūpas. Paskutinė jo mintis buvo ta, kad ji nuostabiai 
greitai mokosi. 

Mergina atsidavė jam taip, tarsi seniai jo troško, o Ves- 
lis atsišaukė troškimui, kuris kaupėsi.mėnesiais. Lijos galva 
atšlijo nuo jo galvos svorio, Veslio rankos paniro į sulipusius 
Lijos plaukus ir pasuko jos galvą taip, kad galėtų rasti lūpas. 

Jis išsivadavo iš jos glėbio. Veslio akys blizgėjo, jis sun- 
kiai alsavo. Palaidi Lijos plaukai nusileido iki talijos, lūpos 

prisipildė karščio. 

— Kokia tu graži, — sukuždėjo jis ir vėl ėmė ieškoti įc 
lūpų, o pirštai sagstė suknelės apykaklę. 

— Ne! — Netikėtai Lijai tapo baisu. Ji svajojo tikt: 
apie vieną bučinį, viso labo tik apie vienintelį. O Veso rankc 
glostė jos kūną po suknele, ji suprato, jog, net pasakiusi “ne? 
neturės jėgų jo atstumti. 

— Vesli, — sukuždėjo ji ir liovėsi priešinusis. — Vesl 
tu mano. 

— Taip, mieloji, — išsiblaškęs atsakė jis, bučiuodama 
jos kaklą. Šiurkštus išdužęs suknelės audeklas lengvai plyšc 
Labai greitai drabužis nukrito nuo jos kūno, ir Lija stovėj. 
nuoga mėnulio šviesoje. Jis liesučiame kūne buvo matyt 
kiekvienas kaulelis, kiekvienas raumuo. Tiktai pilnos, neprie 
kaištingos formos krūtys išdavė joje moterį. | 

Veslis atsargiai ją pakėlė ir paguldė ant nukritusio nu 
jo pečių apsiausto. 

Nežinodama, ką daryti toliau, kaip jam suteikti tą pasi 
mėgavimą, kurį ji pati jautė, Lija, kolei jis glostė jos kūną i 
tuo pačiu metu nusirenginėjo pats, gulėjo nejudėdama. 

Kada jis ją užvaldė, Lija suriko iš skausmo. Veslis se 
kundei sustojo, toliau glostydamas jos plaukus ir bučiuoda 
mas skruostą. 

Lija atsimerkė, pro ašaras pažvelgė į jį, ir ją užliejo lai 
mės jausmas. Greta jos buvo Veslis, vyriškis, kurį ji visad. 
mylėjo ir mylės iki pačios mirties. 

— Taip, — sukuždėjo ji. — Taip! 

Veslis pagreitino judesius, ir tiktai pačioje pabaigoje Li- 
ja pajuto kažką panašaus į malonumą. Kada jos kūnas suvir 
pėjo paskutinėje konvulsijoje, jis čiupo Liją už pečių i: 
sukuždėjo jai į ausį: “Kimberle!" 

Lija ne iš karto suprato, kas su ja įvyko. Jis tarė “Kim. 
berle“. 

Vesas, jausdamasis išsekęs, nusirito nuo jos ir, kolei Lije 

tempė ant savęs suplėšytą seną suknelę, gulėjo, prisidengęs akis. 

— Tu gera mergaitė, — prašneko jis dar neatsigavęs ir 
įkišo į nuleistų kelnių kišenę ranką. — O čia tau už išgyveni- 
mus, — pridūrė jis ir metė prie jos kojų auksinę monetą. — 
Jeigu mes susitikinėsime ir toliau, tu turėsi šio gero pilną 
skrynią. 

“ „Lija nustebusi žiūrėjo, kaip jis atsistojo, pakėlė apsiaus- 
tą ir skrybėlę. Ištiesęs ranką, paėmė ją už smakro: 

— Per tave, mergaite, aš užsitrauksiu bėdą. — Jis atsi- 
traukė per žingsnį. — Tikiuosi, bent kur nors tu švari. 

Taręs šiuos žodžius, jis šoko ant arklio ir nušuoliavo. 

Lija ne iš karto atgavo sugebėjimą judėti. “Na kokia aš 
beviltiška kvailė", — pagalvojo ji, pajutusi greičiau nustebi- 
mą negu kažkokius kitokius jausmus. Ji buvo kūdikis, kuris 
tiktai dabar suprato, kad pasakų burtininkų nėra. Lija iki šiol 
galėjo kentėti siaubingą gyvenimą, nes kitame vaivorykštės 
krašte stovėjo didysis dievas Veslis. Bet galų gale jis pasirodė 
paprasčiausias vyras, kuris pasiėmė tai, ką jam nesavanaudiš- 
kai pasiūlė. 

— Nesavanaudiškai! — suriko ji ir pasilenkusi griebė 
gulinčią prie kojų monetą. Palaikiusi ją rankoje ir pajutusi 
šaltą metalą, ji pagalvojo, kiek valgio ir drabužių galima nu- 
sipirkti už šiuos pinigus ir kokia kaina jie jai atiteko. Prisimi- 
nusi daugelį savo vaikiškų svajonių metų, Lija nusijuokė ir 
pirmąkart per visą gyvenimą pasielgė neprotingai: sviedė mo- 
netą kuo toliau, į juoduojančios upės pusę, ir, išgirdusi ją 
pliumptelint į vandenį, nusišypsojo. 

— Simonsų šeimoje ne visos mergos parsidavėlės! — 
suriko iš visų jėgų. 

Ašaras ji sutramdė. Jau seniai Žinojo, kad verkti bepras- 
niška. Lija pasuko ten, kur, kaip jai atrodė, buvo jų namai. 
Visą Jos kūną skaudėjo, ir ji ėjo lėtai, suprasdama, kad iki 
1ušros grįžti nespės ir kad namuose vėl gaus lupti. Jausdama, 
<ad svajonės sudužo, ji vos vilko kojas ir dar labiau negu anks- 
“iau bijojo ateities. 

Vaitftilde buvo bažnyčia su varpine, didelė ir nepapras- 
tai graži: sienos baltai nutinkuotos, pro vitražinius langus ver- 
Žėsi saulė. Pastoriaus sakykla buvo aukštai virš tikinčiųjų 
galvų, į ją vedė drožiniais puošti riešutmedžio laiptai. Kie- 
tuose, sienų paneliais atskirtuose suoluose sėdėjo besimel- 
džiantieji. | 

Veslis Stenfordas sėdėjo greta savo būsimosios žmonos, 
vos liesdamas pirštais jos ranką, paslėptą po rožinės suknelės 
klostėmis. Kimberlė Šou, aukštai iškėlusi galvą, pagarbiai 
žvelgė į pastorių. Ji buvo graži — putnūs skruostai, didelės 
mėlynos akys ir švelni dailiai išbrėžta burna. Kartais šypso- 
damasi ji žvilgtelėdavo į Veslį, ir jos skruoste išryškėdavo 
duobutė. 

Šalia jos sėdėjo jos brolis Stivenas Šou. Aukštas ir stam- 
bus jaunuolis buvo panašus į Kimberlę: šviesiaplaukis, gra- 
žus, su duobute smakre. 

Greta Stiveno sėdėjo dvi poros: Klėjus ir Nikol Arm- 
strongai, o už jų — Trevisas ir Rigan Stenfordai. Stipruolis 
Trevisas visą laiką erzėjo suole, jis neslėpė skubąs namo, o jo 
gražuolė žmona taip pat atvirai svaidė į jį baisius žvilgsnius. 
Bet Trevisas nekreipė į juos dėmesio. Klėjus, atvirkščiai, sė- 
dėjo visiškai nejudėdamas ir tiktai retsykiais Žvilgtelėdavo į 
savo miniatiūrinę tamsiaplaukę žmoną, tarsi norėdamas įsiti- 
kinti, ar ji dar yra šalia. 

Veslio pirštai spaudė Kim riešą. Jis galvojo apie visus 
reikalus, kuriuos reikėjo suspėt užbaigti iki to laiko, kai po 
dviejų savaičių jie išvažiuos į Kentukį. Sekmadienį jie susi- 
tuoks, praleis naktį — nuostabią naktį! — Stenfordų planta- 
cijoje ir ankstų pirmadienio rytą leisis į kelią. Naujoje 
valstijoje jų laukė Veso nupirktas žemės sklypas, kuriame bu- 
vo pastatytas naujas namas ir tvartas, O gyvulius prižiūrėjo 

kaimynas. Pirmąkart gyvenime Vesas gyvens ten, kur apie jį 
galės spręsti pagal jo nuveiktus darbus ir vadins ne vien tik 
Treviso Stenfordo broliu. 

Kolei Vesas mąstė apie šią idilę, triukšmingai atsivėrė 
šoninės durys. Pastorius Smitas nutraukė savo monotonišką 
pamokslą, pažvelgė ten, iš kur pasigirdo triukšmas, ir išvydo 
kažką tokio, nuo ko neteko amo. 

Senasis beprotis Ilija Simonsas paraudusiu nuo įniršio 
veidu tempė paskui save virve surištomis rankomis merginą, 
tikriausiai vieną iš savo dukterų. Dėl sužaloto ir sutinusio vei- 
do jos nebuvo galima pažinti. 

— Nusidėjėliai! — suriaumojo senis. — Sėdite Viešpa- 
ties namuose, bet vis tiek esate palaidūnai ir sugulovai! 

Jis stūmė merginą tokia jėga, kad ji sukniubo ir krito 
ant kelių. Kada Ilija, stvėręs už plaukų, ją pakėlė, visi pa- 
matė, kad ji nėščia. Liesame jos kūne išsiskyrė apskritas stan- 
dus pilvas. 

— Trevisai! — maldaujamai sušuko Rigan, bet Trevisas 
jau pašoko sulaikyti senio. 

Ilija išsitraukė iš kišenės pistoletą ir prispaudė prie mer- 
ginos galvos: 

— Šita kekšė svetimvyrė neverta gyventi! 

— Viešpaties buveinėje! — rūsčiai suriko pastorius 
Smitas. 

Vilkdamas merginą, Ilija lipo BIBLŽIS, vedančiais į pa- 
storiaus sakyklą, aukštyn. 

— Žiūrėkite į ją! — subliovė jis, atitraukdamas jos pe- 
čius atgal taip, kad būtų geriau matyti pilvas. Koks nusidėjė- 
lis tai padarė? 

Dvasininkas buvo beeinąs artyn, bet niekšas į įrėmė pis- 
toletą į merginos smilkinį. Ji buvo vos gyva, viena akis užti- 
nusi, o antra negyvai žvelgė žemyn. Aplenkdamas suolą 
Trevisas lėtai slinko prie senio. 

— Klausyk, Ilija, — ramiai prakalbo jis. — Mes sužino- 
sime, kas tai padarė, ir priversime jį ją vesti. 

— Tą padarė velnias! — suklykė senis, tįstelėjęs galvą. 
Visi sėdintys bažnyčioje vienu balsu aiktelėjo. 

— Ne, — ramiai atsakė Trevisas, lėtai eidamas pir- 
myn. — Tai atliko žmogus, ir jam teks ją vesti. O dabar ati- 
duok man pistoletą. 

— Joks ne Žmogus! — atsišaukė Ilija. — Aš akių nuo 
jos nenuleidau, aš ją sekiau dieną ir naktį, aš stengiausi įkalti 
jai į galvą padorias mintis, o ši merga... — Jis patylėjo ir už- 
laužė merginos rankas už nugaros. — Rugsėjo dvyliktąją j0s 
visą naktį nebuvo namuose. Rugsėjo tryliktąją aš bandžiau 
įkalti į ją gėdą, bet ji gimusi nuodėmėje ir mirs nuodėmėje. 

“Kas sekundę Veslio veidas vis labiau blyško — jis su- 
prato, kad visas jo pasaulis griūva. Žinojo, kad ši mergina — 
Lija, toji, su kuria jis praleido tik valandą ir kurios mergauti- 
nį kraują jis kitą rytą išvydo ant savo apsiausto. Jis neabejojo, 
kad kūdikis — jo. Jeigu dabar jis tai paskelbs, galbūt jam ir 
nereikės jos vesti; tačiau nebuvo įsitikinęs, kad Kimberlė jam 
šią vieną vienintelę nuodėmę atleis. Bet jeigu dabar nutylės, 
šita Lija mirs. 

Jis pakilo. 

— Nesikišk, Vesai, — metė jam Trevisas. 

Veslis pažvelgė į senį Iliją. 

— Aš kūdikio tėvas! — tvirtai ištarė jis. 

Sekundei bažnyčioje stojo tyla. Ją sudrumstė panašus į 
raudą Kimberlės atodūsis. 

— Pasiimk šitą nusidėjėlę! — sugriežė dantimis Ilija ir 
stūmė merginą nuo laiptų. 

Veslis ir Trevisas vienu metu puolė į priekį: Vesas su- 
gavo krintančią Liją ant rankų, o Trevisas išplėšė iš senio ran- 
kų pistoletą. 

Visi aplink subruzdo — parapijiečiai klegėdami pasi- 
skubino prie išėjimo. Stivenas apkabino Kim, kuri išdidžiai 
pakėlė galvą, bet jos akyse nebuvo nė ašarėlės, o Klėjus, Ni- 
kol, dvasininkas Smitas, Trevisas ir Ilija pasuko paskui Vesą į 
zakristiją. 

Prilaikydama sijoną, Rigan pro šonines duris puolė į 
dvasininko namus, kur paprašė nedelsiant atnešti į zakristiją 
karšto vandens ir švarius drabužius. Kai ji grįžo, Dievo na- 
muose vyravo visiška sumaištis. Mergina be sąmonės gulėjo 
ant sofos, virvę ant jos rankų perpjovė, o Nikol klūpėjo šalia 
jos ant kelių. Klėjuš atsistojo užpakalyje Ilijos, kuris neno- 
rom atsisėdo ant kėdės. Pastorius Smitas išgąstingai apmirė 
kampe. O viduryje kambario Trevisas su Vesliu maurojo vie- 
nas ant kito tarsi įtūžę buliai. 

— Jau tu galėjai laikytis nuo skaistuolės kuo toliau! Ir 
prie visų... — suriko Trevisas. 

— Ši kalė pati užpuolė ant manęs, — atsiliepė Veslis. — 
Iš kur aš galėjau žinoti, kad tai — ne jos užsiėmimas? Aš jai 
net užmokėjau. 

— Kvaily! Kam tau reikėjo lipdyti iš savęs šventąjį ir 
prie visų pareikšti, kad kūdikis — tavo? Aš būčiau šį reikalą 
sutvarkęs. | 

— Kaip tu sutvarkai visus reikalus mano gyvenime, Tre- 
visai! — suriko gniauždamas kumščius Veslis. 

Atnešusi vandens, pastoriaus tarnaitė išėjo išplėtusi iš 
siaubo akis. Rigan atsiklaupė ant kelių šalia Nikol. Nekreip- 
damos dėmesio į stovinčius vidury kambario brolius, jos pra- 
dėjo atsargiai prausti merginą. 

— Kaip manai, Kimberlė po šito dar priims Vesą? — 
paklausė su slapta viltimi Rigan. 

— Galbūt, — atsakė Nikol, ir Rigan pečiai nulinko. 

— Nesuprantu, ko ji gulė su Vesliu į lovą, jeigu buvo 
nekalta. Ir kodėl po to grįžo pas senį? Tu juk girdėjai apie jos 
seserį? 

— Girdėjau, — atsakė Nikol, 0 po to, pakėlusi antakius, 
pažvelgė į Rigan. — Tu kažką sugalvojai? 

Rigan nekaltomis akutėmis dirstelėjo į Nikol. 

— Nagi pažiūrėk! — Ji linktelėjo į nusigandusio pasto- 
riaus pusę. — Jie išgąsdino dvasininką. Paprašyk Klėjaus iš- 
vesti Vesą į gatvę, o aš paprašysiu Treviso išeiti. Aš noriu 

pasikalbėti su mergina. 

Rigan teko prasiskverbti tarp vyro ir jo brolio ir keletą 
kartų smogti Trevisui kumščiais į krūtinę, kad atkreiptų jo dė- 
mesį. 

— Nutilkite! — pareikalavo ji, kreipdamasi į Trevisą. — 
Eikite į kitą vietą ir ten rėkite. 

— Jeigu tu mane mokysi, ką daryti... — buvo beprade- 
dąs Trevisas, bet Klėjus stvėrė jį už rankos. 

— Geriau išeikime į gatvę. Merginai bloga. — Jis link- 
telėjo į gulinčios ant sofos Lijos pusę. 

— Nusidėjėlės! Visos moterys nusidėjėlės! — šaukė Ili- 
ja. Klėjus čiupo jį už rankos ir ištempė į gatvę įkandin Treviso 
ir Veslio, kurie vėl ėmė bartis. Dvasininkas ant pirštų galų 
išėjo paskui juos. 

— Štai šitaip bus geriau, — atsidususi užbaigė Nikol, 
kai kambaryje tapo tylu. — Kaip tu gali juos pakęsti po vienu 
stogu? 

— Mūsų pastogė didelė, — atsakė Rigan. — Bet slen- 
kant metams jie tampa tiktai blogesni. Ne! — tarė ji, kreip- 
damasi į Liją, kuri bandė sėsti. — Gulėk ramiai. 

— Prašau jūsų, — sukuždėjo Lija sutinusiomis, sumuš- 
tomis lūpomis. — Kolei jo nėra, man reikia išeiti. 

— Tu negali išeiti, o ir apskritai vargu ar pajėgsi eiti. O 
dabar gulėk ramiai, — liepė Nikol. 

— Ko gero mes nusivešime ją į savo namus ir pamaitin- 
sime, — tarė Rigan, pridūrusi sau: “Ir išprausim". 

— Ne, — atsiliepė Lija. — Nenoriu suteikti Vesliui bė- 
dos. Tegul jis veda Kimberlę. Gaila, kad taip išėjo su kūdikiu. 
Nikol ir Rigan nustebusios pažvelgė viena į kitą. 

— Tu seniai pažįsti Veslį? — paklausė Rigan. 

— Visą gyvenimą, — sukuždėjo Lija, atsilošusi į pagal- 
ves. Likusia sveikąja akimi ji matė dvi panašias į angelus mo- 
teris — nepaprastai gražias, su minkštais tamsiais plaukais ir 
su suknelėmis iš dievų nuausto audeklo. — Man reikia išeiti. 

Rigan atsargiai ją paguldė ir pridėjo prie sutinusio vei- 

do gabalą drėgno audinio. 

— Tu pažįsti Veslį visą gyvenimą, bet tiktai vieną kartą 
guleisi su juo į lovą? 

Ant Lijos lūpų pasirodė kažkas panašaus į šypseną: 

— Aš tiktai du kartus jį mačiau. —- Ir su šiais žodžiais ji: 
nugrimzdo lyg į miegą, lyg į pusiau užsimiršimą. 

Rigan vėl atsiklaupė. 

— Norėčiau išgirsti šią istoriją iki galo. Na, ką galėjo 
Veslis daryti su tokiu kūdikiu, jeigu greitai jam rekėjo būti 
ištikimam jos karališkajai didenybei Kimberlei? 

— Jos karališkajai... — Nikol nusišypsojo. — Tikiuosi, 
Rigan, tu jos taip nevadinai prie Veslio? 

— Ne, bet kartą taip pasakiau girdint Trevisui. Kvaili 
vyrai! Jie abu ją laiko moteriškumo viršūne. Žinai, aš net be- 
velyčiau, kad Veslis vestų... ją, — ji parodė į mėlynėmis nusė- 
tą Lijos kūną, — o ne mieląją, Žaviąją mis Šou. 

Nesuspėjo Nikol atsakyti, kai durys atsivėrė ir įbėgo Bes 
Simons, Lijos sesuo. | 

— Aš jį užmušiu! — suriko ji ir, kritusi ant kelių, čiupo 
be gyvybės žymių sesers ranką. — Ji gyva! Aš užmušiu jį! 

— Ji gyva, o ką iš jų jūs norite užmušti? Jos tėvą ar 
Veslį? — paklausė Rigan, prieidama prie Bes. 

Bes nusišluostė ašaras: 

— Senį. Lija pati to siekė iš misterio Stenfordo. 

— Štai kaip? — susidomėjusi paklausė Rigan ir padėjo 
Bes atsistoti. — Vadinasi, Lija iš tikrųjų pati užgriuvo Veslį? 

— Ne taip. Kvailiukė, — ji švelniai pažiūrėjo į miegančią 
merginą“ — Dėl misterio Stenfordo ji buvo pasiryžusi viskam. 

Nikol ir Rigan pasodino Bes ant kėdės. 

— Taigi pasakokite, — paprašė jos. Bes prireikė vos ke- 
lių minučių, kad papasakotų visą šią istoriją. 

— Pasirodo, tai Lija padėjo Klėjui mane surasti saloje, — 
susimąsčiusi ištarė Nikol. 

— Ir visus šiuos metus ji mylėjo Veslį? — paklausė 
Rigan. 

— Tai nebuvo tikra meilė, — atsakė Bes, — kadangi 
visus šiuos metus ji su juo nesusitikinėjo, bet Lijai visą laiką 
vaidenosi, kad ji jį myli. 

— Labiau nei Kimberlė, — sukuždėjo Rigan. 

— Rigan... — perspėjo ją Nikol. — Man tavo mintys 
nepatinka. 

— Bes, kaip gerai, kad jūs atėjote, — nuoširdžiai ištarė 
Rigan ir paėmė ją už rankos. — Prisiekiu, kad Lija pasirūpin- 
sime kaip reikiant. — Ir vikriai išprašė Bes į gatvę. 

Spindinčiomis akimis ji atsirėmė į uždarytas duris. 

— Ši mergina išgelbėjo tau gyvybę ir tiek metų mylėjo 
Veslį. 

— Rigan, ar tu ruošiesi kištis? Ši istorija liečia tiktai 
Veslį ir Kimberlę. Mums reikia pasiimti merginą namo, ją iš- 
gydyti, sulaukti kūdikio ir galbūt rasti jai darbą. 

— O kas bus su Veslio kūdikiu? — apstulbusi paklausė 
Rigan. — Mes norime, kad jį auklėtų svetimi? 

— Galbūt Vesas ir Kim jį įsisūnys?.. — buvo beatsa- 
kanti Nikol, bet nutilo. — Ko gero, apie tai kalbėti dar per 
anksti. 

— Dėl šventosios mielosios Kimberlės — iš tiesų per 
anksti. Vargu ar ji galės taikstytis su nepatogumais, kuriuos 
sukels nuosavi vaikai, nekalbant jau apie svetimus. — Rigan 
atsisėdo. — Nikol, pažvelk į ją ir pasakyk, kaip ji atrodys, kai 
ją išprausime ir išgydysime ? 

Nikol susvyravo, bet nusileido Rigan prašymui. Ji, at- 
rodo, suvokė, kas slypi už Rigan užuominų, ir buvo įsitikinu- 
si, kad galės jai sutrukdyti, bet tuo pat metu su ja sutiko. Jau 
daugelį mėnesių ji tikėjosi, kad koks nors įvykis sutrukdys Ves- 
liui vesti Kim. 

Stengdamasi išlaikyti bešališkumą, Nikol apžiūrinėjo su- 
muštą Lijos veidą. 

— Ji gražių veido bruožų ir puikiai sudėta. Esant da- 
bartinei jos būsenai nieko negaliu pasakyti apie akis. Gražuolė 
ji galbūt ir nebus, bet ir bjauria nepavadinsi. 

— Žinoma, Nikol, taip padaryti, kad ji grožiu pranoktų 

Kimberlę, mums nepavyks, — tarė Rigan ir atsistojo. — Ma- 
nau, mes turime reikalauti, kad Vesas vestų kūdikio motiną 
ir tuo pačiu atliktų garbingą poelgį. 

— Rigan, iš to nieko neišeis, — beviltiškai atsiliepė Ni- 
kol. — Juk tu žinai, kad Trevisas sugebės taip sutvarkyti, jog 
merginai nieko nestigs, o Vesui nereikės jos vesti. 

— Jis bus laimingesnis su šita nepažįstama mergina ne- 
gu su Kimberle. Ši mergina myli Vesą, o Kim — aš neabejoju 
— nesugeba mylėti nieko, išskyrus save. 

— Bet Kim myli Veslis, — užsispyrusi tęsė Nikol, bandy- 
dama įtikinti draugę. — Jis šitos merginos nemyli. Be to, ką 
mes apie ją žinom? Galbūt ji pasirodys dar blogesnė negu Kim. 

Rigan abejodama prunkštelėjo: 

— Tu girdėjai, ką pasakė jos sesuo. Ši mergina galėjo 
daug nerūpestingiau gyventi tavernoje, bet bevelijo pasilikti 
namuose ir padėti broliams ir seserims, nors jai teko kęsti 
savo bepročio tėvo smūgius. Kaip manai, ar daug kas taip ga- 
li? Gal mis Sou? 

— Kimberlė galbūt ir nesugebėtų, tačiau... 

— Mums reikia pasirinkti tarp Kimbezlės ir šios sumuš- 
tos, meilės nepatyrusios beglobės mergaitės. 

Išgirdusi šiuos žodžius, Nikol nusijuokė: 

— Garbės žodis, Rigan, tu įsismaginai. Tu kalbi keistus 
dalykus. Juk Veslis spręs pats. 

Rigan akimirką susimąstė. 

— Jeigu jūs su Klėjumi sutiktumėte ir jeigu Trevisas pa- 
laikytų Kim pusę — o Veslis visada elgiasi prieš Treviso no- 
rus, — mes galėtume pasiekti savo. 

-— Klėjus negali Kimberlės pakęsti, — atsakė pusbal- 
siu Nikol. 

— O ką tu, Nikol, manai apie Kimberlę? 

Nikol įdėmiai pažiūrėjo į Liją. 

— Aš nelinkiu nelaimės žmonėms, kuriuos myliu. Ves- 
liui šitick metų teko klausyti Treviso. 

— Argi tai blogai, kad jam atsiranda galimybių pradėti 

naują gyvenimą naujuose kraštuose ir su kita moterimi — ga- 
limybė būti laimingam, o ne neišvengiamai nusivilti? — su- 
kuždėjo Rigan. 

— Klėjus manė, kad jam reikia vesti Biankę, bet įsi- 
maišė lemtis, ir mes su juo tapome vyras ir Žmona, — negar- 
siai atsiliepė Nikol. 

— Bet mes juk norime padėti likimui, tiesa, Nikol? — 
pasufleravo jai Rigan. 

Nikol pakėlė akis — jose žibėjo juoko žiburiukai— ir 
tarė: 

— Bijausi, kad taip, ir žodis “bijausi" čia tinkamas. 


Nors iš pradžių Nikol ir abejojo, bet būtent ji labiau- 
siai už visus stengėsi, kad Veslis susituoktų su Lija. Klėjus 
žiūrėjo į Žmonos akis ir prisiminė, kaip ketino vesti vieną mo- 
terį, o galų gale vedė visai kitą. Be to, pernelyg dažni jo bar- 
niai su Kimberle trukdė jam palaikyti jos pusę. 

Susimąstęs kasydamasis smakrą, Klėjus tarė: 

— Aš Vesui skolingas. Jis man padėjo atsikratyti Bian- 
kės. Reikia tikėtis, kad Lija bus geresnė už Kimberlę. 

— Aš dėl to irgi nerimauju, — atsakė Nikol. 

Kai Klėjus, Rigan ir Nikol prisidėjo prie, labai keista, 
ramių Veslio ir Treviso, Veso įtikinėti nebuvo reikalo. 

— Nagi pašnekėk su juo! — užsipuolė Trevisas Rigan. — 
Jis nusprendė, kad turi šitą jauną kekšę vesti. Dėl to, jog ši 
gudri bjaurybė vikriai sutvarkė dalyką ir jis tapo jos pirmuoju 
klientu, jis nori susigadinti savo ateitį. Jeigu būtų turėjęs nors 
kiek blaivaus proto ir bažnyčioje tylėjęs, garantuoju, kad, no- 
rėdami ją išgelbėti, būtų prisipažinę, jog su ja miegojo dvide- 
šimt Žmonių. Įdomu, ar ji nebūtų sugebėjusi taip užtaisyti, 
kad ir ant jų apsiaustų būtų atsiradę nekaltybės kraujo? 

Rigan uždėjo ranką vyrui ant peties ir nesiginčijo. Ni- 
kol priėjo prie Veslio ir pažvelgė į jo apsiblaususias akis. 

— Juk tu tuo netiki? 

Vesas palingavo galvą. 

— Aš nenoriu jos vesti, bet ji nešioja mano kūdikį. Tai 

mano pareiga. 

— O kas bus su Kimberle? — Šeikiai paklausė Nikol. 

— Ji... — sekundei Vesas nusigręžė. — Kai aš bažny- 
čioje prisipažinau, viskas buvo baigta. 

— Vesli, — tarė Nikol ir paėmė jį už rankos. — Aš ne- 
pažįstu tos merginos, bet man atrodo, kad ji turi savybių, ku- 
rios jai padės tapti gera Žmona. 

Veslis prunkštelėjo: 

— Ji visli. Na ką gi, baigsime šį reikalą? 

— Dėl Dievo, pagalvok apie tai nors kelias dienas! — 
Trevisas pratrūko: — O gal tu ateisi į protą. Mes galėtume jai 
surasti vyrą. Sau žmonos ieško batsiuvio sūnus. Jis ko... 

— Trevisai, savo batsiuvį gali pasiimti ir... 

— Vesli! — nutraukė jį Rigan. — Tu kaip ir anksčiau 
nekęsi Lijos, kai ji taps tavo Žmona? 

— Jai ir kūdikiui viskas bus kuo puikiausia. O dabar 
laikas užeiti į vidų, pas savo...nuotaką. — Jo veidą iškreipė 
labiau panaši į grimasą šypsena. 


Tą lemtingą sekmadienį, dar prieš saulėtekį Lija tapo 
Veslio Stenfordo žmona. Sukaupusi jėgas, ji laikėsi ant kojų 
ir tvirtai atsakinėjo į susijaudinusio pastoriaus klausimus. Ji 
ne visiškai suvokė, kaip visa tai atsitiko, bet įvykis nepapras- 
tai sutapo su jos svajom — juk sutuoktuvių ceremonijoje ji 
stovėjo, nejausdama.kūne skausmo, šalia žmogaus, kurį visa- 
da mylėjo. 

Ceremonijai pasibaigus, niekas neištarė nė žodžio. Li- 
jai parodė, kur reikia pasirašyti bažnyčios knygoje greta Ves- 
lio parašo, o paskui Klėjus savo tvirtomis rankomis ją nunešė 
į laukiantį gatvėje furgoną. Ji labai blogai jautėsi, kad kreip- 
tų dėmesį į tai, kur yra, ir kad jos vyras su savo broliu nenori 
į ją nė Žiūrėti. 

Ją pasodino į valtį, kuri nuplaukė aukštyn upe, po to 
vėl į furgoną ir pagaliau rūpestingai paguldė į švarią, minkš- 
tą lovą. 

— Mano kambaryje, — burbtelėjo Veslis, kai Rigan su 
Klėjumi paguldė merginą. — Tada man reikia išvažiuoti. 

— Išvažiuoti! — apstulbo Rigan. — Kai tu turi jauną 
žmoną ir... 

"Veslis žvilgsniu ją nutildė. 

— Jeigu manai, kad galiu kasdien tai regėti ir neišpro- 
tėti, vadinasi, blogai mane pažįsti. Man reikia laikinai išva- 
žiuoti ir su tuo apsiprasti. 

Jis išsitraukė iš spintos apatinės lentynos portpledą* ir 
ėmė krauti į jį drabužius. | 

— Kur tu? — sukuždėjo Rigan. — Juk tu nemesi jos su 
kūdikiu. 

— Ne, aš suvokiu savo pareigą. Aš pasirūpinsiu jais, bet 
man reikia priprasti prie minties apie... tai! Su niūria šypsena 
jis pažvelgė į miegančią jo lovoje Liją. — Aš nuvyksiu į Ken- 
tukį, padirbsiu fermoje ir pavasarį grįšiu. Iki to laiko paaugs 
kūdikis, ir galėsime leistis į kelionę. 

— Tu negali mums palikti savo atmatas, — pareiškė sto- 
vėdamas tarpdury Trevisas. — Tu iškilmingai nusprendei, kad 
turi ją padaryti garbinga moterimi. Moterimi! Aš net nesu- 
prantu, ar ji protinga būtybė. Pasiimk ją su savimi. Aš anaip- 
tol nenoriu, kad man kažkas primintų tavo kvailumą. 

— Išlaidas už ją išskaityk iš mūsų plantacijos manosios 
dalies kainos! — suriko Veslis. 

:— Tu negali imti ir šitaip išvažiuoti, — ėmė maldauti 
Rigan, bet Veslis jau buvo už durų. 

— Trevisai, pasivyk jį, — meldė ji. — O mes su Nikol pa- 
sirūpinsime mergina. Tu juk negali štai taip išsiskirti su broliu. 

Pasvyravęs Trevisas palietė žmonos skruostą, paskui 
puolė laiptais žemyn. Pro miegamojo langą Rigan matė, kaip 
broliai apsikabino, paskui Veslis pasuko prieplaukos link, kur 
buvo pririšta valtis. Ja ir teks leistis kelionėn į Vakarus. 


* Portpledas — maišas patalynei pervežti. (Vert. past.) 

3 skyrius 


Praslinkus dviem dienoms po Veslio išvykimo, Lija pa- 
gimdė negyvą kūdikį. Ji paverkė prie mažučio karstelio, o pas- 
kui ją vėl paguldė miegoti, ir ji miegojo keletą dienų iš eilės, 
pabusdama tiktai tam, kad truputį pavalgytų. 

Kai galų gale Lija pakirdo ir apsidairė, jai pasirodė, kad 
atsidūrusi rojuje. Ji gulėjo plačioje lovoje su kreminės spal- 
vos užuolaida. Ant baltai dažytų sienų buvo iškabinėti paveiks- 
lai — buriniai laivai, medžioklės scenos. Tokio gražaus 
kambario jai dar niekur neteko matyti. 

Ji šiuo vaizdu pasigrožėjo tik sekundę, 0 po to nuleido 
ant grindų kojas. Jos galvą dengė gobtuvas, o kūnas apvilktas 
akinančio baltumo naktiniais marškiniais; ji nustebusi palie- 
tė šį rūbą. Galvos svaigimas pagaliau liovėsi. 

— Ką jūs darote? — paklausė duryse pasirodžiusi mo- 
teris. — Misis Rigan! — suriko ji per petį. 

Kai Rigan atbėgo, Lija, verždamasi iš tarnaitės rankų, 
bandė pasikelti iš lovos. 

— Sali, liaukis! 

— Jūs nežinote, kokios jos, — sukūkčiojo stumdama 
rankomis Liją tarnaitė. 

Rigan sukaupė visas jėgas. 

— Sali! Išeik, mes su tavim paskui pasikalbėsim. 

Tarnaitei išėjus, Rigan atsisuko į vėl bandančią sės- 
tis Liją: 

— Tau reikia pailsėti. 

— Man reikia prižiūrėti vaikučius. Senis juos numa- 
rins badu. 

Švelniai, bet atkakliai Rigan privertė ją atsigulti. 

— Tuo jau pasirūpinta. Trevisas su Klėjumi buvo jūsų 
fermoje, paėmė visus tavo brolius ir seseris ir dabar juos įkur- 
dino įvairiose šeimose. O tavo tėvo niekas nematė keletą sa- 
vaičių, nuo tos dienos, kai jis... įsiveržė į bažnyčią. Tau kol 

kas reikia pailsėti, valgyti ir pasveikti. Kai atsigausi, galėsi 
susitikti su broliais ir seserimis. O štai ir valgis. 

Priešais apstulbusią Liją pastatė gražų medinį padėklą 
su patiekalais. 

— Aš nežinojau, ko tu norėtum valgyti, ir užsakiau įvai- 
raus maisto, — tęsė Rigan, nuimdama sidabrinius dangtelius, 
kad parodytų kvapnius karštus patiekalus. 

— Aš... — Lija sumikčiojo. 

Rigan paplekšnojo ją per ranką: — valgyk daugiau, gar- 
džiuokis, o po to pamiegok. Prieš pradedant dirbti, tau reikia 
atsivalgyti. Beje, naktipuodis stovi po lova. — Tarusi šiuos 
žodžius, Rigan išėjo. 

Lija kaip visada ėmė valgyti, i1mdama maistą rankomis 
ir nepaprastai greitai. Ji nekreipė dėmesio, kad padažas tykš- 
ta ant užuolaidos. Pavalgiusi pasinaudojo naktiniu puodu ir 
išpylė jo turinį pro langą, kaip visada elgdavosi namuose. Su- 
sišukavusi vėl atsigulė į lovą ir užmigo, todėl išvengė Treviso 
pykčio, kai tasai sužinojo, kaip Lija pasielgė su naktipuodžio 
turiniu. Ištisą dešimtį dienų Lija tiktai miegojo ir valgė, o kai 
sutinimai ir mėlynės užgijo, Rigan susimąsčiusi pažvelgė į ją. 
Ji pranešė, kad Veslis išvyko į Kentukį, kur jau, atsieit, seniai 
buvo susiruošęs. 

Lija sužinojo, kad naktinį puodą reikia palikti tarnai- 
tei, bet taip nė karto ir neišdrįso išeiti iš miegamojo. Ji sėdė- 
jo prie lango ir žiūrėjo į didžiulę Treviso plantacijos teritoriją, 
užstatytą įvairiais pastatais, matė užsiėmusius darbu šimtus 
žmonių, ir pamažu ją apėmė nerimas. 

— O kada aš turiu imtis darbo, apie kurį jūs kalbėjo- 
te? — paklausė ji Rigan. 

Toji paėmė Liją už smakro ir ėmė apžiūrinėti saulės švie- 
soje jos veidą. Mėlynės beveik visai sugijusios. 

— Sakykim, rytoj rytą. 

— Gerai, — nusišypsojo Lija. — Ar jūs turite man ko- 
kių nors senų rūbų? Ką nors padėvėta, — tęsė ji, linktelėjusi 

į žydrą šilkinę Rigan suknelę. 

— Ko gero, mes kol kas negalvosime apie tavo drabu- 
žius, — mąsliai atsakė Rigan. — Manau, jeigu Nikol turės 
laiko, mes pradėsime rytoj. — Ji nepaliko Lijai nė sekundės, 
kad pastaroji spėtų klausinėti. — Man reikia eiti. Reikia la- 
bai, labai daug pasiruošti, — išsiblaškiusi pridūrė ji ir išėjo iš 
kambario. 

Kai Lija kitą rytą pabudo, Nikol su Rigan, užsidėjusios 
ant galvų kykus ir apsivilkusios senomis šiurkščiomis musli- 
no drapanomis, jau stovėjo prie lovos. Jų veiduose sustingo 
rūsti išraiška. 

— Nuo ko pradėsim? 

— Nuo kūno, o plaukais užsiimsim rytoj. 

Nesuspėjo Lija atsitokėti, kai jos čiupo ją už rankų, iš- 
traukė iš lovos ir išvedė iš miegamojo. Kolei jos jėga Liją tem- 
pė, pastaroji apstulbusi apžiūrinėjo kilimus, paveikslus ir 
prabangius baldus. Jos nusileido į gana kuklų kambarį, kuris 
vis dėlto, palyginti su tuo, kuriame anksčiau gyveno mergina, 
atrodė nuostabus. 

— Tai bus mano kambarys? Na palaukit! — suriko ji, 
kai Rigan ir Nikol nuplėšė nuo jos naktinius marškinius. Ji 
pasilenkė, bandydama prisidengti nuogumą. — Jūs negalite... 

— Įprask prie šito, Lija, — pareiškė Rigan. — Dvi die- 
nas tau drabužių visai nereikės. 

— Jūs neturite teisės... — pradėjo Lija ir griebė nuo 
grindų marškinius. 

„— Lisk! — įsakė Rigan, rodydama didžiulę vonią, pa- 
statytą viduryje kambario. 

Lija stovėjo nejudėdama, prisidengusi naktiniais marš- 
kiniais. 

Dabar tvirtu balsu prašneko Nikol: 

— Lija, nuo dabar tu Stenfordų šeimos narys, o šis var- 
das ir puikūs namai užkrauna tam tikrų pareigų. Visų pirma 
negalima sėdėti už pietų stalo, atsiduodant mulo kvapu, o bū- 

tent taip dabar nuo tavęs dvokia. Todėl mudvi su Rigan ri 
šiamės skirti keletą savaičių, o jeigu prireiks, tai ir mėnes 
kad padarytume iš tavęs tikrąjį Stenfordų šeimos narį. M 
tave išprausime, išmokysime naudotis kremais, kaukėmis 
kai tą baigsime, tai išmokysime teisingai elgtis, vaikščioti, k 
bėti ir apskritai visko, ką tau reikia žinoti. 

Lija nukreipė žvilgsnį nuo Rigan į Nikol. 

— O kai jūs baigsite mane mokyti, nuo manęs taip į 
kvepės kaip ir nuo jūsų? Kai grįš Veslis, aš būsiu apsireng; 
gera suknele? | 

Nusišypsojusios Rigan ir Nikol susižvalgė. 

— Nuostabia suknele. Veslis didžiuosis turįs tok 
žmoną. 

Vėliau Lija susimąstė, ar ji būtų lindusi tą pirmąjį k: 
tą į vonią, jeigu būtų įsivaizdavusi, ką sumanė šios dvi žia 
rios moterys. Tada ji nusprendė, kad jos džiaugsis, išvydusi 
jos švarią odą, bet Nikol nepatenkinta pastebėjo: 

— Tai visai niekam netinka: pernelyg daug metų ja v 
siškai niekas nesirūpino. 

Liją susupo į flanelinį chalatą ir nuvedė į kitą kambai: 
kur stovėjo vonia su... 

— Kas čia? — sušuko ji. 

— Gydomasis purvas, — nusijuokė vietoj atsakymo R 
gan. Ir Liją nugramzdino nuogutėlę į purvą, paskui privert 
stovėti tokią, kaip motina pagimdė, laukdamos kolei ji ap 
džius, o po to prausė dar trijose voniose. Paskui ji gulėjo ar 
stalo, o Nikol ir Rigan tuo metu šiurkščiomis odinėmis piršt: 
nėmis gremžė jos odą. Paskui Liją įmurkdė į vonią su iš pa 
žiūros riebaluotu vandeniu, kur įpylė augalinio aliejaus, o kz 
ji iš vandens išlindo, sutepė kūną agurkiniu kremu. 

— Neblogai, — pareiškė vakare Rigan. — Išsidraik. 
plaukai lindo jai į akis, suknelė išsitepliojo. — Manau, me 
padarėme nemažai. 

Ji pliaukštelėjo Lijai per nuogą sėdynę, davė jai chala 

tą ir palydėjo į kambarį antrame aukšte. 

Jausdama, kaip alsuoja jos įraudusi oda, Lija išsekusi 
krito ant lovos. 

Kitą rytą Rigan su Nikol vėl atėjo. Lija sudejavo ir už- 
siklojo galvą antklode. 

— Ne, Lija, — juokdamasi pareiškė Rigan. — Pradėk 
dieną su šypsena. 

Ji nutraukė nuo jos antklodę, bet Lija pati nulipo į pir- 
mo aukšto kankinimų kameras. 

— Man delnus niežėjo, kaip knietėjo to imtis, — pra- 
nešė Nikol ir nuėmė nuo purvinų Lijos plaukų kyką. — Įdo- 
mu, kokios jie spalvos? 

Lija atsisėdo ant kėdės, o Nikol ėmėsi darbuotis su jos 
plaukais, taip juos draskydama kietomis.šukomis, kad Lijos 
akyse ištryško ašaros. 

— Pleiskanos, — tyliai tarė Nikol, bet Lija net nesu- 
prato, apie ką jos kalba. 

Kolei Nikol užsiiminėjo plaukais, Rigan uždėjo ant jos 
veido kukurūzinių miltų tešlos. O jai išdžiūvus, ėmė plauti jai 
visą galvą. Teko keturis kartus muilinti plaukus, kad išplautų 
per daugelį metų susikaupusius riebalus ir purvą. 

— Prisiekti nebandysiu, bet, mano nuomone, įžvelgia- 
ma rausvoka spalva, — pareiškė Nikol. 

Nors plaukai buvo šlapi, Lija pajuto, kad jos galva pir- 
mąkart gyvenime neįprastai lengva; bet nesuspėjo nė žodžio 
ištarti, kai Nikol ėmė rieškučiomis pilti ant ką tik išplautų 
plaukų rūgštų pieną. Jos galvą apvyniojo labai karštu rankš- 
luosčiu ir paliko merginą apytamsiame kambaryje vieną. Lija 
sėdėjo atsilošusi, o jos paakiuose buvo užtepta tarkuotų bul- 
vių tyrės. 

“Veslis — pagalvojo ji. — Aš esu tikrų tikriausia jo žmo- 
na, Ir dėl to verta kentėti šias kančias". 

Vakare jos plaukus vėl išplovė ir praskalavo lietaus van- 
deniu, į kurį buvo įpilta citrinos sulčių, acto ir rozmarino. Ni- 

kol uždangstė visus veidrodžius pakeliui iš Veslio kambario į 
kamarėlę, kur jos darbavosi, tad Lija nežinojo, kaip dabar at- 
rodo, bet, atsigulusi į lovą, jautė, kad nuo jos kvepia maloniau. 

Savo siaubui Lija sužinojo: Nikol ir Rigan manė, kad 
jai būtina maudytis ir keisti apatinius drabužius kasdien. O ji 
maniusi, kad šias visas procedūras atliko vieną kartą ir visam 
laikui, bet trečią dieną jos vėl pasodino ją į vonią. Draugės 
nusprendė suminkštinti jos odą, kuri per daugelį sunkaus dar- 
bo metų sušiurkštėjo. Kelių ir alkūnių odą jos valė vos ne iki 
kaulų, 0 po to baltino citrinų sultimis ir trynė braškių kremu. 

Ir ištisomis dienomis jai kalė pamokymus. Nikol mokė 
ją, kaip prižiūrėti odą ir plaukus net tuo atveju, jeigu tektų 
visą dieną vaikščioti lauke paskui arklių kinkinį. Kadangi Li- 
ja nemokėjo skaityti, jos padėjo jai įsiminti kremų receptus, 
veido kaukes, prausimosi ir plaukų stiprinimo priemones ir 
atkakliai vertė Liją jas išmokti atmintinai tol, kol toji būtų 
galėjusi viską pakartoti net pro miegus. 

| Praslinko dvi atkaklaus darbo savaitės. Nikol įkišo ran- 
kas į švarius, minkštus ir tankius Lijos plaukus ir šypsodama- 
si atsitraukė atgal: 

— Manai, dabar galime ją parodyti? 

— Palauk. — Rigan nusijuokė. — Apsivilk štai šitą, Lija. 

Ji ištiesė jai tamsiai žalios šilkinės taftos peniuarą, iš- 
siuvinėtą smulkučiais įvairiaspalviais paukščiukais. 

— Aš nesugebėsiu, — bandė prieštarauti Lija, bet pa- 
žvelgusi į Nikol veidą, nutilo. Ji nusimetė paprastą muslino 
suknelę ir ėmė vilktis peniuarą. Nuo pojūčio, kurį sukėlė šil- 
kinio audinio prisilietimas, jos akys truputį išsiplėtė: 

— Kaip gražu! 

— Nair gerai. O dabar eikš čionai, — paliepė Rigan ir 
privedė Liją prie antklode uždengto žmogaus ūgio veidrodžio. 

Kai visa išraudusi Rigan nutraukė paklodę, Lija nepa- 
sakė nieko — ji paprasčiausiai nesuprato, ką regi veidrodyje. 
Ji atsisuko pažiūrėti, kas stovi už jos nugaros, bet kai atvaiz- 

das pajudėjo, apmirė. 

Moteris veidrodyje buvo ne tik puiki, ji buvo tikra gra- 
žuolė. Ilgi tankūs, kaštoniniai, su rusvoku atspalviu plaukai 
krito jai nuo pečių ir sruvo ant nugaros, o veide labiausiai 
traukė dėmesį didelės žalsvos akys ir stambi nosis: Lija atsar- 
giai pakėlė ranką, kad paliestų savo skruostą, ir čia pat griu- 
vo ant lovos. Rigan ir Nikol nusikvatojo. 

— Ko gero, mes savo pasiekėm, — iškilmingai tarė Ri- 
gan, paskui aukštai pakėlė galvą. — Aš noriu ją išvęsti nors 
trumpam parodyti žmonėms. 

— Dabar dar anksti, — įspėjo ją Nikol. 

— Eikš čionai, Lija, — pakvietė Rigan ir paėmė ją už 
rankos. 

Ji nuvedė Liją per tą namų dalį, kurioje pastaroji dar 
nebuvo — ilgais koridoriais, pro erdvų valgomąjį. 

— Šitiems kambariams nėra galo? 

— Tu greitai čia viską sužinosi. O dabar eime į Treviso 
kabinetą. 

— Tai Veslio brolis? 

Rigan nusijuokė. 

— Veslį paprastai vadina jaunesniuoju Treviso broliuku. 

— Manis ne toks, — ryžtingai atsiliepė Lija. 

Trevisas sėdėjo už didžiulio rašomojo stalo, priešais jį 
buvo išdėliotos buhalterinės knygos, o šalia stovėjo vienas jo 
tarnautojas. Rigan privedė Liją prie stalo, ir tarnautojas, pa- 
žvelgęs į ją, iš nustebimo išsižiojo. Trevisas pakėlė akis, išvy- 
do nustebusį tarnautojo veidą ir pažvelgė į Liją. 

— Viešpatie! — sušuko jis ir'garsiai įtraukė pro dantis 
Orą. — Tai juk ne... 

— Tai ji, — išdidžiai atsiliepė Rigan. 

— Tegul mums atneša arbatos, — įsakė Trevisas tarnau- 
tojui. — Ir liaukis spoksojęs! O tu sėsk. Tave juk vadina Lija? 

Laikydamasi taip, tarsi būtų įpratusi prie mandagaus 
elgesio, Lija baukščiai atsisėdo į odinį krėslą, kurį jai padavė 


Ž 35 


Trevisas. Suknelė truputį prasiskleidė, apnuogindama mergi- 
nos krūtinę, ir šis reginys Trevisui buvo malonus. Jis pakėlė 
akis ir sutiko piktą Rigan žvilgsnį. 

— Ji truputį papilnėjo, tiesa? — pastebėjo jis su šypsena. 

Beveik iš Karto dvi tarnaitės ir vyresnysis liokajus ant 
didelio sidabrinio padėklo padavė arbatą, ir visi trys su Trevi- 
so tarnautoju įsispitrijo į Liją. 

— Nešdinkitės! Visi lauk! — suriko Trevisas. 

Lija sėdėjo nejudėdama įr smalsiai žvelgė į juos, ban- 
dydama suprasti, kas jie tokie ir kuo užsiiminėja. 

Kai jie išėjo, Trevisas į mažutį porcelianinį puodelį įpy- 
lė arbatos ir su didžiausiu mandagumu jį padavė Lijai. 

— Noriu valgyti, — pareiškė Lija ir triukšmingai prisit- 
raukė kėdę prie stalo, ant kurio buvo padėklas su pyragai- 
čiais ir sumuštiniais. Ji triukšmingai papūtė arbatą, patraukė 
ją pro dantis, pastatį šlapią puoduką ant poliruoto stalo; pas- 
kui paėmė tris mažus pyragaičius, lėkštelėje juos sutrupino, 
trupinius apipylė iš sidabrinio pienpuodėlio saldžia grietinė- 
le ir ėmė arbatiniu šaukšteliu valgyti pasidarytą košę. Kai be- 
liko pusė lėkštutės, mergina pakėlė akis ir pastebėjo, kaip 
Trevisas, Rigan ir Niko nustebę ją apžiūrinėja. 

Pirmoji atsitokėjo Nikol. 

— Mums dar teks padirbėti, — švelniai pastebėjo ji, gra- 
cingai nugerdama iš savo puoduko. 

— Iš tiesų taip, — burbtelėjo atsakydamas Irevisas. Li- 
ja tebesisotino. 


Po trijų dienų Lija prakeikė puodukus ir lėkšteles, ku- 
rie buvo tokie gražūs, bet duždavo iš karto, tereikėjo jai prie 
jų prisiliesti. Rigan įgrasė užmušianti, jeigu ji sudaužys dar 
nors vieną daiktą iš brangiųjų užjūrio servizų, ir Lija vėl ėmė 
mokytis elgtis su indais. 

— Na koks skirtumas, kaip tu valgai — svarbiausia, kad 
maistas patektų į skrandį! — sušuko Lija, kai Nikol eilinį kartą 

ją privertė teisingai naudotis šakute. 

— Pagalvok apie Veslį! — atsiliepė Nikol. Ji naudojosi 
šia fraze kaip šūkiu, kad ką nors Lija išmoktų, ir šitie žodžiai 
veikė nepriekaištingai. Moterys griebdavosi Veslio vardo tam, 
kad ją sųdomintų, priverstų būti kantrią ir išmokytų gerų ma- 
nierų. Ir jos ištraukė iš Lijos visas smulkmenas — kaip ji susi- 
pažino su Vesliu ir kaip atsitiko, kad ji taip seniai jį myli. 

Lija jau buvo du mėnesius išgyvenusi Stenfordų plan- 
tacijoje, kai upėje rado jos tėvo Ilijos kūną. Trevisas apmokė- 
jo garbingų laidotuvių išlaidas. Pirmąkart nuo to laiko, kai 
Lija tapo Veslio žmona, ji išvydo savo brolius ir seseris. Vai- 
kai pasitaisė, mėlynės ir sumušimai užgijo, ir jie glaudėsi pas 
Žmones, kurie priėmė juos į savo šeimas. Jie nustebę spokso- 
jo į Liją, sunkiai ją pažindami. Paskui visi išvažiavo su savo 
naujomis šeimomis. Lija iš džiaugsmo apsiverkė — dabar va- 
kučiai bus laimingi. 

Per tėvo laidotuves Lija pakėlė akis ir žvilgsniu susidū- 
rė su jauna gražuole, stovinčia kitoje karsto pusėje. Tačiau ji 
nesugebėjo kaip reikiant į nepažįstamąją įsižiūrėti, kai Rigan 
ją truputį stumtelėjo, ir Lija nusuko akis. Kai ji vėl pakėlė 
galvą, gražuolė jau buvo dingusi. 

— Kas čia tokia? — paklausė po kurio laiko Lija. 

— Kimberlė Šou, — sausai atsakė Rigan. 

“Ši moteris turėjo tapti Veslio Žmona, — nedraugiškai 
pagalvojo Lija. — Galbūt ji to ir norėjo, bet jis atiteko man". 

Išvydusi Kimberlę, Lija nusprendė iš visų jėgų pasitemp- 
ti moksle, kad įtiktų Vesliui, kai jis pavasarį grįš namo. 


Lija kruopščiai pastatė puoduką, net neskambtelėjusi 
jo į lėkštutę, tarsi visą gyvenimą mokėjusi gražiai valgyti ir 
g€rti, pasilenkė prie Treviso ir švelniai nusišypsojo: 

— Jūs manote, naujas pluošto skyriklis padės greitinti 
darbą? O ar jums neatrodo, kad prekyba medvilne žlugs ly- 
giai taip, kaip tai atsitiko su tabako prekyba? 

Atsilošusios į kėdžių atkaltes, Rigan ir Nikol patenkin- 
tos stebėjo savo protežė*. Reikėjo mėnesio darbo, bet Lija 
sėkmingai išbandymą išlaikė. Jos nė karto jai nebandė įteigti, 
apie ką kalbėti, o tiktai mokė teisingo tarimo, todėl su nuo- 
staba išvydo jos rimtą susidomėjimą tvarkyti fermos ūkį. Lija 
nemokėjo skaityti (o Rigan ir Nikol kol kas nesiėmė to jos moky- 
ti), todėl šnekėjo tik apie tai, ką išmanė — apie žemdirbystę. 

“O Trevisas tuo žavisi", — pasipiktinusi pagalvojo Ri- 
gan. Kartais, svarstydama su juo namų reikalus, ji pastebėda- 
vo, kaip Treviso akys ima klaidžioti į šalis; tačiau kai Lija 
pradėdavo klausinėti apie laukus, arklius ir kalvę, Trevisas 
vos galėdavo nusėdėti kėdėje. | 

— Rytą galėsi joti su manim ir apžiūrėti tabako sodi- 
nius, — pasiūlė Trevisas. 

— Ne, — švelniai paprieštaravo Nikol. — Rytoj Lija 
važiuoja pas mane. Ašjau seniai nebuvau namuose, be to, jau 
seniai laikas užsiimti jos garderobu. 

— O mano nuomone, ji apsirengusi, — įtikinamai tarė 
Trevisas, žvelgdamas į muslino suknelę su gilia iškirpte. 

— Trevisai, — įspėjo jį Rigan ir jau ruošėsi pasakyti, ką 
ji mananti apie jo įprotį įdėmiai apžiūrinėti Liją. 

Nikol nusijuokė, ir tai užkirto kelią besitvenkiančiam 
barniui. 

— Ne, Lija turi vykti su manimi. Man pagaliau atsiuntė 
užsakytus audeklus, ir jau atvažiavo siuvėja. Tuo pačiu pradėsiu 
apmokyti Liją, kaip reikia tvarkyti plantacijos ūkį. Jai reikia pra- 
dėti nuo mažo, ne tokio didžiulio kaip tavo, Trevisai, ūkio. 

Susiraukęs jis čia pat nusišypsojo, paėmė Lijos ranką ir 
ją pabučiavo. 

— Man čia stigs tavo veiduko, bet tavimi pasirūpins 
Klėjus. 

Vėliau Rigan Liją palydėjo į Veso miegamąjį. 


* Kieno nors globojamas, proteguojamas asmuo, kieno nors 
statytinis. (Vert. past.) 

— Nikol namuose gyvena visas pulkas meistrų iš Pran- 
cūzijos. Praėjusiais metais, vasarą, jie su Klėjumi buvo Pran- 
cūzijoje ir atsivežė čia Žmonių, kuriuos Nikol pažinojo, kai 
gyveno šioje šalyje. Jos siuvėja anksčiau siuvo karalienei. O 
dabar kaip reikiant išsimiegok, nes jūs išvažiuosite rytoj anksti 
rytą. Ramios nakties! 

Lija nusivilko suknelę (vieną iš pataisytų Nikol sukne- 
lių), apsivilko švarius naktinius marškinius ir atsigulė. 

“Štai jau ir liepa prasidėjo“, — pagalvojo ji. Priekyje 
visa žiema, paskui pavasaris, ir tiktai tada pas ją sugrįš Ves- 
lis. Palietusi švarius, minkštus patalus, ji pagalvojo, kaip 
pasikeitė jos išvaizda, ir ėmė melstis už tai, kad, kai jis grįš, 
jam patiktų. Ji to troško labiau už viską. — Aš tau būsiu 
pati geriausia pasaulyje žmona, — sukuždėjo ji ir nusišyp- 
sojusi užmigo. 

Dar iki aušros Trevisas palydėjo Nikol ir Liją į prie- 
plauką. Per pastaruosius penkis mėnesius Liją plantaciją ma- 
tė retai, daugiausia pro langą. Visą laiką ji praleido namuose 
su Rigan ir Nikol, mokydamasi, kaip reikia vaikščioti, kaip 
teisingai kalbėti, kaip laikytis už stalo, kaip sėdėti, stovėti, 
— kitais žodžiais, iškentėjo visas įsivaizduojamas kančias. 

Uoste Trevisas pasilenkė ir pabučiavo ją į skruostą. Pa- 
lietusi pirštu šią vietą, Lija nustebusi pažvelgė į jį. 

— Mes be tavęs liūdėsime! — sušuko jis, tuo metu vie- 
nas jūreivis padėjo Lijai įlipti į jos laukiančią valtį. 

Šypsodamasi ji jam mojo ranka, kolei prieplauka išny- 
ko iš ūkių. “Kokia laiminga, šilta, švelni ir geraširdiška visa ši 
šeima“, — pagalvojo ji. Sykiais Lija net pamiršdavo, kad išti- 
sas paras būdavo blogos nuotaikos. 

Ji atsisuko į Nikol ir susidūrė su jos žvilgsniu. 

— Jeigu čia būtų Veslis, viskas būtų stačiai nuosta- 
bu, — nusijuokė Lija. 

— Tikiuosi, kad taip ir būtų, — tyliai ištarė Nikol, nu- 
sukdama akis. 

4 skyrius 


Prie Erandelų plantacijos prieplaukos Nikol laukė du 
šešiamečiai berniukai dvyniai ir dar du gražūs septyniolikos 
metų dvyniai Aleksis ir Amanda. Klėjus nekantravęs, kolei 
visi kiti apkabins jo Žmoną, stvėrė ją ant rankų ir aistringai 
pabučiavo. Jie pasuko į namų pusę, laikydami už rankų ber- 
niukus ir žvelgdami vienas kitam į akis. 

— Ir jie visada taip, — apmaudžiai tarė Aleksis. 

— Kvaily, jie vienas kitą myli, — atrėžė Amanda ir at- 
sisuko į Liją. — Gal norite pasižiūrėti mums atsiųstų audi- 
nių? Dėdė Klėjus sakė, kad jie skirti jums. 

— Aš turiu kur kas linksmesnį užsiėmimą, dėl to tikiuo- 
si, kad jūs, damos, man atleisite... — tarė Aleksis, šoko ant 
puikaus keršai margo arklio ir nušuoliavo. 

— Apskritai tai jis mums nereikalingas, — tęsė Aman- 
da. — Eikim, mums reikia skubėti. Madam Žizel kraustosi iš 
proto, kai jai tenka laukti. Jeigu pernelyg smarkiai jus bars, 
pagrasinkite, kad ją išsiųs atgal į Prancūziją. Po toji jau bent 
kelioms minutėms užsičiaups. 

Kolei jie ėjo, Amanda.linksmai plepėjo, ir Lija stebėjo 
rytinį bruzdesį aplinkui. Žmonės tai įeidavo, tai išeidavo, kaip 
jai atrodė, iš šimtų pastatų. Ji ėmė klausinėti. 

— Tai prižiūrėtojo namelis, čia gyvena darbininkai, ten 
— laikomi ledai, o čia — arklidės ir virtuvės, — pasakojo 
Amanda. — O mūsų laukia viršuje. 

Gausiai puoštais laiptais jie užlipo į didelio plytinio na- 
mo užpakalinį sparną ir praėjo pro stalus, ant kurių buvo pa- 
merktos šviežių gėlių puokštės. 

— Mamai — aš noriu pasakyti, Nikol — patinka, kai 
daug gėlių. O štai ir mes, madam, — mandagiai ištarė Aman- 
da, kreipdamasi į smulkutę, didele nosim ir veriančiomis juo- 
domis akimis moterį. 

— Aš jūsų seniai laukiu, — pareiškė madam Zizel, to- 
kia keista tartim, kad Lija beveik nieko nesuprato. 

— Tokia jau jos tartis, — sukuždėjo Amanda. — Aš taip 
pat ne iš karto pripratau. 

"— Išeik! — riktelėjo madam. — Mūsų laukia darbas, o 
tu trukdysi. 

— Suprantama, — atsakė juokdamasi Amanda ir, pa- 
dariusi reveransą, nuėjo. 

— Įžūli mergiūkštė! — šūktelėjo madam, bet jos balsas 
skambėjo švelniai. Po to ji perkėlė žvilgsnį į Liją ir apėjo ją 
aplinkui. 

— Taip, taip, figūra gera. Krūtinė pilnoka, bet jūsų vy- 
rui tai patinka, tiesa? 

Lija nusišypsojo, paraudo ir ėmėsi apžiūrinėti išklijuo- 
tas mansardos sienas. 

— Na gerai, užteks stovėti, laikas dirbti. Pasakykite 
man, kas jums patinka, ir pradėsime. 

Ji parodė į išrikiuotas lentynas, apkrautas audinių rie- 
timais. 

Lija palytėjo tamsiai mėlyną aksomą. 


— Aš... aš nežinau, — tarė ji. — Man viskas patinka. 
Paprastai Nikol ir Rigan... 
— A! — nutraukė ją madam Žizel. — Madam Rigan 


dabar čia nėra, o Nikol, žinoma, alpsta savo nuostabaus vyro 
glėbyje, ir kelias dienas mums padėti ji negalės. Tad štai! Da- 
bar mums reikia pratintis pasikliauti tiktai savimi. Stokite tie- 
slai! Jeigu kūprinsitės, drabužis kaip reikia negulės. Jūs turite 
savimi didžiuotis. Jūs graži moteris, jūsų vyras turtingas ir pui- 
kus, ir jis greitai sugrįš, todėl turime jus aprengti kuo geriau. 
Jūs turite kuo didžiuotis, tai tą ir parodykite! 

“Taip, ji visiškai teisi, — pagalvojo Lija. — Man iš tik- 
rŲjų yra kuo didžiuotis". Ji atsisuko į lentynas. 

— Man patinka šis, — tarė liesdama rausvai rudos spal- 
vos aksomą. 

— Labai gerai! O kas dar? 

— Šitas ir šitas taip pat, ir... ar šitas. 

Madam Žizel truputį atsitraukė atgal, apžiūrėjo Liją ir 
trumpai nusijuokė: 

— Atrodote lyg ir nusigandusi, bet jūs nieko nebijoki- 
te. Aš teisi, argi ne taip? 

Lija sūsimąstė: 

— Nikol ir Rigan taip tvirtai pasitiki savimi. Jos viską 
daro tiesiog nepriekaištingai. 

— Jos gimė tarp turtų, 0 panašios į jus ir mane mote- 
rys... privalo šį mokslą permanyti. Aš jums padėsiu, jeigu ne- 
bijote sunkaus darbo. 

Išgirdusi šiuos žodžius, Lija tik nusišypsojo, prisimin- 
dama, kaip jai veržė pečius žagrės diržai. 

— Žmonės, gyvenantys tokiuose namuose, net nežino, 
kas yra darbas. 

— Tą tai jūs sužinosite, — juokdamasi atsakė madam 
Žizel. — Oi, sužinosite! 

Ir prasidėjo per dienas nesibaigiantys prisimatavimai, 
bei rūstūs madam, smeigtukais smaigstančios matuojamą dra- 
bužį, nurodinėjimai. 

— Apatiniai baltiniai! — kartojo ji. — Toje fermoje, 
kur jūs važiuosite, galite atsisakyti*šventinių šilkinių sukne- 
lių, bet po drabužiais jūs turite būti ledi. 

Iš pradžių Liją pusiau perregimi rūbai iš indiškos med- 
vilnės šokiravo, bet greitai jie jai patiko. Madam su padėjėjo- 
mis įtaisė Lijai puikų garderobą. Jį sudarė daugybė kuklių 
kasdieninių suknelių iš raštuoto muslino ir keletas komplek- 
tų iš šilko bei aksomo, su kuriais derėjo pasirodyti naujos Ken- 
tukio valstijos visuomenei. 

Ir madam stengėsi Lijai įteigti tvirtą pasitikėjimą savimi. 

— Dabar jūs Stenfordų šeimos narė ir turite teisę į vi- 
sas jų privilegijas. | 

Nejučia Lija ėmė laikytis tiesiai, o po mėnesio ji jau el- 
gėsi taip, tarsi visą savo gyvenimą būtų pietavusi už stalo ir 
vilkėjusi šilkinėmis suknelėmis. 

Nuėmus rudens derlių, Klėjus galėjo laisviau atsidusti 
ir skirti Lijai daugiau laiko. Kiekvieną rytą jie išjodavo kartu, 
ir jis ją mokė jodinėti. 

— Man ji patinka, — kartą vakare pasakė Klėjus Ni- 
kol. — Ji rimta, stengiasi daryti viską kuo geriau ir kuo grei- 
čiau visko išmokti. 

— Ji tai daro dėl Veslio, — ramiai atsiliepė Nikol, pa- 
kėlusi akis nuo gulinčio ant kelių siuvinio. — Net nepaisyda- 
ma to, kad jis metė ją jau po pirmos kartu praleistos nakties 
ir iškart po vestuvių išvyko, ji kaip ir anksčiau mano, kad sau- 
lė teka ir leidžiasi vien dėl šio vyro. Aš tiktai viliuosi... 

— Ko tu viliesi? — paklausė Klėjus. 

— Veslis toks panašus į Trevisą, o kai šie vyrukai ką 
nors įsikala sau į galvą, juos perkalbėti sunku. 

— Apie ką jis turėtų pakeisti savo nuomonę? 

— Apie Kimberlę, — atsakė Nikol. 

Klėjus paniekinamai sumurmėjo: 

— Vesą išgelbėjo, sutrukdę jam vesti tą kalytę. Kim- 
berlė įsitikinusi, kad prie jos kojų turi gulėti visas pasaulis. 
Deja, dažnai taip ir atsitinka. 

— Ir paprastai šitą pasaulį prie jos kojų kloja pats Ves- 
lis. Vargu ar jis Kimberlę greitai užmirš. 

— Užmirš, — atsakė juokdamasis Klėjus. — Vesas ne 
kvailys, ir, praleidęs keletą savaičių dviese su tokia gražuole, 
kaip Lija, jis apskritai užmirš apie Kimberlės egzistavimą. 

Nikol turėjo savo supratimą apie vyrų kvailumą, kai rei- 
kalas buvo susijęs su gražiomis moterimis, bet ji nutylėjo ir 
toliau triūsė prie savo siuvinio. 


Žiemą darbo plantacijose buvo nedaug, ir Lija susipa- 
žino su audimo menu. Kai Nikol ją atsivedė į audimo dirbtu- 
ves, Lija nenorėjo iš ten išeiti. Ją pakerėjo puikūs audiniai ir 
audėjų darbas — vikriai nardančios šaudyklės, judančios stak- 
lių nytys. 

— Gal norite pabandyti padirbėti prie staklių? — pa- 
klausė aukšta šviesiaplaukė moteris, kurią Nikol pristatė kaip 
Dženę Lengston. 

— Vargu ar man išeis. — Lija svyravo. Staklėse judėjo 
tūkstančiai nyčių, sudarydamos kilpas, o prie medinės per- 
mėtės buvo pritvirtintas metalinis šukuotuvas. 

— Gal norite pabandyti? — pakartojo Dženė, kai Lija 
džiūgaudama palietė ką tik išaustą vilnoną. 

— Labai noriu, — tvirtai atsakė mergina. 

Nikol nusivedė Liją per plantaciją, bet ji mažai ką matė 
aplink — prieš akis ką tik matytas audinys. 

— Jūs 1š tiesų manote, kad aš išmoksiu kažką panašaus 
padaryti? — paklausė Lija, kai Nikol jai aprodė pieno fermą. 
Juk ji melžė karves nuo to laiko, kai tik išmoko vaikščioti, dėl 
to jos raguočiai nedomino; vis neapleido mintis sukurti tokį 
pat grožį. 

— Taip, Lija, manau. Nori, grįšime į audimo dirbtuves? 

Atsakymą buvo galima perskaityti Lijos akyse. 

Dabar Lija mėnesiais nesitraukė nuo Dženės, 0 pasta- 
roji ją mokė visko: prižiūrėti avis, jas kirpti ir dažyti vilnas, 
verpti, užtaisyti staklėse siūlus ir austi. Lija taip gerai išmoko 
visų tų gudrybių, tarsi būtų gimusi su šaudykle rankoje. 

Vakarais ji sėdėjo prie ratelio ir verpė,; siūlai buvo ly- 
gūs ir ploni. O per dienas audimo staklėse kantriai ir be jo- 
kios klaidos dėliojo siūlus pagal sudėtingą Dženės ornamentą. 
Ausdama Lija leido šaudyklę labai lygiai, o paskui ja stumda- 
vo ir atitraukdavo šukuotuvą. 

Sausio mėnesį Dženė pareiškė, kad atėjo laikas moky- 
tis pačiai kurti ornamentus. 

— Bet aš nemoku skaityti, — atsakė Lija. 

— Mano audėjos irgi nemoka. Taigi iš pradžių tu išmoksi 
pati sukurti ornamentą. 

Po to per kelias savaites Nikol dukart užklupo Liją už- 
migusią už stalo, ant kurio buvo išdėlioti ornamentų pavyz- 


44 


džiai, gudrios, su skaičių eilėmis lentelės, audimo staklių pa- 
varų darbo ir verpimo nuoseklumo schemos. Kad rastų savo 
klaidas, Lija numeriais susižymėjo šešias nyčių akelių padė- 
tis. Ant paveiksliukų buvo užrašas “dvigubų ratukų ratas“, 
“dvigubas šablonas"; “rožinis aksomas", “sraigės pėdsakas", 
“ratas" ir “Žvaigždė". 

Nikol palydėjo Liją į jai skirtą kambarį, o jau rytą Klė- 
jus ją pasikvietė į savo kontorą. 

— Manau, tau tai pravers, — tarė jis ir padavė jai storą 
su mėlynais odiniais viršeliais knygą. 

— Bet aš nemoku... 

— Atversk... 

Pamačiusi, kad visi lapai švarūs, ji nustebusi pažiū- 
rėjo į jį. 

Klėjus priėjo prie jos. 

— Ant viršelio parašyta “Erandel Holl“. Kiekvienais 
metais man įriša apskaitai kelias tokias kriygas. Nikol man 
pasakė, kad tu darai audiniams piešinius, tad nutariau, jog 
geriau tau juos atlikti knygoje, paskui pasiimsi ją į Kentukį. 

Didžiam Klėjaus nustebimui, Lija susmuko ant kėdės, 
prispaudė knygą prie krūtinės ir pravirko. 


— Ar aš padariau ką ne taip? — paklausė jis. — Gal 
knyga tau nepatinka? 
— Visi man tokie geri! — sušuko ji. — Žinoma, tai dėl 


Veslio, ir vis tiek... 

Klėjus atsiklaupė prieš ją ant kelių, paėmė už smakro 
ir pakėlė jos galvą: 

— Dabar klausyk ir manimi tikėk. Iš pradžių mes iš tie- 
sų tave priėmėme tik dėl to, kad tu tapai Veso Žmona, bet jau 
prieš daug mėnesių jį užmiršom. Ir Nikol, ir aš, ir mūsų vai- 
kai tave labai pamilome. Atsimeni, kaip per Kalėdas berniu- 
kai susirgo tymais, ir tu ištisomis naktimis su jais sėdėjai? Tu 
mus apdovanojai už tą truputį, ką padarėme, savo gerumu ir 
meile. 

— Bet jus taip lengva mylėti, — atsakė ji pro ašaras. — 
Jūs man davėte visą pasaulį, o aš taip mažai jums padariau. 

Atsistojęs Klėjus nusijuokė: 

— Nair gerai, vadinasi, mes kvit. Daugiau nenoriu nie- 
ko girdėti apie tai, ką tau padarėme. Taigi o dabar man reikia 
grįžti prie reikalų. 

Lija atsistojo ir karštai apkabino Klėjų. 

— Ačiū jums už viską. 

Jis taip pat ją apkabino. 

— Jeigu būčiau žinojęs, kad taip mane apdovanosi, tai 
būčiau atidavęs tau ne tiktai knygą, o visą mūsų plantaciją. O 
dabar grįžk prie savo audimo staklių. 

Šypsodamasi ji išėjo iš kontoros. 


Vasario mėnesį atvažiavo Rigan ir Trevisas jos pasiimti 
namo. 

— Ji jau gana pas jus pasisvečiavo, — tarė Trevisas, 
kreipdamasis į Klėjų, bet šypsodamasis Lijai. Rigan susier- 
zinusi pastebėjo, jog Trevisas, išvydęs Liją tokią išgražėjusią, 
iš karto jai atleido už jo jaunesniajam broliui pastatytus ža- 
bangus. 

Su ašaromis akyse atsisveikindama Lija apkabino visus 
Armstrongų šeimos narius. 

— Ak, taip, — staiga tarė Klėjus. Jo akyse šokinėjo vel- 
niukai. — Manau, tau tai patiks. — Ir jis linktelėjo į medinės 
dėžės, stovinčios prieplaukoje tarp kitų krovinių, pusę. 

Suintriguota Lija priėjo prie dėžės. Joje buvo puikios 
audimo staklės, pagamintos iš vyšnios medienos ir gražiai ap- 
dailintos variu. 

Kai Klėjus ją apkabino už pečių, Lija tylėdama ir susi- 
žavėjusi apžiūrėjo dovaną. 

— Jos išsiardo, ir tu pasiimsi jas su savimi į Kentukį. 
Bet jeigu vėl pravirksi, tu jų daugiau nematysi, — įspėjo jis. 

Ir vėl Lija jį apkabino, o Trevisas pažadėjo atsiųsti stak- 

lių paimti žmones. Nenorėdama išsiskirti su jomis kad ir ke- 
lioms dienoms, Lija griebė ilgą, panašią į irklą, kartį ir pri- 
glaudė ją prie krūtinės. Net kai Trevisas ją pačiupęs įnešė į 
valtį, ji tebespaudė kartį rankoje ir, kolei matė prieplaukoje 
Armstrongus, mojavo jiems ranka. 

Pakeliui į Stenfordų plantaciją, Rigan apibėrė Liją dau- 
gybe klausimų ir pastebėjo, kaip ji pasikeitusi. Lija laikėsi tie- 
siai, atvirai žvelgė Žmonėms į akis, jos eisena natūraliai 
gracinga. 

Kolei ji Žingsniavo nuo prieplaukos namo, Rigan gal- 
vojo apie tai, kad Lija labai pasitiki savimi ir tvirtai stovi ant 
kojų, bet tiktai tol, kol neišvydo namų. Prieangyje stovėjo Kim- 
berlė Šou, grakščiai padėjusi ranką ant geležinių turėklų. Jos 
šviesūs plaukai pakelti į viršų, o išsprūdusios garbanėlės den- 
gė kaklą. Trapų Kimberlės grožį paryškino šilkinė suknelė ir 
su ja deranti tamsiai rožinė pelerina. 

— Tai Kimberlė, Kurią mylėjo Veslis? — pakuždom pa- 
klausė Lija. 

— Nepamiršk — tu Veslio žmona, — sukuždėjo atsaky- 
dama Rigan. Tuo metu Kimberlė nulipo nuo laiptų ir pasuko 
prie jų. 

— Kimberle! — džiaugsmingai sušuko Trevisas. — Se- 
nokai aš tavęs nemačiau. — Jis apkabino ją per pečius ir pa- 
bučiavo į skruostą. — Tu pažįstama su mūsų nuotaka Lija? 

— Mes probėgom matėmės, — atsakė melodingu balsu 
Kimberlė ir ištiesė ranką. — Mane vadina Kimberle Šou. 

Rigan, išvydusi, kaip Lija sutriko, įpyko. Kim mokėjo 
laikytis taip džiaugsmingai ir geranoriškai, kad žmonės norė- 
jojai paklusti. 

ž — Aš labai džiaugiuosi su jumis susipažinusi, — negar- 
Slai ištarė Lija. 

| — Tikiuosi, damos man atleis, — tarė Trevisas. — Tu- 
riu 1mtis darbo. 


Jam išėjus, Rigan pakvietė Kim išgerti arbatos. 

— Su malonumu, jeigu jums nesudarys papildomo trii 
so, — atsiliepė viešnia. — Noriu jums papasakoti šiokių t 
kių naujienų. 

— Apie Veslį? — džiaugsmingai paklausė Lija, lipd 
ma paskui Kim laiptais aukštyn. 

— Argi jis jums nieko apie save nepranešė? — kilste 
dama antakius nustebusi paklausė Kim. 

— O jums? — atsiliepė Rigan ir pirmoji pasuko į nec: 
delę svetainę, kur vienam tarnui įsakė atnešti arbatą. 

— Taip, retkarčiais, — kukliai ištarė Kim ir, visoms s 
sėdus, tęsė: 

— Aš kalbėsiu atvirai: tai, kas įvyko praėjusiais meta 
mane, švelniai tariant, labai nuliūdino. Po to daug mėnes 
aš net girdėti nenorėjau Veslio vardo. 

Lijos pirštai neramiai pešiojo sijoną. Ji taip mažai g; 
vojo apie šios moters, praradusios mylimą vyrą, jausmus. 

— Kaip jūs žinote, — tęsė Kim, — buvo numatyta, k 
aš, Veslis ir mano brolis Stivenas visi kartu iškeliausime į Ke 
tukį, ir aš svajojau įsikurti naujoje valstijoje su... su... 

Atnešė arbatą, ir ji nutilo. Kai tarnas išėjo, prakal 
Rigan: 

— Juk jūs atėjote ne tam, kad papasakotumėte apie s 
vo praėjusių metų planus. Tai ko tada jūs atėjote? 

Žavias Kim akis užplūdo ašaros. k 

— Nuo tos pačios dienos bažnyčioje mano gyvenimas I 
po siaubingas, šlykštus. Rigan, jūs net įsivaizduoti negalite, kz 
aš jaučiausi. Iš manęs visi juokiasi. Kiekvienąsyk einant į b: 
nyčią, kas nors būtinai turi pasakyti, kaip mane... metė. — 
pažvelgė į Liją, kuri kaip ir anksčiau sėdėjo nepakeldama akių. 
Net vaikai kuria dainuškas apie tai, kas įvyko tą dieną. — 
užsidengė rankomis veidą. — Tai siaubinga. Aš daugiau neg 
liu to tverti. 

Pati šito nenorėdama, Rigan pajuto kylant gailestį. 

— Kim, ką mes galime padaryti? Galbūt Trevisas pa- 
kalbės su miestiečiais, arba... 


— Ne, — atsakė Kim. — Man vienintelė išeitis — iš- 
važiuoti. Lija, — maldaujamai tarė ji, ir Lija pažvelgė jai į 
akis. — Jūs manęs nepažįstate, bet aš noriu paprašyti jūsų 


vienos paslaugos, kuri išgelbės mano gyvenimą. 

— O ką aš galiu padaryti? — rimtai paklausė Lija. 

— Savo paskutiniame laiške Veslis parašė man, kad ko- 
vo pabaigoje sugrįš, ir tada jūs dviese su mano broliu išvyksi- 
te į Kentukį. 

“Vienas mėnuo!" — pagalvojo Lija. Tiktai po mėnesio 
Veslis sugrįš namo, ir ji iš tikrųjų taps jo Žmona. 

— Leiskite man važiuoti su jumis. Aš vykčiau su Stive- 
nu, ir mes keturiese galėtume iškeliauti ten, kur niekas neži- 
no, kas su manimi atsitiko. Lija, būkite gera: aš neturiu teisės 
jūsų ko nors prašyti, žinau tai, bet per jus... 

Rigan pakilo, nutraukusi Kim kalbą. 

— Manau, jūs iš Lijos pernelyg daug norite, ir vargu ar 
ji privalo... 

— Prašau jūsų, Lija, — tęsė Kim. — Galbūt aš Kentu- 
kyje susirasiu sau vyrą. Čia visi iš manęs juokiasi. Garbės žo- 
dis, tai labai Žemina, tai šlykštu, o jums jau priklauso Veslis, 
vienintelis vyras, kurį aš mylėjau ir... 

— Taip, — ryžtingai pasakė Lija. — Žinoma, jūs galite 
važiuoti su mumis. 

„— Lija, ko gero, mums tai reikia apsvarstyti, — įsikišo 
Rigan. 

— Ne. — Lija pažiūrėjo į Kim. — Ant jūsų per mano 
kaltę užgriuvo bėda, ir aš padarysiu viską, kas įmanoma, kad 
jūs nors ką gautumėte už savo praradimą. 

— Tai ne tavo kaltė, Lija, — pradėjo Rigan, bet Lija 
taip į ją pažvelgė, kaip niekada anksčiau nežiūrėjo. 

— Gal įpiltumėte arbatos? — kreipėsi ji į Rigan, toji 
atsisedo ir ėmėsi pildyti jos prašymą. 


49 


5 skyrius 


Lija susiuvo paskutines lovatiesės, išmargintos baltais 
ir melsvais airiškais ornamentais, siūles ir apžiūrinėjo ją pa- 
sitiesusi ant kelių. Staiga Dženė nusijuokė, ir Lija pakėlė akis. 

— Ar man tiktai atrodo, ar tau iš tiesų dreba rankos? 

Lija vietoj atsakymo nusišypsojo. 

— Atrodo, truputį dreba. — Ji sekundei nutilo. — Tai 
skambina varpas? 

Dženė garsiai nusijuokė. 

— Bijau, kad ne. 

— Jie nepamirš paskambinti, juk tiesa? Aš noriu žino- 
ti, ar jie nepamirš pasakyti, kada atvažiuos Veslis? 

— Lija, — Dženė padėjo jai ant peties ranką. — Trevi- 
sas ir Rigan taip pat jo laukia. Kai tiktai Veslis pasirodys, jie 
paskambins varpu. 

Ir tuo metu staiga prieplaukoje garsiai ir džiaugsmin- 
gai suskambėjo varpas. Lija nė nekrustelėjo, bet jos veidas 
pabalo it kreida. 

— Ir nebūk tokia išsigandusi. — Dženė nusijuokė. — O 
dabar einam jo pasitikti. 

Lija lėtai pakilo nuo kėdės ir abejodama apžvelgė savo 
rusvokus plaukus, tamsiai raudonos spalvos šilkinę, su aukš- 
ta, juodomis šilkinėmis juostelėmis apsiūta talija suknelę. To- 
kios pačios juostelės įpintos į aukštyn sušukuotus plaukus. 

— Kokia tu graži, — tarė Dženė, ir tuo metu į kambarį 
įbėgo Rigan. 

— Ką tu, ruošiesi čia sėdėti visą dieną? — paklausė 
ji. — Ar nenori jo matyti? 

— Oi!' — sušuko Lija. — Žinoma! 

Ir visos trys išbėgo iš audimo dirbtuvės. 

Veslis prieš dvi savaites parašė Trevisui, kad kartu su 
Stivenu grįžta maždaug balandžio antrą; šiandien jau trečio- 
ji. Trevisas nusiuntė vieną darbininką upe prieš srovę sutikti 
keliautojų. Buvo susitarta, kad, jiems pasirodžius, prieplau- 

koje suskambės didelis varpas, kad visi galėtų ateiti jų sutikti. 

Bėgdama Lija palytėjo auksinę monetą, pritvirtintą ki- 
šenėje prie audinio; prieš daugelį metų ją davė Veslis. Ar jis 
apsidžiaugs, išvydęs, kokia ji pasikeitusi? Besiartindama prie 
prieplaukos, pastebėjo su kažkuo besikalbantį Trevisą ir su- 
lėtino žingsnius. “Aš tau tapsiu, mano Vesli, pačia geriausia 
pasaulyje žmona, — prisiekė ji. — Tu niekada nepasigailėsi, 
kad netekai Kimberlės". 

Visi stumdydamiesi skubėjo pasisveikinti su grįžusiais 
keleiviais. Lija stovėjo atokiau, bet kai minia prasiskyrė, pa- 
galiau jį išvydo. Jis buvo dar stambesnis ir atrodė toks pat 
aukštas kaip Trevisas. Apsivilkęs neįprastu, šviesios odos, su 
kutais viršuje ir ant kelnių siūlių drabužiu. Per pečius sukry- 
Žiuoti šikšniniai dviejų maišų, kurių vienas išsiuvinėtas ma- 
žais karoliukais, diržai. Užsidėjęs plačiabrylę skrybėlę, 
atrodančią taip, tarsi būtų keliavusi į Kentukį ir atgal, pririš- 
ta prie furgono rato. 

Lija pažvelgė į Vesą, ir jos širdis suplakė dar stipriau, o 
gerklę sugniaužė mėšlungis. Kiek metų ji laukė šios minutės! 

— Štai ji, — paskelbė Trevisas, paplojęs broliui per pe- 
tį. Ištarus šiuos žodžius, kaip pastebėjo Lija, džiaugsmo iš- 
raišką Veslio veide pakeitė abejingumas, ir ją užvaldė 
dvejonės. 

Rigan priėjo ir paėmė Liją už rankos. 

— Einam, jis tavęs net nepažįsta. 

Sutrikusi Lija nedrąsiai priėjo prie vyro. 

„— Matai, ji pasikeitė, — išdidžiai prakalbo Trevisas. — 
Kai pasveiko ir atsigavo, tapo tokia graži, kad vos nenualpau 
ją išvydęs. 

Paraudusi, bet pasisveikinusi Lija pro blakstienas pa- 
žvelgė į Veslį. O jis žiūrėjo pro jos galvą į laukų pusę. 

— Papasakokite, koks pernai buvo derlius, — tarė arti- 
miesiems. — Beje, man reikės iš čia pasiimti sėklų. O! — Jis 
nusišypsojo. — Tai tu, Dženifere? — pakvietė bėgančią prie 
dėdės penkiametę Treviso ir Rigan dukrą. — Atleiskite, — ir 

Veslis pro minią pasuko prie mergaitės. -. 

Pasitikusieji sutrikę tylėjo, užjaučiamai žvelgdami į Li- 
ją. Minia ėmė skirstytis. 

Sukrėsta, kad Vesas su ja nepasisveikino, Lija žiūrėjo, 
kaip jos vyras pasuko kartu su Dženifere namo. 

. — Tai nniekšas! — buvo bepradedąs Trevisas, bet Rigan 
uždėjo jam ant peties ranką ir palingavo galvą. — Aš su juo 
pasikalbėsiu, — užbaigė Trevisas ir nuėjo, palikęs Liją ir Ri- 
gan vienas. 

— Lija... — kreipėsi į ją Rigan. 

— Palikite mane, — aštriai nukirto Lija. — Manęs ne- 
reikia užjausti. Aš, kvailė, tikėjau, kad tarp mūsų kažkas gali 
būti. O juk aš — viso labo tik vargšė pelkynuose gyvenanti 
mergina, mano sesuo — paleistuvė. Tai ko jis dar turėtų į ma- 
ne Žiūrėti? 

— Užteks! — suriko Rigan. — Veslis ne toks. Galbūt 
išvydęs, kokia tu graži, jis sutriko. Galų gale jis dar nė karto 
nematė tavęs tokios, kokia tu tapai. 

Lija ilgesingai pažvelgė į ją. 

— Aš ne tokia kvaila. 

— Einam namo, — pašaukė ją Rigan. — Trevisas su 
juo išsiaiškins, kas atsitiko. — Ji paėmė Liją už rankos. — 
Prašau tave. 

Lija leido Rigan save nutempti. Visi plantacijos darbi- 
ninkai lydėjo ją užjaučiamais žvilgsniais, bet mergina ėjo, iš- 
didžiai pakėlusi galvą. 

Nespėjusios įeiti į namus, išgirdo riksmus ir, supratu- 
sios, kas čia vyksta, apmirė. 

— Tu manai, aš liausiuosi jos nekęsti tik dėl to, kad ji 
nusiprausė? — rėkė Veslis. — Aš jos neapkenčiu nuo tos mi- 
nutės, kai dėl jos praradau mylimą moterį. Visą žiemą diena 
iš dienos dirbdavau iki vėlumos, norėjau sunkiu darbu atsi- 
kratyti neapykantos jai, bet man tai nepavyko. Nė namuose 
nenakvosiu, jeigu jau šita pašlemėkė čia gyvena. Ji pražudė 
mano gyvenimą, o tu dabar nori, kad šokinččiau iš džiaugsmo 

tiktai dėl to, kad ji nusiprausė? 

Rigan neleido Lijai toliau klausytis, pasigirdo grumty- 
nių triukšmas — iš visko spėjant, broliai susimušė. Ji nustū- 
mė Liją laiptais aukštyn į kambarį, kurį vargšelė turėjo dalytis 
su vyru. Rigan prisišliejo prie durų. Iš pažeminimo ir apmau- 
do ji sustingo. 

Bet Lija suėmė save į rankas ir priėjo prie spintos, kur 
kartu su Veslio kostiumais kabėjo jos naujos suknelės. 

— Visko aš neimsiu, bet trupučio drabužių man reikia. 
Galbūt likusias jūs parduosite, ir šitie pinigai nors truputį su- 
mažins padarytas dėl manęs išlaidas. 

Rigan ne iš karto suvokė Lijos žodžių prasmę. 

— Apie ką tu kalbi? 

Lija susilankstė dvi sukneles — ji visa drebėjo. 

— Aš grįšiu į fermą. Anksčiau viena tempiau visą ūkį, 
tad dabar visiškai pajėgsiu užsidirbti sau pragyvenimui. Juk 
turiu Klėjaus dovanotas audimo stakles. Aš galėsiu parduo- 
ti, ką išausiu. 

— Tu ruošiesi pabėgti? — sušuko Rigan. 

Lija atsisuko, jos veide atsispindėjo įniršis. 

— Jūs visi mane laikote menkysta tiktai dėl to, kad iš- 
augau varganoje aplinkoje, manote, jog esu nieko neverta. Bet 
aš išdidi ir nepasiliksiu namuose, kur manęs neapkenčia. 

— Ir kaip tu drįsti! — iškošė pro dantis Rigan. — Iki 
šiol visi tau rodė pagarbą, o dabar tu drįsti tvirtinti, kad to 
nebuvo! 

„Jos stovėjo prie pat viena kitos. 

— Atleiskite man, — vos girdimai sukuždėjo Lija. — 
Aš kalta. 

— Lija, — tyliai tarė Rigan. — Nesielk taip, dėl ko pas- 
kui gailėsies. Gaila, kad tu išgirdai Veso žodžius, bet aš įsiti- 
kinusi — kažką galima padaryti. 

— Ką, pavyzdžiui? — — Lija staigiai atsisuko į ją. — 
Ar aš turiu gyventi su juo vienuose namuose? Tėvas manęs 
visada nekentė, bet jis nekentė visų aplinkui. O dabar ma- 

no... mano vyras neapkenčia manęs ir tiktai manęs. Aš nieka- 
da jam nesipiršau. Geriau jau tėvas būtų mane užmušęs, kad 
tik mes nebūtume dabar atsidūrę tokioje padėtyje. 

Ji vėl priėjo prie spintos ir išsiėmė šiaudinę skrybėlę. 

— Lija, tu negali grįžti į fermą. Ten vien tik ganyklos 
uodams, o Trevisas sakė, kad praeitą žiemą įlūžo namo sto- 
gas. Tu negali... 

— Tai ką tada belieka daryti? Tiktai nesakykite, kad aš 
turiu pasilikti čia, pas jus. Aš niekada nesinaudojau išmalda, 
ir to nebus nė dabar. 

— Velniai griebtų tą Veslį! — supyko Rigan. — Ma- 
niau, kad per metus jis įgis proto. Jeigu tik atidžiau įsižiūrė- 
tų, tai suprastų, kad Kimberlė... — Ji nutilo ir plačiai 
išplėstomis akimis pažvelgė į Liją. — Ką pasakys Žmonės, jei- 
gu tu grįši į fermą, o Vesas išvyks į Kentukį su Stivenu ir 
Kimberle? 

Lija beviltiškai atsiduso: 

— Mano aplinkos žmonės sau niekada neleido tokios 
prabangos susimąstyti apie tai, ką pasakys kiti. Kai tikras tė- 
vas tave, nėščią, tempia prikišęs prie galvos pistoletą į bažny- 
čią, vargu ar tavo gyvenime gali atsitikti dar kas nors 
blogesnio. Žmonės stačiai pasakys, kad aš dar viena Simonso 
šeimos kekšė ir kad jie apie tai visada nutuokė. 

— Tu šito nori? Tu nori, kad žmonės imtų šnibždėtis 
apie tave parduotuvėje arba bažnyčioje? 

— Kaip vienai iš Simonsų, man niekada nebuvo pasi- 
rinkimo. 

— Tu ne Simons, tu — Stenford. Gal pamiršai? 

— Nereikia dėl to jaudintis. Arba aš su Vesliu išsiskir- 
siu, arba mes anuliuosime santuoką, arba jis pasielgs, kaip 
jam patogiau. Kūdikio mes neturime, tad jis man nieko ne- 
skolingas. 

— Lija, — prisispyrusi reikalavo Rigan, pačmusi ją už 
rankos. — Sėsk, imkim ir pasikalbėkim. Juk negalime bėgti 
dėl kiekvieno nemalonumo. Kartą ir aš sugalvojau pabėgti nuo 

iškilusių mano gyvenime sunkumų, užuot pasilikusi ir juos iš- 
sprendusi. Taip pati sau suteikiau daug skausmo, o galima bu- 
vo apsieiti ir be šito. Pagalvok apie save, ir nereikia aukotis 
dėl to kvailio. 

Pirmąkart Lija suprato, kad Rigan pasipiktinusi dėl Ves- 
lio poelgio. 

— Taip, būtent taip, aš ant jo pykstu, — atsakė į nebylų 
j0s klausimą Rigan. — Veslis nesupranta, nuo ko jis buvo iš- 
gelbėtas. Aš tai jau seniai žinojau, kas tokia ta jo brangiau- 
sioji Kimberlė, ir tikėjau, kad tu ne tokia kaip ji. Tu išgyvenai 
su mumis beveik metus, ir mes visi, kartu su Klėjumi ir Nikol, 
tave pamilome. Ir tegul velniai rauna tą Veslį! Aš taip pat ant 
jo pikta — dabar man atrodo, jis iš tikrųjų vertas tokios, kaip 
Kimberlė. 

Netikėtai Rigan užsikirto. 

— Štai kas! Štai kas! — Ji atsistojo ir žengė kelis žings- 
nius. — Aš Žinau, kaip viską sutvarkyti. Mes... Mes... — Ji. 
nusijuokė. — Mes duosim Vesui tai, ko, jo nuomone, jam rei- 
kia, — Kimberlę. 

— Na ir gerai, — pavargusiu balsu atsiliepė Lija, rink- 
damasi savo sukneles. — Tikiuosi, dviese jie bus laimingi. Da- 
bar, jeigu leisite, aš išeisiu. 

— Ne, Lija, — atsakė Rigan. — Dabar paklausyk... 


Tą vakarą Lija vakarienei apsirengė ypatingai kruopš- 
čiai — prie akių derančia tamsiai žalios spalvos suknele su 
gilia iškirpte. Nepaisant visų jos pastangų per vakarienę, ku- 
rios metu vyravo įtempta atmosfera, niekas, atrodo, neatkrei- 
pė į ją dėmesio. Ant Veslio smakro puikavosi įdrėskimas, o 
Trevisas kartais kratė kairę ranką, tarsi ją skaudėtų. Rigan ne- 
sakė nieko, išskyrus kelias pastabas dėl sulaužytų baldų. Vyrai 
valgė tylėdami, moterys irgi, vos prisiliesdamos prie valgių. 

Kantrybei išsekus, Lija pakilo iš už stalo. 

— Man reikia su tavimi pasikalbėti — bibliotekoje, — 
ištarė ji, kreipdamasi į Veslio pakaušį, ir kai jis šaltai į ją pa- 

žvelgė, atsakydama jį apdovanojo tokiu pačiu šaltu žvilgsniu. 

Veslis nieko neatsakė, bet pasukusi prie išėjimo Lija iš- 
girdo, kad jis eina paskui ją. 

Įėjusi į biblioteką, ji mintyse meldė, kad pavyktų rasti 
reikiamus žodžius. Rigan sumanė gerą planą, kaip išgelbėti 
Lijos išdidumą, bet kol kas jis jai nežadino didelio susidomė- 
jimo. Jai visai nereikalingas tas, kuris taip akivaizdžiai jos ne- 
apkenčia. 

— Noriu jums pateikti vieną pasiūlymą, misteri Sten- 
fordai, — pradėjo ji. 

— Na nereikia, vadink mane Vesliu. Tu juk įgijai šią 
teisę, — paniekinamai ištarė jis. 

Stovėdama į jį nugara, Lija sugniaužė kumščius ir kelis 
kartųs giliai atsiduso, kad nusiramintų, paskui atsisuko į jį. 

— Norėčiau kuo greičiau su tuo baigti, nes man, kaip ir 

tau, šis bendravimas neteikia pasitenkinimo. 
8 — Galbūt ir taip, — urgztelėjo jis. — Neabejoju, kad 
tu greičiausiai siekei teisės gyventi šiuose namuose ir vilkėti 
šitą suknelę negu gyventi su žmogumi, sugadinusiu tavo gy- 
venimą. 

— Iki šiolei negaliu suprasti, kodėl praleidau su tavimi 
tą naktį. Bet atsitiko taip, kad mes dabar — sutuoktinių pora, 
ir aš norėčiau kažką daryti. 

— A, tu šantažuoji, — patenkintas padarė išvadą jis. 

— Galbūt, — atsakė ji kaip galima ramiau. — Aš sugal- 
vojau vieną planą. — Ir kad jis nesuspėtų jos nutraukti, Lija 
skubiai tęsė: — Man regis, aš žinau, kaip mums gauti tai, ko 
abu norime. Tau reikalinga Kimberlė, 0 aš noriu gyventi gar- 
bingoje vietoje. 

— Stenfordų plantacija tau nepatinka? 

Ji nekreipė į jo žodžius dėmesio. 

— Aš gailiuosi, kad mes su tavimi vedę, gailiuosi, kad 
mano tėvas privertė mus susituokti. Aš net kalta dėl to, kad... 
tą naktį tau atsidaviau, bet dabar nieko negaliu pakeisti. Jei- 
gu dabar leisčiau tau paskelbti mūsų santuoką negaliojančia, 

vis tiek man tektų gyventi čia, Virdžinijoje, ir kentėti visas 
šias paskalas. Bet aš turiu vieną pasiūlymą. 

Ji visa krūtine atsiduso. 

— Prieš kelias savaites čia buvo atvažiavusi tavo Kim- 
berlė ir paprašė sutikimo, kad galėtų vykti su mumis į Kentu- 
kį, tikėdamasi atsikratyti paskalų, jog esanti atstumta, o ir 
naujoje vietoje galbūt susirasianti sau vyrą. 

Pastebėjusi, kaip Veslis susiraukė, išgirdęs, kad kažkas 
kitas ves tą, kurią jis myli, Lija, žinoma, nejuto didelio pasi- 
tenkinimo. 

— Atrodo, kad pasikeitėme vaidmenimis, — tęsė Lija. — 
Aš girdėjau tavo žodžius, kaip tu manęs nekenti ir negali mie- 
goti su manimi po vienu stogu namuose, kur aš galbūt kada 
nors gyvensiu. Tiki mano žodžiais ar ne, bet man užteks išdi- 
dumo nebūti drauge su žmogumi, kuris mane niekina. Tad štai 
ką aš tau siūlau: mes išvyksime iš Virdžinijos keturiese, bet 
kai tik išsiskirsime su žmonėmis, kurie viską Žino, aš daugiau 
nesivadinsiu tavo žmona. Mūsų santuoka — viso labo tik fik- 
cija. Aš būsiu tavo pusseserė, tai, ko gero, tiks. Arba pasiva- 
dinsiu mis Šou pussesere, jeigu tau taip atgrasu būti mano 
gimine. Kimberlė bus tavo nuotaka, ir vos tik nuvykę į Kentu- 
kį, savo santuoką nutrauksime arba padarysime ką kita, kad 
abu išsivaduotume. 

— Ir kiek aš tau turiu sumokėti už tokį dosnų pasiūlymą? 

Ji niekinamai dėbtelėjo į jį. 

— Pakeliui į Kentukį aš dirbsiu, kad užsimokėčiau ke- 
lionės įšlaidas ir už savo maistą, o Kentukyje atidarysiu nuo- 
savas audimo dirbtuves ir užsidirbsiu pinigų. Rigan man davė 
šiek tiek lėšų, ir mes susitarėme, kaip jai grąžinsiu pinigus. 
Kai tiktai atsidursime naujoje vietoje, tu man neturėsi jokių 
Įsipareigojimų. 

Netikėdamas savo ausimis, jisai įsispoksojo į ją. 

— Tu nori išlaisvinti mane nuo santuokos, kurios taip 
atkakliai siekei? 

Lija įsiuto: 

— Aš niekada nesiekiau šios santuokos! Aš nesikrei- 
piau į tave, sužinojusi, kad nešioju tavo kūdikį. Bandžiau tą 
nuslėpti, bet tėvas sužinojo ir sumušė mane iki sąmonės ne- 
tekimo. Bažnyčioje aš vargu ar suvokiau, kas vyksta. Jeigu tu 
nebūtum buvęs “kilnus", o turėjęs šiek tiek kantrybės, aš bū- 
čiau pasipriešinusi šiai santuokai. O dabar bandau rasti išeitį 
iš susidariusios padėties. Jeigu tau kokti mintis, kad vykstu 
su tavimi į Kentukį, tiktai tark žodį, ir aš grįšiu į savo tėvo 
fermą. Pamąsčiusi aš, atvirai sakant, manau, kad tą turiu pa- 
daryti bet kuriuo atveju, todėl kad nesu įsitikinusi, jog ben- 
dra kelionė man būtų maloni. O dabar atleisk — man reikia 
pasitarti su Trevisu apie juridinius klausimus, susijusius su 
santuokos nutraukimu. 

Išeidama Lija uždarė duris ir sekundę prie jų prisiglau- 
dė. Dar niekada gyvenime jai nebuvo taip apmaudu, net tėvo 
įžeidinėjimai neslėgė taip, kaip šis pokalbis. Matyt, viskas pa- 
aiškinama tuo, kad atėjo galas jos svajonei. Iš pradžių Rigan 
planas jai atrodė protingas, Lija iš tikrųjų norėjo užsidirbti 
sau pragyvenimui audimo staklėmis ir atsidurti kuo toliau nuo 
tų, kas visada ją vadins “viena iš tų Simonsų“, bet ši svajonė 
buvo neįgyvendinama. Ji paglostė ranka savo aksominę suk- 
nelę. Fermoje aksominių suknelių jai nereikės. Ištiesinusi pe- 
čius, ji pasuko ieškoti Treviso. 

Kurį laiką Veslis kaip apkvaišęs sėdėjo nejudėdamas, 
paskui iš visų jėgų trenkė į uždarytas duris skrybėlę. Negalė- 
jo suprasti, kas labiau jį užgavo — ar tai, kad mergina išgirdo 
jo Žodžius, ar tai, kad ji pasielgė taip išdidžiai. Ji išsaugojo 
ramybę, nors galbūt ir rūstavo; bet, be abejo, elgėsi ne taip, 
kaip paprastai moterys. 

— Prakeikimas! — nusikeikė ir pakėlė nuo grindų skry- 
bėlę. Visų mažiausia Veslis norėjo, kad moteris jį mokytų, ką 
ir kaip daryti. Visą gyvenimą jis gyveno, paklusdamas Trevi- 
sui. Net kolei jų tėvai buvo gyvi, Trevisas komandavo savo 
jaunesniajam broliui. Kai Vesas buvo visai dar mažas, šalia 
visą laiką buvo Trevisas ir rėkdamas įsakinėjo bei nurodinė- 

jo. Vesui atrodė, kad Trevisas visada buvo suaugęs, niekada 
nebuvo kūdikis ir niekada kaip paprasti mirtingieji nejuto vai- 
kiškų abejonių. | 

Gyvenime Trevisui nieko nestigo. Būdamas keturioli- 
kos metų jis jau tvarkė daugelį plantacijos reikalų. Nėra per- 
skaitęs nė vienos knygos ir vengė bet kokių pasilinksminimų. 
Jau nuo gimimo jis žinojo, kad Stenfordų plantacija priklau- 
sys jam, ir be sąžinės graužimo elgėsi su visais, neišskiriant 
nė tėvų, kaip su savo tarnautojais. 

Ir su žmona Trevisas elgėsi taip, tarsi ji būtų buvusi vie- 
na iš jo darbininkių. Todėl toji pabėgo iš namų. Toli nuo Tre- 
viso ji tapo savarankiška, o pasilikusi valdingojo Treviso 
šešėlyje niekada ji nebūtų pajėgusi to pasiekti. 

Veslis visada dirbo Trevisui, bet, kad nors retsykiais 
išslystų iš jo dėmesio, trankėsi po visą svietą. Paryžiuje gė- 
rė šampaną iš vienos gražuolės kurpaitės. Anglijoje miego- 
jo su hercogiene, o Italijoje vos nesusižavėjo juodaplauke 
dainininke. 

Galų gale suvokė, kad klysta. Jis — fermeris ir toli nuo 
žemės niekada nebus laimingas. Bet vos tik Vesas sugrįžo na- 
mo, praslinkus penkioms minutėms po jo atvažiavimo, Trevi- 
sas vėl ėmė jam nurodinėti. Ir štai tada Vesas nusprendė 
išvykti visam laikui. Pasak gandų, naujoje Kentukio valstijoje 
žemė buvo turtinga, derlinga, ir jis tenai nukeliavo apsižval- 
gyti. Jam patiko ir pati valstija, ir ten gyvenantys žmonės, su- 
prantantys, kad gyvenimas eina į priekį, kad jis keičiasi. Jis 
nusipirko kelis šimtus akrų* Žemės prie Suitbrajero mieste- 
lio, sutvarkė prieš daugelį metų statytą namą ir paskutinį kartą 
grįžo į Virdžiniją. 

Sugrįžus jo gyvenimas visam laikui pasikeitė: jis susi- 
tiko mis Kimberlę Šou. Pirmąkart Vesas pajuto, kad prieš jį 
tikra moteris, išdidi ledi. Kimberlė nemokėjo tvarkyti sąskai- 


* Nesisteminis žemės ploto vienetas; Didžiojoje Britanijoje 
I JAV lygus 4046,86 m?. (Vert. past. ) 

tų, netgi padoriai jodinėti, bet ji mokėjo siūti, iš gėlių Žied- 
lapių spausti aliejų, žinojo, kokia spalva nudažyti namą, o 
svarbiausia, kaip laikytis tarp vyrų, kad jie iš tikrųjų jaustų- 
si vyrais. | 

Veslis ėmė svajoti, kaip po darbo laukuose grįš į gražų 
namelį, kurį Kimberlė jam išpuoš, kaip jis padės ant kelių gal- 
vą, kad ji glostydama nuimtų susikaupusią per dieną įtampą. 
Žinoma, dieną ji turės daugybę rūpesčių ūkyje, ir Veslis jai 
padės su jais susidoroti. Kimberlei jis buvo reikalingas. Pir- 
mąkart gyvenime Veslis pasijuto kažkam reikalingas, o ne 
šiaip ramstis fermos darbuose. Jausdamas Kim žvilgsnį, Ve- 
sas juto ir savo jėgą. 

Daugelis jį perspėjo, jog Kim — silpna moteris, bet 
žmonės negalėjo suprasti, kad būtent tokios jam ir reikėjo. 
O kam jam reikalinga tokia pat savarankiška kaip Trevisas 
moteris, galinti lengvai tvarkyti plantaciją ir auklėti vaikus? 
Kimberlė minkšto, švelnaus, nuolaidaus charakterio, ją pa- 
čią reikia globoti. 

O dabarjis ją prarado! Praeitą žiemą, atkakliai dirbda- 
mas naujoje fermoje, Veslis taip gailėjosi, kad paskubomis ve- 
dė tą Simons. Jis žinojo, kad ji pasiliko tėvo fermoje, nors 
galėjo iš ten išeiti visam laikui. Tačiau liko su jaunesniais bro- 
liais ir seserimis ir atlikdavo darbą už du. 

Kim Vesui atrodė visų dorybių įsikūnijimas. Jeigu rytoj 
jis mirs ir jai paliks Kentukyje fermą, ji, suprantama, sugebės 
ir be JO ją valdyti, o galbūt ir geriau negu jis pats. Bet niekas 
iš tų, Vesliui tvirtinusių “jo paties gerovei", kad Kim — bejė- 
gis drugelis, nesuprato, kad būtent todėl ji jam ir miela. 

Maigydamas rankoje skrybėlę, jis paėmė už durų ran- 
kenos. Kaip ten bebūtų, šita Lija buvo jo žmona, ir jis turėjo 
jai įsipareigojimų. Galbūt ji ir būtų puolusi jam į glėbį, gal- 
būt ir norėjo iš jo išmelžti pinigų, bet jeigu jau per savo kvai- 
lumą pateko į jos pinkles, tai ir užsitarnavo tą, ką dabar turi. 

“Dieve, apgink mane nuo moterų gundytojų", — meldė 
jis ir nuėjo ieškoti Lijos. 

6 skyrius 


Išsiskyrusi su Vesu, Lija pajuto šiurpulį. Iš pradžių ji 
pamanė, kad tai iš pykčio, bet greitai suprato, kad iš baimės. 
Visus praėjusius metus ji stengėsi negalvoti apie tai, kas bus, 
kai grįš Veslis. Turėjo viltį, kad jis ją apkabins, pamils, o vie- 
toj to atstūmė visų akivaizdoje. 

Pyktis jai buvo įprastas jausmas. Ją įniršis sotino, kai 
dirbo dar tėvo fermoje. Įniršis jai neleido pasiduoti ir par- 
kristi nuo smūgių. Tėvas iš jos atėmė viską, paliko tik pyktį ir 
išdidumą, ir dabar smarkiai pasireiškė abi šios savybės. 

Bet dabar įniršiui atslūgus ji išsigando. Lija nenorėjo 
viena atsidurti fermoje. Ištisus metus ji išgyveno šeimose, kur 
viešpatavo meilė, ir tikėjosi sukurti savo šeimą. Jeigu ji grįš į 
pelkę, tai, žinoma, pasiliks ten iki gyvenimo pabaigos. Galbūt 
su savo audimo staklėmis... 

— Lija! 

Jos mintis nutraukė Veslio balsas. Jauna moteris išdi- 
džiai išsitiesė. Ji negalėjo prisiminti, kiek laiko čia praleido 
sielvartaudama dėl savo likimo. 

— Nagi? — ramiai atsiliepė, pasiruošusi pačiam blogiau- 
siam. Ji taip seniai svajojo apie šį vyrą ir tikėjosi, kad jį laimė- 
jus išnyks visos jos bėdos. Tačiau jos tiktai dabar prasidėjo. 

— Aš norėjau atsiprašyti, — prakalbo jis, žiūrėdamas į 
ją. — “Ji graži, laikosi išdidžiai", — pagalvojo. Neįprastas ant- 
akių išlinkis suteikė jai pasitikinčią ir ryžtingą išraišką. 

— Aš kol kas nesuspėjau apgalvoti tavo plano, bet pa- 
našu, kad iš jo kas nors išeis. Vargu ar tu panorėsi pasilikti 
Virdžinijoje, o aš irgi nenoriu. Be to, aš turiu tau įsiparei- 
gojimų. 

— Ne, — ramiai tarė Lija, ir jos akys patamsėjo. — Tu 
neturi prieš mane jokių įsipareigojimų, taip bus ir toliau. Mūsų 
santuoka bus nutraukta, ir tu manęs atsikratysi. 

Veslio lūpų kampučiai timptelėjo, bet tai visai nereiš- 
kė, kad jis šypsosi. 

— Aš-įsitikinęs, kad tu gali pasirūpinti ištisa minia, bet 
norėčiau žinoti, ką gi ketini veikti: dirbti savo pelkėje ar va- 
žiuoti į Kentukį ir... Kuo tu norėtum užsiimti? 

— Austi. 

Lijos smegenyse žaibiškai šmėkštelėjo mintis, ką jau to- 
kio ji išvydo šitame valdingame žmoguje, kad nusprendė, at- 
sieit, jį mylinti? Jis sutiko taip išeiti iš padėties tiktai dėl to, 
kad žinojo: kito kelio ir būti negali. Kaip jai norėjosi sviesti 
jam šį pasiūlymą į veidą! Bet vardan to, kad išsaugotų išdidu- 
mo likučius, ji nesielgs neprotingai. 

— Aš norėčiau išvykti į Kentukį, — piktai metė ji. — 
Bet tegul visi žino, kad aš — Simons ir nepriklausau jūsų 
ratui. O už kelionę užsimokėsiu pati. Aš niekada tau nebū- 
siu našta. 

— Kalbėjome ne apie tai, kad tu būsi man našta. Ne- 
abejoju, kad gali susidoroti su bet kuriuo reikalu, — su vos 
juntama panieka atsakė jis. 

Vesas norėjo pasakyti dar daug ką, bet nusigręžė, išgir- 
dęs už nugaros pakuždom ištartą savo vardą. Jis išvydo Kim- 
berlę: jos trapų kūną dengė šviesiai rožinis šilkas, o didelėse 
akyse spindėjo ašaros. 

Vesas nesuspėjo žengti nė žingsnio, kai Kim prispaudė 
prie lūpų viršutinę delno pusę ir čia pat, grakščiai mirksėda- 
ma blakstienomis, ėmė lėtai svirti ant grindų. 

Veslis ją sugriebė, pakėlė ir rūpestingai pažvelgė į 
veidą. 

— Vandens! — metė jis it sustingusiai Lijai. — Ir bren- 
džio! — pridūrė jai pasukus durų link. — Mylimoji, — sukuž- 
dėjo Veslis ir atsisėdo ant ilgo suolo prie sienos, tebelaikydamas 
Kim ant rankų. 

Lija, dar niekada nemačiusi prarandančio sąmonę žmo- 
gaus, nusprendė, kad Kimberlė miršta, ir pasikaišiusi sijoną 
nulėkė į virtuvę. 

— Lija, — pašaukė ją Rigan ir nuskubėjo paskui. — Kas 

atsitiko? Negi Veslis? 

— Brendžio ir vandens, — paprašė vyresniojo virėjo Li- 
ja. — Ir greičiau. 

Čiupusi paduotą jai padėklą, ji atsisuko į Rigan. 

— Ką tik ant grindų pargriuvo mis Šou. Bijau, ji mirš- 
ta. — Tarusi šiuos žodžius, ji grįžo atgal. 

— Kimberlė nuolatos netenka sąmonės, — atsiliepė Ri- 
gan. — Ir neduok jai daug brendžio, ji pernelyg jį mėgsta. 

— Nuolatos? — netikėdama savo ausimis, pasitikslino 
Lija. — Ji turbūt nesveika. 

Kai ji įbėgo į svetainę, Kim gulėjo ant suolo, o Veslis, 
klūpėdamas šalia ant kelių, laikė jos ranką ir bučiavo pirštus. 

— Mano brangus Vesli, aš tau tokia našta, — sukuždė- 
j0 ji. — Tu toks mielas, kad kenti mane, ypač dabar, kai mes 
niekada... aš niekada negalėsiu... 

— Iyliau, mano meile, — sukuždėjo Veslis. — Pamaty- 
si, viskas bus gerai. — Jis atsiduso, išvydo Liją, ir jo tonas 
pasikeitė: — Ilgai tu vaikščiojai. Imk, brangioji, — tęsė, pa- 
keldamas Kim ir prikišdamas prie jos lūpų taurę su brendžiu. 

Kimberlė jį išgėrė vienu mauku. 

— Ne taip greitai! Tu užspringsi, — įspėjo ją Vesas. 

— Dieve mano! Aš taip susijaudinau, kad net nesuvo- 
kiau, ką darau. O ką tu sakei? Kad viskas bus gerai? 

Ji pakėlė akis į Liją, kuri tylėdama stebėjo šią sceną. 
Vesas švelniai nuėmė nuo Kimberlės veido plaukų sruogą. 

— Mes keturiese: aš, Stivenas, tu ir... Lija išvažiuosim į 
Kentukį, o kai pasieksime kelionės tikslą, mano dabartinė san- 
tuoka bus nutraukta, ir tada mes galėsime susituokti. 

Kim atsakė ne iš karto. 

— O kaip mes važiuosime? 

— Liją vadinsime mano pussesere, o tu... mano nuotaka. 

Kim vėl metė žvilgsnį į Liją. 

— O ar negalima nutraukti santuoką dar čia, Virdži- 
nijoje? 

Veslis kiek paniuro. 

— Manau, būtų galima tai padaryti, bet pagal įstatymą 
Lija mano Žmona, ir aš užją atsakau. Jeigu ji čia pasiliks, pa- 
skalos ją nuvarys į kapus. 

— Suprantama, Vesli, mano brangusis, — silpnu balsu 
ištarė Kim, ir jos blakstienos suvirpėjo. — Ar tu man kadz 
nors atleisi, kad aš tokia bejausmė? O taip! Man pasidarė taip 
šalta. Prašau, atneškite man šaliką. Man taip gaila, kad tave 
trukdau. 

— Tu manęs niekados netrukdysi, — atsakė Vesas i; 
išėjo. 

Išgirdusi laiptuose tolstančius jo žingsnius, Kim atsi. 
merkė, atsisėdo ir pažvelgė į Liją. 

— Tai tiesa? Jūs iš tikrųjų pasiryžusi atsisakyti Veslio“ 

— Kaip jūs jaučiatės? — paklausė Lija, dar neatsigau- 
dama nuo prarandančios sąmonę Kim reginio. 

— O, puikiai. Bet aš norėčiau išgerti dar brendžio, mar 
nuo jo tapo taip gera. Aš nuolat jaučiu, jog brendis — mai 
apdovanojimas už tą džiaugsmą, kurį suteikiu Vesliui. Jis taip 
myli, kada aš nualpstu. Aš žinojau, Lija, kad jūs — geroji dva 
sia. Tai supratau, kai sutikote paimti mane su savimi į Kentu 
kį. Aš jau girdėjau, kaip jūs dirbote savo baisiojoje fermoje 
ir manau, kad kelionėje jūs būsite naudinga. Aš nemoku ga 
minti valgio ir nešti sunkių daiktų. Ir arklių aš bijau. Žinoma 
bus taip miela turėti jus po ranka, ir mes su jumis susidrau. 
gausime. Oi, oi, tai eina Vesas. 

Ji skubiai pastatė tuščią stiklinę ant padėklo, puolė an 
suolo ir vėl įgavo bejėgišką išvaizdą. 

— Imk, brangioji, — švelniai tarė Vesas, gobdamas ja 
pečius šaliku. 

Lija atsitraukė ir apstulbusi stebėjo, kaip Kim leidžia 
Vesui elgtis su savimi it su bejėgiu invalidu. Jie nepastebėjo, 
kaip Lija išėjo, išnešdama padėklą į virtuvę. Ji nežinojo, ar 
jai juokti, ar verkti. Prisiminusi Kim žodžius: “Veslis taip my- 

li, kad aš nualpstu“, ji vos nenusikvatojo, bet jai tapo nema- 
lonu pagalvojus, jog moteris sugeba suvaidinti komediją, kad 
atkreiptų vyro dėmesį, ir Lija sau prisiekė, jog niekada ne- 
praras sąmonės, kad ir kaip tai patiktų vyrams. 


Per kelias pastarąsias dienas Lijai pavyko Veslio išveng- 
ti, nors kartkartėmis prabėgom matė jį už lango arba name. 
Kiekvieną rytą ji kruopščiai rengdavosi, jausdama, kad nori į 
save atkreipti jo dėmesį. Tos dienos vakarą, kai jis grįžo į plan- 
taciją, ji apsivilko savo pačius geriausius naktinius marškinius 
(o ką gali žinoti), bet vyras pas ją neatėjo. Ją sutikęs, jis lai- 
kydavosi gan pagarbiai, bet tiktai tiek. Tuo tarpu besiruošian- 
čiai į kelionę Lijai įžeistas išdidumas vis labiau nustelbdavo 
kitus jausmus. Moteris nenorėjo net sau prisipažinti, kad jai 
skaudu, jog Veslis ją niekina. 

Išvykimo diena išaušo giedra, danguje nė debesėlio. 
Furgonas buvo pilnutėlis prikrautas daiktų, ir Trevisas priri- 
Šo gabalą brezento. Veslis jau sėdėjo vežėjo vietoje, laikyda- 
mas rankose vadeles. Užpakaly buvo pririštas narvas su 
vištomis, o paskui furgoną ėjo pririšta melžiama karvė. 

— Mes ilgėsimės tavęs, — tarė apkabindama Liją Ri- 


gan. — Perduok Vesliui, ką nori mums pranešti, ir jis tai pa- 
rašys, bet nenutrauk su mumis ryšių. — Ji pasilenkė ir 
sukuždėjo: — Rudenį aš turėsiu kūdikį. 


— Sveikinu! — Lija nusijuokė ir dar kartą ją apkabino. — 
Tikiuosi, jūs turėsite berniuką, panašų į Trevį. Iki pasimaty- 
mo, Dženifere, — sušuko ji, vėl apkabino Trevisą, o paskui 
atsisėdo greta Veslio. 

Lija atsisuko ir ėmė mojuoti ranka, o Veslis suriko ant 
arklių, ir jie iškeliavo. 

Likusi viena su Vesliu, Lija pasijuto kaip sukaustyta. Ji 
ėmė apžiūrinėti nagus, bet greitai šį užsiėmimą nutraukė ir 
paslėpė rankas. 

— Mes susitiksime su Šou prie jų namų? — pasidomėjo 

ji, bet Veslis vietoj atsakymo tiktai linktelėjo, ir ji daugiau 
neklausinėjo. 

Jie pravažiavo pro taverną, kurioje dirbo Bes. Lija 1a- 
bai norėjo sustoti ir atsisveikinti su seseria, bet, matydama 
įtemptą Veso profilį, nusprendė jo nieko neprašyti. Ji išsitie- 
sė ir įbedė žvilgsnį prieš save. 

Saulė tik patekėjo, kai jie atvažiavo į plantaciją, kur gy- 
veno Stivenas ir Kimberlė. Palyginti su Klėjaus ūkiu, planta- 
cija buvo mažutė, kai kurie pastatai prašyte prašosi remonto. 
Bet Lijos dėmesį patraukė tai, kaip netvarkingai suversti daik- 
tai aplink furgoną, dar tik pusiau pakrautą. Visur kalnai dė- 
žių, garsiai šūkavo Žmonės, bliovė naminiai gyvuliai. Kim 
puolė prie Veso. 

— Vesli, brangusis mano, — kreipėsi ji į Jį. — Tu turi 
mums padėti. Stivenas atsisako imti visas mano sukneles ir 
visus nuostabius daikčiukus, kurie bus reikalingi mūsų na- 
mams. Meldžiu tave, įtikink jį. 

Veslis nušoko ant žemės, paskubomis švelniai paglostė 
jai skruostą ir pasuko prie furgono. Lijai teko pačiai ropštis 
žemyn. Priėjusi prie Šou furgono, ji iš karto suprato, kas yra, 
bet apėjusi kalną netvarkingai suverstų daiktų, nepatikėjo savo 
akimis. Nė vienas ryšulys ar dėžė nesudėti, kaip turi būti. Maža 
trapi skrybėlių dėžutė suspausta dviejų sėklų maišų, kurių 
kiekvienas svėrė po penkiasdešimt svarų. Kaustyta geležimi 
skrynia riogsojo ant paauksuoto krėslo alkūnramsčių. 

— Ar tu nematai, kad daugiau nėra vietos, — pasigirdo 
iš daiktų vyriškas balsas. 

Lija pritūpė ir po alkūnramsčiais pirmąkart išvydo Sti- 
veną Šou. Jis buvo toks pat gražus kaip ir Kimberlė: šviesiap- 
laukis, mėlynakis, su duobute smakre — nieko neprikiši. 

— Vesli, brangusis, — tebetvirtino Kim. — Be šių daik- 
tų aš negaliu apsieiti. Juk tu nenori, kad aš būčiau nelaiminga? 

“Sergėk Dieve nuo tokios bėdos", — pagalvojo Lija ir 
ėmė atrišinėti virves, laikančias furgone sudėtus daiktus. 

Kraustulius, pradedant iš apačios, sukrovus tvarkingai, gal- 
būt pavyks sutalpinti viską. 

Priėjęs prie atrišinėjančios virves Lijos, Veslis metė į ją 
nustebusį, bet kartu ir pasipūtėlišką žvilgsnį, paskui nusuko akis. 

— Ar galėtum užlipti ant viršaus ir paduoti man skry- 
nelę? 

— Žinoma, galiu, — atsakė Lija, vos tramdydama juo- 
ką. Galbūt jis pagaliau suprato, kad jo neįkainojamoji Kim. 
berlė viso labo tik gražus niekutis. 

— Kažkodėl buvau įsitikinęs, kad tu tai sugebėsi pada- 
ryti, — pusbalsiu ištarė Veslis, ir kažkas jo tone Liją nustebi- 
no. Lija su Vesliu kartu darbavosi spėriai ir suspėjo iškrauti, 
o po to, kolei Stivenas ir Kim barėsi, iš naujo sukrauti daik- 
tus į furgoną. Kim paverkšleno dėl sugadintos skrybėlės, o 
Stivenas skundėsi, kad Kim jam nepadeda. 

Kelis kartus Lija sugavo į save nukreiptą Stiveno žvilgs- 
nį, bet, kai ji Žiūrėjo į jį, jis nusukdavo akis. 

Baigus darbą, Lija pažvelgė į Veslį laukdama nors ke- 
lių dėkingumo žodžių, bet jis, rišdamas paskutinę virvę, tik 
sumykė: 

— "Tu gali važiuoti su Stivenu. 

Priblokšta Lija pažvelgė jam į nugarą. 

— Mielai, — metė ji jam įkandin ir vos įveikė norą svies- 
ti jam į galvą akmenį. Ko gero, būtų neblogai uždegti ant jo 
elnio striukės kadaruojančius kutus. 

Jos rankas palytėjo kažkieno pirštai ir pakėlusi akis Li- 
ja susidūrė su mėlynomis Stiveno Šou akimis, kuriose šmėkš- 
telėjo kažkas negera. 

— Kviečiu jus, — jis linktelėjo į furgono pusę. 

Lija iš karto pajuto nepasitikėjimą juo. Kai ji buvo dar 
mergaitė, vyresnieji broliai atsivesdavo į namus kažkokių vy- 
rų ir retsykiais ji pastebėdavo jų akyse tą pačią išraišką, kaip 
ir Stiveno žvilgsnyje. “Bet galbūt aš klystu“, — nusprendė 
mergina. 


Pirmieji į kelią išvažiavo Veslis ir Kim. Niekas neišėjo 
iš namų su jais atsisveikinti, ir netikėtai Lija pasijuto visiškai 
vieniša tarp svetimų. Ir iškeliavo ji į svetimus kraštus. 

— Jūs liūdėsite draugų? — paklausė ji Stiveno, bet vie- 
toj atsakymo jis šnairom dėbtelėjo taip, kad ji nuščiuvo. 

Daug valandų jie važiavo į vakarus, bet Lija daugiau nė 
karto nebandė kalbinti Stiveno. Jie sustojo suvalgyti Rigan 
paruoštus sumuštinius; Veslis stovėjo šalia Kim, kuri suplu- 
kusi vėdinosi blizgučiais papuošta vėduokle ir atsisegė savo 
blyškiai žydro šilko suknelės viršutines sagas. Veslis šį vaizdą 
įvertino, ir Kim kukliai nudelbė akis. 

— Tas Veslis — mergišius, — pareiškė Stivenas, kreip- 
damasis į Liją. — Bet tiktai jūsų abiejų jam negauti. — Jis 
nužvelgė ją nuo galvos iki kojų vertinamu žvilgsniu. 

Susiraukusi ji atsitraukė. 

Po pusiaudienio, kai tolumoje pasirodė namai, jie išvy- 
do atšuoliuojančius keturis raitelius. Veslis davė ženklą, ir Sti- 
venas sustabdė arklius. 

— Tegul Lija ateina čia! — subliuvo atsisukęs atgal 
Veslis. 

Lija apmirė. Ji nesiruošė paklusti tam, kuris ištisą die- 
ną ją niekino, tačiau reikalui esant manė galįs jai įsakinėti. 

Stivenas pažvelgė jai į veidą ir, klastingai nusišypsojęs, 
atsakydamas suriko: 

— Tu jai nereikalingas, Stenfordai. Tegul ji lieka su 
manimi. 

Berdamas prakeiksmus, Veslis nušoko ant Žemės. 

— Jie ruošiasi sveikinti jaunavedžius, — nepatenkintas 
pareiškė jis, pakėlęs galvą ir žvelgdamas į Liją. — Jeigu neno- 
ri, kad Virdžinijoje visi apie mus sužinotų, eikš pas mane į 
furgoną. 

— O kas man rūpi Virdžinija? Tai tavo vardą reikia 
gelbėti. 

— Būk tu prakeikta! — suriko Veslis, čiupo ją už ran- 

kos ir patraukė į save. 

Lija nelaukė iš jo tokio elgesio ir nemanė, kad jis toks 
tvirtas. Uždususi ji pakilo į orą ir atsidūrė Veslio glėbyje kaip 
tik tuo momentu, kai prie jų prišuoliavo raiteliai. 

— Ką, Vesai, negali jos išleisti iš rankų? — paklausė 
vienas jų kvatodamasis. 

— Belieka tiktai į jus pažvelgti, mem, ir aišku, kodėl 
Vesas jus nusitempė iš karto, kai išėjo iš bažnyčios. 

— Paleisk mane! — sukuždėjo Lija Vesui, kuris ją laikė 
lengvai it plunksnelę. 

— Mes paruošėme atsisveikinimui nedideles vaišes, ir 
jūs jose garbės svečiai. Džiaugsimės, jeigu nors trumpam su- 
teiksite mums garbę. 

Vienas vyras, išsproginęs akis, spoksojo į Liją. 

— Kas galėjo pagalvoti, kad Simonso dukra, gerai iš- 
prausus, būtų tokia? 

Kitas piktai pažvelgė į jį. 

— Nepykite ant jo, mem. Vernas niekada nemokėjo bū- 
ti mandagus. Viešbutyje jau viskas paruošta. Bes Simons taip 
pat ten. 

— Žinoma, mes ateisim, — atsakė Veslis. 

— Tada iki susitikimo! — Ir su šiais žodžiais raiteliai 
nušuoliavo. 

— O dabar ar tu mane paleisi ant žemės? — paklausė 
Lija. Tebelaikydamas žmoną ant rankų, Veslis pasuko galvą 
ir, ko gero, pirmąkart į ją pasižiūrėjo, bet greitai nusuko akis. 

—“ Vesli! — sukūkčiojo Kim. — Aš buvau taip pažemin- 
ta. Tai aš privalėjau būti tavo glėbyje. Būtent mūsų garbei jie 
turėjo surengti atsisveikinimo priėmimą. 

Puolęs Kim raminti, Vesas vos neišmetė Lijos. Atsirė- 
musi į furgoną, ji vis dėlto išsilaikė ant kojų, o Stivenas, sėdė- 
jęs viršuje, įžūliai nusijuokė: 

— Nejaugi tu neišmokai pasiekti savo tikslo ašaromis? 
O štai mano sesuo — tokiems dalykams specialistė. 


69 


Lija nekreipė į jo Žodžius dėmesio ir pasuko prie fur- 
sono galo pažiūrėti, kaip jaučiasi gyvuliai. Čia Vesas ją ir 
surado. | 

— Ko gero, tau geriau važiuoti su manim, — aštriai 
tarė Jis. 

Piktai į jį pažvelgusi, ji atsakė: 

— Jeigu tu bandai apginti mano reputaciją, tai nevark. 
Tavo draugai turi būti pasiruošę viskam, kai į reikalą įsipai- 
niojusi viena iš Simonsų. 

Ji pasuko prie karvės, bet Veslis griebė ją už rankos ir 
staigiai atgręžė į save. 

— Jeigu tau tavo geras vardas nesvarbu, man ant jo nu- 
sispjauti. Bet neleisiu, kad sakytų, esą mes su tavimi išsisky- 
rėme dėl Kimberlės. Ji niekuo nekalta, ir neleisiu dar labiau 
teršti Jos vardo. 

Ji išsiveržė iš jo rankų. 

— Man reikėjo suprasti, kad tau rūpi tik švelnioji Kim- 
berlė. Tai dėl tavo Kimberlės aš privalau šiandien visą vakarą 
vaidinti tavo Žmonos vaidmenį? Man net galvoti apie tai koktu. 

Piktai žiūrėdamas į ją, Veslis pakėlė balsą: 

— Išklausyk mane pirmą ir paskutinį kartą. Nedrįsk 
daugiau kvailai kalbėti apie Kimberlę. Dėl tavo kaltės ji ne- 
mažai prisikentėjo. Jeigu išsaugant gerą jos vardą mums rei- 
kia praleisti vieną vakarą kartu, tai tu taip ir padarysi, antraip 
aš tau sulaužysiu kaulus. Šiam vakarui mes — įsimylėjusi po- 
ra. Aišku tau? 

“ — Savaime suprantama, — pro sukąstus dantis iškošė ji. 

Veslis apsisuko ir nuėjo. Pakėlusi akis, Lija priešais išvy- 
do Kimberlę, kuri saldžiai ir patenkinta šypsojosi, o paskui, 
šnarėdama suknelės šilku, nusisuko, ir Veslis pripuolė prie jos. 

— Velnias, velnias, velnias! — keikėsi pakuždom Lija, 
piktai taisydama ant karvės kaklo virvę. 

— Mano sesutė moka po savo padu paminti vyrus, — 
už nugaros pasigirdo Stiveno balsas. 

Nekreipdama dėmesio į jo švelnų toną, Lija sulaikė aša- 
ras. Ji nė už ką nepravirks! 

— Bet ir tu savaip moki sukelti vyro dėmesį, — pareiš- 
kė Stivenas ir palietė jos ranką. — Veslio draugužiai nustebo, 
išvydę taip atrodančią Simons. Seniui Vesui pasisekė tą nak- 
tį, kai įpuolei į jo guolį. Tiesa, jam mažiau pavyko, kai buvo 
priverstas tave vesti. Veda tokias, kaip mano sesuo, 0 į tave 
panašios moterys sukurtos tiktai vienam reikalui — meilei. 
Aš, ko gero, galėčiau tau suteikti... 

Nespėjo jis baigti, kai Lija griebė maišą su karvių paša- 
ru ir smogė juo per kvailai besišypsantį Stiveno Šou snukį. 

— Maita! — subliovė jis, trindamas veidą, bet Lija jau 
puolė prie pirmojo furgono, kur jos laukė Veslis. Ji tylėdama 
užsiropštė ant sėdynės. 

“Tegul būna jie visi prakeikti, — pagalvojo. — Tegul 
būna jie visi kaip vienas prakeikti!" Stivenas nusprendė, kad 
ji kekšė, Veslis grasė ją prilupti, jeigu jam nepaklus, o Kim- 
berlė šypsojosi ir maukė brendį kaip jūreivis. “Aš padarysiu 
tai, ko nori Veslis, — nuramino ji save. — Šiandien vakare 
būsiu pati mieliausia Žmona šioje kalnų pusėje. Rytoj išva- 
žiuosime iš Virdžinijos, ir visi bus įsitikinę, kad mes taip my- 
lim vienas kitą, jog Kimberlė paprasčiausiai negali nė pasvajoti 
įsisprausti tarp mūsų. Aš išgelbėsiu mis Šou reputaciją, bet 
nemanau, kad jai patiks, kaip tai bus padaryta". 


Ž 7 skyrius 


Visą kelią, kol jie važiavo į viešbutį, Lija neištarė nė 
žodžio. Veikimo planą kelionei ji turėjo, bet štai klausimas: 
ar ilgai užteks kantrybės kęsti Vesą.šalia apsimetant jo žmo- 
na. Ji susirūpino, kaip į ją Žiūrės jo draugai. Vienas jų jau 
priminė, kad ji — iš Simonsų šeimos. Gal ir jie su ja elgsis 
taip kaip Stivenas Šou? 

Kai jie privažiavo prie viešbučio, Lijos nervai buvo 


71 


įtempti. Jų laukė dešimt žmonių. Vos furgonui sustojus, visi 
stumdydamiesi puolė artyn. Kiekvienas norėjo turėti garbę 
jai padėti nulipti žemėn. 

— Sveika atvykusi, misis Stenford! 

— Veslis nevertas tokios gražuolės! 

— Klėjus sakė, kad jūs mokate austi. Sesuo jums at- 
siuntė ornamentų pavyzdžių. 

— O mano motina jums liepė perduoti gėlių sėklų... 

Lija apstulbusi žvelgė nuo vieno nustebusio veido į kitą. 

— Dėkoju jums... — sumikčiojo. — Aš net neįsivaiz- 
davau... 

Vienas jų rūsčiai pažvelgė į Veslį: 

— Mūsų moterys labai nuliūdo, kad Stenfordų planta- 
cijoje nebuvo surengta jūsų vestuvių proga šventė. Norėjo- 
me, kad jos šiandien susirinktų su mumis čia, tačiau jos 
nusprendė — jeigu jau nepakvietė, vadinasi, jų ir nelaukia. 

Atėjo eilė neaiškiai sumurmėti Vesliui: 

— Ne, tiesiog reikalas tas, kad mes... tai yra nie-e-kas... 

— Vyručiai, pažvelkite į ją, — nusijuokė vienas iš pasi- 
tinkančiųjų. — Jeigu jūs turėtumėte tokią žmoną, argi norė- 
tumėte ją dalytis su kitais? 

Nudžiugusi dėl šių gerų žodžių, Lija paraudo. 

— Užeikite į vidų. Juk jūs pavargote. Jums padėti? 

Kažkas ištiesė Lijai ranką. 

— Nuo kurio laiko tu pretenduoji į tokią garbę? — pa- 
reiškė kitas ir taip pat ištiesė ranką. 

— Mano nuomone, aš ją pirmas pamačiau, — įsimaišė 
ir trečias. 

— Paklausykite, — nutraukė juos Veslis. — Kolei ne- 
susimušėte, aš pasiruošęs pats palydėti savo žmoną. 

Stengdamasi neparodyti nustebimo, Lija paėmė Veslį 
už rankos ir kartu su juo pasuko į taverną. 

Bes jos laukė viduje. 

— Bet juk tavęs negalima pažinti, — tiek ir tegalėjo ji 
pasakyti, žiūrėdama į seserį. 

Lija paleido vyro ranką ir puolė seseriai į glėbį. Pri- 
spaudusi ją prie savęs, Bes nusijuokė: 

— Nejaugi tai tu? 

— Aš, ir murzina nuo galvos iki kojų, — atsikirto Lija. 

— Tuojau tau pripils vonią vandens. Rigan sakė, kad tu, 
kaip visos ledi, panorėsi išsimaudyti. — Ji pažvelgė į Vesą. — 
O jūs kol kas elkitės padoriai, aš jums greitai ją grąžinsiu. 

Bes skubiai nuvedė Liją laiptais į kambarį, kur du vyrai 
pylė vandenį į didžiulę vonią. Kai seserys pasiliko vienos, Bes 
ėmė Liją nurenginėti. 

— Bes, aš pati tą galiu padaryti. Tu neturi elgtis kaip 
tarnaitė. 

— Kažkas tą turi padaryti, — atkirto Bes. — Tave rei- 
kia saugoti po to, kas su tavimi atsitiko: Rigan man apie vis- 
ką papasakojo. Tu iš tikrųjų pasiruošusi atsisakyti nuo nuosavo 
vyro, net nekovosi? 

— Aš nesiruošiu kovoti už vyrą, kuriam aš nereikalin- 
ga, — aštriai atsakė Lija. 

— Nagi paklausyk, tu šneki visai kaip mūsų tėtušis. Jei- 
gu jau įsikalsi sau ką nors į galvą, tavęs neįmanoma nuginčy- 
ti. Nors sykį nebūk tokia užsispyrusi. Ir Veslio neatiduok. 

— Bes, tu kalbi kvailystes. Veslis man niekada nepri- 
klausė. Jam reikia mis Šou. Tegul jis ją ir gaus. Po šiandieni- 
nės nakties aš net neturėsiu jo pavardės. Būsiu jo pusseserė. 

— Pusseserė, pusseserė... Tu jo žmona! Tai pakeisti ne- 
įmanoma! 

— Įmanoma, kai nuvyksime į Kentukį. — Nusirengusi 
Lija įkišo vieną koją į vandenį. — Kaip lengvai įpranti prie 
švaros. Ko gero, aš pasiliksiu vonioje visą naktį. Tada man 
nereikės apsimetinėti mylinčia ir ištikima žmona. 

— Gerai sugalvota, — greitai atsiliepė Bes. — Likis čia, 
o dabar aš tau atnešiu švarius drabužius. 

Sėdėdama vonioje, Lija atsilošė ir užsimerkė, bet jau 
po kelių minučių grįžo plačiai šypsodamasi Bes. 

— Rojuje prasidėjo nesantaika, — džiūgaudama pra- 

nešė ji. — Veslis ir toji mis Šou susibarė. 

— Ji jam atleis, — pavargusiu balsu atsakė Lija. 

— Mis Šou nepatiko, kad Veslis paėmė tave už rankos, 
o Vesas atsakė turįs apsimesti, kad jis esąs tavo vyras. Mis 
Šou pageidavo sužinoti, kiek rimtai jis nori tą regimybę pa- 
laikyti. Veslis pabandė ją nuraminti, bet mis Šou atsakė, kad 
žaidime dalyvauja dviese, ir jeigu jis tave palies nors pirštu, 
tai dėl to pasigailės. 

— Nair ką? — paklausė Lija, bandydama nuslėpti susi- 
domėjimą. 

— Veslis atsakė, kad grasinimų nebijo, kad jis visa tai 
darąs dėl jos ir kad atliks savo pareigas kaip priklauso. 

— Pareigas? — sukuždėjo Lija ir išsitiesė. 

Bes nusišypsojo. 

— Jis, matyt, nori pasakyti, kad į jo pareigas įeina pri- 
siliesti prie tavęs. 

Lija atsilošė. 

— Bes, furgono gale, kairėje pusėje, stovi juoda skry- 
nia. Joje yra aukso spalvos aksomo suknelė. Atnešk ją man. 

— Tai ypatinga suknelė? — paklausė Bes. 

— Ypatinga tuo, kad joje aksomo labai nedaug, — pa- 
aiškino Lija ir, kai Bes išėjo, užsimerkė. 

Lija pasirinko šią suknelę, suprasdama, kad jeigu Ves- 
lis į ją ir nekreips dėmesio, tai bent jau kitų vyrų dėmesį at- 
kreips ja apsivilkusi. Galbūt ji nesukels tokio įspūdžio kaip 
Kimberlė, bet vis tiek tai bus kur kas geriau negu tas dėme- 
sys, kuris jai buvo parodytas sėdint furgone. 

Atsivėrė durys. | 

— Greitai tu suspėjai. 

Lija atsimerkė ir išvydo Veslį. Jis stovėjo nejudėdamas 
ir žiūrėjo į ją. Vandenyje buvo gerai matyti puikus jos kūnas, 
krūtinė vos iškilusi į paviršių, o kojos ištiestos ir išskėstos. 

— Jei tu prisižiūrėjai, tai gali išeiti. 

Vesas nenoriai nukreipė akis į jos veidą. Gaubiamos ga- 
rų jos plaukų garbanos slėpė kaklą. 

— Bes sakė... — Nebaigęs jis apsisuko ir išėjo. 

Lija ėmė praustis, jos rankos drebėjo, nė pati nežinojo, 
ar iš pykčio, ar dėl to, kad staiga prisiminė tą naktį, kai Veslis 
ją spaudė glėbyje. 

Kai Bes atnešė suknelę, jos veide buvo tokia visa Ži- 
nanti ir tuo pačiu klastinga išraiška, kad Lija nė žodžio nepa- 
sakė apie tai, jog į kambarį buvo užėjęs Veslis. Ji net neatsakė 
į aiškias Bes užuominas. 

Auksinis suknelės aksomas aptempė Lijos kūną, jo fo- 
ne oda atrodė dar baltesnė, o iškirptė tokia gili, kad vaizduo- 
tės reikėjo visai nedaug... 

— Ne, tai netiks, — ryžtingai ištarė Lija, apžiūrėjusi 
save veidrodyje. — Pernelyg mažai audeklo, ir pernelyg ma- 
tyti kūnas. Aš juk sakiau Rigan, kad šios suknelės nesivilksiu 
nė už ką. 

Bes pataisė Lijos garbanas ir šukuoseną. Jos ilgas švel- 
nus kaklas grakščiai perėjo į dailias pečių ir krūtinės linijas. 

— Nenusivilk jos! Man teko matyti damų, kurių drabu- 
Žiai buvo dar ankštesni. 

Lija nepatikliai pažvelgė į seserį. 

— Palyginti su tavimi, joms beveik nebuvo ką rodyti, 
dėl to ir apsinuogindavo daugiau. 

— Kaip aš be tavęs liūdėsiu, Bes. — Lija nusijuokė. 

— Neliūdėsi, jeigu pasieksiu savo, ir tu susigrąžinsi at- 
gal vyrą, — prajuko Bes. 

— Visų pirma — jis man niekada nepriklausė, — pa- 
reiškė Lija. | 

Bes tylėdama stumtelėjo jaunesniąją seserį durų link. 
Sustojusi ant viršutinės pakopos, Lija žiūrėjo, kas vyksta pir- 
mame aukšte. Apsivilkusi žalsvai žydros spalvos šilkine suk- 
nele, kėdėje sėdėjo Kimberlė. Ji buvo nepaprastai graži. Kim 
supo šeši vyrai. Atsirėmęs į užgesusį židinį, Veslis pro sukąs- 
tus dantis kalbėjosi su dviem draugais ir nuolat svaidė rūs- 
čius žvilgsnius į Kim. Lija nežinojo, juoktis ar pykti, tačiau 
jos sielos gilumoje pabudo pavydas. 

Lipdama laiptais, ji su pasitenkinimu pastebėjo, kaip į 
jos pusę iš pradžių pasisuko viena galva, po to kita. Stenfor- 
dų plantacijoje su ja visada elgėsi pagarbiai, bet ji neretai sau 
užduodavo klausimą, ar tai ne dėl to, kad ji ištekėjusi už Veslio. 

— Leiskite! — ištarė vienas jų, pakėlęs galvą ir ištiesęs 
jai ranką. Kiti devyni draugai atsistojo, o jų žvilgsniai buvo 
tokie, kad įkvėpė Lijai pasitikėjimo. 

— Dėkoju jums, — švelniai atsakė ji ir paėmė jį už 
rankos. 

Kim staiga pakilo nuo kėdės ir taip, jog nebuvo visiškai 
aišku, ar tai prašymas ar įsakymas, ištarė: 

— O aš, po galais, turiu pasilikti viena? Ar dėmesio nu- 
sipelno tiktai ištekėjusios moterys? 

Du vyrai puolė prie jos, bet kiti tebesupo Liją. 

— Viskas paruošta. Sėskimės už stalo? — paklausė vie- 
nas jų. 

Lija matė, jog tebestovėdamas prie židinio Veslis ne- 
atitraukė akių nuo tolstančios Kim nugaros. Atrodytų, kad jis 
nesuvokė, jog salėje yra ir dar kai kas. 

Liją apėmė pyktis. Ji kreipėsi į greta stovinčius Veslio 
draugus: 

— Galbūt jūs įeisite į pietų salę pirmi? Mes su vyru ei- 
sime paskui jus. — Lija atsistojo prieš Veslį. — Tu elgiesi kaip 
paskutinis kvailys! — sukuždėjo ji pro dantis. 

Jis ją išgirdo ne iš karto. 

Su pasišlykštėjimu ji bakstelėjo jam pirštu į šoną. 

— Ką tu darai? — piktai paklausė jis, 0 po to nuleido į 
ją akis, ir jos sekundei apsiblausė. Jis greitai atsitokėjo. — 
Bandai jiems parodyti, ką jie paleido iš rankų? — paklausė 
jis ir, išvydęs gilią jos suknelės iškirptę, pakėlė antakius. 

Jai reikėjo didelių pastangų nenurausti. 

— Tu taip spoksai į Kimberlę, lyg ji būtų rujojanti kalė. 
Jeigu nori išgelbėti ją nuo konfūzo*, tau, ko gero, reikėtų su- 


* Sumišimas, gėda; kebli, nemaloni padėtis. (Vert. past.) 

imti.save į rankas. 

Jis nustebęs pažvelgė į ją. 

— Tu visada tokia pasiaukojanti? 

— Bandau tokia būti, — ne be nuostabos atsakė ji. 

— Taip aš ir maniau. Einam vaizduoti iš savęs įsimylė- 
jusią porą. 

Jis paėmė ją už rankos aukščiau alkūnės ir nusivedė į 
pietų salę. Juos svetingai sutiko pakeltais bokalais ir daugy- 
be tostų. 

— Už Veslį, kuriam užteko nuovokos surasti brangeny- 
bę ten, kur negalėjai nė numanyti. 

— Už Liją. Ji pasiruošusi taikstytis su skandalingu už- 
sispyrusiu mulu, kuris tik truputį geresnis už Trevisą. 

Kimberlė sėdėjo tiesiai priešais Liją ir priekaištingai 
žvelgė į ją, įsitikinusi, jog toji ją išdavė. Pasijutusi kalta, Lija 
pastebėjo, kaip Kim nukreipė akis ir prašneko su savo kaimynu. 

Nepaisydamas gauto įspėjimo, Veslis vis tiek nenulei- 
do nuo Kim liepsningų akių. 

Įteigdama sau, kad ji tai daro vardan Veslio bei jo bran- 
giosios Kim gelbėjimo, Lija pasilenkė ir siekdama pipirinės 
prisispaudė krūtine prie jo rankos. Vesas čia pat atitoko, nu- 
stebęs ir dėmesingai sužiuręs į žmoną. Lija švelniai jam nusi- 
šypsojo. 

— Jeigu tu paduosi pipirus, man nereikės jų siekti, — 
tyliai pratarė ji. 

Veslis nuleido akis. 

— Taip, žinoma, siek. Siek visko, ko tau prireiks. 

—“ Vesli! — aštriai metė Kimberlė, ir jis nusuko akis 
nuo Lijos. — Primink man, kada mes matėm paskutinį kartą 
Elingtonus? Atrodo, tai buvo per derliaus nuėmimo pabaig- 
tuvių balių? 

Lija neabejojo, jog Kim primėna Vesui apie vieną iš- 
skirtinį, galbūt net intymų susitikimą. 

Nejaugi Kim nesuvokia, kad gelbstima jos reputacija? 
Lija čiupo Veslį už rankos ir pažvelgė į jį: 

— Balius derliaus nuėmimo pabaigtuvių proga ir mė- 
nesienos naktys, — sukuždėjo ji. — Kartais mėnulis priverčia 
Žmones atlikti nepamirštamus poelgius. 

Veslio akys susiaurėjo, paskui jis pasilenkė prie jos 
ausies: 

— Tu geriau nutrauktum savo žaidimą, nes gausi tai, 
ko nė nelaukei. 

Lija staigiai nuo jo atsitraukė. Koks jos reikalas, jeigu 
Vesas pasirodo kvailys prieš savo draugus? Bet ir ji turi savi- 
garbos. Lija visai nenorėjo, kad po išvykimo iš Virdžinijos kal- 
bėtų, jog, atsieit, moteris iš Simonsų šeimos sugebėjo 
prisivilioti vyrą, bet negalėjo jo išlaikyti. Ko gero, jie niekada 
nesužinos apie jos išsiskyrimą, jeigu tik jiems apie tai nepa- 
sakys Rigan arba Trevisas. Tad vertėjo įtikinti šiuos žmones, 
JOg ji verta pasilikti su vienu iš garsiųjų, galingųjų Stenfordų. 

Išgirdusi atkirtį, Lija prarado pasitikėjimą savimi. Da- 
bar ji visą savo dėmesį nukreipė į maistą, nenoriai ragauda- 
ma valgius. Ji sėdėjo, nuleidusi galvą, ir atsakinėjo tiktai tada, 
kai klausimais kreipdavosi būtent į ją. Ji daugiau nejuto noro 
varžytis su Kimberle. Lija abejingai stebėjo, kaip Kim koke- 
tuoja tai su vienu, tai su kitu. 

Kuo ilgiau tęsėsi vakarienė, tuo pastebimiau keitėsi atmos- 
fera. Lijos kaimynas užvedė pokalbį apie naują medvilnės pluoš- 
to skyriklį, ir Lija labai greitai Kimberlę užmiršo. Nuo medvilnės 
pokalbis perėjo prie avių, apie tai, kaip išvengti kaimenėje ligų. Į 
pokalbį įsitraukė vis daugiau vyrų. Po dvidešimt minučių Bes ir 
dvi kitos moterys pradėjo nuiminėti indus nuo stalų, o Lija, Ves- 
lio draugai ir jis pats karštai kalbėjosi apie derlių ir naminius gy- 
vulius. Stivenas tebevalgė ir į pokalbį nesikišo, Kimberlė buvo prie 
isterijos ribos, nors Lija ir nepastebėjo į ją atkreiptų žvilgsnių. 

— Mano tėvas neteko beveik visų pinigų, kai žlugo pre- 
kyba tabaku, ir dabar aš visas pajamas įdėsiu į medvilnės au- 
ginimą, — tarė vienas Veso draugas. 

— Sutinku su jumis, — atsiliepė Lija. — Mes ketiname 
auginti avis, ir, kaip man atrodo, ateis diena, kai atsiras Ame- 
rikos vilnos paklausa. 

— Jūs negalėsite konkuruoti su Anglijos rinka. 

— Aš pasisamdysiu verpėjų, kurios nenusileis an- 
glėms, — pareiškė Lija. 

— Vesai, 0 ar ji pati moka verpti? — pasityčiojamai pa- 
klausė vienas jo draugas. 

Netikėtai Lija prisiminė, kas ji tokia ir kur yra, ir nu- 
leido akis į savo lėkštę su obuolių pyrago likučiais. 

— Bijau, aš buvau pernelyg pasitikinti savimi, — ne- 
garsiai pareiškė ji. 

Lijos nuostabai Vesas ją apkabino per pečius. 

— Tiesą sakant, aš ne taip seniai vedęs, todėl nežinau, 
ar ji moka verpti, ar ne. 

Lija nustebusi pažvelgė į vyrą. Jos akys švietė džiaugs- 
mu. Galėtum pamanyti, kad jis ja didžiuojasi. 

— Nagi pabučiuokite ją, misteri Vesli, — kreipėsi į jį 
Bes. — Atrodo, kad jūs labai to norite, ir mums būtų ne pro 
šalį išvysti įrodymą, jog ją mylite. Aš teisi, bičiuliai? 

Vesas metė žvilgsnį į Kim, ir Liją tai papiktino. Jam ne- 
pavyks jos pažeminti. 

— Manęs nereikia įkalbinėti pabučiuoti savo vyrą, — 
švelniai ištarė ji ir apkabino Vesą už kaklo. 

Bučiuodama jį į lūpas, išsyk dėl to pasigailėjo. Ji norė- 
Jo kažką įrodyti sėdintiems aplink žmonėms, parodyti, kad ji 
verta tokio puikaus Žmogaus, kaip Veslis, meilės, bet užmir- 
šo, kas ją privertė Vesą pabučiuoti. Vienerius metus Lija gy- 
veno su dviem šeimyninėmis poromis, kur vyras ir žmona 
aistringai mylėjo vienas kitą ir, tiktai Vesą pabučiavusi, ji stai- 
ga susimąstė, kaip jis tai sutiks. O jai taip norėjosi justi ant 
savęs jo prisilietimus, duoti valią savo aistrai. 

Iš pradžių Veslis tvardėsi, bet pajutęs Lijos susijaudi- 
nimą, suprato bučinio reikšmę ir atsakė į jos kvietimą. Su 
įkarščiu, jėga, aistra ją bučiuodamas, jis pamiršo aplink sė- 
dinčius žmones. Delnu prilaikė Lijos galvą, ir pirštai sumaigė 
kruopščiai sudėtas garbanas. 

— Vesli, tu galėtum tuo užsiimti vėliau, — sutrikęs ta- 
rė vienas jo draugas. 

Lija Veslio glėbyje apsalo lygiai taip pat kaip ir aną vie- 
nintelį kartą, kai jis prie jos prisilietė. 

Kai Veslis ėmė ieškoti jos krūtinės, jo petį suspaudė 
ranka: 

— Vesai! 

Pamažu Vesas ėmė atsitokėti, ir kai jis nuo Lijos atsi- 
traukė, akyse dar kurį laiką mirguliavo ratilai. 

Kelias sekundes Veslio ranka dar tebelaikė Liją. Jos 
akys užsimerkė, o tamsūs plaukai pasklido ant jo elnio odos 
striukės. Atsimerkusi Lija staiga prisiminė, kur esanti, stai- 
giai išsitiesė, ir jos veidą užliejo raudonis. Ji išvydo, kaip Ves- 
lio veide pasirodė suglumimo išraiška ir greitai supulsavo 
gyslelė kakle. 

— Aš... — Ji išsivadavo iš jo glėbio. Palietusi ranka gal- 
vą, suprato, kad iširo šukuosena. — Atleiskite, man reikia... 

Nebaigusi ji apsisuko, išbėgo iš kambario ir laiptais už- 
kopė į miegamąjį. 

Nespėjo užverti paskui save durų, kai į kambarį įsiver- 
žė Bes. 

— Kaip gyva dar nemačiau tokio bučinio! Per visą gy- 
venimą neteko matyti, kad moterį taip bučiuotų. Na ir vyrutis 
tas Veslis! Jis ne tik kad gražiausias šioje kalnų pusėje vaik 
nas, bet ir šaunus meilužis. 

— Gal tu nutilsi? — sušuko Lija. — Kaip aš pažiūrėsi 
jiems į akis! Dabar jie nepatikės, kad aš tikra dama. Kaip nc 
rėčiau, kad man išvykus iš Virdžinijos visi kalbėtų, jog Li 
tapo tikra dama, o aš elgiuosi kaip Simonsų kekšč. — Ji užs 
kirto ir sukuždėjo: — Bes, atleisk man. 

— Tu manęs neįžeidei. O žmonės apačioje šiąnakt ap 
tave svajos. 

— Tiktai šito man ir betrūko, — atsiliepė Lija ir pavar- 
gusi prisėdo ant lovos. — Kaip, tavo nuomone, ar aš galiu 
pabėgti pro užpakalines duris ir daugiau SU jais nesusitikti? 

Bes sukikeno: 

— Aš pataisysiu tavo plaukus, ir tu vėl nusileisi pas juos. 

Jeigu būtum išvydusi tos Kimberlės veidą — ji vos sau nagų 
nenusigraužė. / 

— O aš maniau, jog tu laikai mis Šou pavyzdinga dama. 

— Sėdėk ramiai! — įsakė Bes, gramzdindama rankas į 
tankius Lijos plaukus. — Aš taip galvojau anksčiau, dar prieš 
tai, kai mano tikra sesuo pavirto į pačią gražiausią ir praš- 
matniausią Virdžinijos damą. 

— Bes, važiuok su mumis, — paprašė Lija, atsisukda- 
ma įją. — Man reikalinga draugė. Aš išmokysiu tave austi, ir 
tu būsi mano kompanionė. 

— Ir mesiu savo nuostabią šiltą taverną ir nuostabius 
karštus vyrus dėl audimo staklių triukšmo? Stenfordai tau taip 
ir neįkrėtė protelio. Argi nematai? Gali pasiimti savo Veslį, 
apsigyventi fermoje ir kasdien melžti šimtus karvių. Bet tai 
jau ne man. Man patinka laisvas gyvenimas. Na štai tavo iš- 
vaizda vėl kruopšti ir pedantiška. O dabar eime Žemyn, tik 
nepamiršk šypsotis. Reikia naudotis Kimberlės sutrikimu. 

Lija nusijuokė: 

— Aš labai tavęs pasiilgsiu. Kim, kai tiktai ateis rytas, 
puls į Veslio glėbį, ir jis pabučiuos ją taip stipriai, kad mūsų 
bučinys... — Prisiminusi tą sceną, ji užsikirto. — Mūsų buči- 
nys nieko nereikš, — tyliai pabaigė ji. — Gerai, apskritai aš 
pasiruošusi. Jeigu jau mano vyras sugeba suvaidinti sceną su 
bučiniu, aš, šiaip ar taip, galiu suprasti, ką jis vaidina. 

— Jis nieko nevaidino, — metė jai įkandin Bes, bet Li- 
ja arba negirdėjo, arba nekreipė į jos žodžius dėmesio. 


„ 


8 skyrius 


Lijai teko sukaupti visas jėgas, kad įstengtų pažvelgti 
susirinkusiems pirmajame aukšte žmonėms į akis. Ji buvo įsi- 
tikinusi, kad jie žiūrės į ją kaip į gatvės mergšę, dėl to buvo 
gerokai nustebinta šilto sutikimo. Kolei ji buvo viršuje, atėjo 
dar trys vyrai — du su smuikais, vienas su bandža* — ir jau 


* Styginis muzikos instrumentas. 

ruošėsi groti. 

Nespėjo Lija atsitokėti, kai ją stumtelėjo į Veslio glėbį, 
ir jis nusivedė ją sušokti pirmąjį menuetą*. 

— Atrodo, tu vėl atkutai, — tarė Veslis prieš jiems ap- 
sikeičiant partneriais. 

Kolei balius tęsėsi, tai vienas, tai kitas šokėjas graibs- 
tydavo Liją. Kažkurį momentą ji pastebėjo, kad Kim šoka su 
Vesliu ir šis nerimastingai žvilgčioja į partnerę. Lija apsime- 
tė, kad jų nepastebi. 

Per vakarą jai du kartus teko išgirsti pokalbiuose mi- 
nint Džastino Starko vardą, bet taip ir nesuspėjo paklausti, 
kas jis. 

Pusiaunaktį Veslis pasakė, kad šventė baigta, nes anks- 
ti rytą jie išvažiuoja. Jis paėmė už rankos Liją ir ryžtingai nu- 
tempė prie laiptų. 

Lija jautėsi palaimos viršūnėje. Ji išgėrė pernelyg daug 
puikaus punšo, kurio jai davė Bes, ir, grįžusi į savo su Vesliu 
kambarį, tyliai niūniavo. Ant lovos gulėjo jos geriausi nakti- 
niai marškiniai — perregimo šilko rauktinukų ir nėrinių deri- 
nys. Lija paėmė juos į rankas, priglaudė prie krūtinės ir ėmė 
šokti, sukdamasi po kambarį. 

— Tu girta? — ramiai paklausė Veslis, nusivilkdamas 
elnio odos marškinius. 

— Koks tu gražus! — atsiduso Lija, žiūrėdama į iki pu- 
sės nuogą Veslį. 

Jo akyse šmėstelėjo susidomėjimas, ir šis Žvilgsnis ne- 
buvo trumpas ar atsitiktinis. 

Lija sustojo, nors jos galva tebesvaigo. 

— Mes mylėsimės? — pašnibždom paklausė ji. 

Auksinėje vienintelės kambaryje degančios lempos švie- 
soje buvo matyti, kaip pasikeitė Veslio veido išraiška. Jis žengė 
prie jos. 

— Manau, mane galima įkalbėti. 

Lija numetė naktinius marškinius ir sustingo laukda- 


* Senoviškas prancūzų liaudies šokis. 

ma, sulaikiusi kvapą. Jos širdis pasiutusiai plakė. Labiau už 
viską dabar norėjo, kad jis vėl ją apkabintų ir pabučiuotų. Kai 
Veslis prie jos prisiartino, palytėjo jo tankiais plaukai apžė- 
lusią krūtinę. 

— Vesli! — sukuždėjo ji, ir Vesas pasilenkė prte jos. 

Į duris garsiai ir greitai pasibeldė, bet jie neišgirdo, įė- 
jo Stivenas Šou. 

— Atrodo, mano sesutė neklydo. 

— Ko, velniai griebtų, tau čia reikia? — piktai paklau- 
sė Veslis. 

— Priešingai tau, Stenfordai, manęs nelaukia dvi mo- 
terys dviejuose atskiruose kambariuose. Mano sesutė išverkė 
visas akis, įtardama tave tuo, kuo tu ir iš tiesų užsiimi. — Jis 
pasalūniškai žvilgtelėjo į Liją. — Aš ją įtikinėjau, kad tu gar- 
bingas žmogus, kad tavimi galima pasitikėti. Tiktai štai ste- 
bėdamas, kaip ši mergiotė visą vakarą tave persekioja, 
supratau, kad seserį apgaudinėjau. 

— Nešdinkis iš čia, — pavargusiu balsu tarė Veslis ir 
atsitraukė nuo Lijos. — Pasakyk Kimberlei, kad po kelių mi- 
nučių aš pas ją ateisiu. 

— Kai čia pabaigsi? — piktdžiugiškai nusijuokė Stive- 
nas ir išėjo iš kambario, Vesui nespėjus jam atsakyti. 

— Lija, atleisk man, — buvo bepradedąs Veslis. 

Lija piktai pasižiūrėjo į jį. Nuo išgerto alkoholio ji ne- 
sugebėjo savęs kontroliuoti, ir dabar jos nuotaika akimirks- 
niu pasikeitė, meilė užleido vietą neapykantai. 

— Atleisti už tai, kad tu nebaigei iki galo pradėtojo dar- 
bo? Afleisti už tai, kad nepasinaudojai vienos iš Simonsų kek- 
šės silpnumu? 

— Nesuprantu, apie ką tu, — prakalbo jis ir pasilenkė 
prie naktinių marškinių. — Tu mano žmona, ir... | 

— Aš tavo Žmona? Taip tu sakai apie mane, visą vakarą 
meldusią tavęs nekankinti dieviškosios mis Šou? 

„ — Tu geriau prilaikyk liežuvį, — įspėjo Veslis. 
— Mano liežuvis? — Ji iš pasipiktinimo ėmė dusti. — 

O argi tu nežinai, kad mes, Simonsai, mokame naudotis lie- 
žuviu ne tiktai pokalbiams? Argi tai ne mūsų kraujuje? 

Veslis tylėdamas užsitempė marškinius. 

— Klausyk, negaliu suprasti, apie ką tu. Buvai pasiry- 
žusi leistis į kelionę kaip mano puU5seserė, visada žinojai ma- 
no jausmus Kim. Aš iš pačių pradžių bandžiau elgtis garbingai 
ir padoriai. 

— Padoriai? Tu buvai pasiruošęs mane pulti — ir tu tai 
vadini padorumu? 

Veslis susilaikė nuo šypsenos: 

— Tu ištisą vakarą visomis jėgomis bandei mane suža- 
vėti, ir tavo naktinių marškinių demonstravimas buvo visai 
ne tam, kad nuramintų žmogų. 

— Aš apsivilkau juos ne dėl tavęs, — tyliai atsiliepė ji 
ir nusigręžė, kad paslėptų savo pažeminimą. 

Veslis nusišypsojo: 

— Garbės žodis, Lija, esu pamalonintas, kad taip sten- 
geisi mane įsivilioti į savo lovą. Man buvo gera, kolei tu su 
manim koketavai, net šokai su kitais, dėl to, manau, būtum 
galėjusi mane sugundyti, jeigu ne Stivenas. Bet, tiesą sakant, 
mums iš tikrųjų reikia laikytis mūsų susitarimo. Vardan Kim 
aš pabandysiu tavo kerams atsispirti. 

— Ką tu ruošiesi daryti? — sukuždėjo ji, atsisukusi į 
Veslį. 

— Aš esu skolingas tai, kurią myliu, ir aš jai reikalingas 
visas, iki galo, o tau visomis jėgomis priešinsiuos ir ateity. 

— Tam, kas jau atsitiko anksčiau? — sukuždėjo Lija. — 
Kad ir kaip stengeisi, tu pasidavei mano apžavams? 

— Paklausyk, man iš tikrųjų laikas eiti, todėl apie tai 
pasikalbėsime kitą kartą. Bet tu teisi. Kažkada juk tu puolei 
ant manęs. 

— Puoliau ant tavęs? Kaip šiandien? 

— Lija. — Jis žengtelėjo jos link. — Matyt, aš tave įžei- 
džiau. 2 

— Įžeidei? Tokios, kaip aš, neįsižeidžia. Argi tu to ne- 

žinojai? Mano kilmės moterys, kurios iš mažens nedėvi šilki- 
nių drabužių, sugeba tiktai gundyti ir vilioti. Kai nukeliausi- 
me į Kentukį, aš neatidarysiu audimo dirbtuvių. Aš... aš stačiai 
imsiu eiti per rankas. 

Veslio veide pasirodė griežta išraiška: 

— Tu mane neteisingai supratai. Aš tiktai norėjau tau 
padėkoti už pasiruošimą man atsiduoti. 

— Daugiau tai nepasikartos, — šaltai atsakė ji. — Kitą 
kartą aš pasiūlysiu save kitiems. | 

— Kolei būsi mano žmona, tu šito nepadarysi, — su- 
bliuvo jis. 

Ji iššaukiančiai nusišypsojo: 

— Ar ne laikas tau eiti pas savo Kimberlę? Jeigu dėl 
tavęs jai teks pernelyg ilgai verkti, paraus jos akutės. O kaip 
ji tave suvilios? Ji vilioja tave į lovą ašaromis? 

— Kimberlė skaistuolė, — aštriai tarė Vesas, o jo akys 
susiaurėjo. 

Lija skėstelėjo rankomis: : 

— Už tave kovoja kekšė ir skaistuolė. Vargšeli Vesli, 
tu, matyt, kankiniesi, nemiegodamas per naktis. Skubėk pas ją. 

— Lija, aš nė karto nesakiau, kad tu kekšė, — buvo be- 
pradedąs Veslis. 

— Nešdinkis! — veriamai suriko ji. 

— Jeigu aš tau reikalingas... 

— Tu man reikalingas? — suriko atsakydama ji. — Tu 
man reikalingas užvis mažiausiai. Gaila, kad negaliu pati nu- 
vykti į Kentukį, ir duok Dieve niekada daugiau tavęs nematy- 
ti. O dabar skubėk pas savo brangutę Kimberlę. Ji tavęs laukia. 

Veslis norėjo jai atsakyti, bet nutylėjo, jos kūną supur- 
tė raudos. Jis pasakė: “Jei reikalingas". Ne, ne jis jai reika- 
lingas, ji laukė jo, laukė to, kuris nebuvo jai abejingas, kuris 
išvydęs ant jos veido ašaras būtų puolęs prie jos. To, kuris 
nepažinojo jos šeimos, kuris jos nebuvo dar nė sykio sutikęs 
ar laikęs parsidavėle. 

Lija nusivilko suknelę ir apsivilko naktinius marškinius. 

Ji išverkė visas ašaras, beliko tiktai tuštuma ir pojūtis, kad 
gyvenimas taip niekad ir nepasikeis. Ji gimė pelkėje ir pa- 
smerkta visą gyvenimą būti pelkės dalis. Puošnūs drabužiai 
taip niekada ir nesugebės paslėpti jos žemos kilmės. 

Kai Lija rytą pabudo, į kambarį slapčia įslinko Veslis. 
Ji suprato: jis nenori, kad pašaliniai žinotų, jog naktį pralei- 
do ne su Žmona. 

— Tu pabudai, — ištarė jis, kai ankstyvo ryto šviesa ap- 
švietė kambarį. — Lija, grįžtant prie to, kas buvo vakar... 

Ji nusirideno prie lovos krašto, atsistojo ir per visą kam- 
barį nuėjo prie drabužių skrynios. Jai atrodė, kad mirė jos 
dvasia, ir dabar viskas buvo vis viena. Apie nieką negalvoda- 
ma, Lija nusimetė naktinius marškinius, nekreipdama dėme- 
sio į tai, kad stovi prieš Veslį nuoga, ir ėmė rengtis. 

— Tu taip ir neatsisakei savo įpročių! — pratrūko Veslis. 

Bet Lija nesiteikė net atsisukti. Ji apsirengė ir kreipėsi į jį: 

— Jeigu tu pasiruošęs, ir aš visada pasiruošusi. Tavo 
draugai taip ir nesužinos, kur tu nakvojai. 

Susiraukęs jis paėmė ją už rankos: 

— Lija, aš nė nemaniau tavęs įžeisti. 

Ji pažvelgė į jo ranką, paskui į veidą: 

— Daugiau nedrįsk manęs liesti. Tu supratai? Daugiau 
niekada nedrįsk kišti prie manęs nagų. 

Tarusi šiuos Žodžius, ji išėjo iš kambario, jie kartu nuli- 
po laiptais, ir bet kuris sutiktasis galėjo juos palaikyti šeimy- 
nine pora, kartu praleidusia naktį. 

Lija atsisveikino be nereikalingų žodžių su seseria ir ty- 
lėdama užsikraustė ant furgono sėdynės šalia Veso. Jis ištie- 
sė ranką jai padėti, bet ji taip į jį pasižiūrėjo, kad, tasai tuojau 
pat ją atitraukė. | 

Vidurdienį ji prisirinko žabų, užkūrė laužą ir, kolei Kim- 
berlė prausėsi nuo veido dulkes, skubiai pagamino pietus. Sti- 
venas specialiai kažkur prapuolė, o Vesas rūpinosi arkliais. 
Valsydama Kimberlė plepėjo apie paskutinę šventę, kurioje 
jie buvo Virdžinijoje, ir kelis kartus pakartojo, kad Lijai būtų 

buvę nebloga joje pasilinksminti. Lija ją privertė nutilti, pa- 
sakiusi, kad tą kartą į šventę nueiti nebūtų galėjusi, nes ėjo 
paskutiniai nėštumo mėnesiai. 

Lijai išplovus indus, Kim pareiškė, kad toliau Lija va- 
žiuos su Stivenu, nuo dabar jau ji Veslio nuotaka, o Lija — jo 
pusseserė. Ji, matyt, laukė prieštaravimų, bet niekas su ja ne- 
siginčijo. 

Lija atsisėdo greta Stiveno. Jis buvo beužsimenąs, kad 
jeigu ji panorės, mielai pavaduos Vesą, bet Lijai nutylėjus pa- 
ėmė vadeles ir taip pat nutilo. 

Vakare Lijai ruošiant vakarienę, Vesas ant arklio nujo- 
jo į artimiausius užeigos namus, bet grįžęs pranešė, kad ten 
labai nešvaru ir geriau nakvoti furgonuose. 

Kim paverkšleno, kad nori nusiprausti, todėl Vesas ati- 
tempė kelis kibirus vandens, jį sušildė, padarė iš antklodžių 
būstą ir paruošė Kim vonią. Ji mikliai uždegė viduje žibintą, 
kad aplinkiniai galėtų pasigrožėti reginiu, kaip ji neskubėda- 
ma prausiasi. 

— Ko gi tu nerėki iš pavydo? — sukuždėjo Stivenas Li- 
jai, kai Vesas susižavėjęs grožėjosi Kim siluetu. Lija, tvarky- 
dama indus, nutylėjo. 

Išaušus rytui, pasidarė karšta, ir Lija atsisagstė sukne- 
lės apykaklę. 

— Tai dėl manęs ar dėl jo? — pasidomėjo Stivenas. — 
Jeigu dėl Stenfordo, nesivarginkite, užsisekite. Jį domina tik- 
tai mano sesuo, 0 ji meistrė laikyti vyrą prie savo sijono. Tau 
vertėjo kai ko iš jos pasimokyti. Negalima būti labai sąžinin- 
gai, šiaip ar taip, turint reikalą su ponu, panašiu į Stenfordą. 
Jis mieliau apžiūrinėtų moterį pro užuolaidą. Bet mes su ta- 
vimi mylime nuogą kūną. 

Jis šlykščiai nusijuokė ir paragino arklius. 

Lija iš visų jėgų stengėsi laikytis. Mintyse ji dėkojo Die- 
vui už tai, kad nepanaši į Stiveną Šou. Vidurdicnį jie pasiekė 
upę, per kurią dabar teks keltis. Tirpstant sniegui ji patvino, 
ir vanduo siekė ratų ašis. 

— Jeigu slinksime atsargiai, tai kitą krantą pasieksime 
sėkmingai, — pareiškė Vesas, kreipdamasis į Stiveną. 

— Vesli, man baisu, — suinkštė Kim ir įsikibo jam į 
ranką. 

— Nebijok. Mes persikelsime per upę. O tu bijai, Lija? 

— Ne, — ramiai atsakė ji. — Manau, mums tai pasi- 
seks, kaip ir iki mūsų pasisekė kitiems. 

— Aš taip ir Žinojau, kad tu neišsigąsi. — Vesas nusisuko. 

— Ei! — pasigirdo iš kitos pusės vyriškas balsas. Jiems 
ranka mojo aukštas liesokas vyras, su tokiais pat kaip ir Ves- 
lio elnio odos drabužiais. 

— Tai Džastinas Starkas. — Vesas nusišypsojo. — Jis 
važiuoja su mumis. 

Nekreipdama į jį dėmesio, Lija grįžo prie furgono. Kick 
galėdamas atsargiau Veslis pasuko arklius ir furgoną į vandenį. 

— Jis bijo! — paniekinamai metė Stivenas. — Jis dreba 
dėl savo kailio. Na! Na! — paragino jis arklius ir pliaukštelė- 
jo virš galvų botagu. — Aš nesiruošiu čia kiurksoti visą dieną 
ir nenoriu, kad tas vaikinas Starkas laikytų mane bailiu. 

Ir Stivenas nuvarė arklius ten, kur buvo gilu. 

— Ką tu išdirbinėji? — suriko Veslis. 

— Nenoriu sriuobti tavo sukeltų drumzlių, — atsiliepė 
Stivenas ir susilygino su Veso furgonu. 

— Dešinėn! Laikykis dešinės! — komandavo iš kito 
kranto Starkas. 

Lija, laikydamasi abiem rankom už sėdynės, riktelėjo 
Stivenui tą patį, bet jis nekreipė į ją jokio dėmesio ir vėl 
šmaukštelėjo botagu. 

Pirmutinis dešinysis arklys pataikė į duobę, veriamai 
sužvengė ir nutempė su savimi visą kinkinį. Sunkiai pakrau- 
tas furgonas pasviro, ir Stivenas pūkštelėjo į vandenį. Lija pa- 
šoko nuo sėdynės ir čiupo vadeles, kurias jis išleido iš rankų. 

— Įtempk pavadžius! — suriko Starkas. — Laikyk arklį! 

Lija bandė daryti kaip liepiama ir apsivyniojo vadeles 
aplink ranką tuo pačiu metu stengdamasi atsisėsti kaip gali- 

ma žemiau, kad pasiektų kadaruojančias vadeles, kuriomis val- 
domi kiti arkliai. 

— Padėk jai, Vesai! — suriko Starkas. — Tegul tavo kai- 
mynė važiuoja, 0 tu padėk rudei! 

Šitų patarimų prasmė vargu ar buvo Lijai suprantama, 
nes ji buvo užsiėmusi, bandydama pasiekti kabančias vade- 
les. Ji suriko, kai išsigandę arkliai taip trūktelėjo pavadžius, 
kad vos nenutraukė jai rankos. 

— Lija! — išgirdo ji Veslio balsą, bet jo žodžių nesu- 
prato, nes ėmė isteriškai klykti Kimberlė. 

Kai Lija pagaliau sugriebė likusias vadeles, jos akyse 
visas jėgas, ji sugebėjo suvaldyti išsigandusius arklius, pasu- 
ko furgoną taip, kad aplenktų upės dugne esančią duobę, ir 
pasuko arklius į kitą krantą. 

Nepažįstamasis puolė į vandenį ir priplaukė prie jos: 

— Šaunuolė! O dabar laikyk pavadžius tiesiai. 

— Stivenai! — riktelėjo Lija, kai arkliai išsiropštė į 
krantą. Užpakalinė furgono dalis vis dar tebebuvo vandeny- 
je. Ji nežinojo, ar kiti suvokė, jog Stivenas įkrito į vandčM). 

Lija nusispyrė batelius: ji iš vaikystės gerai plaukiojo. 


— Laikykite! — Ji metė nepažįstamajam pavadžius ir 
šoko į vandenį. 
— Kokio velnio! — sušuko jis ir nukreipė žvilgsnį į 


arklius. 

— Ką veikia Lija, kur ji? — suriko Veslis. 

— Ji kažką riktelėjo apie Stiveną. 

— O kurjis? Dingo? — paklausė Vesas ir pats puolė 
į Upę. 

Lijai atrodė, kad ji nardė ištisą amžinybę, bet Stiveno 
niekur nebuvo. Po kelių sekundžių prie jos priartėjo nepažįs- 
tamasis su Vesliu. Išnėrusi ji jiems parodė, kur Stiveno jau 
ieškojo. 

Vakarop jie jį surado upės vingyje, dugne. Krisdamas iš 
vežimo, jis susimušė galvą. Veslis ištraukė jo kūną į krantą. 

Lija stovėjo prie jo, išsekusi nuo ilgo nardymo. Praslin- 

kus valandai po ieškojimo pradžios, ji nusivilko trukdžiusią 
nardyti ilgą suknelę. O dabar, su apatiniais rūbais, nuo kurių 
tekėjo vanduo, ji taip pavargo ir sušalo, kad neįstengė galvoti 
apie jokį padorumą. 

Pastebėjęs, kaip Džastinas apžiūrinėja Liją, Veslis nu- 
sivilko marškinius ir užmetė jai ant pečių. Jie ją apdengė 
iki kelių. 

— Ne! Ne! Ne! — suriko Kimberlė, pribėgdama prie jų 
ir neatplėšdama akių nuo brolio kūno. 

Veslis paliko Liją, kad paguostų aimanuojančią Kim, ir 
jo Žmonos pečiai dar labiau nusviro. Kim ir Vesą paslėpė at- 
slinkusi tamsa, nakties tylą drumstė tik Kim raudojimas. 

Kelias minutes Lija ir nepažįstamasis tylėjo. 

— Jums reikėtų apsirengti sausus drabužius, — švel- 
niai tarė jis. Lija tiktai linktelėjo. Ją purtė drebulys. Jis pri- 
ėjo prie jos: — Mano vardas Džastinas Starkas, o jūsų?.. 

Lija nieko nepajėgė atsakyti, o tiktai Žiūrėjo į šaltą ir 
nejudantį Stiveno kūną. Jos skruostais riedėjo ašaros... 

Džastinas tylėdamas apkabino Liją. 

e Ji pabandė išsivaduoti, bet buvo labai pavargusi, 0 tiks- 
liau, jai reikėjo paguodos, tegul net ir iš svetimo Žmogaus. — 
Nesidrovėkite, paverkite, — sukuždėjo jai Džastinas. — To- 
kia drąsi mergaitė turi teisę verkti. 

Lija įsiraudojo taip, kaip dar niekada gyvenime. Buvo 
malonu justi Žmogaus artumą, jausti stiprių vyriškų rankų 
paramą. 

Ji nepastebėjo, kaip Starkas nuėmė nuo arklio pririštą 
antklodę. Nesipriešino nei tada, kai jis nurengė peršlapusius 
jos drabužius ir įsupo drėgną nuogą jos kūną į antklodę. Jis ją 
apkabino ir atsisėdo greta ant išvirtusio medžio. Po kurio lai- 
ko Starkas ėmė ją sūpuoti, ir pamažu, tebesispausdama prie 
j0 visu kūnu, Lija nurimo ir kietai užmigo. 

— Ji miega? — pakuždom paklausė Veslis Džastino. Šis 
linktelėjęs paklausė: 

— Ar tu jai paruošei guolį? 

Vesas nudelbė akis į batų galus. 

—- Aš paruošiau guolį tiktai Kim. Paprastai Lija sau klo- 
jasi pati. 

Džastinas nieko neatsakė, ir tada Vesas keletą minučių 
pasitraukė. 

— Baigta, — pranešė jis grįžęs. 

Džastinas atsargiai pakilo, rūpestingai, kaip brangų in- 
dą, laikydamas miegančią Liją ant rankų, ir nuleido ją į Ves- 
lio iš kelių antklodžių paruoštą guolį. 

Sekundei Džastinas greta jos atsiklaupė, paskui atsisto- 
j0 ir nusitempė paskui save Vesą į tylų mišką. 

— Kas ji? 

— Mano... pusseserė, — atsakė Veslis. — O koks skir- 
tumas, kas ji? 

Džastinas įsispitrijo į Vesą, matyt, nusprendęs, kad šis 
išsikraustė iš proto. 

— Skirtumas? Ko gera, tai svarbu man, nes kaip gyvas 
nesu regėjęs tokios nuostabios moters. Tu matei, kaip ji valdė 
kinkinį? Ir kaip ji rizikavo gyvybe, nardydama ir ieškodama 
nuskendusio vaikino? Aš tai mačiau, kad tavo rankosgauvo 
užimtos ta spiegiančia dribše. Apsaugok mane Viešpatie nuo 
tokių moterų. Tai kas ji tokia? 

— Aš ruošiuosi ją vesti, — aštriai atkirto Veslis. 

— Štai kaip... Na na na... Aš nenorėjau pasakyti nieko 
bloga. — Džastinas sutriko. — Stačiai, kai matai jas šalia, švie- 
siaplaukė atrodo tokia niekam tikusi. Nors ne, aš ne tai norė- 
jau pasakyti. | 

— O man atrodo, tu pasakei daugiau negu reikia. 

Tikrai, — išgąstingai atsakė Džastinas, bet greitai 
pakėlė galvą. — Kas ji? 

— Kimberlė Šou. Ji paskenduolio sesuo. 

— Anava kaip. Tai dėl to ji taip stengėsi jį išgelbėti. 
Įdomu, ar būtų rizikavusi gyvybe nors viena iš mano seserų 
dėl mano išgelbėjimo. Jam pasisekė, kad jo tokia sesuo. 

— Ne, — atsakė silpnu balsu Vesas. — Toji šviesiaplau- 
ke Kimberlė. O nardė Lija. 

— O ji žuvusiojo giminaitė? 

— Anaiptol ne, — atsakė Vesas. 

Džastinas nukreipė akis į miško pusę: 

— Sakai, tavo pusseserė? Tu gimei po laiminga žvaigž- 
de. Ji turi artimą Žmogų? Nors ne, geriau nieko nesakyk. Man 
vis tiek, arji ruošiasi tekėti. Aš, ko gera, kad ir kiek vyrų tarp 
mūsų bebūtų, imsiu jai mergintis. Ar norėtum, kad tapčiau 
pagal žmoną tavo pusbroliu? 

— Palauk, Džastinai, tu pernelyg skubi. Tu apie Liją 
nieko nežinai. Ji graži, aš sutinku, bet prie tokios moters vy- 
ras pasijunta nereikalingas. Pabūk su ja tiktai valandą, ir jau 
imsi galvoti, ar vyrai iš viso reikalingi. Nėra tokio dalyko, ku- 
rio ji negalėtų atlikti savo rankomis, tuo duodama tau suprasti, 
kad jai nieko nereikia. Vesk ją, ir po metų ji ims valdyti tavo 
fermą, tvarkyti gyvenimą, o tu pats jai reikši mažiau negu ar- 
klių mėšlo krūva. 

Patylėjęs, suglumęs Džastinas nusijuokė ir paplojo Ves- 
liui per petį. 

— Tegul tau atitenka visos šviesiaplaukės gražuolės, ku- 
riosg pi furgone ir cypia, kai jų broliai skęsta, o man tai rei- 
kalinga moteris. 

— Tu pats nežinai, ko nori, — įspėjo jį Vesas. — Pabūk 
su ja dvi savaites, ir imsi ieškoti tokios, su kuria pasijusi tik- 
ras vyras. 

Džastinas nusišypsojo: 

— Man reikia tiktai vieno — kad ji būtų moteris, ir nuo 
to vieno aš pasijusiu vyru. O dabar aš, ko gero, gulsiu miego- 
ti. Jau rytoj pradėsiu ją merginti. 

— Merginti? Bet juk... 

— Tu ką, prieštarauji? — šaltai paklausė Džastinas. Vie- 
toj atsakymo Veslis tik palingavo galvą. — Štai ir puiku. Ei- 
me miegoti. Rytą mūsų laukia laidotuvės. 

Veslis stebėjo, kaip Džastinas sau ruošia guolį taip, kad 
matytų miegančią Liją. Paskui pasuko prie savo guolio. 

— Vargšelis, — sumurmėjo jis ir pagalvojo, kad reikėtų 
kaip nors sulaikyti Džastiną nuo jo pasiryžimo. 

9 skyrius 


Anksti rytą Liją pažadinio Kimberlės raudojimas. Ves- 
lis ją buvo apkabinęs, bandė nuraminti, bet jos paguosti buvo 
neįmanoma. Sudejavusi nuo ją kankinusio galvos skausmo, Li- 
ja nubloškė antklodę ir apstulbo — ji buvo visiškai nuoga. Iš- 
raudusi prisiminė, kas įvyko vakar. Apsidairiusi ji įsitikino, 
kad nepažįstamojo niekur nėra. 

— Vesli, — kimiai pašaukė Lija. 

Vesas, užsiėmęs Kim sielvartais, jos neišgirdo. Lija at- 
sikosėjo ir atkakliai pašaukė: 

— Vesli! 

Jis atsisuko; veide buvo matyti susierzinimas. 

— Taip? 

— Atnešk man drabužius. 

Jai buvo koktu prašyti jo pagalbos, bet buvo įsisupusi į 
mažą antklodę ir nesiruošė prieš jį stotis nuoga. 

Kilstelėjęs vieną antakį, Vesas paliko Kim, pasuko prie 
furgono ir surado Lijai rudą medvilninę suknelę, net nepa- 
galvojęs apie apatinius rūbus. 

— Tu moki sukelti Žmogui įspūdį iš pirmo žvilgsnio, — 
pareiškė jis, nužvelgdamas jos nuogus pečius. 

Lija griebė iš jo rankų suknelę. 

— Grįžk pas savo Kimberlę, — piktai tarė ji, ir kaip tik 
tuo momentu Kim veriamai sukliko. 

Lija po antklode apsirengė, paskui atsistojo ir paėmė 
kibirus. Pasukusi prie upės, ji išvydo Džastiną — tą vaikiną, 
kuris neseniai prisidėjo prie jų. Iki pusės išsirengęs, jis kasė 
kapą. 

— Labas rytas, — su linksmais žiburiukais akyse pasi- 
sveikino jis su Lija. 

Lija pakuždom atsakė ir droviai nuleido galvą, prisimin- 
dama, kaip jis ją nurengė. 

Džastinas pribėgo prie jos ir paėmė iš rankų kibirus. 

— Išsimiegojot? 

Nepakeldama į jį akių, Lija linktelėjo. Jis nusijuokė. 

— Juk jūs neleisite, kad draugai susipyktų dėl tokios 
smulkmenos kaip nurengti drabužiai? O ir apskritai man te- 
ko nurenginėti šimtus moterų. 

Ji pažvelgė į jį plačiai išplėstomis akimis. 

— Sakykim, ne šimtus. — Jis nusišypsojo, rydamas ją 
akimis. — Bet nė viena iš jų nebuvo tokia graži kaip jūs. Ir 
nenusisukite. Jūs visada tokia drovi? 

Truktelėjusi smakrą, ji pažvelgė jam į akis. 

— Vargu ar aš drovi, bet dabar... — Ji nusprendė pa- 
keisti pokalbio temą. — Jūs važiuojate su mumis? 

— Iki Kentukio. — Jie jau priėjo prie upės, ir jis, pač- 
męs iš Lijos rankų kibirus, prisėmė juos vandens. — Aš užau- 
gau miestelyje, kur Vesas pirko fermą. Visą Žiemą jis dirbo 
joje kaip koks prakeiktasis. Manau, ruošė ją mis Šou. 

— Tikriausiai taip. O jūs irgi dirbate fermoje? 

— Žinoma, o ir medžioju po truputį. Ne, ne, aš pats 
nunešiu. — Jis atėmė iš Lijos sklidinus kibirus. 

— Ačiū, savo darbą aš galiu atlikti pati, — sausai at- 
sakė ji. 

Džastinas jai nusišypsojo, ir jo gražus veidas tapo dar 
malonesnis. 

— Neabejoju, kad jūs galite tampyti šimtus kibirų, bet 
nejaugi būsite tokia kietaširdė, kad atimsite iš manęs malo- 
numą jums padėti? 

Lija atsakė ne iš karto, po to nusišypsojo. 

— Nenorėčiau, kad mane vadintų kietaširde. Žinoma, 
misteri Starkai, nuneškite vandenį. 

— Mano vardas Džastinas. — Jis nusijuokė. — Visos 
mano damos vadina mane Džastinu. 

— Visos? — Ji taip pat nusijuokė ir staiga pajuto pa- 
lengvėjimą, kokio jau nebuvo daug savaičių. 

— Atrodo, kad jūs abu pamiršote, kas įvyko vakar, — 

pareiškė piktai žiūrėdamas į juos Veslis. — Ko gera, jūs galė- 
tumėt parodyti Kimberlei nors truputį daugiau dėmesio. 

Šypsena dingo iš Džastino veido. Ūgiu jis nusileido Ve- 
sui, bet silpnumo neparodė: 

— O mano nuomone, Lija parodė kur kas didesnį dė- 
mesį, rizikuodama uuskęsti, kai gelbėjo Žmogų, kuris nėra jai 
joks giminaitis. Ir nors tavo moteris ir rauda visu balsu, tai 
visai nereiškia, kad ji gali kuo nors rizikuoti, nebent tiktai 
bliauti. 

Lija pažiūrėjo į įsiutusius vyrus ir paskubėjo nueiti, bi- 
jodama, kad jie išvys jos šypseną. Džastino žodžiai ją nudžiu- 
gino. Su palengvėjimu ji ėmėsi darbo: pašėrė gyvulius, paruošė 
pusryčius ir sutvarkė kelionei furgoną. Ji nežinojo, ar tebesi- 
bara Veslis su Džastinu, bet kai jie keturiese susirinko prie 
kapo, buvo matyti, kad aniedu susitaikė. Kim sunkiai rėmėsi į 
Veslio ranką, kolei jis sakė kalbą, koks geras buvo Stivenas 
Šou. Po improvizuoto gedulingo minėjimo Kim leido Vesui 
+2i padėti užsiropšti į furgoną, kur ir atsigulė. 

Džastinas metė savo krepšį ir balną į antrąjį furgoną, 
prisirišo prie furgono arklį, užlipo ant sėdynės greta Lijos ir 
paėmė iš jos vadeles. 

— Nežinau, ar aš apskritai sugebėsiu rasti su šia mote- 
rimi bendrą kalbą. 

Nors ne taip seniai kalbėdamasi su Džastinu Lija ir ne- 
sutiko, kad ji drovi, bet dabar nežinojo, ką jam atsakyti. Ta- 
čiau be reikalo tik būgštavo. Džastinas jai papasakojo apie 
savo gimtąjį miestą Suitbrajerą, apie savo tris seseris ir ketu- 
ris brolius, apie brolėnus ir seserėčias. Jis pasakojo apie tai, 
kas ką mieste įsimylėjo, apie gražuolę Mirandą Makalister, 
vedančią iš proto visus viengungius. 

— Irjus taip pat? — nedrąsiai paklausė Lija. 

— Kelis kartus į ją Žžvilgterėjau, o apskritai aš visada 
gerai Žinojau, kokia moteris man reikalinga. 

— Na ir kokia? — paakino jį Lija. 

—- Panaši į jus, Lija, — negarsiai atsakė jis ir nukreipė 
akis tiktai tada, kai priekinis arklys įlipo į duobę. 

Liją apėmė panika. Šis žmogus nieko apie ją nežinojo: 
nežinojo, kad ji iš Simonsų šeimos, gyvenusios Virdžinijos pel- 
kėse, nežinojo, kad jos sesuo paleistuvė, o tėvas buvo bepro- 
tis. Įsišnekėjo ji ne iš karto, 0 ir šiaip jau labai šykščiai 
papasakojo kai ką, pavyzdžiui, kad moka austi. 

Keleiviai trumpam sustojo poilsio, pavalgė šaltos mė- 
sos ir bulvių; Kim iš furgono neišlindo. Naktį Lija paruošė 
ant laužo vakarienę, kurią pati ir išdėliojo, po to pagirdė ir 
pašėrė gyvulius. Kolei Veslis tupinėjo aplink puolusią nevil- 
tin ir dėl brolio žūties iš liūdesio visiškai pasimetusią Kim, 
Džastinas prikirto malkų. 

Per visą ilgą kelionę į Vakarus Džastinas buvo šalia 
Lijos, su ja kalbėjosi, jos klausinėjo, ir kiekvieną dieną jos 
širdyje vis stiprėjo kaltės jausmas. Nors ji ir gyveno tarp pel- 
kių, Rigan ir Nikol buvo jai geros. Bet jos apie ją žinojo vis- 
ką. O Džastinui ji apie tai nieko nepasakoja, jam meluoja, 
o juk jis jai buvo toks geras. Jeigu Džastinas žinotų, kas ji 
tokia ir iš kur kilusi, ko gero, ir jis elgtųsi su ja taip pat, 
kaip Veslis. 

Praslinko savaitė, Kimberlės liūdesys nesiliovė. Lija 
ėmė nešioti jai maistą į furgoną, kur Kim ją apkabindavo it 
verkdavo. 

— Nereikia, — kartą vakare pareiškė Džastinas ir paėč- 
mė Liją už rankos, kai ji dėjo į lėkštę Kim maistą. Jis atsisuko 
į Vesą: — Ar ne laikas jai liautis elgusis kaip princesei? Lija 
jai ne tarnaitė. 

— Kim vis dar liūdi brolio, — užsispyręs pareiškė Vesas. 

— Tai tu ir tarnauk jai, o Lijai užteks! 

Jis išplėšė iš Lijos rankų lėkštę ir įgrūdo ją Vesui. Jie 
valgė tylėdami. Kim išsikepurnėjo iš furgono ir sėdėjo, atsi- 
rėmusi nugara į medį, o Vesas stovėjo prie jos. 

Neslėpdamas paniekos, Džastinas šliūkštelėjo kavos 

likučius į ugnį. 

— Mums reikia pailsėti. Už kelių mylių nuo čia yra 
krioklys. Galbūt mes su Lija galėtume rytoj tenai nujoti. — 
Jis jai nusišypsojo, žvelgdamas pro liepsnos liežuvius. — Gal 
nusiprausim. 

Lija nuleido akis į lėkštę ir sukuždėjo: 

— Man iš tikrųjų reikia išsiprausti. 

Dar nebuvo kaip reikiant išaušę, kai Džastinas priėjo 
prie Lijos ir paprašė paskubėti. 

— O pusryčiai? — paklausė ji, paimdama ryšulį nešva- 
rių drabužių. 

— Tegul šiandien hercogienė pati savimi pasirūpina. 

Lija įveikė šypseną: 

— Aš pasiruošusi. 

— Lija, — sušuko Kim ir puolė prie jų. Ankstaus ryto 
šviesoje ji atrodė labai graži. Kim ištiesė Lijai dvi sukneles ir 
apatinius rūbus: — Tu išskalbsi? Atrodo, kad kol jūs ten links- 
minsitės, man šiandien teks tvarkyti visus ūkio reikalus. Ar 
tu man padarysi šią nedidelę paslaugą? 

— Žinoma, — atsakė Lija, bet Džastinas čiupo drabu- 
Žius ir pareiškė: 

— Jūs ir pati galite išsiskalbti savo rūbus. 

Lija paėmė iš jo rankų Kim drabužius: 

— Žinoma, aš išskalbsiu. 

— Jojam, — supykęs pareiškė Džastinas ir už rankos 
nuvedė Liją prie savo arklio. — Na kodėljūs jai leidžiate taip 
save išnaudoti? Juk jūs. verta penkiasdešimties tokių kaip ji. 

Jis šoko į balną ir padėjo jai įsitaisyti sau už nugaros. 

— Ne, neverta, — sukuždėjo Lija, bet vargu ar Džasti- 
nas ją išgirdo. 

Daugiau kaip valandą jie jojo į šiaurę, toldami nuo vie- 
nur kitur laukuose šmėstelinčių trobesių, nuo vykstančių į Va- 
karus furgonų. Dar po valandos Džastinas nušoko nuo arklio 
ir ištiesė Lijai ranką. Jis paėmė ją už talijos, lėtai nuleido ant 

žemės ir švelniai pabučiavo. Galva nuo to Lijai neapsvaigo, 
bet bučinys jai buvo malonus. Kai jis pastatė Liją ant Žemės, 
ji nusuko akis. 

Susiraukęs jis žiūrėjo į ją nieko nesuprasdamas. 

— Lija, kas jus nuskriaudė? — paklausė jis švelniai. — 
Aš dar nebuvau sutikęs tokios gražuolės, kaip fūs, kuri visada 
sėdėtų nuleidusi galvą ir laikytų save kitos moters verge. 

— Jūs ne viską apie mane žinote, — atsakė ji pasitrau- 
kusi nuo Džastino bei laikydamasi išdidžiai. — Ir aš niekam 
ne vergė. 

— Tada kodėl jūs taip bijotės Veso? 

— Bijau? — Ji sumišo. — Aš jo ir apskritai nieko ne- 
bijau. — Jos balsas pritilo iki šnabždesio. — Bet tarp Veso ir 
manęs yra tai, ko jūs nežinote. Ko gero, aš pradėsiu skalbti, — 
piktai metė ji. 

— Užmirškite skalbimą, — įniršęs suriko Džastinas ir 
išplėšė jai iš rankų nešvarius rūbus. — Kas tokio yra tarp jū- 
sų ir Stenfordo? 

— Ne tai, apie ką jūs galvojate. — Jos akys buvo rūs- 
čios. — Veslis Stenfordas neapkenčia manęs lygiai taip pat, 
kaip aš neapkenčiu jo ir visų į jį panašių, kurie švaisto pini- 
gus brangiems drabužiams ir arkliams. Jų nedomino tai, kad 
mano šeima alkana. Vienas tik Veslio arklys kainavo daugiau 
pinigų, negu mes devyneriopai pragyventume daugiau kaip 
metus. 

Ji nusisuko, manydama, kad sukėlė jam pasibjaurėjimą. 
Dabar, sužinojęs, kas ji tokia, jis ims ją niekinti. Bet ji neleis, 
kad jis pastebėtų, kaip ši permaina ją įžeis. 

— Jūs, su savo puikiomis manieromis, su savo nuosta- 
biais rūbais! — sušuko ji. — Jūs, visi vyrai, vienodi. Jūsų nuo- 
mone, jeigu mes neturtingos, galite gauti iš mūsų viską, ką 
norite. Bet aš jums pasakysiu, kad mūsų, Simonsų, šeimoje, 
viso labo tik viena pasileidėlė. 

— Tai štai ką jūs apie mane galvojate! — Džastinas pra- 

rado amą. — Jūs galvojate, kad aš laikau jus... 

— Taip ir sakykite! — suriko ji. — Patikėkite, aš tą Žodį 
ne kartą girdėjau iš tokių vyrų ir moterų, kaip jūs. Graži suk- 
nelė, o siela nešvari. 

Džastinas stovėjo nejudėdamas, it perkūno trenktas. 

— Tai štai ką jūs galvojate apie mane! Tarsi aš būčiau 
koksai turtingas frantas, užaugęs dideliuose namuose su pul- 
ku tarnų? — Jis staigiai atsisuko ir plačiai nusišypsojo. — No- 
rėčiau, kad tai girdėtų Suitbrajero žmonės. Kad vienas iš 
Starkų įgijęs puikias manieras ir pinigų. Čia tai bent, Lija. — 
Jis nusijuokė. — Nežinau, kokia neturtinga jūsų šeima, bet 
jums bus nelengva susilyginti su manimi. Sėskite, aš jums pa- 
pasakosiu tikrąją savo šeimos istoriją. 

Suglumusi Lija atsisėdo ant žemės šalia jo, ir jis ėmė 
pasakoti. Džastinas jos neapgaudinėjo, kai, pasakodamas apie 
savo šeimą, praleido pačius blogiausius dalykus. Manydamas, 
kad Lija — iš prigimties ir išsiauklėjimo ledi, jis nesidalijo su 
ja pačiais sunkiausiais savo gyvenimo įvykiais. 

Dabar Džastinas pasakojo apie savo tėvą: jį vadino Do- 
lu Starku, ir, pasak gandų, tai buvo pats didžiausias į rytus 
nuo Misisipės tinginys. Pašaliniams kas — jie tik pasijuokia 
ir liežuviais paplaka, bet šeimos nariams turėti tokį tėvą — 
tai reiškė nuolatinę kovą už pragyvenimą. Dolas visą laiką pra- 
leido Makalistero faktorijoje linksmindamasis ir mėgaudama- 
sis gyvenimu, kai jo Žmona ir vaikai iš paskutiniųjų stengėsi 
prasimaitinti, dirbdami kelis akrus nualintos Žemės. Vyriau- 
siasis sūnus Džastinas išaugo, sieloje neapkęsdamas tėvo. Do- 
las sušveisdavo gausius pusryčius, šeimos sunkiai uždirbtus, 
paskui iki gilios nakties dingdavo, po to grįždavo, prisivalgy- 
davo ir imdavosi savo įprasto darbo, po kurio pasirodydavo 
nauji vaikai. Džastinas ilgai neužmigdavo, viską girdėdavo ir 
dar labiau neapkentė tėvo. Dolas niekada neklausinėjo, kaip 
sekasi šeimai, ir neturėjo supratimo apie tai, kiek Džastinui 
tenka dirbti, kad ant jo stalo būtų mėsos. 


O miesto gyventojai tiktai šaipėsi iš Dolo tinginystės. Į 
šeimos reikalus jie įsikišo vieną kartą, kai vyriausioji Džasti- 
no sesuo Korin kartą sumelavo, tuo sudarydama keblumų pui- 
kiai Makalisterų šeimai. 

— Tai ta šeima, kurioje yra graži duktė? — Lija ėmė 
suvokti, kad Džastinas priklauso tam pačiam visuomenės 
sluoksniui, kaip ir ji. Tai ne Veslio aplinkos Žmogus. Galbūt 
jis nesielgs taip kaip Veslis ir nesmerks jos už žemą kilmę. 

— Ta pati, — atsiliepė Džastinas. — O dabar papasa- 
kokite man apie savo šeimą. 

Lija susvyravo. Veltėdis Džastino tėvas buvo bent jau 
mieste labiau gerbiamas. O ką gero ji gali papasakoti apie 
savo šeimą? Metus į Džastiną vieną žvilgsnį, buvo galima su- 
prasti, kad jis pasiruošęs laukti jos pasakojimo iki Paskuti- 
niojo Teismo dienos. 

Ji pradėjo savo pasakojimą neskubėdama, bijodama iš- 
vysti jo veide pasidygėjimo grimasą, bet pastebėjo tiktai susi- 
domėjimą ir užuojautą. Tad tęsė ryžtingiau. Ji papasakojo apie 
tai, kaip jos vyresnysis brolis pavogė motcrį, kaip sesuo tapo 
ištvirkėle, apie tėvo pamišimą, apie tai, kaip jis mušė Žmoną 
ir vaikus. Ir pabaigoje Lija papasakojo apie savo katorgišką 
darbą namuose. 

Ir kai, sulaikiusi kvapą, nutilo, laukdama, ką pasakys 
Džastinas, bijodama į jį net pažvelgti, jai pasirodė, kad netgi 
miškas tarsi apmirė. 

— O Stenfordas, nepaisydamas to, kad jūs — pussese- 
rė, ramiai žiūrėjo į jūsų kančias? Nors jis man to nesakė, bet 
juk jis turtingas? 

— Nepaprastai turtingas, — sukuždėjo Lija, kaip ir 
anksčiau nepakeldama akių. 

— Tai kodėl jis galų gale jūsų nepasigailėjo? O gal jis 
jus paskyrė tarnaite savo princesei Kimberlei? 

Lija giliai atsiduso. 

— Mano tėvas mirė, o brolius ir seseris paėmė į kitų 

plantatorių šeimas. Aš... norėjau išvykti į Vakarus, kur niekas 
manęs nepažįsta. Veslio nuotaka man davė pinigų, kad galėčiau 
atidaryti audimo dirbtuves, o Veslis leido man vykti su juo. 

Džastinas patylėjo, ir Lija bandė suprasti, ar jis patikė- 
jo baigiamąja jos pasakojimo dalimi. 

— Kurjūs išmokote gero elgesio manierų? — paklausė ji. 

— Pas Makalistero žmoną. Ji anglų ledi. O jūs? 

Lija su šypsena papasakojo apie tai, kaip Rigan ir Ni- 
kol ją pertvarkė. Ji ėmė suprasti: jam neturi reikšmės, kad ji 
iš Simonsų šeimos. Ko gera, ne visi vyrai panašūs į Veslį. Ga- 
limas daiktas, naujoje vietoje apie ją nespręs iš to, kas buvo 
j0s tėvas. 

— Tiesą sakant, jie savo pasiekė. — Džastinas nusijuo- 
kė ir atsistojo nuo žemės. — Šiandien rimtų pokalbių pakaks. 
Dabar einam pasižiūrėti krioklio. 

Jis paėmė ją už rankos ir nusivedė aukštyn stačiu ak- 
menuotu skardžiu. Viršuje buvo vandens baseinas, o tarp ak- 
menų pasislėpęs nedidelis krioklys. 

— Ne pats didžiausias, kuriuos man teko regėti, bet pats 
atkampiausias. Norite išsimaudyti? 

Lija įtariai primerkė akis. 

Jis nekreipė dėmesio į jos akivaizdų įtarumą: 

— Lįskite į vandenį pirmoji, aš jūsų palauksiu apačio- 
je. Kai baigsite, man sušukite. — Jis apsisuko ir nuėjo. 

Lija truputį pasvyravo, o paskui nusirengė ir įsibrido į 
vandenį. Pasiimtu skalbimui muilu ji išsimuilino galvą ir išsi- 
plovė krioklyje plaukus. Vanduo krito su tokia jėga, jog vos 
nenusitempė jos su savimi. Pagaliau išlipusi į krantą, Lija pa- 
sijuto geriau negu per visus pastaruosius mėnesius. Jos sielos 
daugiau neslėgė it akmuo, kad reikia slėpti savo praeitį; jos 
laukė gražus vyriškis; ji važiavo į naujus kraštus, pas naujus 
žmones; ji mokėjo austi; o dabar dar ir galvą išsiplovė. Ko 
dar reikia moteriai iš gyvenimo? 

Juokdamasi Lija nusileido į kalno papėdę, kur jos lau- 
kė Džastinas. 

— Aš tuojau. grįšiu, — šūktelėjo jis ir nubėgo į viršų 
taip pat išsimaudyti. Su nauja energija Lija atsiklaupė ir ėmė 
skalbti. Greitai pasirodė Džastnas. Neslėpdamas grimasos, jis 
ėmėsi kartu su ja skalauti rūbus. 

— O šis mažas prašmatnus daikčiukas priklauso prin- 
cesei Kimberlei? — paklausė jis, laikydamas rankoje perregi- 
mus naktinius marškinius, apsiūtus smulkiais šilkiniais 
rauktinukais. 

Nuraudusi Lija pasičiupo juos iš Džastino rankų: 

— Tai mano. 

— Štai kaip? — Jis klausiamai pakėlė antakius. — Tada 
šitai, matyt, priklauso jos šviesybei. — Jis pakėlė porą iki gels- 
vumo sunešiotų ir plyšusių prie juosmens kelnių. — Iš išvaiz- 
dos ji ledi, tiktai ne ten, kur tai iš tikrųjų svarbu. Padarykim 
jai gerą darbą, pameskime jas. 

Ir nesuspėjo Lija nė mirktelėti, kai Džastinas sviedė su- 
nešiotas apatines kelnaites į upę. 

— Ne! — sušuko Lija. Nusijuokusi ji pasikėlė iki kelių 
sijoną ir puolė į upę paskui kelnaites, kurios greitai nulėkė 
pasroviui. 

Džastinas šoko paskui ją į vandenį, sugriebė kelnes ir, 
pačiupęs už rankos Liją, truputį stumtelėjo, bet ji vos nepar- 
krito. 

— Atsargiai! — Jis nusišypsojo, kai Lija įsikibo į jį. Ap- 
kabinęs ėmė ją bučiuoti, ir tai jai patiko kur kas labiau negu 
jo pirmasis bučinys. 

Ji negirdėjo, kaip triukšmingai, taškydamas vandenį, 
jų link ėjo Veslis. O šis griebė Džastiną uŽ pečių ir stūmė jį 
į Upę. 

— Tai štai kaip tavimi galima pasitikėti! — suriaumojo 
Veslis. — Ar visada lendi prie moterų, kurias tau pavesta 
globoti? 

Džastinas, virdamas įniršiu, iššoko iš vandens, ir Lija 
suprato, kad tuojau prasidės muštynės. Ji atsistojo tarp jų: 

— Tu nedrįsi kištis į mano gyvenimą? — suriko ji Vesliui. 

— Kištis? — metė jis vietoj atsakymo. — Tu — mano... 
tu mano globotinė, — užbaigė jis. — Velniai tave rautų, Džas- 
tinai, o ką tu darytum, jeigu užtiktum savo nuosavą seserį su 
vyru tokia poza? 

— Aš pareikalaučiau, kad jis ją vestų, — ramiai atsakė 
Džastinas. — Na, joju, Vesai. Nenoriu, kad prasidėtų mušty- 
nės. Nenoriu, kad tarp moters, vyro ir jos giminaičio įsivy- 
rautų neapykanta. 

Jis išlipo iš vandens ir pasuko prie savo arklio. 

Veslis tylėjo, kolei Džastino arklys pajudėjo. 

— Kąjis vadina “vyru"? — paklausė jis kaltintojo tonu. 

Lija pačiupo nugrimzdusius Kim rūbus ir išbrido į kran- 
tą. Sijonas sušlapo, todėl jo kelti daugiau nebuvo reikalo. 

— Aš tavęs klausiau! — įsakmiai pareiškė Vesas. 

— Gali nusiraminti. Jeigu tave jaudina būtent tai, aš 
nieko jam apie mus nesakiau, — atrėžė ji. — Aš nesutepsiu 
tavo nepriekaištingo Stenfordo vardo. O dabar, jeigu neprieš- 
tarauji, aš turiu praskalauti tavo nuotakos rūbus. 

Veslio lūpos persikreipė: 

— Tai jūs apie Kim taip ilgai kalbėjote? 

Ji sviedė šlapias Kim kelnaites prie jo batų: 

— Tave tai gali nustebinti, bet mes, žemiausio sluoksnio 
žmonės, nekalbame apie daug kilnesnes už save asmenybes. 

— Kai atjojau, man kažkaip neatrodė, kadjūs daug kal- 
bate. Jūs abu šlapi. Ar kartu maudėtės? Tu vėl leidai jam sa- 
ve išrengti? — Jis paėmė ją už pečių ir apkabino. — O kai jis 
tave pabučiavo, ar pajutai tą patį, ką ir nuo mano bučinių? 

Lija daug būtų atidavusi, kad išliktų rami nuo Veslio 
prisilietimų, bet nesugebėjo priešintis. Tai buvo ne taip kaip 
po Džastino bučinio, tai buvo kapituliacija. Jis tvirtai prispau- 
dė ją prie savęs, bučiuodamas į lūpas, ir Lija daugiau jau nie- 
ko nematė ir negirdėjo. Mintys apie neapykantą išnyko, ji 
apskritai jau apie nieką neįstengė galvoti. 

Kai Vesas atleido glėbį, tarsi stabo ištikta ji vos laikėsi 
ant kojų. 

— Kiek supratau, Džastino glėby tau taip gerai nebu- 
vo, — tarė Vesas su tokiu pasitenkinimu, kad Lijos akys pla- 
čiai išsiplėtė. 

Visa savo esybe ji suprato, kad turi nuvyti nuo jo veido 
šypseną. Nesusimąsčiusi ji pasielgė taip, kaip kažkada buvo 
pamokęs brolis: smogė keliu Vesliui į tarpukojį. 

Jis čia pat dribo ant žemės, o Lija puolė ant jo arklio, 
šoko į balną ir nušuoliavo į stovyklą. Prisiminusi, kad jam teks 
grįžti pėsčiomis, ji nusijuokė, bet po kelių minučių arklį su- 
stabdė. O kas, jeigu ji Veslį sužeidė? Supykti ji turėjo teisę, 
bet ar turėjo teisę jį skaudinti? 

Ji vis dar tebedvejojo, kai nuo medžio nušoko Veslis ir 
griebė arklį už kamanų. 

— Iš kur?.. — norėjo paklausti Lija. Bet jis neatsakė ir 
nuvedė arklį atgal prie krioklio. 

Jai nepatiko aklo įniršio išraiška jo veide, nedrįso jo 
kalbinti. Ar tik jis nesiruošia su ja susidoroti? 

Ant upės kranto Veslis sustojo: 

— Nulipk ir atnešk drabužius, — įsakė jis šiurkščiai. 
Lija pakluso. 

Jis šoko į balną, paėmė iš jos rankų šlapius drabužius, 
ištiesė jai ranką ir padėjo atsisėsti sau už nugaros. Ji išsigan- 
do, pažvelgusi į jo veidą, bijojo su juo ginčytis. Sėdėdama bal- 
ne, Lija stengėsi jo neprisiliesti, nenorėjo, kad jis prisimintų, 
JOg ji čia pat. 

Pakeliui arklys suklupo, ir Lija vos nenukrito. 

— Jei tau šlykštu mane liesti, tai nors laikykis už to pra- 
keikto balno, — suurzgė jis, ir šį kartą Lija nesiginčijo. 

Visą kelią iki stovyklos jie tylėjo. Anksčiau Lija tik gal- 
vojo, kad Vesas jos nekenčia, o dabar įniršis tarsi persmelkė 
jį visą. Tas, kas būtų išdrįsęs jį paliesti, būtų nudegęs sau pirš- 
tus. Lija iš visų jėgų stengėsi šito išvengti. 

10 skyrius 


Po dviejų dienų jie sutiko Grinvudų šeimą — Henką, 
Seidę ir tris mažamečius jų sūnus. Lija pasiūlė jiems toliau 
važiuoti kartu. Pastarąsias dvi dienas Kim, Veso ir Džastino 
draugija jai neteikė jokio džiaugsmo. Vesas nuo jos visą laiką 
nenuleido rūškano žvilgsnio, o Džastinas elgėsi taip, tarsi ji 
ims ir tuojau subyrės, ir Liją jo per didelis rūpestis jau ėmė 
crzinti. Kim, matyt, panašūs išgyvenimai nekankino, ir ji rei- 
kalavo iš Veso vis didesnio ir didesnio dėmesio. 

Grinvudai ir jų triukšmingi, judrūs berniūkščiai savaip 
padėjo šiek tiek atsikratyti susidariusios įtampos. Pakeliui jie 
sutiko daug naujakurių, traukiančių į Kentukį ir dar toliau į 
Vakarus. Juos viliojo nenusakomi turtai: derlingos neartos že- 
mės, kurias nieko nereiškė įsigyti. Indėnų puldinėjimai nebe- 
gresia, o Kentukis jau buvo valstija, dėl to jie jautėsi saugūs, 
apsisaugoję nuo sunkumų. Kai kurie keleiviai ruošėsi į kelio- 
nę kruopščiai, jų furgonai buvo pilnutėliai daiktų. Šitie žmo- 
nės pardavė savo fermas, kad už gautus pinigus nusipirktų 
naujų žemių Vakaruose. Bet daugųma naujakurių stačiai me- 
tė įprastas, apgyvendintas vietas, ir paskui juos traukė jų šei- 
mos, neturinčios nieko, tiktai drabužius ir maišelį su maistu. 

"Naujakurių kelyje gausiai pridygo viešbučių, bet, nepai- 
sant viešpataujančios nešvaros, už nakvynę ir maistą ten užsi- 
prašydavo labai brangiai, ir keleiviai buvo priversti mokėti. 

Matydama išsekusius, nusikamavusius, skarmalais ap- 
sirengusius vaikus, kantriai slenkančius į Vakarus paskui sa- 
vo tėvus, Lija prisiminė savo pačios vaikystę. Kai kuriuos 
vaikus ji pavalgydindavo slapčia nuo Veslio — juk produktai 
buvo pirkti už jo pinigus. Tos dienos vakarą, kai sutiko Grin- 
vudus, jos pakeleiviai sėdėjo aplink laužą, ir Lija nedrąsiai 
pasiūlė duoti truputį maisto netoli nuo jų įsikūrusiai šeimai, 
kurioje buvo keli vaikai. 

Tai buvo vienas iš nedaugelio atvejų, kai Kim ryžtingai 
įsikišo. 


— O ar jums neatrodo, kad jūs pernelyg laisvai švaisto- 
te svetimą turtą? — paklausė ji. — Žmonės turi priprasti pa- 
tys pasirūpinti savimi. Jeigu mes jiems viską išdalysime, jie 
niekada neišmoks pasikliauti savo jėgomis, tikėdamiesi, kad 
mes juos maitinsime. 

Kurį laiką visi tylėjo, o paskui pradėjo kalbėti visai apie 
kitus dalykus. 

Tą naktį Lija ilgai neužmigo, o kai nusprendė, kad jau 
visi miega, nusimetė antklodę, tyliai prislinko prie furgono, 
išsitraukė slapta paruoštą maišelį su maisto atsargomis ir nu- 
tykino prie netoliese apsinakvojusios šeimos. Jie turėjo ketu- 
ris vaikus. Šie traukė paskui rankinį vežimuką su daiktais. Lija 
padėjo maišelį su maistu prie vęžimėlio ir buvo begrįžtanti 
prie savo furgono. Tačiau vos ji žengė kelis žingsnius, kai iš- 
girdo Veso šnabždesį ir iš netikėtumo krūptelėjo. 

— Iyliau, tu juos pažadinsi. — Vesas gestu ją pakvietė 
paskui save miško pusėn. 

Lija nurijo gerklėje įstrigusį gumulą. Juk buvo užklup- 
ta vagiant. Mintyse meldė Dievą, kad Veslis negrąžintų jos 
namo, į Virdžiniją. Jis sustojo, ir Lija apmirė vietoje, nedrįs- 
dama pažvelgti jam į akis. 

— Ką tujiems davei? — paklausė jis. 

— Lašinių, miltų ir bu-bu-bulvių, — atsakė mikčioda- 


ma ji. — Aš tau grąžinsiu pinigus. Aš nesiruošiu imti slapta 
tavo atsargų. Stačiai šitie Žmonės atrodo tokie alkani, ir.. 
— Š-š-š, — sušnypštė jis, ir mėnulio šviesoje jo L 


pasirodė šypsena. — Na pažiūrėk. 

Pasukusi galvą į tą pusę, kur jis rodė, Lija išvydo pake- 
leivių laužą. Prie vežimėlio gulėjo jos maišelis, o šalia jo dar 
vienas, lygiai toks pat. Ji staigiai atsisuko į jį. 

— Tai tavo? — nustebusi paklausė ji. 

Jis nusišypsojo. 

— Mano. Man taip pat buvo labai nemalonu, kad šitie 
žmonės badauja. 

Minutę jie tylėjo, galvodami apie juos vienijančią paslaptį. 

— Tu seniai?.. — pradėjo Vesas. 

Lija nuleido akis į savo nuogas kojas. 

— Nuo pačių pradžių. Dėl to aš ir sutikau apsiimti rū- 
pintis atsargomis. Niekas, be manęs, nežino, kiek mes jų turi- 
me, ir aš apskaičiavau, kiek galima atiduoti. Ir niekas to 
nepastebės. Aš nenorėjau imti maisto slapta, — tęsė ji, Žiūrė- 
dama į Vesą. 

— Aš galiu leisti atiduoti truputį bulvių, — atsiliepė 
jis. — Manau, dar kažkiek liko? 

Lija pasijuto kalta. 

— Labai mažai. Aš ruošiausi greitai tau apie tai pasa- 
kyti, tačiau... 

Jis pašaipiai suniurzgė: 

— Neabejoju, kad pasakytum, kai jau šito būtų neįma- 
noma išvengti. Rytą surašyk viską, ko reikia, ir aš viską gau- 
siu. Galbūt tau teks padvigubinti viso to, kiek ko mums reikės! 
O dabar laikas grįžti, kolei mūsų nepasigedo. 

Lija susvyravo. 

— Vesli, — išlemeno ji. — Aš nemoku rašyti. Kaipgi 
paruošiu tau sąrašą? 

Jis atsisuko, pažvelgė į ją, ir Lija paraudo. Anksčiau ji 
būtų puolusi į jo glėbį. Taip, reikia užmiršti, kad jį kitados 
mylėjo. 

— Manau, tau teks joti su manim, — sukuždėjo jis taip 
tyliai, kad ji vos išgirdo. 

Jie kartu grįžo prie savo furgonų. Veslis palydėjo Liją 
prie jos guolio, kai jie sustojo, suokalbininkiškai jai mirktelė- 
jo ir pasuko prie savo furgono. 

Lija užmigo šypsodamasi. 

Rytą ji nenorėjo į Veslį nė Žiūrėti, nes bijojo išvysti jo 
akyse neapykantą. Netikėtai nakties įvykis pasirodė besąs tik 
sapnas! 

— Ar iš tiesų sutinkate, kad važiuotume su jumis? — 
šimtąjį kartą klausinėjo misis Grinvud. 

Lija nusišypsojo: 

— Žinoma, sutinkam. Aš labai noriu pabūti su jūsų vai- 
kučiais. Prieš išvažiuodama visada gyvenau apsupta vaikų ir 
dabar jų pasiilgau. 

Seidi Grinvud nusijuokė: 

— Jų gali būti daugiau, negu jūs norite. Trys maniškiai — 
tai jau nemažai. 

Tuo metu jos vyriausiasis pravirko. 

— Aš padėsiu, — tarė Lija ir puolė prie parkritusio ber- 
niuko, vardu Eisas. Jis nebijojo svetimų žmonių, todėl prisig- 
laudė prie Lijos, o šios akyse, kai ji paėmė vaiką ant rankų, 
sužibo ašaros. 

— Ar viskas gerai? — paklausė prieidamaas iš užpaka- 
lio Veslis. Jis, matyt, ją stebėjo ir atėjo kaip tik tuo momentu, 
kai jai jo reikėjo. 

— Mano berniukas būtų buvęs maždaug jo amžiaus. — 
Lija sulaikė ašaras, apkabindama vaiką, kuris liovėsi verkęs. 
Ji pasuko prie furgonų. 

— Mūsų berniukas, — sumurmėjo Vesas, bet ji jo neiš- 
girdo. 

Kitos kelios dienos buvo malonios. Lija važiavo kartu 
su misis Grinvud, jos dalijosi patyrimu. Seidi pasakojo įvai- 
rių valgių receptus, o Lija — kaip ruošti kremus veido ir kū- 
no priežiūrai, ir be paliovos jos šnekėjosi apie vaikus. 

— O kurį iš šių vyrų tu pasirinksi? — paklausė Seidi. 

Lija, nepasukusi galvos, tebežiūrėjo į arklius. 

— Nežinau, ką jūs turite omeny. 

Seidi nusijuokė. 

— Iš pradžių aš galvojau apie Džastiną, nes jis tau nuo- 
lat merginasi, bet gražuolis Veslis nenuleidžia nuo tavęs akių, 
todėl aš jo paklausiau, ar jūs artimi giminės. 

— Tu jį klausei? — Lija užsikosėjo. 

— Jau prieš daugelį metų supratau, kad iš savęs man 
nepavyks išguiti smalsumo, ir Henkas taip pat tą suvokė. O 
galbūt jis paprasčiausiai paliko mane ramybėje. Tai mano rykš- 
tė, aš visada domiuosi svetimais reikalais. 

— Nair ką Veslis pasakė apie mūsų giminystės ryšius? — 
tyliai paklausė Lija. 

Seidi skersomis žvilgterėjo į ją: 

— Jis pasakė, kad jūs esate pusbrolis ir pusseserė ne 
pagal kraujo ryšį, 0 per giminių santuoką. 

Lija nusišypsojo. 

— Iš esmės tai tiesa, — atsakė ji ir, norėdama pakeisti 
pokalbio temą, ėmė klausinėti Seidi apie vaikus. 

Tą vakarą Seidi pirmąkart susikivirčijo su Kimberle. Tai 
prasidėjo visiškai dėl smulkmenų. Seidi buvo įpratusi vado- 
vauti ir skirstyti visiems darbus. Lija, Vesas, Džastinas ir Hen- 
kas prižiūrėjo gyvulius, o Seidi ruošė vakarienę ir tramdė 
vaikus, kurie, praleidę visą dieną furgone, be paliovos išdy- 
kavo. Ji užduodavo darbo ir Kimberlei. Iš pradžių Kim, jai 
paklusdama, sutiko, tačiau, gavusi iš eilės penkias užduotis, 
paliko keptuvę, sumurmėjusi: “Man reikia nueiti į mišką", ir 
grįžo tiktai tada, kai jau visi pradėjo valgyti. 

Vakarieniaujant Seidi visą laiką tylėjo, bet dukart, kai 
Kim siuntė Vesą ko nors jai atnešti, nepalankiai dėbtelėjo į 
ją. Po vakarienės Lija pradėjo nuiminėti indus, ir čia Seidi, 
atsistojusi visų ūgiu, garsiai pareiškė: 

— Ko gero, tai turėtų padaryti mis Kimberlė, nes ji ne- 
siteikia nieko veikti, kai reikia ruošti stovyklą arba gaminti 
maistą. 

Atrodė, kad jos vyras buvo pasiruošęs prasmegti kiau- 
rai žemę. 

— Klausyk, Seidi, — pabandė įsikišti jis. — Aš padėsiu 
sutvarkyti indus. 

Kimberlė jau buvo prie furgono aiškiai ruošdamasi iš- 
vengti darbo. 

Lija pažvelgė į Vesą, bet šis kaip tik Žiūrėjo į savo lėkš- 
tę. Džastinas susidomėjęs stebėjo Seidi, o toji reikalavo savo: 

— Nė rytą, nė per pietus iš jos pagalbos nebuvo. Ir gy- 
vulius prižiūrėti ji nepadėjo, ir vakarienės negamino. Arklių 
valdyti ji nenori, pakrauti ir iškrauti daiktų — irgi. Henkai 

Grinvudai, nenoriu niekam tarnauti, aš laisva amerikietė. 

Kimberlė buvo pernelyg apstulbusi, kad kalbėtų, ir nu- 
kreipė maldaujamą žvilgsnį į Vesą. 

Jis lėtai atsistojo. 

— Eime, Kim, — tyliai pašaukė jis. — Aš tau padėsiu 
nuimti indus. 

Visi-tuojau išsivaikščiojo. Henkas čiupo Seidi už rankos. 

— Dabar tu patenkinta, sukėlusi sceną? Tegul spren- 
džia jie, kas kuo turi užsiimti stovykloje. — Ir jis ją nutem- 
pė į šalį. 

Kim pravirko. 

— Kodėl tu jai leidai taip apie mane kalbėti? — Apsi- 
pylusi ašaromis, ji krito ant Veslio rankų. 

— Juk tu žinai, kad aš ne tokia stipri kaip jūs. Gaila, 
kad aš ne tokia kaip Lija, bet tai ne mano jėgoms. Ir niekam 
nė motais, kad mane sujaudino Stiveno mirtis. O man sunku 
priprasti, kad jis žuvo. Vesli, meldžiu tave, nepalik manęs. Tu 
man toks reikalingas. Aš negalėsiu be tavęs gyventi. 

Lija nepajudėjo iš vietos, kolei Vesas jos akyse guodė 
Kimberlę. 

— Eime, — pakvietė Džastinas ir už rankos nusitempė 
Liją į tamsą. 

— Seidi pasakė būtent tai, ką man jau seniai knietėjo 
pasakyti. Stebiuosi, kaip Vesas ją gali pakęsti. 

Lija ištrūko iš jo rankų. 

— Man įgriso iš visų jūsų klausyti, kokia Kim bloga. O 
galbūt ji jaučia jūsų priešiškumą, dėl to ir nenori padėti. — Ji 
nutilo. — Atleiskite man. Matyt, aš stačiai labai pavargau. 
Ko gero, man reikia grįžti. 

Skubiai apsisukusi ji nubėgo į stovyklą. 

Veslis tuo metu pylė į dubenį karštą vandenį indams 
plauti, o Kim suirzusi ruošėsi juos šluostyti. 

— Pasitrauk, — švelniai paprašė Lija, kreipdamasi į Ve- 
są. — Indus išplausim mudvi su Kim. 

Ji tik probėgšmais į jį dirstelėjo, bet jisai tuoj pat nuėjo. 

— Aš nenorėjau... — prakalbo Kim. — Ta moteris tie- 
siog siaubinga. Ar ji Žino, kad visai neseniai žuvo mano brolis? 

Lija ėmė plauti indus. 

— Kaip man atrodo, ji mano, kad net nelaimė — ne 
priežastis vengti darbo. Rytoj rytą būkite arčiau manęs, ir aš 
jums padėsiu dirbti. 

— Bet juk aš visą laiką užsiėmusi, Lija. Nuolat turiu ką 
veikti. Aš noriu būti graži Vesliui, ir man labai daug laiko 
atima plaukų priežiūra. Kartais norėčiau būti panaši į jus ir 
nesikrimsti, kai ant mano rūbų atsiranda riebalų dėmių arba 
išsisuodinu nosį. Jūs patinkate Džastinui tokia, kokia esate, 
bet Veslis nori, kad aš būčiau graži, ir man tenka jam paklus- 
ti. Nejaugi niekas to nesupranta? | 

Lija pasitrynė skruostą į petį ir žvilgtelėjo į savo sukne- 
lę. Ir iš tiesų, ji buvo nešvari. 

Kim priėjo prie Lijos ir sukuždėjo: 

— Dėl Veslio man jau neramu. Jis jau nebučiuoja ma- 
nęs taip dažnai kaip anksčiau. Visą laiką jis stengdavosi vis 
mane paliesti, o dabar tik Žvilgčioja. 

— Kim, — susierzinusi atsiliepė Lija. — Kam jūs man 
visa tai pasakojate? Argi aš galiu jums padėti? 

— Aš paprasčiausiai pagalvojau, kad jūs sugebate gun- 
dyti, todėl kad jūs... todėl kad jūs — ne mergaitė, ir man at- 
rodė, jog jūsų sesuo tikriausiai jums kai ką patarė. — Išvydusi 
Lijos veido išraišką, ji nutilo. — Aš nenorėjau jūsų užgau- 
ti, — po kelių sekundžių pridūrė įsižeidusi. — Tiesiog pama- 
niau, kad jūs žinote visokių gundymo būdų. 

— Kimberle, nagi suplaukite indus, — ramiai pasakė 
Lija ir nuėjo. 

Naktį Liją pažadino prisilietimas prie peties. Atmerku- 
si akis, išvydo pasilenkusį virš jos Veslį. 

Jis prispaudė prie lūpų pirštą ir mostu ją pakvietė pas- 
kui save. Lija greitai apsivilko suknele ir nusekė paskui jį į 
mišką. Nuėjęs toliau nuo stovyklos, jis atsisuko į ją. 

— Maždaug už mylios nuo čia nakvoja šeima, kuriai 

reikalinga pagalba. Aš paruošiau jai ryšulį su įvairiais daiktais, 
galbūt tu padėsi man juos nunešti, jeigu tiktai nelabai pavargai? 

Jis buvo panašus į berniūkštį, kuris bijo, kad bus išbartas. 

— Su malonumu tau padėsiu, — atsakė į Ji. 

Gana ilgai jie ėjo tylėdami. 

— Graži ši naktis, tiesa? — pastebėjo Vesas. 

— Labai. 

— Ar tu buvai susibarusi su Džastinu? — nedvipras- 
miškai paklausė jis. 

Lija iššaukiamai pažvelgė į jį. 

— O jūs su Kimberle vaidijotės? 

Jis šyptelėjo, ji irgi vietoj atsakymo nusišypsojo. 

— Juk jis tau patinka? — atkakliai kamantinėjo Vesas. 

— Jis mano aplinkos žmogus. Mes abu užaugome skurde. 

— Ak štai kas, — pareiškė Vesas. — Aš visada turėjau 
pinigų, bet visada šalia buvo ir Trevisas. Ko gera, būčiau atsi- 
sakęs ir pinigų, kad tik būčiau galėjęs gyventi be Treviso prie- 
Žiūros. 

— Taip gali pasakyti tiktai turtingas žmogus. Brolis, kad 
ir koks jis bebūtų, negali būti blogesnis už vargą. 

— Šiaip ar taip, tu turi teisę pareikšti savo nuomonę. 
Trevisas visada tvirtino, kad būtent aš turiu galvoti. Štai dėl 
to Kim... — jis sumikčiojo. 

— O ką Kim? — ramiai paklausė Lija. 

— Kim aš esu reikalingas, — atkakliai atsakė jis. 

— Kim iš tikrųjų kažko reikia, — atsiliepė Lija. Tiktai 
vargu ar kas nors žino ko. O čia ir yra ta stovykla? 

— Ne, jie nakvoja toliau. Sunku suprasti, kodėl jie įsi- 
kūrė nedideliame kanjone. Jeigu prasidėtų lietus, jie nespėtų 
pasprukti. Ar tu sutiktum tamsoje kepurnėtis į kalną? 

Lija linktelėjo, bet vėliau pasigailėjo, nesusimąsčiusi 
apie žodžių “kepurnėtis į kalną" prasmę. Jiems teko sprauste 
spraustis į akmeninę sieną, kad paskui pasiektų kanjono dug- 
ną. Pirmasis nusileido Veslis, o kai Lija atsidūrė virš jo, jis 

paėmė ją už kulkšnių, perbraukė rankomis per jos kojas, šlau- 
nis — Lija pagalvojo, kad visai nebūtina to daryti, — paskui 
nukėlė ją nuo sienos ir nuleido ant žemės. Ji jau rengėsi iš- 
kloti, ką galvojanti apie jo poelgį, bet jis taip nuginkluojan- 
čiai nusišypsojo, kad Lija nusijuokė. Paėmęs už rankos, jis 
nusivedė ją kanjonu. 

— Štai jie, — parodė. — Lauk čia, o aš nunešiu maistą, 
paskui mes grįšime atgal. 

Lija atsisėdo už akmens ir žiūrėjo, kaip Vesas sėlina prie 
miegančių keleivių. Pasijuto vos ne nusikaltėlė, jai atrodė, kad 
jie daro kažką smerktina, nakties gilumoje slapta slinkdami 
prie miegančiųjų. 

Veslis kaip tik įėjo į stovyklą, kai iš kitos pusės pasiro- 
dė Žmogus su ilgavamzdžiu šautuvu, o greta jo bėgo didelis 
šuo. Lija iš karto suprato — gali įvykti nelaimė. Kai Vesas 
pastebėjo Žmogų su šunimi, Lija išlindo iš už akmenų. Vesas 
sveikindamasis pakėlė ranką, bet šuo suurzgė ir puolė jį, o 
nepažįstamasis čiupo šautuvą. Veslis protingai metė maišą, 
apsisuko ir nubėgo prie Lijos. 

— Spruk! — suriko jis, nustelbdamas balsų triukšmą ir 
šuns lojimą. 

— Grįžk, vagie, sukčiau! — visai šalia Veso suriko. 

Pasikaišiusi sijoną Lija iš visų jėgų nukūrė pirmyn, tik 
truputį aplenkdama Veslį. 

Pokštelėjo šūvis, nuskambėjo garsus jo aidas. Už jos nu- 
garos Vesas kažką suriko, bet Lijai atsigręžus, stumtelėjo ją 
už peties. 

— Lipk šita velnio siena! — subliuvo jis. Lija čia pat 
pajuto, kaip jo platus delnas pačiupo ją už sėdmenų ir taip 
stipriai stumtelėjo į viršų, kad ji nusidrėskė į uolą skruostą. 
Ji persirito per kraštą ir nušliaužė keturpėsčia, o paskui puo- 
lė iš visų jėgų bėgti. Veslis ją pasivijo ir stipriai stumtelėjęs 
pervertė ant žemės. Būtent šią akimirką virš jų galvų nugriau- 
dėjo dar vienas šūvis. 

— Kas čia? — vos išlemeno ji, gulėdama po juo. 

— Tylėk! — sušvokštė jis, pridengęs jos galvą rankomis 
ir ją Visą gindamas savo kūnu. 

Lijai iš baimės užgniaužė kvapą. 

— Jie paspruko! — pasigirdo iš apačios kažkieno bal- 
sas. — Bet aš nesiruošiu ropštis paskui juos į viršų. Dabar 
prieš vogdami jie gerai pagalvos. 

Jie ilgai gulėjo, bijodami ištarti nors žodį. 

— Vesli, man sunku kvėpuoti, — vos pratarė Lija. 

Jis nusirito nuo jos, atsistojo ir paėmė už rankos: 

— Nešdinkimės iš čia. 

Jie nubėgo, Vesas tempė ją paskui save. Pavargę sun- 
kiai alsuodami sustojo ir prisiglaudė prie medžio. 

Atsikvėpę susižvalgė. Pirmasis nusišypsojo Vesas. 

— Matai, koks atlyginimas gailestingajam samariečiui. 

Lija tyliai nusijuokė: 

— Mus galėjo nušauti. 

Vesas nusišypsojo dar plačiau: 

— Įdomu, ką jis pagalvos, kai suras maišą su maistu? 

Lija negalėjo sulaikyti juoko. 

— Gerai, jeigu šuo nepasieks maisto anksčiau. Žinai, 
Vesli, man dar niekada neteko taip greitai kopti į kalną. Net- 
gi atrodė, kad tu ruošiesi mane permesti per kalno viršūnę. 

— Toaš ir norėjau. Šuo pribėgo prie manęs taip arti, kad 
pajutau jos kvėpavimą. — Jis nusijuokė. — Tu nesusižeidei? 

— Vos keli įdrėskimai ir mėlynės. Rytoj mane visą skau- 
dės. O tu ar nesužeistas? 

Jis tebesijuokė: 

— Kraujuoja šonas, bet nedaug. 

Ji išsyk užsikirto. 

— Parodyk! — pareikalavo ir ėmė atseginėti jo marš- 
kinius. 

— Moterie, tu iš tiesų nekantrauji mane nurengti. — 
Jis jai nusišypsojo iš savo aukštybių. 

— Patylėk, Vesli, — ramiai atsakė Lija, atseginėdama 
sagas. Mėnulio šviesoje ji išvydo du gilius nubrozdinimus. 

— Nieko baisaus, bet juos reikia praplauti. 

— Klausau, mem, — džiaugsmingai atsiliepė jis, ir jie 
pasuko prie artimiausio upelio. 

Veslis nusivilko marškinius, o Lija tuo metu nuplėšė nuo 
sijono apačios gabalėlį audinio, kad praplautų įbrėžimus. 

— Ką darytų vyrai, jeigu moterys neturėtų apatinių 
marškinių? — negarsiai tarė Vesas. — Tu graži jaunutė mote- 
ris, Lija, — sukuždėjo ir palytėjo jos smakrą; ji pakėlė į jį akis. 

Tarp jų tarsi nutekėjo elektros srovė; vandenyje mirgu- 
liuojanti mėnulio šviesa stūmė vyrą ir moterį vieną prie kito. 

Lijos pirštai, valydami ant Veso šono įdrėskimus, slin- 
ko jo šilta tamsia oda prie juodų susiraičiusių plaukų ant krū- 
tinės. Kai jo lūpos prisiartino prie jos veido, ji neturėjo jėgų 
atsitraukti. | 

— Mes juk kol kas vedę, — sukuždėjo jis. 

Lija susizgribo: 

— Jeigu tu, Vesli Stenfordai, bandai mane sugundyti, 
tau nieko neišeis. Tad štai! Pats plaukis savo žaizdas. — Ir ji 
puolė atgal į stovyklą. 

Pagriebęs marškinius, Vesas nubėgo paskui ją. 

— Garbės žodis, Lija, aš nieko bloga nenorėjau, — mal- 
daujamai sušuko jis. — Tik paprasčiausiai pagalvojau... 

Sustojusi ji greitai atsisuko į jį: 

— Tu nusprendei, kad aš — laisvo elgesio ir esu po ran- 
ka, dėl to tu savo pasieksi, juk taip? O kodėl nepasikvietei šią 
naktį pasivaikščioti savo nekaltosios Kimberlės ir nebandei 
suvilioti jos? Todėl, kad ji gera, o aš bloga? Galima pabandyti 
kai ką gauti iš vienos Simons, bet negalima to pasiekti iš pa- 
našios į mis Šou ledi. Taigi, vyruti, tu apsirikai! Kitą kartą aš 
pati pasirinksiu vyrą, kuris manęs neapgaus. 

— Tu kalbi apie Džastiną? —-piktai paklausė Vesas, po 
to jo tonas pasikeitė. — Lija, aš neketinu tave apgaudinėti. 
Viskas įvyko savaimc. Anaiptol nesirengiu tavęs suvilioti, nes 
nusprendžiau, jog tu patyrusi moteris. Juk tu graži ir... 

 — Ir, vadinasi, tiks bet kokia graži patyrusi mergina? 

Veslio veido išraiška pasikeitė, jo sutrikimą nustelbė iš- 
didumas: 

— Aš — ne Džastinas, o tu ne Kimberlė, tad mes atsi- 
skaitę. 

Ir jis skubiai pasuko į stovyklą. 

Lijos rūstybė išsyk išseko. Ji suprato esanti neteisi. Nuo- 
tykis nebuvo iš anksto sumanytas, ji be reikalo viską sugadi- 
no. Buvo jį bepašaukianti, bet susilaikė. Taip bus geriau. 
Pastaruoju metu jų santykiai tapo pernelyg artimi. Jos meilė 
turi užgesti iki tol, kol ateis metas išsiskirti, kai jis susituoks 
su Kimberle. Taip, geriau laikytis nuo Veslio nuošaly ir kreip- 
ti visą dėmesį į Džastiną. Galimas daiktas, jis padės jai atsi- 
kratyti tų jausmų, kuriuos ji kažkada jau puoselėjo Vesui. 

Lijai nebuvo sunku kreipti visą savo dėmesį į Džastiną. 
Jis visada greta jos, visada pasiruošęs padėti. Jis dažnai jai 
šypsojosi ir dovanojo gėlių. 

Vieną vakarą, kai Lija stovėjo prie furgono, laikydama 
Džastino padovanotas lauko gėles, prie jos priėjo Seidi. 

— Ko gero, tu nusprendei pasirinkti tą, kuris mažes- 
nis, — tarė ji. | 

— Vargu ar Džastiną galima pavadinti mažu, — atsakė 
Lija, neslėpdama, kad suprato užuominą. — Beje, nė neina 
kalba apie pasirinkimą. Veslis Stenfordas susižadėjęs su Kim- 
berle ir labai ją myli. 

Seidi nusišaipė: 

— Galbūt taip ir buvo anksčiau, bet tiktai tol, kol jam 
neteko su ja praleisti visą laiką. 

— Ką tu nori pasakyti? 

— Nereikia apsimetinėti tokia nekaltute, jaunoji ledi, — 
suniurzgė Seidi. — Aš juk matau: tu jauti, kas vyksta tarp jų. 

— Aš nieko nepastebėjau, — atsakė Lija. — Be to, Ves- 

lio reikalai manęs nedomina. Man regis, pradedu įsimylėti 
Džastiną. 

Murmėdama kažką sau po nosimi, Seidi pasuko į mišką 
išpilti iš puodo nešvaraus vandens. 

Po dviejų dienų jie įsirengė nakčiai stovyklą greta trijų 
šeimų, kurių vienoje buvo smuikininkų, visus pakvietusių į im- 
provizuotus šokius. 

Lija ilgai rinkosi suknelę, prausėsi ir šukavosi plaukus, 
kolei jie ėmė blizgėti. Ji apsirengė tamsiai rožinio šilko, su 
gilia iškirpte suknelę, kuri einant blykčiojo, įsipynė į plaukus 
dar ryškesnės rožinės spalvos kaspinus ir pasikabino tokius 
pat po krūtine ant talijos. 

— Tu panaši į princesę, — džiūgaudamas pasakė jai vy- 
riausiasis Seidi sūnus. 

Į šokius susirinko penkios moterys ir penkiolika vyrų, 
tarp jų keturi vienos pakeleivės sūnūs — aukšti, gražūs, ener- 
gingi. Jie iš karto pasigriebė Liją ir Kimberlę už rankų ir nu- 
sitempė su savim, triukšmingai ir linksmai šokdami aplink 
laužą, ant kurio virė vakarienė. 

— Man tai nepatinka, — pareiškė Kimberlė, gaudyda- 
ma kvapą pertraukų tarp šokių metu. 

Nesuspėjo Lija atsakyti, kai eilinis partneris ją nusitem- 
pė šokti. 

— Atrodo, tau patinka, — po kurio laiko pastebėjo Ves- 
lis, kai ji atsidūrė jo glėby. 

— Nenoriu su tavimi ginčytis, — atsakė ji, mėgauda- 
masi Muzika ir mėnulio šviesa. 

— "Tu tokia graži, Lija, — sukuždėjo Veslis. — Tu taip 
pasikeitei po... 

Jis nuščiuvo, išgirdęs atkaklų Kimberlės šauksmą iš ki- 
tos stovyklos pusės: “ Vesli!" 

— Tau geriau eiti sau, — tarė Lija, bandydama išsi- 
vaduoti. 

Veslis neišleido jos rankų iš savųjų: 

— Kol kas nenoriu. Nueisiu, kai būsiu pasiruošęs, — 

iškošė jis pro dantis. 

Ji šaltai pažvelgė į jį ir ryžtingai atsakė: 

— Tu nueisi, kai mis Šou timptelės už pavadėlio. O da- 
bar, jeigu leisi, norėčiau pašokti su kuo nors kitu. 

Nuėjusi šalin, ji pajuto, kad visa virpa. Išvydusi Džasti- 
ną, čiupo jį už rankos ir sukuždėjo: 

— Noriu išeiti iš šitos minios. 

Džastinas ją nusivedė į miško tamsą. 

Vos tiktai laužas dingo iš akių, Lija puolė į Džastino 
glėbį ir pabučiavo jį į lūpas. Jai reikėjo pasijusti moterimi. Ji 
pavargo atstumti ir būti atstumta. Ji metė savo kūn4 ir meilę 
po Veslio kojomis, ir jis tuo pasinaudojo, o paskui pareiškė, 
kad daugiau jos jam nereikia. Kimberlė sėdėjo soste, o Veslis 
klūpėjo prieš ją ant kelių, apiberdamas dovanomis. 

— Tekėk už manęs, — sukuždėjo Džastinas, bučiuoda- 
mas jos veidą ir kaklą. — Ištekėk už manęs šiandien pat. 

Ji atšoko: 

— Tu neprivalai manęs vesti. Tai, kad aš kartais... puo- 
lu prie vyrų, nereiškia, kad vienas jų turės mane vesti. Arba 
visam laikui pasiimti už Žmoną, — pridūrė ji. 

— Lija! — Džastinas nutvėrė ją už pečių. — Nežinau, 
apie ką tu kalbi. Aš tave myliu. Myliu nuo pat pirmos minu- 
tės ir noriu tave vesti. Noriu, kad taptum mano Žmona ir gy- 
ventum su manimi. 

— Ar ilgai? — metė ji vietoj atsakymo. — Argi tu na- 
muose neturi merginos? — Ji pasitraukė. — Aš negaliu tapti 
niekieno Žmona. 

Apsisukusi ji nubėgo į stovyklą. Prie furgonų staiga iš- 
girdo Veslio ir Kim balsus. 

— Nenoriu tenai grįžti, — kalbėjo Kim, ir buvo matyti, 
kad ji tuojau pravirks. — Aš taip pavargau, O tie vyrai visą 
laiką buvo mane apkabinę. Man tai nepatinka. 

— Nepanašu, kad tau išvis patiktų vyrų prisilietimai, — 
atsakė Veslis. — Nebent mano. 

— Tai netiesa. Aš sutinku, kad tu prisiliestum prie ma- 

nęs, bet tiktai tada, jeigu nesukeli man skausmo. Vesli, pra- 
šau tavęs, nesiginčyk su manim. Aš noriu miego. 

Lija nenorėdama klausytis jų pokalbio priėjo artyn. 

— Aš nuvesiu Kim, — ramiai tarė ji ir apkabino gra- 
žuolę, kuri jau pasiruošė verkti. 

Kažkodėl Lijos pasiūlymas Veslį supykdė. 

— Tu gali jai padėti, taip? — iškošė jis pro dantis. — 
Tu gali padėti kam nori ir bet kuriomis aplinkybėmis. Tai tei- 
sybė? Galingoji Lija gali viena ranka išgelbėti vyrą, o kita auk- 
lėti pusę tuzino vaikų. Nėra tokio dalyko, su kuriuo Lija 
nesusidorotų, ar ne taip? Ji graži net su nešvariais drabu- 
žiais. — Jis patylėjo. — Eik padėk kam nors kitam. O Kim aš 
pats padėsiu. 

Taręs šiuos žodžius, jis jėga atplėšė Kim nuo Lijos ir 
nuvedė ją prie furgono. Apstulbusi Lija Žiūrėjo jiems įkan- 
din. Nebuvo girdėjusi nieko keistesnio už tulžingą Veso tira- 
dą, nejaugi jis nori, kad visos moterys būtų tokios kaip Kim? 
Bus prastai, jeigu visos moterys ims ir atsisėdusios rūpinsis 
tik savo plaukais. Žinoma, Veslis negali to nesuprasti. Kaip 
matyti, jis vėl supyko, nes pagalvojo, kad ji nepalankiai Žiūri į 
jo mylimą Kimberlę. 

Lija ryžtingasi pasuko į kitą pusę. Na kodėl ji nuolatos 
bando atspėti Veso ketinimus? O juk jai ką tik pasipiršo. Ir 
kodėl! Džastinas nusprendė ją vesti? 

Lija atsigulė į savo patalą, jai skaudėjo galvą. Netikėtai 
ji pravirko, bet niekaip negalėjo suprasti kodėl. 

Pastarąsias tris dienas lijo. Atsivėrusios dangaus gel- 
mės prapliupo tokiu tvanu, kuriam, atrodė, nebus galo. 

Džastinas valdė kinkinį, Lija sėdėjo šalia jo. Jie važia- 
vo per gilias balas, ratai klimpo. Ant galvų žliaugė lietus. Nuo 
jo negelbėjo nei skrybėlės, nei apsiaustai. 

Veslis furgone Kim paruošė vietą ir nešiojo jai tenai val- 
gyti. Dukart Lija pastebėjo, kaip Džastinas įžūliai nusikvato- 
jo Vesliui į veidą, ir pagalvojo, jog tai baigsis tuo, kad Vesas 

jam išmuš kelis dantis. 

Į ketvirtą dieną pasirodė blausi saulė, atsispindėjusi ba- 
lose. Vakare jie vargais negalais įsirengė nakvynei stovyklą, 
braidydami po purvą aplink žuvų tvenkinių dydžio balas. 

Lija pasiekė furgoną tarp dviejų gilių, pilnų dumblo, 
duobių. Stovyklą teko įsikurti gan tolokai, ir dabar ji tempė 
sunkius antklodžių ryšulius, bandydama išsilaikyti ant kojų 
siaurame takely tarp balų. 

Prie furgono priėjo Veslis, iš po skrybėlės brylio ją ste- 
bėdamas. Jo elnio odos drabužiai kai kur dar buvo šlapi. 

Lija ištraukė iš furgono didelį maišą su maisto atsargo- 
mis ir nuėjo atgal, į stovyklą. 

— Imk, — pasiūlė Vesas ir ištiesė jai maišą, kuriame, 
kaip ji žinojo, buvo keptuvė. — Ji tau pravers. 

Lija pažvelgė į maišą savo rankose, paskui grįžo ir pač- 
mė keptuvę. 

— Ir šitą taip pat, — sukomandavo Veslis ir užmetė jai 
ant pečių pakinktus. 

— Geriau aš vėliau grįšiu kai kurių šių daiktų. — Lija 
pažvelgė į savo petį, paskui nukreipė akis į siaurą Žemės 
ruoželį, kuriuos jai teks eiti. 

— Vadinasi, tu negali visko iš karto nešti? — paklausė 
pakėlęs vieną antakį Vesas. 

— Ko gero, ne, — pradėjo ji. Tuo metu Vesas užmetė 
jai ant peties dar vieną arklio plėškę. 

— Ir, žinoma, šitą taip pat. — Jis permetė jai per petį 
maišo, kuris sunkiai pakibo jai ant nugaros, diržus. 

— Tai viskas? — beviltiškai paklausė ji, nuo svorio sun- 
kumo jau linko kojos. 

— Ko gero, viskas. Nors ne, štai pats paskutinis daik- 
tas — Džastino skrybėlė. — Ir užmaukšlino Lijai ant galvos 
pernelyg didelę skrybėlę, kuris tuoj pat uždribo jai ant akių. 

— Man blogai matyti, — vos pratarė ji, atmetusi atgal 
galvą. 

— Tavęs tai neturėtų per daug jaudinti. Lijos niekas ne- 
atstos. Lija sugeba viską. O dabar eik, — Žmonės laukia. — 
Jis paėmė ją už pečių, pasuko į siaurą takelį ir nestipriai stum- 
telėjo į nugarą. 

Lija buvo pernelyg susirūpinusi, kaip praeiti žemės lo- 
pinėliu tarp balų, dėl to ji neturėjo kada sukti sau galvos, ko 
Veslis tuo siekia. Ji dar labiau atlošė galvą, ir nuo kadaruo- 
jančio už pečių maišo nugarą suskaudo dar labiau. 

Dešimt žingsnių ji nuėjo gana lengvai, o po to jos kairė 
koja nugrimzdo į permirkusią žemę, ir, bandydama ją ištraukti, 
staiga pajuto, jog netenka pusiausvyros. Be to, vienas pakink- 
tas nuslydo jai nuo peties ant rankos. Norėjo jį pakelti aukš- 
čiau, bet čia ištraukė iš purvo koją. Sekundę ji balansavo, o 
paskui griuvo ant nugaros tiesiai į skystą lipnų purvą. Mirk- 
čiodama atsisėdo, neišleisdama iš rankų krovinio. Per kaktą 
nusirito tirštas purvo lašas, nutekėjo ant nosies, o kai pririe- 
dėjo iki lūpos, Lija jį papūtė. 

Netikėtai nuaidėjo Veslio juokas, ir ji pakėlė galvą. Jis 
stovėjo sausoje vietoje ir, pasilenkęs ties Lija, pasityčioda- 
mas ją apžiūrinėjo. 

— Atrodo, kai kam pavyko surasti tokį darbą, kurio iš- 
radingoji Lija negali įveikti. Tu nusprendei, kad sugebėsi 
tempti ant savęs pusę daiktų iš furgono, vikriai laviruodama 
purvyne. Tačiau, atrodo, nieko neišėjo, — šaipėsi jis. 

Lija pakėlė vieną ranką, ir purvas nutekėjo jai tiesiai 
po pažastimi; tada pabandė nusibraukti permirkusius plau- 
kus. Šalia jos vandenyje plūduriavo jau pradėjusi grimzti Džas- 
tino skrybėlė. Ji negalėjo suprasti, apie ką Veslis kalba, ir lėtai 
rankiojo maišelius bei kitus daiktus ir krovė juos ant sausos 
Žemės. 

— Tu net nepaprašei pagalbos parpuolusi, — tęsė Ve- 
sas ir paėmė iš jos rankų krepšį su maistu. — Jeigu nebūčiau 
buvęs arti, niekas tau nepadėtų išsikapanoti. 

— Aš čia nebūčiau atsidūrusi, jeigu tu taip nebūtum ma- 

nęs apkrovęs, — atkirto ji, nusiimdama ant kaklo pakabintą 
maišą. 

— O ar tu, Lija, niekada nenorėjai pasakyti “ne"? — 
Jis liovėsi Jjuokęsis. — Bet kodėl tu viską turi daryti savo ran- 
komis? Kodėl niekada ir nieko neprašai pagalbos. 

Žvelgdama į jį, Lija netikėtai suprato atsidūrusi vos ne 
iki kaklo purve dėl to, kad jis norėjo ją pamokyti. Be jokios 
abejonės, kartais ir jai reikia pagalbos! Bet paskutiniu metu 
ji stengiasi atlikti darbą už save ir už Kim. Ji bandė padėti, 
apginti moterį, kurią jis myli. 

Vesas nepastebėjo, kaip pasikeitė jos akių išraiška. Jis 
nepastebėjo nė to, kaip ji nuleido rankas į bjaurią terlę, ir, 
kai ištiesė ranką paskutinio maišo, Lija drėbė pilnas riešku- 
čias purvo į jo besišypsantį snukį. 

Kai jis spjaudydamasis suprunkštė, ji ėmė svaidyti į jį 
dumblu. Pagaliau liovėsi. Veslis apžvelgė save — jis visas bu- 
vo apdrabstytas purvu. Tebesėdėdama Lija pakėlė į jį akis. 

— Manai, tavo Kim sutiks tave išskėstomis rankomis? — 
paklausė šypsodamasi ji. 

— Ak tu, mažyte... — suriko jis ir puolė prie jos. Lija 
pasislinko būtent tą momentą, kai Vesas pabandė jai suduoti, 
ir jis dribo veidu į purvą. Kai pakėlė galvą, jo veide tik akys 
žybčiojo, ir Lija nusikvatojo. 

— Vesli... — pro juoką vos ištarė ji ir ėmė keltis. — Aš 
tau padėsiu. 

Šyptelėjęs Vesas ištiesė jai savo purviną ranką, bet kai 
Lija už jos paėmė, vėl atitraukė. 


— Ne! — suriko ji ir vėl nugrimzdo į balą. Dabar jau 
purvu buvo aplipę visi jos drabužiai. 
— Tu — siaubingas... — prašneko ji. — Kaip tu galėjai 


šitaip pasielgti? Tik pažvelk į mane. 

— Toks jau esu, — pasityčiodamas atsakė jis, neatplėš- 
damas akių nuo aplipusios 10s krūtinę suknelės. 

Sunku, beveik neįmanoma išsaugoti išdidumą, kai tu 
nuo galvos iki kojų išsiterliojusi purvu. Lija buvo įsiutusi: Ves- 

lis iš pradžių ją pastūmė, o dabar dar svaido aistringus žvilgs- 
nius. Jo “Žžaidimų" soti iki kaklo. Ji — ne šiaip sau “kūnas". 

Suspaudusi kumščius, Lija pašoko ant kojų ir puolė Ves- 
lį. Juokdamasis jis išskėtė į šalis rankas, ir kai ji pabandė jam 
smogti, apkabino ją, ir Jie ėmė raičiotis. 

— Užteks! — suriko ji, išsiverždama iš jo rankų. — Vesli! 

— Ne viskas tau pagal galias, tiesa, Lija? — Juokdama- 
sis jis prispaudė viena savo tvirta koja abi jos kojas. — Ar 
viskas? 

Gulėdama po juo, ji priešinosi iš visų jėgų. 

— Žinoma, aš ne viską galiu. Aš niekada to ir nesakiau. 

Jis jai nusišypsojo, tik juodame nuo purvo veide blizgė- 
jo jo akys ir dantys. 

— Na tu ir išsiterliojai. 

— Tau padėkoti aš nesiruošiu, — aštriai nukirto Lija. 
Bet po to jos veido išraiška sušvelnėjo. Negalėjo susilaikyti iš 
juoko. Abiejų išvaizda buvo baisi. — Tu ir pats neblizgi švara. 

Ji liovėsi priešintis ir pažvelgė jam į veidą. 

— Pasakyk, ko negali padaryti? 

— Ko? Vesli, ar tu negali palūkėti su savo kvailais klau- 
simais? Padėk man atsistoti, man reikia nusiprausti. 

Purvo kaukė ant jo veido nesujudėjo, ir ji Veslį pastū- 
mė, bet jis nė nekrustelėjo. Tada Lija išspaudė: 

— Yra daug tokių dalykų, kurių aš negaliu padaryti. 

— Ko, pavyzdžiui? 

Jai teko truputį pagalvoti. 

— Tu mane matei tik dirbančią namuose. Aš visada triū- 
siau fermoje, dėl to gerai išmanau tą darbą. 

— Aš laukiu, — užsispyręs reikalavo jis. 

— Medžioklė! — atsakė su pasitenkinimu ji. — Vieną 
kartą aš nuėjau su broliu į medžioklę ir taip išsigandau, kad 
jam teko parvestį mane namo. Naktį išgirdome riaumojant lo- 
kį, ir man tapo baisu. Štai! To daryti aš nesugebu. 

— O ko dar? 

— Su tavimi neįmanoma kalbėtis. Net mano ausys pil- 
nos purvo! Būk geras, padėk man atsistoti. Na, gerai. Aš ne- 
moku skaityti, rašyti, bijau šautuvų, bijau pasilikti toli nuo 
žmonių. Aš neapkenčiu tų, kuriems svarbu būtent tai, jog ma- 
no pavardė Simons. — Paskutinę frazę ji ištarė su nemaža nuo- 
dų doze. 

— Šautuvų, taip? — atsiliepė Vesas, nekreipdamas dė- 
mesio į jos paskutinius žodžius. Dar stipriau ją apkabinęs, jis 
vėl ėmė su ja raičiotis. 


— Vesli! 

— Šautuvai ir medžioklė! — kvatojosi jis, raičiodama- 
sis purve. 

O Lija tiktai glaudėsi prie jo, kad neužspringtų. 

— Nagi pažvelkite čionai! — pasigirdo virš jų galvos 


Seidi balsas. — Na kuo ne paršų, besivoliojančių purve, pora! 

Lija pajuto, kaip po purvo luoba išraudo jos veidas, bet 
Vesas tebesišypsojo. 

— Kiek girdėjau, jūs, moterys, manote, kad purvas — 
tai kaip grožio kremas. Tai aš ir nusprendžiau jį išmėginti, o 
Lija sutiko parodyti, kaip tai daroma. Juk tiesa, Lija? 

— Paleisk mane, begėdi! — piktai atsiliepė ji. 

— Vesli! — pasigirdo Kim balsas. — Ką jūs su Lija dvie- 
se purve darote? Jūs parkritote? 

— Atrodo, parkritome, — sukuždėjo Vesas, kreipdama- 
sis tiktai į Liją ir klausiamai žvelgdamas į ją. Jis nusirito nuo 
jos ir pažvelgė į Kim. — Lija įkrito, ir aš puoliau paskui ją. 

— O! — Kim sumirkčiojo blakstienomis. — Vargu ar 
žmonės gali plaukioti purve. 

Reikėtų įvertinti Lijos pastangas — jai pavyko suturėti 
juoką. Vesas ėmė lėtai keltis. 

— Ko gero, mums reikia apsivalyti. —dr jis ištiesė Li- 
jai ranką. i 

Ji nežinojo, ar juo galima vėl pasitikėti, bet šį kartą Ves- 

lio akys buvo rimtos, ir ji pačmė ištiestą ranką. Veslis ją pa- 
kėlė, apkabino, ir Lija nesipriešino. 

— Vesli... — pasigirdo Kim balsas. 

— Aš nuvesiu Liją prie upės, — švelniai pasakė jis, ją 
apeidamas. | 

Pažvelgusi į Veslio veidą, Lija nusprendė nutylėti. Už- 
pakaly pasigirdo Seidi balsas: 

— Einam su manimi, Kimberle, aš jums paruošiu kokio 
nors skanaus gėrimo. 

Ant kranto Veslis paliko Liją vieną ir nužingsniavo į sto- 
vyklą. Jo veidas buvo paniuręs. 

Kimberlė nunešė Lijai rankšluostį ir švarius rūbus. 

— Lija, vargu ar ledi turi gultis į purviną balą su vyru. — 
mąsliai pareiškė ji. — Man atrodo, tai ne visiškai padoru. 

— Žinoma, aš tai padariau be išankstinio sumanymo, 
Kim. Aš netikėtai pargriuvau. 

— O Veslis jums padėjo? — Kim norėjo išgirsti patvir- 
tinančius žodžius. 

Lija tiktai linktelėjo. 

— Veslis dabar su manimi ne toks meilus kaip anks- 
čiau, — tęsė Kim. — Vakar vakare jis buvo su manimi siau- 
bingai storžieviškas, o šiandien apskritai vos kalba. 

Lija apmirė. 

— O kąjjūs jam tokio pasakėte, kad jis tapo šiurkštus? 

— Aš kalbėjau apie tai, kad mes susituoksime ir kad aš 
to labai laukiu ir džiaugiuosi, jog galėsiu pasipuošti visa bal- 
tai. Jūs suprantate, dėl to, kai įvyko jo pirmosios vestuvės, 
jūs negalėjote... — Išvydusi Lijos veidą, ji sumikčiojo: — Aš 
nieko nenorėjau apie jus pasakyti. Kai ištekėsite už Džasti- 
no, tai galėsite apsivilkti baltą suknelę. Kentukyje niekas ne- 
sužinos teisybės, ir nei Veslis, nei aš niekam nieko nesakysim. 

Iškėlusi galvą, Lija pasuko prie furgonų. Ji taip ir pa- 
miršo paklausti, ką būtent atsakė Veslis į Kim postringavimą 
apie jos nekaltybę. 

12 skyrius 


Po kelių savaičių jie jau buvo netoli Kentukio. Bet užuot 
tuo džiaugusis, Lija ėmė nerimauti — kaip ją, išsiskyrusią mo- 
terį, priims naujoje vietoje? Išvažiuodama iš Virdžinijos ji no- 
rėjo, kad nors viena Simons duktė paliktų apie save gerą 
atminimą. Nenorėjo, kad pasklistų gandai, jog su ja susituo- 
kė džentelmenas, bet jam pakako proto ja atsikratyti. Kai ta- 
da išvažiavo, jai atrodė, kad naujoji vieta toli toli. 

Bet dabar ji gailėjosi, kad Virdžinijoje nenutraukė san- 
tuokos. Tuomet būtų atvykusi į Kentukį kaip laisva moteris, 
— Oo dabar gyvenimą naujoje vietoje jai teks pradėti nuo ne- 
malonumų, kurie suterš jos vardą lygiai taip, kaip kitados su- 
gadino visos jos šeimos reputaciją Virdžinijoje. 

Sėdėdama šalia Džastino, ji tylėjo. Jis kaip ir anksčiau 
buvo pasiryžęs ją vesti, nors jau Žinojo, iš kokios šeimos ji 
kilusi. Bet ar panorės koks vyras ją vesti, kai sužinos, kad jau 
buvo ištekėjusi ir pagimdė negyvą kūdikį? Kim žinojo, kaip 
svarbu jos nekaltybė, ir bet kuria kaina buvo pasiryžusi ją iš- 
saugoti. 

Rigan ir Nikol sakė, kad Lija — tikra ledi, bet ji pati 
tuo abejojo. Štai Kim iš tiesų buvo ledi. Visi elgėsi su ja pa- 
garbiai, ją mylintis vyras jai visaip patarnavo. Jis buvo kupi- 
nas jai pagarbos, ir net po ilgos kelionės ji vis dar išsaugojo 
nekaltybę. Bet Lija nuolatos sukeldavo vyrams potraukį. Kim 
teisi: ledi nesivolios purve su vyru, nepuls jo, kad galų gale 
taptų nėščia. 

— Apie ką tu, Lija, galvoji? — paklausė Džastinas. 

— Tokiomis mintimis dalytis nedera. 

— O aš tikėjausi, kad tu apgalvoji atsakymą į mano pa- 
siūlymą. 

— Kai kuria prasme taip. Tau reikia apie mane kai ką 
žinoti. | 

— Mane sugluminti ne taip lengva. Lija, tave kažkas 
slegia. Net jeigu neatsakysi į mano meilę, vis tiek aš tavo drau- 


126 


gas, ir gali man viską papasakoti. 

Minutę ji tylėjo — labai norėjo juo tikėti. Tačiau jeigu 
dabar jam viską papasakos, jis niekada jau nepanorės jos ma- 
tyti ir su ja kalbėtis. Jai reikėjo šių kelių Žaidimo dienų, ji 
norėjo tikėti, kad kolei nežino tiesos ir nepradėjo jos niekin- 
ti, ją pasiruošęs vesti gražus vyriškis. 

— Tikiuosi, su Vesliu tai neturi nieko bendra? — pa- 
klausė jis, neslėpdamas priešiškumo. 

Išgirdusi šiuos žodžius, ji nusijuokė: 

— Veslis Stenfordas visų mažiausiai sugeba į mane 
kreipti dėmesį. Jis įsimylėjęs Kimberlę ir daugiau nieko ne- 
nori Žinoti. 

— Norėčiau kaip ir tu tuo tikėti. 

Lija nutilo. Ją baugino susitikimas su naujais Žmonė- 
mis, kurie, galimas daiktas, ją laikys negarbinga. Juk prisi- 
mena, kaip elgėsi su ja tie, kurie pažinojo Virdžinijoje jos 
šeimą. Ar pajėgs tai ištverti Kentukyje? Galbūt reikėtų nu- 
traukti santuoką su Vesliu jo miestelyje Suitbrajere, ir kai tik 
ji atgaus laisvę, tuojau išvykti? Lija meldėsi, kad jos neperse- 
kiotų praeitis. 

Tą naktį stovykloje visi buvo apstulbę. Veslis nepakėlė 
galvos nuo lėkštės, o Kim akys buvo paraudusios ir aptinu- 
sios. Džastinas nenuleido akių nuo Lijos, o toji visiškai maši- 
naliai užsiiminėjo darbais. 

— Galima tiktai džiaugtis, kad jau netoli namai, — at- 
sidususi pareiškė Seidi. — Bet turbūt būna linksmesnių lai- 
dotuvių, negu dabar čia, pas mus. 

Kitą dieną Veslis pasamdė vieną jaunuolį ir nusiuntė jį 
į savo fermą Suitbrajere pranešti, kad jie greitai atvyksią. Iš 
nevilties Lija vos nepravirko. Po kelių dienų jam teks pasako- 
ti aplinkiniams apie savo santuoką ir pradėti tvarkyti išsisky- 
rimo reikalus. Lija klausė savęs, ar pakvies ją Kim į vestuves, 
kad galėtų išvysti jos nepriekaištingą baltą suknelę? 

Vis artėjant prie Kentukio sienos, visų keleivių nuotai- 
ka vis labiau tapo niūresnė. Kartą Džastinas piktai paprie- 

kaištavo Lijai dėl to, kad ji nepriėmė jo pasiūlymo, matyt, gal- 
vodamas, kad visi valstijos vyrai valkiosis su ja. Lija įsikniau- 
bė veidu į delnus ir pravirko. Nuo tada Džastinas liovėsi. 

Lija dukart girdėjo, kaip Veslis pareiškė Kim, jog jis la- 
bai užsiėmęs ir negali jai atnešti to, ko ji prašė. Kim įlindo į 
furgoną miegoti. Per visą jų kelionę į Kentukį ji miegojo po 
dvylika valandų naktį ir tris valandas po pietų. O Veslis su 
niekuo nesikalbėjo. Jis po senovei atliko savo pareigas, bet 
užsidarė savyje ir tarsi nepastebėjo aplinkinių. 

— Jaunuolis kažką sugalvojo, — pareiškė Seidi, kai kar- 
tu su Henku atsisveikino su pakeleiviais. — Tikiuosi, jis nori 
nuspręsti, kokią moterį geriau pasirinkus. 

Lija pakėlė į ją akis: 

— Seidi, tu romantikė. Veslis įsimylėjęs Kim jau dau- 
gelį metų. Matyt, jis sau įteigia, kad turi kantriai laukti ves- 
tuvių. 

Ji taip ir nesiryžo pasakyti, kad iki jų vestuvių dar toli 
dėl vieno nepatogumo — Lijos ir Veso santuokos. 

Lija atsisveikino su Grinvudais, džiaugdamasi, kad jie 
niekada nesužinos apie ją visos tiesos — apie tai, kaip ji pri- 
kibo prie Veso ir kaip jis jos atsikratė. 

Jų grupė tylėdama tęsė kelionę į Kentukio miestelį Su- 
itbrajerą. 

Ketvirtą dieną po to, kai Seidi, Henkas ir jų vaikai nu- 
važiavo į kitą pusę, prie jų pasiutusiu galopu atšuoliavo du 
vyrai: Oliveris Starkas, devyniolikmetis Džastino brolis, kurį 
Veslis pasisamdė į darbą, ir Džonas Hemondas — aukštas, 
gražus, trisdešimties su trupučiu metų anksti pražilęs vyriškis. 

— Fermoje viskas gerai, — pranešė Oliveris, šypsoda- 
masis Vesliui ir broliui. — Tačiau jūs keliavote ilgokai. 

—- Nesitikėjau čia tave išvysti, DŽonai, — tarė ištiesda- 
mas ranką Veslis. 

— Tas vaikinas, kurį tu pas mus atsiuntei, sakė, atsieit 
su jumis važiuoja dvi tokios gražuolės, kokių jam neteko ma- 
tyti. Atrodo, jis neklydo, — atsakė Džonas, apžvelgdamas nuo 

galvos iki kojų moteris. 

Kim panarino galvą. Jos akys, kaip paprastai, buvo rau- 
donos nuo ašarų. 

— Noriu tave supažindinti su damomis, — atsakė Ve- 
sas, bet Kim, padėjusi jam ant peties ranką, maldaujamai pa- 
žvelgė į akis. 

— Prašau, leisk man pasikalbėti su Lija, — sukuždėjo ji. 

Veslio smakras išsikišo į priekį, bet jis linktelėjo sutik- 
damas, atsisuko į pasitikusius ir ėmė klausinėti apie fermą. 

Suglumusi Lija pasuko paskui Kim už furgono; matyt, 
Kim kažkas neramino. 

— Kas jums atsitiko, Kim? — susirūpinusi paklausė ji. 

— Veslis tapo visai nepakenčiamas, — aštriai atsakė 
Kimberlė. — Kai jis ką nusprendžia, jo neįmanoma perkalbėti. 

Lija negalėjo patikėti savo ausimis. Ją prašo paguosti 
moteris, kuri turi tapti jos vyro Žmona. 

— O aš maniau, jog tai jus nudžiugins. Jis nusprendė 
jus vesti, ir net dabartinė santuoka su kita moterimi nepri- 
VeIS jo apsigalvoti. 

Nepatenkinta Kim pažiūrėjo į Liją. 

— Kartais jis savo nuomonę pakeičia. Kad tam ryžtųsi, 
jam reikia laiko, bet jeigu jau taip įvyko, savo sprendimo nekeis. 

— Apie ką jūs kalbate? Oi! — Lija praslydo ir vos ne- 
parpuolė. Furgonai sustojo siaurame kelyje ant stataus skar- 
džio krašto. Apačioje tekėjo upė, o ant skardžio pakriūtės 
nebuvo jokio augalėlio. 

— Atsargiai! — sušuko Kim. — Jūs vos neparpuolėte! 

Lija nusišypsojo: 

— Šlaitas čia ne toks status ir nepavojingas. Žinoma, 
jeigu tik ant manęs neužgrius furgonas. 

Kim praledo jos žodžius pro ausis ir lėtai prakalbo: 

— Lija, man reikia mano rožinės skrybėlaitės. Ji rudoje 
skrynelėje tolimame furgono kampe. Aš ir pati galėčiau ją pa- 
imti, bet jūs geriau tai atliksite. Būkite gera, paduokite ją man. 

Lija susvyravo, tačiau Kim atkakliai reikalavo: 

— Greitai jūs manęs atsikratysite, ir jums daugiau nė- 
reikės manęs gelbėti. 

Lija atsidususi sutiko. 

Pastaruoju metu Kim buvo tokia prislėgta, kad Lija ne- 
galėjo atsisakyti. Be to, ji džiaugėsi bet kuria galimybe nors 
truputėlį pratęsti jų atvykimą į Kentukį. Ji įlindo į furgoną ir 
ėmė ieškoti skrynios. 

Paniurusi Kim grįžo prie vyrų. Įsišnekę jie jos net ne- 
pastebėjo. Ji atsistojo taip, kad ją nuo daubos atskirtų arkliai. 
Įsitikinusi, jog vyrai užsiėmę, išsitraukė iš skrynelės keturių 
colių ilgio smeigtuką ir ryžtingai smeigė juo į arklio pasturgalį. 

— Ei! — suriko Džonas Hemondas. 

Kim išsigandusi pažvelgė į jį, supratusi, kad jis vis- 
ką matė. 

Bet niekas neatkreipė į jo riksmą dėmesio, nes arklys 
šoko atbulas, išgąsdindamas kitus, ir furgonas ėmė lėtai slinkti 
į pakriaušę. 

— O, velniai rautų! — nusikeikė Vesas, pastebėjęs, kas 
darosi, paskui staiga sunerimo. — Lija! Kur Lija? 

Kim žiūrėjo tiesiai Džonui Hemondui tiesiai į akis, ne- 
pajėgdama ištarti nė žodžio. Veslis jau nebelaukė atsakymo 
ir puolė prie furgono. Paskui jį lėkė Džastinas, o jiems įkan- 
din — Oliveris ir Džonas. Kim nejudėdama stovėjo ant kelio. 

Kai pagaliau furgonas sustojo, paskui jį ant žemės mė- 
tėsi išbirę daiktai ir maišai su maistu, tuo metu Oliveris iš- 
kinkė arklius. | 

— Kur ji? — klausė Veslis, kolei Džastinas ieškojo pa- 
krantės šlaituose Lijos kūno. 

— Kim viršuje, — pasigirdo greta kažkieno balsas. 

Veslis atsisuko — už jo nugaros ramiai stovėjo Lija. 

— Kas atsitiko? Ar labai susižeidė arkliai? Ar daug 
daiktų galima išgelbėti? — greitakalbe išpoškino Lija ir puo- 
lė padėti Oliveriui sutvarkyti arklius. 

— Velniai tave griebtų! — sušvokštė Veslis, o kitą se- 
kundę apkabino ją ir taip pabučiavo, kad jai suskaudo. 


— Vesli! — Dusdama ji vargais negalais jį atstūmė. — 
Į mus Žiūri. 

Ji pažvelgė į Džastiną, kuris įsiutęs spoksojo į juos, ir 
Džoną, kuris juos stebėjo didžiai susidomėjęs. 

Veslis nuleido ją ant Žemės, ir pirmąkart per daugelį 
savaičių jo veidas nušvito laime. 

— Džentelmenai, leiskite jums pristatyti mano žmoną — 
tai Lija Stenford. 

Tiktai Džonas pastebėjo, kad Kim neteko sąmonės, ir 
puolė prie jos šlaitu aukštyn. 

Lijos keliai sulinko. Vesas pakėlė ją ant rankų. 

— Mieloji, negi tau nėra ką pasakyti? — paklausė jis. 

Prireikė nemažai laiko, kolei surinko iš furgono iškri- 
tusius daiktus. Vieną arklį teko nušauti, o kiti trys stipriai 
susižeidė, bet tokios žaizdos greitai užgyja. Plyšo keli maišai 
su sėklomis, ir grūdai išbyrėjo ant žemės, bet kitas krovinys iš 
esmės nenukentėjo. 

Stovėdama ant kalvos viršūnės, Kimberlė balsu verkė, 
o Džonas Hemondas bandė ją paguosti. Įniršęs Džastinas 
smarkiai svaidė į furgoną iš jo išbirusius daiktus, nė karto ne- 
pažvelgdamas į Liją ir Vesą. Oliveris tebežiūrėjo tai į vieną, 
tai į kitą, o Lija drebančiomis rankomis bandė furgone tvar- 
kyti išsimėčiusius daiktus. 

Bet Veslis elgėsi taip, tarsi nieko nebūtų įvykę: jis šyp- 
sojosi, kartais net kažką negarsiai užniūniuodamas, ir visiems 
aplinkui komandavo, ką jiems reikia daryti. 

— Lija, mieloji, paduok man skrybėlių dėžutę, — pa- 
prašė jis. | 

Lija klusniai pakėlė dėžutę bet, išvydusi jo veide šypse- 
ną, sviedė ją Vesui į veidą, apsisuko ir nubėgo prie upės. Jos 
akys buvo pilnos ašarų. 

Veslis ją pasivijo, griebė už pečių ir atsuko veidu į save: 

— Kas atsitiko, pupuliuk? Man atrodė, tu būsi laimin- 
ga, kai visiems papasakosiu apie mus tiesą. Tu juk norėjai ši- 
to visada, argi ne? 

Ji atšlijo nuo jo, stengdamasi būti santūri: 

— Žinojau, jog anksčiau ar vėliau tai įvyks, bet kai iš- 
girdau tokius žodžius iš tavęs... Tu turi pasakyti savo drau- 
gams, kad mes išsiskiriame, ir, dėl Dievo, nevadink daugiau 
manęs “pupuliuku"". 

— Išsiskiriame? — Jis nustebęs Žiūrėjo į ją. — Visai 
ne, tu nesupratai. Aš nusprendžiau, kad mes turime pasilikti 
vyras ir žmona! Jokių skyrybų nebus. 

— Ko gera, man reikia atsisėsti, — tyliai atsiliepė Lija 
ir vos neparpuolė ant šlapios žolės. — Paaiškink man visa tai. 

Jis plačiai jai nusišypsojo. 

— Tiesiog, Lija, aš tave pamilau. Iš pradžių buvau it ne 
savo kailyje. Na gerai, sakykim tiesiai — gerokai perpykau. Ir 
iš tikrųjų, aš buvau ne itin švelnus su tavimi, bet juk tu tada 
sugriovei visus mano planus, 0 aš nenorėjau prarasti Kim. — 
Jis pasilenkė prie jos. — Bet kelionės metu aš tave kaip 
reikiant pažinau. Anksčiau maniau, kad man reikia tokios 
moters, kaip Kim, kuriai esu irgi reikalingas. Bet jai reikalin- 
gesnis tarnas, o ne vyras. Be to, tau reikalingas aš. Tu visą 
laiką pernelyg daug ant savęs krauniesi, visada stengiesi kuo 
daugiau padaryti kitiems. 

— Todėl tu ir nusprendei, kad man reikalingas, — atsi- 
liepė Lija. 

— Taip, ir be to, su tavimi linksmiau negu su Kim. Kad 
tai suprasčiau, man teko sugaišti daug laiko, bet nusprendžiau 
tvirtai: mes liksime vyras ir žmona. Tai protinga bet kuriuo 
atveju, o ir sunkumų bus mažiau. 

— O kaip su Kim? — paklausė Lija. 

Vesas nuleido akis. 

— Aš susitaikiau su ta mintimi, kad ją myliu, bet vargu 

ar taip buvo iš tikrųjų. Manau, jog apskritai nemylėjau nė vie- 
nos moters. Įtariu, kad Kim labiau domėjosi mano turtu, ne- 
gu manimi. — Jis sukando dantis. — Aš su ja susitariau: 
kiekvieną mėnesį ji iš manęs gauna padorią sumą iki tol, ko- 
lei ištekės. Ji gražuolė ir sau vyrą susiras nesunkiai. 

Minutę jis patylėjo. 

— Ko gi tu, Lija, tyli? Maniau, jog nori tapti mano žmo- 
na, todėl, matyt, ir suviliojai mane per pirmą susitikimą? 

Lija pasikėlė nuo žemės ir nuėjo į šalį. 

— Ar aš teisingai tave supratau, Vesai? Manęgs-tu ne- 
myli, ir Kim nemylėjai, bet iš mudviejų tu pasirinkai mane, 
todėl kad taip bus paprasčiau. Neteks terliotis su skyrybomis, 
0 po to vėl iš naujo tuoktis, be to, su manimi linksmiau. Ir 
man tu reikalingas, kad aš apsiginčiau pati nuo savęs. Reika- 
lai maždaug tokie? 

Jis paniuro. 

— Ko gero. Tiktai tavo lūpose tai skamba kaip apdai- 
rumas. Manau, kartu su tavimi mums bus gera. Dviese pasi- 
statysime didesnius negu mano brolio namus, ir paskui — tu 
pajėgsi vaikus gimdyti — tad mes turėsime daug vaikų. 

— O mano dantis tu taip pat patikrinsi? 

Jis atsistojo. 

— Atrodo, tu eini iš proto. Duodu tau tai, ko norėjai, o 
tu netikėtai kraustaisi iš galvos. Tai ką — aš turiu klauptis 
ant kelių ir prisiekti tau amžiną meilę? Ko gera, aš išvis neži- 
nau, kas ji tokia. Man atrodė, kad esu įsimylėjęs Kim, bet 
dabar tvirtai žinau — man įgriso jos bejėgiškumas ir verkšle- 
nimai, ir noriu ko kita. 

Kad nusiramintų, ji giliai atsiduso. 

— Ir kas tada bus su manimi, kai nuspręsi, jog tau rei- 
kia kažko daugiau negu linksmumas ir to, kad esi man reika- 
lingas? Tu grįši pas Kim ar susirasti sau kitą? 

— Tu... tu mane kaltini nepastovumu? 

Vietoj atsakymo ji nusišypsojo: 


133 


— Kaip bet kuri kita moteris, bandanti sau išsirinkti 
reikiamos spalvos suknelę. 

Jis žengtelėjo prie jos, bet Lija atsitraukė. 

— Aš nenoriu likti tavo Žmona — man nereikalinga ta- 
vo didelė ferma, ir jau visų mažiausiai reikalingi tavo vaikai. 
Galbūt tu ir nusprendei, kad tinku tau, bet man tai tu nepa- 
tinki. Aš nenoriu susieti savo likimo su žmogumi, bet kurią 
minutę galinčiu mane mesti. Man nereikalingas vyras, kuris 
kuria planus ateičiai tiktai išsimaudęs purvo baloje. O kas bus, 
jeigu įkrisi į upę su kita moterimi? Ne! Aš negaliu gyventi su 
tokiu nepastoviu Žmogumi, kaip tu. Ir dabar ketinu visiems 
papasakoti, kad mes ruošiamės nutraukti santuoką. 

Ji apsisuko, bet Vesas stipriai suspaudė jos petį. 

— Nieko panašaus tu nepaskelbsi! — suriko jis sunkiai 
alsuodamas. — Aš taip nusprendžiau, man tai buvo nelengva. 
Aš apie tai galvojau jau sertiai. 

— Aš taip pat sprendžiu ne paskubomis. Jau iš pirmųjų 
dienų numačiau, kad mes išsiskirsime, ir su tuo susitaikiau. 
Mes pradėsime santuokos nutraukimo procedūrą tavo mieste 
Suitbrajere, ir kai viskas pasibaigs, aš išvažiuosiu. Galbūt aš 
apskritai paliksiu Kentukį. 

Jo ranka suspaudė Lijos petį. 

— Tu tai laikai svarbiau už mūsų santuoką? — nuste- 
bęs paklausė. 

— Aš neturiu ypatingo pasirinkimo. Galbūt sugebėsiu 
atsikratyti lengvabūdės moters reputacijos, kuri dabar mane 
lydi. Ir niekada negalėsiu gyventi su žmogumi, kuris buvo toks 
lengvabūdis ir be sąžinės. Man buvo paruoštas likimas gyven- 
ti kamuojamai klausimo — ar atsiras man ir kūdikiui toks žmo- 
gus, kuris galės mus išlaikyti. 

Veslis buvo sukrėsta;. 

— Niekas, nė vienas vyras ar moteris, niekada gyveni- 
me nesakė, kad aš nevertas pasitikėjimo. Niekada nežiūrėjau 
į savo pareigas lengvabūdiškai. 

— Pasakyk apie tai Kim, — atkirto ji ir nusisuko. 

— Velniai tave griebtų, — suriaumojo jis ir čiupęs.ją UŽ 
pečių, atsuko į save. — Jeigu būtum vyras, už tokius žodžius 
iškviesčiau tave į dvikovą. Bet tu... tu liksi mano žmona, aiš- 
ku? Dar daugiau, rytoj mes abu išvyksime į medžioklę ir elg- 
simės kaip vyras ir žmona. Mes keliausime kartu, valgysime 
kartu ir miegosime kartu. 

Ji pabandė ištrūkti iš jo rankų: 

— Neliesk manęs! 

— Aš pasiruošęs liesti visą tavo kūną, ir tau teks prie 
to priprasti. Tu mano žmona ir nuo dabar elkis taip, kaip ir 
pridera Žmonai. 

— Aš tavęs neapkenčiu, — sukuždėjo ji. 

— Aš tau irgi nejaučiu ypatingos meilės. *“ 

— Aš tavęs neklausysiu. Aš niekada nebūsiu tavo žmona. 

Jo rankos nusileido, o akyse pasirodė griežta išraiška: 

— Vargu ar šiomis aplinkybėmis tu turi pasirinkimą. 
Kaip.mano Žmona, tu esi mano nuosavybė. Rytoj auštant iš- 
vyksi su manimi, net jeigu tektų tave pririšti prie balno. Tau 
tatai aišku, užsispyręs katinėli? 

— Aš atliksiu tai, ko tu nori, jeigu jau tu turi įstatymo 
duotą teisę ir teisę mane priversti jėga, bet aš su tavimi kovo- 
siu kiekviename žingsnyje. Tau teks viską iš manęs išgauti jė- 
ga, ir jau patikėk: tau tai džiaugsmo nesuteiks. Ar aišku, 
užsispyręs šiurkštuoli? 

Jis atlošė galvą ir negeru balsu nusijuokė. 

— Tu suteiksi man viską, — meilikaujamai pareiškė 
jis. — Kai mes išjosime iš miško, tu mane maldausi, kad prie 
tavęs prisiliesčiau. 

Vietoj atsakymo ji nusišypsojo: 

— Tu apie save kur kas geresnės nuomonės negu kiti. 
Aš nieko nemaldauju. | 

Veslis prisimerkęs pažvelgė į ją. 

— Na, sakykime, mes liksime drėgname, šaltame ir bai- 
siame miške iki tol, kol tu pulsi į mano glėbį — ir į mano 
guolį, — džiaugdamasi ir trokšdama manęs visu savo šiltu kū- 

nu. Tad jeigu nori dar kartą išvysti namus arba nors minkštą 
patalą, tau teks man atsiduoti. 

Ji nustebusi žvilgterėjo į jį: 

— Tu užmiršai, kaip aš augau? Aš visiškai neseniai su- 
žinojau, kas toks jaukumas, prie kurio tu pripratęs nuo pat 
gimimo. Aš galiu iškęsti kur kas ilgiau negu tu. 

Veslis paėmė ją už smakro, pasuko veidu į save, lėtai 
pasilenkė ir švelniai pabučiavo. Jo lūpos buvo šiltos ir drėg- 
nos, ir Lija prieš savo valią prigludo prie jo. Jis staigiai atsi- 
traukė. 

— Ar tu gali man priešintis, Lija? Ar galėsi ožiuotis, 
kai mes įsirengsime stovyklą tolimoje kalvoje, kur knibžda lau- 
kinių kačių ir šleivoja prie ugnies lokiai? Tai atsimink, mer- 
gužėle: aš visada džiaugsiuosi tave matydamas savo guoly. 

Lija priešiškai pažvelgė jam į akis, bet jo pirštų prisi- 
lietimai prie veido jai buvo malonūs. Moteris išsiplėšė iš jo 
rankų. | 

— Žmona, eik ir ruoškis rytdienos kelionei, — įsakė 
jis, 0 po to apsisuko ir nuėjo. 

“Kas per nesąmonės", — svarstė pasilikusi viena Lija. 
Dorovingoji Kim negali suteikti to, ko jam reikia, bct Vesas 
buvo įsitikinęs, kad tai gaus iš Simons. Kaip matyti, jis ėmė 
suvokti, jog Kim taip niekada ir netaps geru partneriu lovoje, 
o kadangi džentelmeno kodeksas būtų neleidęs jam išsiskirti 
tik dėl to, kad nori užvaldyti kitą moterį, jis ir nusprendė pa- 
silikti su ja. Ji buvo pelkių atmata, tad su ja buvo galima elg- 
tis be ceremonijų, neypatingai kreipiant dėmesį į jOs norus. 
Štai su tokia ledi, kaip Kim, jis buvo priverstas elgtis visai 
kitaip. 

— Vyrai... — garsiai tarė ji. — Veslis mano, kad gali 
keisti moteris kaip rūbus. Bet ji jį privers galvoti kitaip. Jis 
mano, €5ą ji jį suviliojusi dėl ištekėjimo. Nepaisant visų jos 
tvirtinimų, jis vis tick užsispyręs tuo tebetiki. Bet galbūt tai 
geriau, negu jis suprastų tikrąją to priežastį, kodėl ji puolė į 

jo glėbį. Ir kaip jai galėjo šauti į.galvą, jog esanti jį įsimy- 
lėjusi? 

Ji išdidžiai išsitiesė, suprasdama, kad jai teks patirti iš- 
bandymą — susitikti su visais kitais. Tikriausiai Džastinas ir 
Kim buvo labai ant jos įtūžę. 

Lėtai ir nenoriai ji pasuko į stovyklą. Pirmiausia, ką iš- 
vydo, tai kaip Džastinas smogia Vesliui į pasmakrę. Džonas 
Hemondas ir Oliveris griebė Veslį už rankų. 

— Galėjai iš pačių pradžių man viską papasakoti, — šau- 
kė Džastinas. — O tu privertei Liją kankintis! Ji to nenusi- 
pelnė. Ją, savo žmoną, tu privertei daugelį dienų žiūrėti, kaip 
šliaužioji prieš Kimberlę. 

Sustojusi prie kalvos papėdės, Lija nusišypsojo, jai bu- 
vo malonu, kad ją gina. 

— Lija! — sušuko Džastinas ir puolė pakalne žemyn 
prie jos. Jis paėmė ją už pečių ir pažvelgė į akis. — Nejaugi 
tai teisybė? — sukuždėjo jis. — Ir visa ši istorija nuolatos ta- 
ve slėgė? Galėjai apie tai anksčiau man pasakyti. 

Kai jis ruošėsi ją apkabinti, petį užgulė Veslio ranka. 

— Neprisiliesk prie mano žmonos, Starkai! Jeigu nori, 
kad galva liktų ant pečių, atitrauk nagus. 

Lija atsistojo tarp jų, kad nekiltų muštynės. 

— Džastinai, — garsiai pareiškė ji. — Pagal įstatymą 
jis mano vyras ir turi teisę keisti nuomonę tiek kartų, kiek tik 
panorės. Šiandien jis stengiasi mane laimėti, o rytoj galiu vėl 
tapti laisva. 

—-Lija! — įspėjo ją Vesas. 

— Atleisk man, Džastinai. Gaila, kad man neužteko drą- 
sos tau tai pasakyti anksčiau. Bet aš bijojau... — Ji nuleido 
galvą, neturėdama jėgų tęsti. 

— Man viskas aišku, Lija, — atsakė Džastinas. — Tai jo 
kaltė. Stenfordai, tu nevertas tokios moters. 

Veslis šeimininkiškai padėjo jai ant peties ranką. 

— Vertas aš ar nevertas, bet ji mano ir pasiliks mana. 

Žingsniuodama šalia Veslio, Lija skverbėsi per sklidi- 
ną įvairių garsų mišką, žvalgydamasi į šonus ir bandydama 
įsižiūrėti, kas slepiasi už medžių ir krūmų. Ją išgąsdino tolu- 
moje pasigirdęs triukšmas. Kai ji riktelėjo, priekyje ėjęs Ves- 
lis nė neatsisuko. 

Visą rytą, kai Lija išsigandusi šūktelėdavo, jis eidamas 
kiekvieną kartą atsigręždavo, pasipūtėliškai šypsojosi ir vėl 
nusisukdavo. Lija prisiekė, kad nuo šiol tylės, bet jai tai nie- 
kaip nepavykdavo. Dar niekada neteko būti taip toli nuo Žmo- 
nių. Lija užaugo, apsupta brolių ir seserų ir pirmąkart juos 
paliko apsigyvenusi Veslio plantacijoje, kur Žmonių buvo dar 
daugiau. Keliaujant į Kentukį, juos visada supo daug keliau- 
tojų, aplink buvo triukšminga, jokių nepažįstamų garsų. 

Ir štai pirmąkart gyvenime ji atsidūrė viena arba be- 
veik viena. Dabar ji nelaikė Veslio protinga būtybe. Tą dieną 
jie labai anksti susikrovė maišus. 

— Kokius arklius tu ruošiesi imti? — paklausė Džonas 
Hemondas. 

— Mes žygiuosime tenai, kur arkliai neprasiskverbs, — 
pasakė Veslis ir užsivertė ant pečių maišą. 

Nė žodžio netarusi ir net nepažvelgusi į Veslį, Lija už- 
simetė ant pečių nedidelį maišą. Ji sau prisiekė, kad baimės 
neparodys. | 

Kimberlė laikėsi arčiau Džono; tą dieną ji pakirdo ne- 
įprastai anksti, — juk visada išlįsdavo iš migio tiktai tuomet, 
kai jau būdavo paruošti pusryčiai. Lija nežinojo, ar Kim no- 
rėjo būti su Džonu, ar jis pats to pareikalavo. Bet buvo per- 
nelyg pasinėrusi į savo rūpesčius, kad dar rūpintųsi ir Kim. 

— Jūs pasiruošusi, misis Stenford? — paklausė Vesas. 
Lija nepasuko galvos, bet kai Veslis nužingsniavo pirmyn, nu- 
sekė paskui jį. 

Jie ėjo daug valandų. Lija pavargo; jau seniai iš akių 
dingo paskutinė stovykla ir nebuvo girdėti būdingų gyvenvie- 

tėms garsų. Atrodė, kad žemėje liko tiktai ji ir priekyje Žings- 
niuojantis vyras elnio odos drabužiais. 

— Ar pajėgs: užlipti į viršų? — sustojęs paklausė Vesas. 

Lija pažvelgė į tą pusę, kur jis rodė, į statų skardį, ve- 
dantį prie įėjimo į urvą. Ji trumpai linktelėjo, kaip ir anks- 
čiau nepakeldama į jį akių. 

— Duok man savo maišą. 

— Aš užnešiu pati, — atsakė ji ir nuėjo pirmyn. Veslis 
čiupo jos maišą ir padėjo jį nuimti. 

— Ašjuk sakiau, kad atiduotum man maišą, ir tai saky- 
damas nejuokavau. Jeigu ir toliau prieštarausi — persimesiu 
tave per petį ir nusinešiu. 

Iš įpratimo į jį nežiūrėdama, Lija nusimetė diržus ir ati- 
davė maišą Vesliui. Kopti jai buvo nelengva, ypač dėl jos ilgo 
sijono. Bet kiekvieną kartą, kai būdavo sunku, iš karto šalia 
atsirasdavo Vesas: išlaisvindavo užsikabinusią jos sijono apa- 
čią, prilaikė už talijos, o vienąkart pagelbėjo stumtelėdamas 
ją per sėdynę. | 

Pasiekusi viršūnę, Lija jam nedėkojo, o sustojo ant uo- 
los iškyšulio ir įsistebeilijo į urvą, kuriame viešpatavo tamsa. 

— Kaip manai, ar viduje yra lokių? — paklausė pa- 
šnibždom. 

— Gali būti, — abejingai atsakė Vesas ir nuleido ant 
žemės abu maišus. — Tuojau patikrinsiu. 

— Būk... Būk atsargus, — sušnibždėjo Lija. 

— Ką, rūpiniesi dėl manęs? 

Jį pažvelgė jam į akis. 

— Nenoriu čia likti viena. 

— Ko gera, aš to nusipelniau, — sumurmėjo jis ir išsi- 
traukė iš makšties sunkų peilį, o iš maišo žvakę. 

— Ar ne geriau tau pasiėmus šautuvą? — išgąstingai 
paklausė ji. 

— Grumiantis su lokiu akis į akį, iš šautuvo jokios nau- 
dos. Galbūt tu mane pabučiuosi prieš man leidžiantis į urvą? 

— Tai gal tau dar padėkoti už tai, kad atvedei mane 

neaišku kur, tiesiai prie lokio irštvos? O jeigu viduje laukia 
visa lokių šeima, ir mudu abudu žūsime? 

Veso akys sublizgo: 

— Jeigu tik galėčiau mirti su tavo bučiniu lūpose... 

— Eik! Reikia su tuo baigti. 

Kai jis pasuko prie urvo, veidas surimtėjo. 

— Jis didesnis negu maniau, — lyg iš statinės sudude- 
no jo balsas. 

— Čia ant sienų indėnų piešiniai ir laužų pėdsakai. 

Ji girdėjo, kaip Vesas vaikšto po urvą, dabar jo balsas 
atsklido iš toli: 

— Nepanašu, kad čia gyventų lokiai, tik matyti kažko- 
kie kaulai. Manau, kad čia gyveno daug Žmonių. 

Keletą minučių jis tylėjo, ir Lijos įtampa truputį atslū- 
go. Ji prisiartino prie įėjimo į urvą. Jau išgirdo jo žingsnių 
garsus ir kartais šmėkštelėdavo liepsnelė. 

— Ar čia nepavojinga? — sušuko ji. 

— Visiškai. Viskas ramu. 

Ir čia prasidėjo. Iš pradžių Veslis pasakė: “Šit kaip", po 
to suriko: | 

— Bėk, Lija! Slėpkis! Šis riksmas sukėlė Lijai siaubą, ir 
ji suakmenėjusi apmirė prie pat įėjimo į urvą. 

Veslis išlėkė iš urvo, tik jo rūbų kutai suplevėsavo, o 
įkandin jo skuodė senas juodas lokys, kad net jo riebus kailis 
liulėjo. 

Lokys prabėgo pro Liją taip arti, kad ji pajuto jo kvapą. 
Bet moteris nė nekrustelėjo. | 

Lokys jos net nepastebėjo, o nusivijo Vesą. Tiktai aki- 
mis ji sekė, kas čia darosi; Veslis skverbėsi pro brūzgynus šlaitu 
žemyn. 

— Lija, lipk į medį! — sušuko jis bėgdamas. 

“Medis, — dingtelėjo Lijos galvoje. — Kas tas — me- 
dis? Į ką jis panašus?" 

Kolei ji svarstė, kairėje pasigirdo puolančio į vandenį 
kūno pliaukštelėjimas. 

““Judinkis, Lija, — įsakė ji sau, bet nekrustelėjo. — Vik- 
riau sukis!“ 

Pagaliauji atitoko. Nekreipdama dėmesio į Veso įsaky- 
mą ropštis į medį, puolė į tą pusę, iš kur pasigirdo triukšmas. 
Sunkiai alsuodama, ji sustingo prie nedidelio, akmenimis ap- 
supto tvenkinio. Tvyrojo visiška tyla, nei Veslio, nei lokio. Tik- 
tai girdėti paukščių čiulbesys, ramiai šviečia pavakario saulė 
ir kvepia žolynai. 

Netikėtai ją griebė už kulkšnies ir patraukė žemyn. Ins- 
tinktyviai Lija bandė gintis. 

— Liaukis! — sukuždėjo Vesas. Daugiau Lija nieko ne- 
matė. Kai ji nustojo priešinusis, Vesas įsitempė ją į vandenį. 

— Ką?.. — iškvėpė ji, bet tuoj pat Vesas uždėjo jai ant 
galvos ranką ir pastūmė po vandeniu. 

Pasipiktinusi ji sulaikė kvėpavimą ir per skaidrų van- 
denį išvydo, kaip pasinėrė ir jis pats. 

Jis parodė jai ranka, ir Lija pasuko galvą. Tiesiai virš jų 
stovėjo lokys, uostinėdamas orą. Vesas gestu parodė, kad Li- 
ja sektų paskui jį, ir ji nuplaukė. 

Jis prinėrė prie kito baseino krašto ir iškilo į paviršių, 
pasislėpdamas virš vandens. Sunkiai kvėpuodama, Lija taip 
pat išniro, ir Vesas pakėlė prie lūpų pirštą. 

Akies krašteliu Lija išvydo, kad lokys tebestovi vietoje. 
Nuplaukusi nuo jo toliau, ji atsidūrė šalia Veslio. Jis prisit- 
raukė ją prie savęs, priglaudęs jos nugarą prie savo krūtinės. 
Ji nesipriešino, kad neišgirstų lokys. 

Veslis krimstelėjo jos ausies spenelį ir ėmė kandžioti. 
Ji bandė išsiveržti. Jis paleido jos ausį ir reikšmingai linkte- 
lėjo į lokio pusę. 

Žvilgsniu Lija bandė jam įrodyti, kad greičiau pasiruo- 
šusi būti suėsta lokio, bet Vesas neleido jai nė krustelėti. 

Jis ėmė glostyti lūpomis jos kaklą, siekdamas arčiau prie 
plaukų. 

Per dieną saulės sušildytas vanduo buvo šiltas ir rami- 
no išvargusios Lijos raumenis. Vesas tebeglamonėjo jos kak- 

lą ir skruostą, ir Lija.atsilošė į jį, pasuko galvą ir atkišo jam 
skruostą. 

— Lokys nuėjo, — sušnibždėjo jis. 

— M-m-m? — numykė, neatmerkdama akių, Lija. Ves- 
lis perbraukė lūpomis per jautrią jos kaklo vietą. Lija pama- 
žu palenkė galvą. Atrodė, jos kūnas tapo toks pat minkštas ir 
lengvas, kaip vanduo aplinkui. 

— Lokys nuėjo, — pakartojo Vesas ir palytėjo jos au- 
sies spenelį liežuvio galiuku. — Ar neužbaigus mums šio da- 
lyko krante? Žinoma, galime tęsti vandenyje. Visiškai to 
norėčiau. 

Suteliuškenusi vandenį, ji staiga atsisuko: 

— Ir kaip tu drįsti!.. 

— Ir kaip aš drįstu! — Jis nusijuokė. — Kam tu vis dar 
apgaudinėji save? Tereikia man tiktai prie tavęs prisiliesti, ir 
tu mano. Nenueik. Pasilikime vandenyje. Aš niekada... 

Lija iš visų jėgų stengėsi išsikepurnėti ant kranto, kad 
neatrodytų juokinga, ir atsisuko į jį. Jos akys svaidė žaibus. 

— Jeigu ruošiesi man pasakoti apie savo ankstesnes per- 
gales, geriau patylėk. Manęs nedomina, ką tu darei ar neda- 
rei. Ir turiu tau pasakyti, kad reaguoju į kiekvieno vyro 
prisilietimą, ne tik į tavo. Mes, visos Simonsų moterys, to- 
kios. Maniau, kad tu tai Žinau. Galų gale argi tavo dėmesys 
man paaiškinamas ne mano prasta šlove? 

— Būk tu prakeikta, Lija! — sušvokštė nuo jos neatsi- 
traukdamas Vesas. — Na kodėl vis taip apie save kalbi? Aš 
mačiau tave su Džastinu. Galiu eiti lažybų, kad jis tavęs net 
nepalietė. 

— Ir prakiši savo pinigus. 

Pakėlusi sijoną, ji išsiropštė iš vandens į krantą ir ėmė 
gręžti peršlapusius rūbus. 

Veslis atsistojo šalia jos; šlapia elnio oda aptempė ga- 
lingą jo kūną. 

— Lija, aš iš tavęs gausiu tai, ko noriu. — Ji net ne- 
žvilgtelėjo į jį, ir Veslis pasitraukė šalin. — Apsinakvosime 
čia, — pareiškė jis. 

Vesui nuėjus, jos pečiai nusviro. Nepakėlusi tysančio 
ant žemės sijono, ji priėjo prie akmens ir atsisėdo. Kiek kartų 
jau buvo jį praradusi? Jie permiegojo, o jis metė jai pinigus ir 
nuėjo. Jie susituokė, 0 jis ją sumuštą ir nėščią paliko. O su- 
grįžęs iš Kentukio, nepanoro jos nė matyti, tvirtino, kad jam 
reikalinga Kimberlė, vėl ją atstūmė. 

“Tris kartus", — pagalvojo Lija. Tris kartus jis ją metė, 
o dabar ji turi juo tikėti? Ką jam tai reiškia — su ja Žaisti, 
stebėti, kaip ji prie jo veržiasi, o paskui vėl pamesti? Kam 
jam tai? Kad pamalonintų savo vyrišką savimeilę? Jam tai tik 
vienos nakties malonumai, 0 juk Lijai jis buvo svajonė. Juk 
tiek metų jį mylėjo visa širdimi! Tėvo sumušta, tada gulėjo, 
kentėdama skausmus, ir galvojo apie tai, kaip vieną kartą at- 
eis Veslis Stenfordas ir ją išgelbės. Ji verkė, netekusi kūdi- 
kio, bet tikėjo, kad bus ir daugiau vaikų — Veslio vaikų. Bet 
dabar, gerai jį pažinodama, Lija bijojo, kad Veslis, kai tik ji 
taps nėščia, jos atsisakys: juk tada iš jos jokios naudos. 

O kas atsitiks, kai jie išeis iš miško ir nuvažiuos pas jį į 
Suitbrajero miestą? Veslis buvo pasiruošęs prisipažinti ke- 
liems savo artimiems draugams, kad Lija jo Žmona, na, o jei- 
gu jis to nepanorės paskelbti visiems miesto gyventojams? 
Kaip matyti, ji, Simons, turi slėptis miške, jai ne vieta pado- 
rioje visuomenėje. 

Suprantama, Veslis — vyras, dėl to jis nepavargo jai tai 
tolydžio priminti, o Lija — nedorovinga moteris, Dėl to jis 
nusivedė ją į mišką, kad išsityčiotų, pasiūlęs pasirinkti arba 
savo guolį, arba ilgus gyvenimo miške mėnesius. O kas bus, 
kai ji atsiduos? Na žinoma, Veslis grįš į savo švarutę fermą, ir 
jam nieko nereikš visiems apskelbti, kad Lija gudrumu jį su- 
viliojo ir privertė vesti, kad ji — pasileidusi moteris ir kad 
tenykštis teisėjas nutrauks jų santuoką. Vesas išsivaduos, o 
Lija pasiliks... | 

Ji giliai atsiduso ir pakilo nuo akmens. Lijos širdis vėl 
sužeista. O juk tiek daug visokių dalykų gali sužeisti moters 
širdį, tačiau greitai jos žaizdos užgyja. Jeigu ji vėl susižavės 
Vesliu, o jis ją paliks, ar pajėgs suimti save į rankas ketvirtą 


143 


kartą? Ji turi tam priešintis. Neleis vėl savęs nublokšti šalin. 
Pro medžius Lija išvydo laužo atšvaitus ir sungato, kad Veslis 
įrengė stovyklą. Krūptelėjusi ji pasuko prie laužo. 


— Ar gersi kavos? — paklausė Vesas ir ištiesė jai ga- 
ruojantį puoduką. 

Ji papurtė galvą ir palinko prie keptuvės, kurią jis laikė 
rankoje. 

— Ne. — Jis nustūmė ranką. — Ilsėkis, o aš paruošiu 
vakarienę. 

— Nejuokink manęs, — griežtai atkirto ji: — Vyrai ne- 
moka ruošti valgio. 

— Nemoka? Gerai, mano gražioji Žmonele, pasėdėk, ir 
aš tau įrodysiu, kaip tu klysti. 

Lija nuleidusi akis atsisėdo ant žemės. Veslis kepė krū- 
tininę, vartydamas ją keptuvėje, ir stebėjo Liją. 

— Ar aš tau kada pasakojau apie Paryžių? 

— Apie Paryžių? — Ji pakėlė į jį akis. — Niekada ne- 
girdėjau, kad Virdžinijoje yra toks miestas. 

Veslis jai nusišypsojo. Šlapia suknelė aptempė dailią 
laisva. Šypsodamasis jis prisiminė suknelę su gilia iškirpte, 
kurią ji buvo apsivilkusi vakare viešbutyje. Paryžiuje Lija bū- 
tų atrodžiusi puikiai, ypač su skrybėlaite, paryškinančia jos 
tamsius plaukus. 

— Paryžius yra už vandenyno, šalyje, kuri vadinasi 
Prancūzija. 

— Atleisk — aš nesu tokia išsilavinusi kaip tu. Mano 
tėvas nematė reikalo siųsti savo vergais paverstus vaikus į 
mokyklą. 

Jis jos neklausė. 

— Vieną vakarą mes vakarieniavome penkiese atskira- 
me kambaryje. — Jis nuščiuvo. — Ne, ko gero, aš to nepasa- 
kosiu. — Jis pažvelgė į ją. — O gal tau įdomu sužinoti apie 
tai, kaip mano brolis Trevisas merginosi Rigan? 

— Taip, žinoma, — atsiliepė Lija. Ji su džiaugsmu iš- 

klausysianti istoriją apie savo draugę. 

— Tadgacik ir apsirenk sausais drabužiais. Vakarieniau- 
jant aš tau papasakosiu šią istoriją. 

Po to jie valgė pupas, krūtininę, biskvitus su kava, o tuo 
metu Vesas, kaip pasirodė Lijai, labai pagražindamas papa- 
sakojo neįtikėtiną istoriją apie tai, kaip Trevisas susigrąžino 
savo žmoną. Pasakojant buvo šimtą kartų užsiminta apie ne- 
suskaičiuojamą daugybę raštelių su pasiūlymais ištekėti ir pa- 
galiau apie cirką, kur, anot Treviso žodžių, jis rizikavo gyvybe 
ir tapo pagrindiniu spektaklio dalyviu. 

— Kiek kartų? — paklausė Lija. 

— Trevisas sako — tūkstančius, bet Rigan leidžia su- 
prasti, jog tai išmislas, tad tiksliai niekas nežino. 

— Aš niekada nemačiau dramblio. 

— Po to Trevisas parvežė namo ištisą furgoną mėšlo 
ir pasakė, kad juo patręšus tabakas užaugs dvigubai aukš- 
tesnis. 

— Ar tai teisybė? — paklausė Lija, išpūtusi akis. 

— Ypatingo skirtumo nepastebėjau. Na o dabar, kai tu 
išklausei nakčiai pasaką, laikas gulti. 

Lija susigūžė ir iš Veso akių blizgesio suprato, kad jis 
tai pastebėjo. 

— Aš tau paklojau atskirai, — tarė jis šaltai. — Pats aš 
atsigulsiu kitoje pusėje. Jeigu tau pasidarys baisu, mane pa- 
šauk. Aš miegu jautriai. 

Taręs šiuos žodžius, jis šliūkštelėjo iš puoduko kavos 
likučius ir pasuko prie savo antklodžių ryšulio. 

Lija tylėdama nuėjo prie savo guolio, dėkodama liki- 
mui, kad Veslis nebando jos įvilioti į savąjį. 

Veslis ilgai nesudėjo bluosto, žiūrėdamas į žvaigždes. 
Jį įžeidė tai, kad ji kiekvieną kartą krūptelėdavo, jam atsidū- 
rus greta. Toks Lijos elgesys labai glumino. Juk ji norėjo užjo 
ištekėti. Trevisas mano, kad tada ji atsigulė su juo, nes mylė- 
10. O dabar, kai ji Jį gavo, kai jis nusprendė pasilikti su ja, 
žmona elgiasi taip, tarsi jis sirgtų užkrečiama liga. Šito Veslis 
negalėjo suprasti. 

Žinoma, iš pradžių jis gal ir buvo su ja šiurkštus. Bet 
esmė ta, kad jis įniršo, netekęs Kim, o Lija, kaip Vesliui tada 
atrodė, buvo viena iš tų moterų, kurias jis visada niekino, ku- 
rios buvo niekam vertos. Bet pakeliui į Kentukį jis pamatė, 
kad Lijai pačiai reikia paramos. Jai reikalingas Žmogus, kad 
apgintų nuo to, kuris bando ją išnaudoti savo tikslams. Kim 
privertė Liją ją aptarnauti. Džastinas manė, kad Lija juo su- 
sižavės. O ir jis pradėjo visuose reikaluose pasikliauti ja. Ji 
nuolatos nemurmėdama atliko visus darbus, todėl kad žodžio 
“ne" jos leksikone nebuvo. Galima pagalvoti, tarsi ji laiko sa- 
ve visos Žmonijos verge. 

Iš pradžių Vesas Kim pareiškė, kad ji suverčia Lijai per- 
nelyg daug darbų. Kim tada labai nustebo ir atsakė, jog Lija 
pati norėjo viską padaryti. Vesas iš karto suprato, kad kalbėti 
su Kim beprasmiška. Būtent tada jis ir pradėjo suvokti, kad 
Kim nė kiek nesugeba rimtai kalbėti. Vakarais atsisėsdavo ša- 
lia Kim, bandydamas pasakoti ką nors apie save, ir pastebė- 
davo, kaip jos akys ima klaidžioti į šalis. Ne kartą vidury 
sakinio ji staiga pašokdavo eiti. Ir tada Veslio žvilgsnis nu- 
krypdavo į Liją, kuri sėdėjo greta Džastino ir įdėmiai klausė 
kiekvieno jo žodžio. Ir Veslis dažnai galvojo: “Juk ji mano 
Žmona!" 

Kada Kim jam pradėjo įkyrėti? Ko gero, tai prasidėjo 
tą kartą, kai ji taip veriamai klykė, jog visi subėgo, manydami 
kad jai įkirto gyvatė, o paaiškėjo, kad jai į ranką įgėlė bitė. 
Lija ramiai uždėjo ant skaudamos vietos geriamosios sodos, 
o Veslis nuvedė drebančią ir verkiančią Kim į furgoną, kur 
toji tuojau atsigulė miegoti. Vėliau Veslis išvydo, kaip Lija 
bandė užsidėti kažką ant kaklo. Jis ne iš karto įkalbėjo ją pa- 
rodyti, kas tai. Paaiškėjo, kad ji netyčia prisilietė prie lauki- 
nio sausmedžio krūmo ir ant jos kaklo pasiliko trys bičių 
įgėlimo pėdsakai. 

„— Ir tu nieko nesakei? — paklausė Veslis. 

— Juk čia tik bitelės, — atsakė ji, truktelėjusi pečiais. 
Ji neleido jam uždėti jai sodos kompresą. Po to Veslis pradė- 
jo dar dažniau apie ją galvoti. 

Ir ėmė sau uždavinėti klausimus. Gyvenimas fermoje 
niekada nebuvo lengvas, ir, nors pažįstamiems to ir neparo- 
dė, jis turėjo nelabai daug pinigų. Vesliui priklausė pusė Sten- 
fordų plantacijos, bet jos turtas — tai žemė. Tiktai ją pardavęs, 
jis galėjo turėti pinigų. Trevisas sutiko jam sumokėti tiek, kiek 
sugebės, ir, kaip bebumbėtų ant savo brolio, Vesas niekada 
neabejojo Treviso sąžiningumu. Vadinasi, jeigu nesi turtingas 
ir negali sau leisti turėti visą armiją tarnų, tai ką daryti su 
Žmona, puolančią į isteriją dėl mažos bitės įgėlimo? Ar ne- 
teks jam ištisą dieną arti, o paskui, grįžus namo, dar atlikti 
ir ūkio darbus? Ar tik neteks rytais dar ir pusryčius jai ne- 
šioti į lovą? 

Tais laikais, kai gyveno dar vilkdamas savo brolio jun- 
gą, jis svajojo apie moterį, kuri galėtų atsiremti į jo ranką. O 
Kim nesirėmė, bet didesnę laiko dalį gulėjo. 

O kas buvo, kai jis ją bučiavo? Kim sakydavo: “Šian- 
dien, Vesli, aš tau galiu duoti du bučinius". Ji stipriai suspaus- 
davo lūpas ir — “pakšt, pakšt", paskui kažkaip gudriai 
sukikendavo, tarsi atlikusi kažką nepadoraus ir smerkiamo, 
ir nueidavo. 

Kurį laiką šitie manieringi skubūs bučiniai ir reikšmin- 
gas juokelis jį jaudino. Veslis patikėjo tuo, ką ji stengėsi jam 
įteigti — kai nereikės savęs tramdyti, jos temperamentas išsi- 
lies su didele jėga. Bet pamažu jis liovėsi ja tikėjęs. Vesui jau 
pradėjo atrodyti, kad netgi jiems susituokus, Kim ims ir senu 
įpročiu užgiedos: “Šiandien, Vesli, aš tau duosiu du bučinius". 
O galbūt, kaip vyras, jis gaus teisę ir trims. 

Vieną kartą jis pabandė Kim sukelti aistrą, bet ji išsi- 
gandusi atšlijo ir, atgavusi žadą, iškoneveikė jį kaip berniūkštį, 
kurį reikėtų išperti. 

Nuo tada jis daugiau nebandė taip daryti ir liovėsi atsi- 
ėminėti savo kasdieninę, jeigu taip galima pasakyti, bučinių 
porciją. 

Kuo labiau jis tolo nuo Kim, tuo daugiau mąstė apie 
Liją. Įsitikino, kad ji sugeba dirbti be nereikalingų tauškalų, 

kad moka vengti konfliktų. O jos dvasinės gelmės buvo sta- 
čiai neįtikėtinos. Ir visi darbai Lijos rankose tirpte tirpdavo. 
Ji retai ko prašė, o pati atiduodavo labai daug: 

Kuo ilgiau tęsėsi jų kelionė, tuo labiau Vesas ją verti- 
no. Jis neatsimena, kada tvirtai nusprendė nesiskirti su ja (gal- 
būt sprendimas subrendo pamažėle), bet suprato, kad geriau 
būti Lijos vyru negu susieti savo likimą su Kim. 

Kartą jis buvo visa tai besakąs Lijai, bet kažkokiu ne- 
paaiškinamu būdu suvokė, kad vargu ar ji sutiks jį išskėsto- 
mis rankomis. Veslis negalėjo suprasti, kodėl ji būtent taip 
elgsis? Galų gale nusprendė Lijai duoti tai, ko ji kažkada no- 
rėjo; bet kas gali suprasti moters sielą? 

Ir štai ilgai mąstęs jis nusprendė padaryti taip, kad Lija 
imtų priklausyti nuo jo — jeigu iš viso tai įmanoma. Lija mo- 
kėjo rasti išeitį iš pačios sunkiausios padėties, ir tai Vesą er- 
zindavo. Jis jau abejojo, ar pavyks padaryti ją priklausomą. 

Bet štai kai jie dviese atsidūrė baloje — tai prisiminęs 
jis nusišypsojo — tapo aiški jos baimė pasilikti vienai miške. 
Būtent ten ją nusivesti jis ir sumanė. 

Kaip jis ir numatė, remdamasis savo patirtimi apie mo- 
terų minčių eigą, jam pasakius, kad ji gali su juo pasilikti, Li- 
ja užsispyrė. Duok moteriai tai, ko ji nori, ir būk tu prakeiktas, 
jeigu ji neužsimanys ko nors kito! 

Ir štai dabar jie pasiliko dviese, ir Lija elgiasi taip, tar- 
si jį vos pakęstų. Gyventų jis nors ir šimtą metų, vis tiek mo- 
terų nesupras. 

Bet ji pasiduos. Jeigu reikės, jie išbus miške dviese daug 
mėnesių. Jis jai merginsis, jos sieks, ją užkariaus. Galbūt pa- 
sieks net to, kad ji vėl taps nėščia. Ši mintis jam patiko. Jeigu 
tai pavyktų, ji liautųsi priešinusis. Taip, jie grįš į Suitbrajerą, 
į jo fermą jau laukdamiesi kūdikio. 

“Ak, Lija, — pagalvojo jis, žvelgdamas į ją pro užgesu- 
sio laužo plėnis. — Nė viena moteris negalėjo priešintis Sten- 
fordų vyrams, jeigu tie užsispirdavo ją pasiekti". 

Padaręs tokią išvadą, jis atsivertė ant šono ir užmigo. 

15 skyrius 


Lija nubudo su kylančios grėsmės nuojauta. Miške bu- 
vo tylu, ir, sprendžiant iš mėnulio padėties, dar nelabai vėlu, 
bet ore tvyrojo kažkas grėsminga. Greitai atsisukusi ji pažvelgė 
į Veslį. Jo akys buvo atmerktos, ir jose galėjai įskaityti per- 
spėjimą. Lija pakluso jo nebyliam įsakymui ir gulėjo nekrus- 
telėdama, matydama, kaip jis po truputį traukia į save šautuvą. 

— O šito, misteri, tai jau visai nereikia, — pasigirdo už 
jos nugaros balsas, ir Lija nustėro. Ji negalvojo, kad kada nors 
vėl išgirs šį balsą. Ji meldėsi, kad to neatsitiktų. — Mes pa- 
prasti keleiviai, kaip ir jūs su dama, — tęsė tas pats balsas. 

Lija gulėjo nejudėdama. Iš tamsos išniro aukštas kau- 
lėtas Žmogus. Mėnulio šviesoje buvo matyti barzda apžėlęs 
veidas. 

Lėtai, taip, kad kiekvienas jo judesys atrodytų reikšmin- 
gas ir nepasirodytų baikštus, Veslis atsisėdo, neišleisdamas iš 
rankų šautuvo. 

— Kas su jumis? — paklausė Veslis tokiu mieguistu bal- 
su, kad Lija metė į jį nustebusį žvilgsnį, paskui jo akyse pa- 
stebėjo nepatiklumą. 

— Tiktai vienas vaikinas. Ar galima man išgerti jūsų 
kavą? 

Nelaukdamas atsakymo, ilgšis nepažįstamasis pritūpė 
prie šilto arbatinuko. Jis net nepažvelgė į Lijos pusę. 

“Į Jį tai nepanašu", — apmaudžiai pagalvojo Lija. Jos 
broliui Eibui moters paskirtis tiktai viena: už ją galima gauti 
išpirką. Prieš daugelį metų Eibas pagrobė Nikol Armstrong, 
ir nuo tada jis dingo. Niekas iš Simonsų šeimos apie jį dau- 
giau negirdėjo. Dabar, po daugelio metų, jis atrodė dar lie- 
sesnis, bet Lija neabejojo, kad čia jos brolis, ir turbūt ne gerų 
ketinimų vedamas. Veslis teisingai daro, laikydamasis arčiau 
šautuvo. Bet, jeigu pasakys broliui, kas ji tokia, galbūt jis juos 
paliks ramybėje? 

— Tuojau aš jums duosiu puoduką, — garsiai tarė ji, 
neatplėšdama akių nuo panešiotos juodos striukės ant Eibo 

nugaros. Nebuvo gerai įsitikinusi, bet jai pasirodė, kad išgir- 
dęs jos balsą jis įsitempė. 

Greitai atsikėlusi, ji įmetė į užgesusį laužą žabų ir už- 
degė ugnį, paskui neskubėdama pripylė puoduką kavos ir iš- 
tiesė jam per laužą. 

Jis metė į ją greitą žvilgsnį, ir Lija nesuprato, ar brolis 
ją pažino. Galų gale, kada Eibas dingo, jai buvo tik keturioli- 
ka metų, o nuo to laiko ji išaugo, virto moterimi, kalba ir ma- 
nieros smarkiai pasikeitė. Tačiau Eibo veidas pasikeitė 
nedaug. Jis buvo kaip ir anksčiau siauras, su juodomis, arti 
viena kitos įstatytomis akimis ir didele nosimi, kuri pakibusi 
virš nešvarios kuokštėtos barzdos, buvo panaši į paukščio, pa- 
siruošusio pulti nuo savo laktos į ataką, snapą. 

— Aš norėčiau pamatyti tavo draugą, — pareiškė Vesas. 

Eibas atsisuko į jį kaip ir anksčiau nežiūrėdamas į Liją. 

— Tai tik jaunuolis, žalos jis nepadarys; bet jeigu nori- 
te jį pamatyti... Badai, ateik čionai. 

Lija tuo metu pylė kavą į kitą puoduką ir išvydusi iš 
tamsos išlindusį Žmogų, vos neišmetė visko iš rankų. O gal- 
būt jis pats buvo šešėlis — tokio milžino jai dar neteko maty- 
ti. Ir Veslis, ir Trevisas — aukšti, tvirto kūno sudėjimo 
vyriškiai, tačiau, palyginti su šiuo jaunuoliu, jie atrodė vos ne 
nykštukai. Jis buvo ne mažiau kaip dviejų metrų ūgio ar net 
dar aukštesnis ir svėrė gal šimtą kilogramų. Apsiavęs šiurkš- 
čiomis, duksliomis kelnėmis, sukištomis į juodus ilgaaulius ba- 
tus, aptempusius galingas blauzdas. Nuogas iki juosmens, 
tiktai per vieną petį permesta elnio odos striukė, o rankas ga- 
lėjai pavadinti vienu žodžiu — milžiniškos. Jos labiau panė- 
šėjo į medžių kamienus negu į Žmogaus rankas. Milžinas turėjo 
gražų, nesišypsantį veidą, ir Lijos talijos storumo kaklą, nors 
iš tiesų buvo dar visai jaunas. | 

— Tiktai vienas vaikinukas, — pakartojo sukikenęs 
Eibas. 

— Norite kavos? — atlošusi atgal galvą, kad galėtų pa- 
žvelgti į milžiną, sunkiai išlemeno Lija. 


— Badas mėgsta, kad jo rankos būtų laisvos, — atsakė 
Eibas, neleidęs jaunuoliui atsakyti. — Ar jūs čia pakeliui? 

— Mes medžiojame, — atsakė nejudėdamas iš vietos 
Vesas ir nepasisukdamas nugara į stovintį netoliese milžiną. 

Eibas sunkiai pakėlė nuo žemės savo liesą kūną ir išpy- 
lė kavos tirščius. 

*— Mums metas į kelionę. Labai jums ačiū, misis. — Jis 
ištiesė Lijai tuščią puoduką, ir dabar ji suprato, kad brolis ją 
pažino. Arti viena kitos sustatytos Eibo akutės įsisiurbė į ją 
ir apžiūrinėjo suknelę. Jis niekada nematė jos taip vilkinčios. 

— Eime, Badai, — pašaukė Eibas ir Žengė į tamsą, o 
tylenis gigantas be garso nusekė paskui jį. 

Nuo minčių antplūdžio Lijai apsvaigo galva, ir pirmoji 
jų buvo tokia, kad Eibas sumanęs kažką negera. Ji žinojo, kad 
per visą savo gyvenimą jis nėra padaręs nė vieno doro darbo, 
todėl neabejojo, jog neklysta. 

— Kaip manai, ko jiems reikėjo? — paklausė žvilgčio- 
damas į ją Vesas. 

Išgirdusi jo balsą, Lija krūptelėjo. Ji jautėsi kalta. Kaip- 
gi galėjo pasakyti tokio visuomenės sluoksnio, kuriam priklau- 
sė Vesas, Žmogui, kad šis niekingas sutvėrimas — jos brolis, 
ir galbūt jis ruošėsi juos sumušti ir apiplėšti. O susilaikė gal 
tik todėl, kad išsaugojęs šiokius tokius giminystės ryšius. Grei- 
čiausiai nebūtų padaręs jiems žalos, nes jie nemiegojo. Eibas 
buvo iš tų, kurie užpuola iš pasalų. 

— Manau, tai tokie patys keleiviai, kaip ir mes, — atsa- 
kė ji, paskui apsimestinai, neskubėdama pasirąžė. — Aš iš tie- 
sų pavargau ir išsyk užmigsiu. | 

Apsimestinai ramiai Lija vėl pasitaisė savo guolį, links- 
mai nusišypsojo Vesui, nusižiovavo ir apsimetė, kad iš karto 
užmigo. 
Dar niekada ji nebuvo jautusi tokio nerimo. Kažkur ne- 
toliese miške slepiasi vyriausiasis jos brolis, vagis ir apgavikas, 
klastūnas ir žodlauža. Lija suprato: už tai, kad nepadarysiąs 
jiems bloga, jis pareikalaus iš jos pinigų. 


Atrodė, kad sukluso kiekviena jos kūno ląstelė. Lija 
sulaikė kvėpavimą, kai Veslis, matyt, ja patikėjęs, atsigulė 
miegoti. 

Praslinko valanda, Lijai ėmė mausti visą kūną. Tai ka- 
da pagaliau Eibas pradės savo juodą darbą? Ji jau įsivaizda- 
vo, kaip jis puola prie Veso ir čiumpa šautuvą. 

Praėjo dar valanda. Ji susimąstė, ar galėtų nušauti sa- 
vo brolį. 

Nusigando išgirdusi, kaip sukrutėjo Vesas, tačiau jis tik 
tyliai knarktelėjo ir apsivertė ant kito šono. 

Lija jau buvo pasiruošusi, kai pasigirdo garsus švilpi- 
mas — tai buvo Eibo signalas. Tyliai ir atsargiai ji išlindo iš 
po antklodės ir išsėlino iš stovyklos. Negalvojo apie naktinį 
mišką, vijo mintis apie milžiną, einantį paskui jos brolį, kolei 
žengdama per išvirtusius medžius, stengdamasi nekreipti dė- 
mesio į keliančius baimę šešėlius, skverbėsi tenai, iš kur pasi- 
girdo švilpimas. Lija žinojo, kad, jeigu išklys iš kelio, jis 
pasikartos. 

Buvo nuėjusi ne mažiau kaip mylią, kai iš už ievos iš- 
lindo Eibas. Lija atšoko, susigriebusi už gerklės. 

— Išgąsdinau tave, sesute? 

— Ne daugiau kaip bet kuris kitas nusikaltėlis. 

Eibas apsimetė įsižeidęs: 

— Maniau, kad apsidžiaugsi mūsų susitikimu. Aš tai 
džiaugiuosi tave sutikęs. 

Eibas linktelėjo kažkur virš jos galvos. Lija pasuko gal- 
vą ir išvydo didžiulės rankos šešėlį. Ji vėl apstulbo, pamačiusi 
visai arti savęs jaunuolį, ir pasitraukė nuo pakibusio virš jos 
kūno, bet jis nė nekrustelėjo. 

Eibas paėmė ją už rankos aukščiau alkūnės: 

— Į Badą nekreipk dėmesio, — tarė, nutraukdamas ją į 
šalį. — Matai, jis... — Ir brolis pabaksnojo sau pirštu į kaktą. 

— Nežinau, ar kitoks tau būtų pravertęs, — atrėžė Li- 
ja, išsisukusi iš Eibo rankos. — Kada tu paskutinį kartą prau- 

seisi? — Ji susiraukė. 

— Natuir pokštininkė! Paskutinįsyk, kai matėmės, bu- 
vai dar murzinesnė už mane. Ko gero, tai buvo dar iki to, kai 
susidėjai-su žmonėmis, panašiais į Stenfordus. 

Lija pakėlė galvą. 

— Turiu pasakyti, kad aš — Veslio Stenfordo misis. 


— Tu! — sušuko atsitraukdamas Eibas. — Tu, Simons, 
ištekėjusi už vieno iš Stenfordų! — Jo veide pasirodė šypse- 
na. — Girdėjai, Badai? Mano jaunesnioji sesutė nusprendė, 


kad ją vedė toks, kaip Stenfordas. 

Iš Bado elgesio nebuvo galima suprasti, ar jis išgirdo. 

— Nežinojau, kad tu tokia melagė. — Eibas nuūsikvato- 
jo. — Simonsų šeimoje visos moterys ištvirkėlės, bet visada 
garbingos ištvirkėlės. Net mamytė... Ei! 

Jis nebaigė. Lija trenkė jam garsų antausį. 

— "Tu, susna... nori, kad užsiundyčiau ant tavęs Badą? 
Tokias, kaip tu, jis suplėšo į gabaliukus viena ranka. Badai! 

Badas nekrustelėjo. Lija taip pat stovėjo nejudėdama, 
ba. Sekundę jis žiūrėjo į ją, o paskui pakėlė galvą ir nusuko 
žvilgsnį į miško tamsą. 

— Tiek to, galbūt Badas šiandien prastos nuotaikos, — 
pasigailėjo Eibas. 

Lija lengviau atsikvėpė. 

— O gal jis turi motiną ir taip pat mano, kad tas, kuris 
tauškia šlykštybes apie savo tikrą mamą, vertas antausio. 

— Velniai rautų, Badas ir Kelas neturi motinų. Juos iš- 
kirto iš uolos. Štai ką, Lija, užmiršk šituos puskvaišius. Man 
reikia pašnekėti su tavimi rimtai. 

— Kas tas Kelas? | 

— Aš jau sakiau, užmiršk apie juos! O dabar klausyk! 
Aš nenorėjau pasakyti, kad tu kekšė. Matai, net jeigu taip ir 
būtų, man vis viena, man reikalingos tiktai tavo... tavo sme- 
genys, — linksmai pranešė jis. — Šeimoje tu buvai pati pro- 


tingiausia. Juk mamytė sakydavo, atsieit, gaila, kad tu gimei 
mūsų šeimoje. Supranti mane? 

— Labai gerai suprantu. Aš iš karto supratau, kad tau 
iš manęs kažko reikia. 

— Šit matai? — Eibas paniuro, vienas priekinis jo dan- 
tis beveik visas buvo išgedęs. — Aš juk žinojau, kad tu turi 
galvą ant pečių. O ir atvirai pasakius, esi gražuolė, tikra da- 
ma, ir šneki gražiai. 

— Liaukis gražbyliavęs. Ko tau iš manęs reikia? 

— Noriu, kad tu prisidėtum prie mūsų. 

— Prie jūsų? Prisijungti prie jūsų? — su siaubu pa- 
klausė ji. 

— Nėra čia ko vaizduoti, tarsi būtum geresnė už mane. 
Aš čia kai ką sumaniau. Aš tapsiu svarbi figūra. 

Lija klausėsi jo nekrustelėdama. Nevertėjo daugiau su 
juo ginčytis, juo labiau po pakibusiu virš jų siaubingo kūno 
šešėliu. 

— Man reikia, kad prisidėtum prie manęs, Reviso ir ki- 
tų vaikinų. Mes čia sumanėme dalykėlį prieš tuos, kurie vyks- 
ta Dykumos keliu. Tu juk važiuoji su jais, tad geriau už mus 
žinai jų įpročius. Turėdama tokią galvą galėtum mums suma- 
nyti įvairiausių reikaliukų. 

— Sumanyti? — sukuždėjo Lija, pradėjusi suvokti jo žo- 
džių prasmę. Suprantama, ji girdėjo apie plėšikų gaują, už- 
puldinėjančią į Vakarus besikeliančius naujakurius. Bet 
Stenfordų vilkstinės dar neužpuolė nė karto. — Tai tu vienas 
iš plėšikų? Ir vagystėmis ruošiesi tapti svarbiu asmeniu? 

— Aš nesirengiu visą gyvenimą plėšikauti, — gerano- 
rišku tonu pareiškė Eibas. — Tik taupau pinigus, kad nusi- 
pirkčiau krautuvėlę, — tiksliau, pradėsiu taupyti, kai atsilygin- 
siu kai kurias skolas. 

— Tu, žinoma, prasilošei, — suvokė ji. — Ir manai, kad 
galiu prisijungti prie jūsų šlykščios vagių gaujos? 

— Nedrįsk manęs kaltinti, maita. Ar motina su tėtušiu 

žino, kad tu užsislėpei su vienu iš Stenfordų? 

— Tad štai žinok: tėvas ir motina mirė, ir aš tau jau 
sakiau, kad esu Veslio Stenfordo žmona. 

— Tu tokia jo žmona, kaip mūsų Badas moka skraidyti. 
Ei! O kodėl jūs atskirai miegojote, jeigu tu jo Žmona? 

Lija nuleido galvą. 

— Tai ilga istorija. 

— Stenfordas gali vesti Simons tiktai vienu atveju. Tu 
nuo jo pastojai? Tiktai Stenfordai gali nuspręsti, kad susigi- 
miniuoti su paleistuve... — Jis patylėjo. — Tad štai, klausyk, 
Lija, vyras jis tau ar ne vyras, bet tu jam nereikalinga. Tai 
galėtų suprasti bet kuris žmogus, net mano Badas. Ko gi jis 
tave laiko miške ir su tavimi slepiasi? 

Eibo žodžiai iš karto priminė Lijai jos pačios abejones. 

— Man reikia eiti, greitai prašvis, — sukuždėjo ji. — 
Vesas manęs pasiges. 

— Nepasiges. Jis su džiaugsmu atsikratys Simons, net 
jeigu ji jo žmona. Eik su manimi, Lija. Būk su mumis, ir tu 
praturtėsi. 

— Praturtėsiu! — piktai atsikirto ji. — Vogdama sveti- 
mą turtą praturtėsiu? Šitie naujakuriai visą gyvenimą vargo, 
kad užsidirbtų tai, ką turi, o tu nusprendei, kad aš tau padė- 
siu atimti jų turtą? Man koktu nuo tavęs! Net blogiau, negu 
koktu! Nežinau, ar turi teisę gyventi tokia šiukšlė, kaip tu! 

— Na kaip tu... — suriko jis ir puolė ją. Bet Badas tylė- 
damas žengtelėjo prie jo, ir Eibas sustojo. Lija nustebo ir, nors 
jos širdis spurdėjo iš siaubo, staiga įsidrąsino ir paėmė milži- 
ną už rankos. 

— Badai, — vos išlemeno. — Palydėk mane pas vyrą. 
Aš neatsimenu atgal kelio. — Milžinas tyliai dingo miško tam- 
soje. — Ir daugiau nedrįsk manęs trukdyti, antraip Veslis pri- 
vers tave to pasigailėti, — tarė ji broliui ir nubėgo paskui 
Badą. 

Įlindo į savo guolį gal tik kelios minutės prieš nubun- 


dant Vesliui. Ji iš visų jėgų nuo jo slėpė savo nerimą, bet krūp- 
telėdavo nuo kiekvieno garso. Tai pastebėjęs, Veslis pasakė, 
kad jai nėra ko bijotis. 

— Didžiausią pavojų kelia žmonės, — pastebėjo jis. — 
Imk kad ir tuos du, kur buvo'atsibastę naktį. 

— O ką? — Iš pradžių ji kalbėjo nervingai, bet paskui 
palengva nusiramino: — Juk jie nepavojingi? 

— Galbūt. Tau tai geriau žinoti. 

— Man? Ką aš galiu apie juos žinoti? 

Jis truputį patylėjo. 

— Tiesiog pagalvojau, kad moterys geriau susivokia to- 
kiuose dalykuose. Kai kurie sako, kad jos jaučia, ar priešais 
geras Žmogus ar blogas. 

Lija sau priekaištavo už atžarumą. Jis nežinojo, kad nak- 
tinis svečias — jos tikrasis brolis, nežinojo, kad buvo slapčia 
su juo susitikusi. Bet iš jos elgesio, kuriame galėjai pajusti ją 
kankinusį kaltės jausmą, Veslis supras, jog vyksta kažkas 
negera. 

— Tiktai turtingos moterys turi laiko spėlioti apie žmo- 
gaus sielą. Panašūs į mane Simonsai stačiai mato Žmones to- 
kius, kokie jie yra, — metė piktai ji. | 

„Veslis buvo besiruošiąs prieštarauti, bet susilaikė. 

— Šventa teisybė, — sumurmėjo jis. — Na gerai, Si- 
mons-Stenford, laikykis arčiau manęs. 

Ir Veslis greitai nuėjo tarp medžių, o Lija dar vis stovė- 
jo kaip įbesta. 

— Velnias, velnias, velnias! — išrėkė ji ir nuėjo paskui jį. 

Visą dieną Vesas ėjo toli priekyje. Tiktai retkarčiais to- 
lumoje šmėstelėdavo jo drabužiai. Ji sekė paskui jį, nuleidusi 
galvą, iš visų jėgų stengdamasi nuvyti mintis apie Eibą. Ar jis 
neims jai keršyti, kad atsisakė išpildyti jo prašymą? 

Pradėjus temti, Lija stengėsi save įtikinti, kad Eibas vis 
dėlto turi bent jau menką giminystės jausmą ir nekeršys. Bet 
vis tiek įdėmiai žvelgė tamsumon, į kiekvieną medį, sielos gilu- 

moje būgštaudama, kad ją pagrobs — toks buvo Eibo įprotis. 

Staiga sugriaudėjo šūvis, aidu nusiritęs nuo medžių ir 
kalvų, ir atrodė, kad jis tuo pačiu metu nuskambėjo iš visų 
pusių. 

— Vesli! — suriko Lija, kuriai vidinis balsas pakuždė- 
jo, kad šovė Eibas. — Vesli! — Ji puolė prie jo. 

Didelis Veslio kūnas nejudėdamas gulėjo ant žemės, jo 
galva atlošta į maišą, neštą ant nugaros, krūtinėje žiojėjo di- 
delė gili žaizda. 

— Vesli! — dusdama pašaukė Lija ir atsiklaupė prieš jį 
ant kelių. — Vesli! 

Jis neatsakė ir nesujudėjo. 

— Jis dar kvėpuoja, — pasigirdo virš jos galvos balsas. — 
Taikiausi taip, kad jo nenušaučiau. 

— Tu! — apstulbo Lija ir puolė brolį. Gindamasis jis 
pakėlė rankas: į 

— Aš juk sakiau, kad tu man reikalinga, o jeigu tu ne- 
turi giminystės jausmų, man teko kai ko imtis. 

Lija liovėsi mušusi brolį, kalbantį grynas nesąmones, ir 
atsisuko į Veslį. Badas atsisėdo greta jo ir savo didžiuliais pirš- 
tais apčiuopė žaizdą. 

— Jis juk gyvas, tiesa? — vėl paklausė ji, atsiklaupda- 
ma ant kelių. 

Badas linktelėjo ir išsitraukė peilį. 

— Ne! Ne! — suriko Lija, abiem rankom apkabinusi jo 
juosmenį. — Prašau, nežudykite jo. Aš padarysiu viską, ko 
jūs norite. | 

Badas metė į ją aštrų žvilgsnį, po to peiliu atpjovė ga- 
balą suplyšusių Veslio marškinių. 

— Šitie vyrukai žudyti nesugeba, — vangiai ištarė Ei- 
bas, trindamasis tas vietas, kur krito Lijos smūgiai. — Badai, 
užsiimk Stenfordu, o tu eisi su manimi. 

— Aš jo nemesiu, — atsakė Lija. — Tu už tai atsakysi, 
Eibai Simonsai. Jeigu mano vyras mirs... 

— Nagijis nemirs. Aš geras šaulys, be to, apmąsčiau šį 
planą ištisą dieną. Supratau, jog padarysi viską, kad nepra- 
rastum Stenfordų pinigų, todėl nusprendžiau jį sužeisti, o ko- 
lei jis sveiks, tu sutiksi man padėti. 

— Ak, tu pusgalvi!.. Bet kaipgi išdrįsai šauti į Žmogų 
vien tik dėl to, kad padėčiau įgyvendinti nusikalstamus tavo 
sumanymus. Vesli, ar tu mane girdi? 

Lija pastebėjo, kad dručkis Badas ėmė čiupinėti Veslio 
šonkaulius. Ji buvo jam dėkinga už pagalbą. Moters akys pri- 
plūdo rūstybės ir nevilties ašarų. 

Liją už rankos ir vienu trūktelėjimu pastatė ją ant kojų. — Jie 
moka sumaniai gydyti. O mums su tavimi reikia pasikalbėti. 

— Aš nesišnekėsiu su tavimi, jeigu... 

— Nori, kad jį pribaigčiau? Vargu ar tu dabar gali de- 
rėtis. Jau įrodei, kad giminystės ryšių tu nejauti, tad nežinau, 
ką galiu apie tave manyti. 

— Tu visada galvojai tiktai apie save. 

Eibas apmirė, piktai sprogdindamas į ją akis. 

— Pasakyk, kada norėsi manęs išklausyti. 

— Nė už ką. Aš... — Išgirdusi Veslio dejonę, ji atsi- 
suko į jį. 

— Lija, — sukuždėjo truputėlį prasimerkęs jis. — Bėk 
iš čia, gelbėkis. 

Jo galva nusviro ant šono. 

— Ne! — suriko ji. — Juk jis ne?.. — Ji pakėlė akis į 
Badą — pastarasis papurtė galvą. 

— Pasirink, mergiote, — pareiškė Eibas. — Darysi, ką 
liepsiu, tada aš tau padėsiu išgydyti tavo turtingąjį berną. O 
spirsiesi ir mane keiksi — paliksiu jį čia supūti. Ir greičiau 
spręsk, nes atrodo, kad jis smarkiai kraujuoja. 

Lija mąstė tiktai sekundę, paskui apsisprendė: 

— Aš tau padėsiu, — sukuždėjo ji, prispaudusi prie vė- 
sios Veslio kaktos ranką. — Ką turiu daryti? 

16 skyrius 


Lija pažiūrėjo į miegantį vyrą. Dabar, kai jo žaizda išsi- 
valė, ji suprato, kad reikalai ne tokie blogi, kaip jai iš pradžių 
atrodė, nors Veslis ir neteko daug kraujo. Jis gulėjo gana šva- 
rioje lovoje — sužeistąjį jie atgabeno į seną kalno pašlaitėje 
pasislėpusią lūšną. 

Ji lėtai atsikėlė ir išnešė į lauką puodą su nešvariu van- 
deniu. Už durų ankstyvos saulės šviesoje išvydo abu jaunuo- 
lius, Badą ir Kelą, panašius į kalnų sergėtojus. Lija buvo 
pernelyg susirūpinusi dėl Veslio sveikatos, todėl nepastebė- 
jo, kada atsirado antrasis brolis, bet dabar juodu buvo dviese 
— stambūs, tylūs, tokie panašūs, kad beveik neatskirsi vieno 
nuo kito. Broliai, atnešę netekusį sąmonės Veslį į lūšną, ne- 
tardami nė žodžio, padėjo jį apiprausti ir perrišti žaizdą. 

— Jis miega, — pavargusi pasakė ji broliams, stovin- 
tiems abiejose durų pusėse. — Manau, po kiek laiko pasveiks. 

— Aš juk sakiau, kad viskas bus gerai, — garsiai pa- 
reiškė iš už kampo išdygęs Eibas, ir ji net krūptelėjo. 

— Ar tu visada taip prisėlini prie Žmonių? — metė Li- 
ja, ir jos akys sublizgėjo. 

— Tokios nemeilios sesers dar pasaulis nematė. Ar 
tu būsi su manimi geruoju, ar mes dėl to tavo turtuolio pe- 
šimės? 

Pagalvojus, kad teks jam padėti, jos sieloje užvirė ne- 
apykanta. Teks daryti viską, ko jis panorės, kad išgelbėtų Ve- 
są, bet kai tik tasai pasveiks, ji nuo Eibo pabėgs. 

— Ko tau iš manęs reikia? — nedraugiškai paklausė. 

Eibas kažką neaiškiai burbtelėjo, tačiau nusprendė ne- 
kreipti į jos toną dėmesio. 

— Tau neteks daryti pernelyg daug, kad padėtum savo 
tikram broliui. Iš tavęs reikalaujama tiktai truputį pamankš- 
tinti smegenis. O dar galbūt gaminti valgyti, — pridūrė pus- 
balsiu jis. 

Ji greitai pakėlė galvą: 


— Tad štai kur šuo pakastas! Mano pagalba turi baigtis 
ne tuo, kad padėčiau tau plėšikauti, o tik paprasčiausiai turė- 
siu tau tarnauti. 

— Klausyk, Lija, — buvo bepradedąs jis, bet paskui nuš- 
čiuvo ir nusišypsojo, apnuogindamas išpuvusius dantis. 

— Būtent taip. Mums daugiau nieko kito nereikia. Eisi 
su mumis ir gaminsi valgyti, valysi ir atliksi kitus moteriškus 
darbus. Čia nieko bloga, taip? Juk mūsų mažiau, negu tėtušis 
turėjo vaikų. 

Lija beveik pajuto palengvėjimą. Jai kėlė šleikštulį min- 
tis, kad teks dalyvauti ruošiant plėšimų planus, ir, nors šei- 
mininkauti bus sunku, bevelijo atlikti tokį darbą, o ne 
nusikaltėlišką. Eibas nenuleido nuo jos akių. | 

— Na kaip, palengvėjo? — paklausė jis su pasityčioja- 
mu atlaidumu. — Tau teks tiktai valyti ir truputį ruošti valgy- 
ti, nors mano vaikinai valgo daug. 

— O ką aš už tai gausiu? 

— Tau reikia slaugyti savo turtingą vyrą. — Jis nenulei- 
do akių. — Nors Revisui, ko gera, geriau apie tai nesakyti. 
Tegul tai bus mūsų paslaptis, — pridūrė jis, nekreipdamas dė- 
mesio į du jaunus milžinus. 

Lija nukreipė akis į Badą su Kelu, bet jų veidai buvo 
neįžvelgiami. Ji savęs klausė, koks gi jų protelis, ar vaikinai 
supranta, kad Eibas juos paprasčiausiai žemina. 

— Kas tas Revisas? 

— Mano partneris! — išdidžiai pareiškė Eibas. — Mes 
tai sumanėme dviese, ir viskas mūsų rankose. 

— O kas bus, kai Veslis pasveiks? 

Eibas šyptelėjo: 

— Aš pasakysiu Revisui, kad darbas tau įgriso ir tu pa- 
bėgai. Taip jau ne sykį buvo. Mes, kaip čia pasakius, moteris 
nukamuojame. 

— Tu pašovei mano vyrą, kad įsigytum naują virėją, — 
piktai nukirto ji. — Argi nebuvo galima rasti naują virėją ne- 
žalojant žmogaus? 

Eibas kiek pamąstė, paskui .džiugiai nusišypsojo: 

— Norėjau, kad arti būtų sesuo. Seniai aš tavęs ne- 
mačiau. 

Lija išsitraukė iš rietuvės ilgą pliauską ir puolė prie j0. 

— Tik suduok man, Lija, ir tu niekad gyvenime nerasi 
kelio iš miško, — ar grasindamas, ar maldaudamas ištarė jis, 
užsidengdamas veidą rankomis. 

Pliauska sustingo jos rankoje per kelis centimetrus nuo 
j0 galvos. 

— Tu bjaurus, niekingas šantažuotojas, — pasišlykštė- 
dama tarė Lija, paskui atsisuko į Vesą. 

— Iš jūsų, vyručiai, jokios naudos, — pasigirdo už nu- 
garos Eibo balsas. — Štai palaukit: papasakosiu Revisui, kaip 
ji prie jūsų man grasino ir vos manęs neužmušė. Revisas Ži- 
nos, ką jums pasakyti. 

Prieš išeidama su broliu, Kija neskubėdama tvarkė sa- 
vo kuklią mantą. Ji norėjo, kad nubustų Veslis — tada būtų 
ką nors sugalvojusi ir pasakiusi, kur išeina. Beje, kol kas varg- 
šelė dar nieko nesuspėjo sugalvoti. Bet jis, lėtai ir giliai kvė- 
puodamas, buvo kietai įmigęs. Jo veide sustingo skausmo 
grimasa. 

Atsisėdusi greta, Lija palytėjo jo skruostus. Dabarji ne- 
galėjo prisiminti, kodėl pastaraisiais mėnesiais ant jo vis py- 
ko. Po to prisiminė, kaip dar būdama mergaitė jį įsimylėjo, 
kaip augo baisioje fermoje... Bet čia vėl įėjo Eibas. 

Tiktai mintys apie Veslį jai padėjo išsaugoti sveiką protą. 

—->Užteks tūpčioti aplink jį, mums laikas į kelią. Revi- 
sas norės pusryčiauti. Jis nemėgsta, kai vaikinai ilgam pra- 
puola iš akių. 

Lija pasilenkė ir pabučiavo Veslį į suglebusias nuo mie- 
go lūpas. 

— Aš pasistengsiu grįžti kaip galima greičiau, — paža- 
dėjo jam ir išėjo iš trobelės. 

Eibas skersomis dėbtelėjo į tekančią saulę: 

— Pirmyn! 

Jis aiškiai buvo kažko susirūpinęs. Žemyn, į pakalnę, 
tarp uolų, pro aviečių krūmus vingiavo takelis. Sunkiai brau- 
damasi stačiu šlaitu, Lija bandė susikaupti. Ji nusprendė, kad 
turi kuo daugiau sužinoti apie šią gaują, kurioje atsidūrė ne 
savo valia. 

— O kur Badas su Kelu? — paklausė ji, nukreipdama 
nuo veido erškėtrožės šaką. 

— Jiems nepatinka vaikščioti su svetimais. Jie yra to- 
kie kvailių kvailiai, kad nesuvokia, jog Žmonės turi laikytis 
vienas kito. Net Revisas niekaip negali jiems to įkalti. 

— O jie klauso to Reviso? 

Eibas sustojo ir atsisuko į ją. 

— Jeigu sumanei nuteikti prieš mane vaikinus, geriau 
pamiršk tai tuojau pat. — Lija neišsidavė, kad jis atspėjo. 

— Revisas ir vaikinai — broliai, — išdidžiai atsakė Ei- 
bas, paskui apsisuko ir pridūrė: — Kai kuriose šeimose pri- 
imta palaikyti vieniems kitus. 

— Vadinasi, yra dar vienas “vaikinas"? Šitų milžinų trys? 

— O, ne, Revisas — normalaus ūgio ir ne toks bukas 
kaip šitie du. Apskritai jie nėra kraujo giminės. Badą ir Kelą 
Reviso motina kažkur rado, kai jie buvo dar visai maži. Jie 
augo kartu su Revisu, o tai kai ką reiškia. 

Lija padarė už jo nugaros grimasą; jai įgriso jo užuomi- 
nos, kad ji elgiasi visai ne kaip tikra sesuo. 

Kurį laiką ėjo tylėdami. 

— O kalbėti Badas ir Kelas moka? 

Eibas prunkštelėjo: 

— Tiktai tada, kai tu jiems paveiki nervus. — Eibas vėl 
prajuko. — Beje, jų tokios mažytės smegenys, kad ir pasakyti 
neturi ko. 

— O tu manai, kad kuo daugiau Žmogus kalba, tuo di- 
desnės jo smegenys? 

— Tu, Lija, sykiais šneki baisiai protingai. Aš ne kalbų 
sakymo meistras, bet Revisas tuos dalykus išmano gerai. Pa- 
bandyk su juo pasišnekėti. Ir žiūrėk, nesumanyk jo užpulti su 

kuoka, nes vyrukai Revisą užstos. Nenorėčiau, kad mano se- 
seriai kliūtų. 

— O aš manau, norėtum, — pasityčiodama atsakė ji. 

— Tai ne man stinga giminystės jausmų, o tau. 

Greitai jie išvydo proskyną ir joje pusiau sugriuvusią 
trobelę bei rietuvę malkų. Netoliese tekėjo upelis. Lija su- 
stojo, įsižiūrėdama į šį peizažą, ir čia pro užpakalines trobe- 
lės duris išėjo sulysusi moteris ir ėmė kaulėtomis rankomis 
krauti į glėbį malkas. 

— Kas ji? — paklausė Lija. 

— Tai Veriti, — atsakė Eibas. — Mūsų paskutinioji... 
hm, virėja. Neilgam jos užteko. Tai vis dėl vaikinų, jie be galo 
daug reikalauja valgyti, — pridūrė jis ir nusuko akis. 

Lija nesiginčijo su juo dėl jo verčiančių abejoti žodžių, 
bet visą laiką, kai jie lipo Žemyn, nenuleido nuo moters akių. 
O toji net galvos nepakėlė. Sprendžiant iš jos išvaizdos, ji bu- 
vo taip nukamuota, kad jai buvo vis viena, kas eina proskyna. 

— Paruošk paėsti, — įsakė jai dusliu balsu Eibas. Veri- 
ti, vos vilkdama kojas, pasuko į trobelę. Netikėtai proskynoje 
pasirodė Badas ir Kelas, tarsi niekur nė nebūtų išėję. Kiek 
pasvyravusi Lija pasuko į trobelę, priėjo prie Veriti ir paėmė 
iš jos rankų malkas. 

— Pasėdėkite, — švelniai paprašė ji, — 0 aš paruo- 
šiu valgį. 

Vienintelė Veriti jausmų išraiška buvo jos nustebęs 
žvilgsnis. Ji pasuko į kampą ir susirangė ant grindų. 

—-Ne čia! — sušuko apstulbusi Lija. — Sėskit už stalo. 

Veriti išgąstingai atsisuko į jos pusę ir papurtė galvą. 

— Jūs bijotės Eibo? — Veriti papurtė galvą. — Bado ar 
Kelo? — Toji vėl papurtė galvą. — Reviso, — sukuždėjo Lija, 


ir moteris, išgirdusi šį vardą, susigūžė dar labiau. — Dabar 
man viskas aišku, — pareiškė Lija, apžiūrinėdama maišus su 
maisto atsargomis. — Būtent tokį partnerį Eibas ir rado, — 
pridūrė ji. 


Prieš krosnį Lija jautėsi visada patogiai. Iki tol, kol iš- 


ž 163 


tekėjo už Veso, visas jos gyvenimas vienaip ar kitaip buvo su- 
sijęs su maisto atsargomis — jas reikėjo išauginti, sutvarkyti 
ir paruošti. Dabar, užsiėmusi įprastu darbu, ji pagalvojo, kad 
gausus valgis leis patraukti į savo pusę Badą ir Kelą. Ko gero, 
jai prireiks pagalbos, jeigu jau tas Revisas toks Žiaurus, kaip 
galima spręsti žvelgiant į Veriti. 

Atsargų trobelėje buvo gausiai, ir, užtikusi viename mai- 
še moterišką suknelę, Lija suprato, kad ji buvo pavogta. Ji 
nenorėjo pasiduoti dvasios silpnybei. Badas su Kelu jai padė- 
jo prižiūrėti Veslį, tad nutarė jiems už tai atsilyginti, paruoš- 
dama ne šiaip sau gerus, 0 nuostabius pietus. 

— Ar tu negali greičiau? — paklausė Eibas. — Kiek- 
vieną minutę gali grįžti Revisas. 

— Jeigu tu man netrukdysi, aš dirbsiu greičiau. — Lija 
ištiesė Veriti virtą kiaušinį. 

— Ji valgyti neužsidirbo. Čia tokia tvarka, nedirbi — 
nevalgai. 

— Argi ne jūs ją savo darbais nualinote vos ne iki mir- 
ties? O dabar nešdinkis, antraip aš pasakysiu Badui ir Kelui, 
kad trukdai man dirbti. 

Dideliam jos malonumui, Eibo veido išraiška iš karto 
pasikeitė, ir jis tuojau pat išėjo iš trobelės. 

“Taip. Matyt, Eibas vaikinų prisibijo". Ji pažvelgė į Ve- 
riti, ieškodama savo mintims patvirtinimo, bet toji godžiai 
kimšo į burną kiaušinį. 

Per pusantros valandos pietūs buvo paruošti. Lija pri- 
gamino tiek, kad net pati nustebo. 

— Badai, Kelai, — pakvietė ji, iškišusi galvą pro duris. 

— O manęs kviesti tu nesiruoši? — prašvokštė Eibas 
ir, ją apeidamas, įslampino į trobelę. 

Trobelė maža, bet viduje tilpo krosnis, didelis stalas, 
penkios kėdės, o kampuose voliojosi antklodės. Visur išmė- 
tyti maišai. “Neaišku ko prikimšti" — pagalvojo Lija. 

Grįžusi į trobelę, ji išvydo, kad Badas su Kelu jau sėdi 
už stalo ir valgo. Lija atsisėdo priešais juos, o Eibas — stalo 

gale. Ji pabandė pakviesti prie stalo Veriti, tačiau toji dar la- 
biau susigūžė savo kampe. 

— Neliesk jos, — burbtelėjo Eibas. — Ji bijo Reviso, — 
greitai pridūrė jis ir šyptelėjo. — Revisas labai malonus žmo- 
gus, tiesa, vyručiai? 

Nei Badas, nei Kelas ir negalvojo jam atsakyti, o kirto 
Lijos paruoštus pietus. Už stalo jie laikėsi gerai, daug geriau 
negu godžiai kemšantis Eibas. 

Lija nerimastingai galvojo apie Veslį. Ar jis atsigaus? 
Ar pabandys atsistoti ant kojų ir jos ieškoti? Ar jis alkanas? 
Ar ji sugebės rasti pas jį kelią? 

— Valgyk kaip pridera! — pareikalavo Eibas. — Revi- 
sui liesos:moterys nepatinka. 

Lijos smegenyse suskambo nerimo signalas. 

— O ką bendra mano svoris turi su tavo kompanionu? 

— Nagi jokio, — skubiai atsiliepė Eibas. — Tiesiog Re- 
visas tikras džentelmenas, jis myli gražias moteris. 

Ji pasviro į priekį. 

— Džentelmenas Žmonių neapiplėšinėja. 

— Gerai pasakyta, — pasigirdo už jos nugaros balsas. 
Lija greitai atsisuko, o Eibas šoko iš vietos, apversdamas stalą. 

— Misteris Revisas, — kvėptelėjęs pagarbiai ištarė šven- 
to siaubo apimtas Eibas. 

Lija nežinojo, ką jai teks išvysti, bet stovintis duryse 
žmogus buvo visai ne toks, kokį įsivaizdavo Revisą. Aukštas, 
plačiapetis, siaurais klubais ir garbanotais juodais plaukais. 
Jo tamsiai rudos akys it prikaustydavo kitų žvilgsnį. Lūpas gra- 
žiame, keturkampiais žandikauliais veide iškreipė piktdžiu- 
giška šypsena. Jis godžiai ją apžiūrinėjo. 

Lijos nugara nubėgo šaltukas. 

— Tai ji, misteri Revisai, — pranešė Eibas. — Tai mano 
sesuo. Graži, tiesa? Be to, ir tvirta. Ji gali ištverti daugiau 
negu kokį mėnesį ar du. 

Lija negalėjo atplėšti nuo įėjusiojo akių. Jame buvo kaž- 
kas bauginančio ir tuo pačiu patrauklaus. Revisas aplaižė lūpas. 

Lėtai, kaip katė, vyriškis artinosi prie jos. Buvo apsivil- 
kęs juodais šilkiniais marškiniais, mūvėjo kailines kelnes ir 
avėjo juodus odinius batus. Grakščiai ištiesė jai ranką. 

Lija ją paspaudė, ir akimirką moteriai pasirodė, kad ji 
vėl Stenfordų namų svetainėje. Stovėjo prieš jį taip, tarsi ją 
kviestų šokiui. 

— Iš tikrųjų, ji graži, — ištarė žemu balsu Revisas. 

— Žinojau, misteri Revisai, kad ji jums kris į akį. Aš 
taip ir maniau. O Lija ir pati džiaugiasi susipažinusi. Ji pa- 
traukli. Jūs būsite patenkinti. 

Lija stovėjo vidury varganos lūšnos, jos ranka buvo Re- 
viso rankoje. Sprendžiant iš garsų už nugaros, Badas su Kelu 
šaltakraujiškai tebevalgė. Brolio Žodžių prasmė pamažu jai 
ėmė aiškėti. Sekundę nukreipė akis nuo Eibo į Revisą, ir jai 
viskas paaiškėjo. Revisas nebuvo niekieno partneris, ir jau tuo 
labiau — Eibo Simonso. Ir Lija buvo skirta ne virėjos, 0 gyvos 
dovanos šiam žavingam, gražiam piktadariui vaidmeniui. 

Ji staigiai ištraukė ranką. 

— Atrodo, įvyko nesusipratimas, — tarė. — Mane čia 
pakvietė virėja. 

— Štai kokia ji atsargi. — Eibas dirbtinai nusijuokė. — 
Mano sesutė viską Žino apie vyrus, juos tiesiog dievina, ir ma- 
tau, kad jūs, misteri Revisai, jai baisiai patinkate. Nagi, Lija, 
pabučiuok jį. 

Lija staigiai atsisuko į brolį. Jos veidą iškreipė pykčio 
grimasa. 

— Tu sakei, kad jums reikalinga virėja, o pats manai, 
jog aš dėl tavęs prekiausiu savimi. Turėk omeny, bjaurus išsi- 
gimėli, aš savo kūno nepardavinėsiu niekam, ir visų mažiau- 
siai tokiems nusikaltėliams, kaip jis. 

— Misteri Revisai, — prašneko blykšdamas Eibas. — 
Ji ne tą norėjo pasakyti. Juk jūs žinote, kaip patinkate da- 
moms. Ji paprasčiausiai nusprendė, kad labiau jums patiks, 
kai teks jos siekti. 

— Ak tu!.. — suriko Lija ir S Nė brolį, bet stipri Revi- 

so ranka sučiupo ją per liemenį, prispaudė prie savęs. 

— Kaip ten bebūtų, džiaugiuosi, kad jūs su mumis, — 
pusbalsiu ištarė jis. — Aš myliu narsias moteris. — Laisvąja 
ranka jis ėmė glostyti jos ranką. — Man bus malonu sutram- 
dyti tigrę. 

— Tegul jums bus malonu štai kas! — suriko ji ir spyrė 
jam į kulkšnį. Kas bebūtų įvykę po to, iš Reviso veido išraiš- 
kos jis suprato nešovusi pro šalį. Kodėl gražūs vyrai visada 
įsitikinę, kad moterys turi jiems paklusti? — Purvinas vagis 
nelies manęs, — iššaukiamai pareiškė ji, bet čia pat nuo Re- 
viso pasitraukė atbula. 

— Griebkite ją, misteri Revisai! Tokia nedėkinga sesuo 
užsitarnavo jūsų bausmę, — suklykė Eibas. 

Reviso akyse sustingo šalta, kieta, baisi išraiška, ir jis 
ėmė artintis prie Lijos. 

Ji puolė už stalo ir užsitvėrė nuo jo kėde. 

— Nelieskite manęs, — įspėjo ji. — Nedrįskite prie ma- 
nęs prisiliesti. 

— Tu pernelyg graži, tad man vis viena, ko tu nori. — 
Revisas sviedė stalą į kambario kampą. | 

Lija, slinkdama atbula, sugriebė vis tebevalgančius Ba- 
dą ir Kelą už pečių. 

— Padėkite, — meldė ji, bet jaunuoliai į ją nekreipė 
dėmesio. 

— Vaikinai klauso tiktai manęs, — pareiškė Revisas, 
toliau ją atakuodamas. — Tai ar nebaigus tau žaidimo? Eikš 
pas mane! Aš šitos mažos karalystės šeimininkas, ir čia visi 
duoda man tai, ko pageidauju. Arba gailisi, kad man nepa- 
klauso, — pridūrė jis. 

Iš kampo pasigirdo graudus Veriti verksmas. 

— Tad štai kaip jūs pasielgėte su Veriti? Privertėte ją? 

Revisas gudriai nusišypsojo savo mintims. 

— Kai mano moterys manęs neklauso, aš jas baudžiu. 

Lija nenorom krūptelėjo. Jeigu jai pavyks išsipainioti 
iš šitos istorijos, duos broliui pylos. Ji pašnairavo į Eibą, ir šį 

akimirksnį Revisas ją puolė. Užlaužęs už nugaros Lijos ran- 
ką, prispaudė ją prie savęs. 

— Tu turi ugnies, gražuole, — sukuždėjo jis. — Ir aš 
noriu ja pasinaudoti. 

— Liaukitės! — sušuko ji, ir jos balse suskambo malda- 
vimo gaidelė, nors ir stengėsi to neparodyti. 

Revisas įsisiurbė lūpomis jai į kaklą. 

— Tu įprasi gauti pasitenkinimą nuo to, ką aš duodu, — 
meilikaujamai sukuždėjo jis. 

Lija sunkiai besusivokė. Ir ne dėl to, kad jo karštų lūpų 
prisilietimas prie kaklo ją sujaudino; stačiai ji kaži kaip nu- 
jautė, kad jeigu Revisas pasieks iš jos to, ko nori, ji, o galbūt 
ir Veslis, žus. Išsigelbėti galima tiktai jį sustabdžius. 

Lija negalėjo rungtis su juo jėga, bet Badas su Kelu ga- 
lėjo, jeigu tiktai ji juos patrauktų į savo pusę. 

— Aš nenoriu užsiiminėti meile prie žmonių, — sukuž- 
dėjo Revisas. — Eime į lauką, ten mes būsime visai vieni. Aš 
parodysiu tau vyrą su vagies siela, kurio tu taip bijai. 

— Aš ne... — prašneko Lija. Reviso ranka apgniaužė 
jos kaklą, ir didysis pirštas užspaudė pulsuojančią veną. 

— Galbūt vertėtų tave pabauginti. Mėgstu, kai moteris 
priešinasi. 

— Todėl, kad negalite surasti moters, kuriai būtumėte 
reikalingas? — drėbė ji jam. 

Revisas pakėlė juodą antakį. 

— Ko gero, tave reikėtų gerokai pamokyti. Kai suskaus, 
tai iš karto liausies priešinusis. 

— Ji to verta, — pakurstė Eibas. 

— Užsičiaupk, — viauktelėjo Revisas, nė sekundei ne- 
nuleisdamas akių nuo Lijos veido. — Tavo kuoktelėjęs brole- 
lis tau pasakojo apie mane? Aš imu tai, ko man reikia, ir 
naudojuosi, kolei dar kam nors tinka. Tu negali man priešin- 
tis, su manimi kovoti, nes aš visada pasiekiu savo. 

Ir jis šiurkščiai ir įnirtingai įsisiurbė jai i lūpas. O kai 
paleido, iš jo akių blizgesio Lija suprato, kad Revisas įsitiki- 

no — dabar ji jo geidžia. Jis tvirtai manė, kad po jo bučinio 
moteris puls prieš jį ant kelių. 

Suniaurojusi Lija spjovė jam į veidą, o kai jis užsimojo 
smogti, atšlijo. 

— Badai ir Kelai, — pašaukė ji. — Jeigu manęs neap- 
ginsite, daugiau negaminsiu jums valgyti. 

Ištarus šiuos žodžius, Reviso ranka apmirė ore. Jis at- 
gniaužė kumštį ir staigiai prispaudė Liją nugara prie sienos. 
Gražų vyro veidą iškreipė bjauri šypsena. 

— Tikiesi nuteikti prieš mane mano brolius? Manai, su- 
gebėsianti įsakinėti tiems, kieno aš esu šeimininkas? 

— Ne, aš... aš tiesiog nenoriu, kad jūs mane liestumė- 
te. — Kažkas jo elgesyje dar labiau ją išgąsdino. Ji įsikibo į 
sieną sau už nugaros rankas, tarsi bandydama per ją prasi- 
brauti į laisvę. 

— Tu turi suprasti, kad aš čia šeimininkas, ir kažkokia 
moteris, velniai rautų... 

Jis vėl užsimojo ant jos. Bet taip ir nesmogė. Plati Ba- 
do ranka čiupo jį už riešo. 

— Šita moteris gamins valgyti. — Badas tai ištarė ne- 
garsiai ir minkštai, bet negalima buvo neišgirsti jo balse ryžto. 

Reikėjo pamatyti, kokia nuostaba pasirodė Reviso vei- 
de! Jis pasiruošė atsakyti, bet, pažiūrėjęs į stovinčius iš šonų 
jaunuolius, greta kurių jis atrodė visai kernezas, vėl įsispitri- 
jo į Liją, ir nuo jo žvilgsnio ji sudrebėjo. Dabar jis jos neap- 
kentė, ir„moteris akimirką pasigailėjo nepaklususi. 

Revisas išsivadavo iš Bado gniaužtų ranką, apsisuko ir 
išėjo iš trobelės. 

Akimirksnį trobelėje įsivyravo tyla. Paskui pasigirdo 
garsus Veriti verksmas. Eibas sunkiai sudribo ant kėdės. 

— Viešpatie, Lija, tu pasiekei savo. Revisas ne tas žmo- 
gus, kurį galima įsiutinti. 

Badas su Kelu susižvalgė ir tyliai išėjo į lauką. Lija dre- 
bančiomis rankomis ėmė kraustyti nuo stalo indus. 

17 skyrius. 


"Tiktai vėlai naktį Lija sugebėjo išsprūsti iš plėšikų lūš- 
nos. Revisas dar negrįžo, bet jo išpuolis prieš Liją taip išgąs- 
dino Veriti, kad Lijai teko ją raminti kelias valandas. Veriti 
isteriškai tvirtino, kad Revisas grįš ir juos visus užmuš. Lija 
išprausė išsekusią moterį ir paguldė miegoti. 

Eibas ėmė prikaišioti Lijai už tai, kad ji blogai elgėsi su 
Revisu, bet užteko jai ištarti kelis sodrius žodžius, ir jis spru- 
ko iš trobelės. 

Didesnę šios ilgos dienos dalį Lija buvo užsiėmusi val- 
gi0 gaminimu. Kiek pajėgdama stengėsi atsidėkoti Badui ir 
Kelui už pagalbą. Jaunuoliai elgėsi taip, tarsi jos negirdėtų. 
Pasidavusi netikėtam jausmo antplūdžiui, ji išbučiavo abu į 
skruostus. 

— Tikiuosi, tu neketini įsivilioti šių mulkių į savo guo- 
lį? — suurzgė Eibas. — Negali atstumti dėl šių galvažudžių 
Revisą. 

— Eibai, — ramiai atsakė Lija. — Aš gana jau tavęs 
prisiklausiau. Jeigu tu... 

— Jeigu tu pernelyg įsiutinsi mane ir Revisą, — nutrau- 
kė ją Eibas, — tai aš jam papasakosiu apie turtingą vyrutį, 
kurį tenai slepi. Tad prieš man grasindama gerai pagalvok. 

Po šito pokalbio Lija daugiausia tylėjo, o Eibas labai 
savimi patenkintas krizeno ir nuolat primindavo apie įvairius 
dalykėlius, kuriais jai teks užsiimti. 

Naktį, baigusi visus darbus, ji leidosi į ilgą kelionę į tro- 
belę, kurioje pasiliko Veslis. Pakeliui sukūrė istoriją, kaip vy- 
rui pasiaiškinti, kodėl negalėjo būti su juo. 

Ilgai keliaudama, ji labai pavargo. Kai pagaliau atsidū- 
rė prie trobelės, širdis daužyte daužėsi krūtinėje. Kaip Ves- 
lis, ar su juo viskas gerai? 

Ji uždegė prie lovos stovinčią lempą ir su palengvėjimu 
atsiduso, kad Veslis ramiai miega. Jisai tuoj pat atmerkė akis. 

— Lija? — sukuždėjo. 

— Aš jau čia. Atnešiau tau valgyti. Tu gali valgyti? 

Jis tylėdamas žvelgė į ją. 

— Kur tu buvai, Lija? — tyliai paklausė jis ir atsisėdo. 

— Gulėk! Gulėk ramiai, o aš tave pamaitinsiu. — Ji pa- 
bandė jį sulaikyti, bet jis atstūmė jos rankas. 

— Atsakyk! | 

Balsas skambėjo įsakmiai, ir netikėtai Lija davė jaus- 
mams valią. Ji parpuolė ant lovos krašto, užsidengė veidą fan- 
komis ir pravirko. 

— Lija, mylimoji, — prakalbo Veslis, pasislinkdamas 
prie jos. — Aš anaiptol nenorėjau tavęs įžeisti iki ašarų. 

— Aš tiesiog pavargau, ir tiek visko atsitiko. 

— Kas atsitiko? — paklausė pro sukąstus dantis Ves- 
lis. — Kas mane sužeidė, ir kur tu ištisą dieną buvai? 

Lija atbulu delnu nusibraukė ašaras. Nors ir buvo nu- 
vargusi, jai teko suvaidinti svarbiausią savo gyvenime spektaklį. 

— Vesli, — pradėjo ji. — Įvyko baisus nelaimingas at- 
sitikimas. Kažkokie Žmonės medžiojo ir netyčia tave sužeidė. 
Jie man padėjo tave parnešti čia, paskui nuėjo. Matyt, bijojo- 
si, kad pasveikęs imsi juos persekioti, todėl ir nusprendė pa- 
sislėpti. 

Ji giliai atsiduso. Dabar atėjo eilė pačiam sunkiausiam. 

— Kai tave atgabenau į šią trobelę, prie durų pasirodė 
maža mergaitė. Ji mane maldavo eiti su ja namo. Jos tėvas 
mirė, o motina bei visi šeši broliai ir seserys susirgo tymais. 
nam čia bus neblogai, nes tau labiausiai reikėjo poilsio, ir nu- 
ėjau su ja. Man visą dieną teko gaminti valgyti, valyti ir 
prižiūrėti ligonius. 

Netikėtai ji nutilo ir pažvelgė į jį. Akys meldė ja pati- 
kėti. Lija nebuvo tikra, kad sugebės ištverti dar ir susirėmi- 
mą su juo. 

Ją gręžte gręžė Veslio žvilgsnis. Kaip gyvas jis negirdė- 
jo tiek melo iš karto, bet ji meldžia patikėti. Aplink akis mė- 
lyni ratilai, o suknelė išterliota gaminant valgį. Tačiau jis 

žinojo, kad šiuose miškuose niekas negyvena, būtent todėl ją 
čia ir atsivedė. Dar žinojo, kad čia yra plėšikų lizdas ir tas, 
kas ryžtųsi šiose vietose įsikurti, labai rizikuotų galva. 

Ir štai Lija paisto apie kažkokią moterį, gyvenančią kaž- 
kur netoliese su septyniais vaikais. Dabar jis buvo pernelyg 
silpnas atsikelti iš lovos ir išsiaiškinti, kur ji praleido ištisą 
dieną, bet iš nusigandusio Lijos žvilgsnio suprato, kad teisy- 
bės ji jam nepasakys. 

— Tai labai panašu į tave — užsikrauti ant sprando sve- 
timus rūpesčius, — tarė jis, išspausdamas šypseną. 

— Tu... tu neprieštarauji? — paklausė, sulaikiusi kva- 
pą, Lija. Ar jis ja rimtai patikės? Ar neatsivers žaizda, jeigu 
leisis jos ieškoti? 

— Lija, — švelniai tęsė jis, — nejaugi aš buvau toks 
tironas, kad nusprendei, jog priversiu tave pasilikti su mani- 
mi, kai kažkokia našlė su vaikais miršta tenai? Tu apie tai pa- 
galvojai? 

— Ne... aš nežinojau, ką daryti. Matyti, kad tavo žaizda 
ne tokia pavojinga, kaip atrodė. Mane ėmė baimė, kad tu pa- 
siliksi čia visai vienas. 

“Ir kažkas tave taip išgąsdino, kad nepasilikai su mani- 
mi“, — pagalvojo Veslis, tačiau paėmė Lijos ranką ir pabu- 
čiavo jos delną. 

— "Tu gali pasilikti, ar tau reikia grįžti? 

Ji bijojo grįžti naktį kalno šlaitu, bet ir su Vesu pasilik- 
ti nedrįso — Revisas galėjo leistis jos ieškoti. Ir ji pakilo. 

— Aš turiu grįžti. Ar tau nieko neatsitiks? | 

— Man stigs tavęs, bet apsieisiu. Eik ir pasistenk kaip 
reikiant išsimiegoti. Aš pavalgysiu ir dar nusnūsiu. Man taip 
skauda šoną, kad negaliu daugiau nieko veikti. — Jo balsas 
buvo kaip niekada pavargęs. 

— Taip, — sukuždėjo ji ir sukaupusi visas jėgas išėjo iš 
trobelės. 

— Velniai ją griebtų, — sumurmėjo Veslis, kai tik du- 
rys užsivėrė. — Kas jai atsitiko? Iš pradžių išsprūdo naktį su- 
sitikti su stovyklon užklydusiu valkata ir paskuivisą kitą dieną 

virpėjo iš susijaudinimo. Jis atsimena, kad po to į jį šovė, ir 
kolei jis plūdo kraujais, Lija grūmėsi su tuo niekšu. 

Šiandien Veslis visą dieną pasiliko guolyje, maitinda- 
masis kažkieno jam paliktu valgiu, ir laukė, kada grįš žmona. 
O kai pagaliau Liją išvydo, ji buvo dešimčia metų pasenusi ir 
mirtinai išsigandusi. 

Kas, velniai rautų, čia vyksta? Prilaikydamas perrištą 
krūtinę, jis atsargiai išlindo iš guolio. Nors neteko daug krau- 
jo, Žaizda, iš esmės, nebuvo labai pavojinga, ir Veslis tyčia 
pasistengė atsikratyti Lijos, kolei toji nesumanė jo apžiūrėti. 
Jeigu ji moka meluoti, tai ir jis tą sugeba. Tad imsis gudrybės 
— apsimes, tarsi jaučiasi kur kas blogiau negu iš tikrųjų. 

Išėjęs iš trobelės, jis palenkė galvą ir įsiklausė. Aiškiai 
girdėjo, kaip Lija skverbėsi kalno pašlaite žemyn. Jeigu ji sten- 
giasi nuo jo kažką nuslėpti — neišdegs. 

Sėlindamas paskui ją, jis išgirdo kairėje einant Žmogų. 
Žingsniai buvo sunkūs, ir Veslis suvokė, jog čia tas milžinas, 
kurį matė savo vakarykštės nakvynės vietoje. Jis slinko Lijai 
įkandin, stengdamasis nepakliūti jai į akis. 

Vesas tylutėliai šmurkštelėjo kairėn ir pakeliui pasičiu- 
po storą šaką. Susidoroti su tokiu galiūnu galima tiktai turint 
rankoje ką sunkaus. 

Sekdamas jį ir Liją, Vesas nuėjo nemažą kelią, kolei at- 
sidūrė ant kalvos. Iš čia proskynos vidury buvo matyti trobe- 
lė. Mėnulio šviesoje jis aiškiai regėjo, kaip Lija priėjo prie 
užpakalinių durų. Jos pasitikti išbėgo liesas žmogus. Iki jo 
atskriejo Žodžiai: 

“Kur, velniai rautų, tu buvai?" 

Veslis prisispaudė prie Žemės ir apstulbęs sekė juos, 
bandydamas suprasti, kur čia Lija įsivėlusi. 

Bet tuoj pat jis pašoko, nes šaka, kurią laikė rankose, 
buvo kažkieno koja prispausta prie žemės. Ir čia akis į akį 
susidūrė su vakar matytu jaunu milžinu. Veslis nesąmoningai 
užsimojo, bet kažkas stovintis jam už nugaros, čiupo už ran- 
kos. Staigiai atsisukęs, jis išvydo antrą milžiną. 

Vesas išplėšė ranką iš jo gniaužtų. 

— Jeigu nors vienas paliesite mano žmoną, aš jus už- 
mušiu! — sušvokštė jis. Žinoma, negalėjo rimtai manyti, kad 
tiedu galiūnai išsigąs grasinimo, bet tai jo nesustabdė. 

— Kol kas jai pavojus negresia, — tarė vienas nepažįs- 
tamasis. — O dabar grįžkite į trobelę, nes jūsų Žaizda vėl ims 
kraujuoti. 

Mėnulio šviesoje Veso žvilgsnis klaidžiojo nuo vieno 
jaunuolio prie kito, ir jis netikėtai suprato, kad susidūrė su 
dideliu pavojumi, ir Lija kažkokiu būdu čia įsipainiojusi. 

— Ar aš neklystu, kad mano žmonai reikia pagalbos? — 
paklausė jis, sielos gilumoje tikėdamasis šių Žmonių paramos. 

— Grįžkite į trobelę, tada ir pakalbėsime, — atsakė 
vienas jų. 


Po keturių valandų Veslis vėl pasiliko vienas mažutėje 
trobelėje. Lempa užgeso, tamsu, nors į akį durk, bet jis pa- 
galvojo, kad jo įniršio pakaktų pusei žemės rutulio apšviesti. 

Iš pradžių abu jaunuoliai, Badas ir Kelas, kalbėjo labai 
sunkiai, tarsi jiems labai retai tektų atverti burną. Bet po įkal- 
binėjimų ir išvydę karštą Veso susidomėjimą, jie įsikalbėjo 
taip, kad negalėjo sustoti. Vaikinai neatsimena savo tėvų, juos 
pasiėmė auginti Reviso motina, kai teturėjo po trejus metus. 
Jau tada jie buvo tokie stambūs, kad Žmonės žiūrėjo į juos 
stebėdamiesi. Dar berniukas, Revisas tapo vagimi, bet nepai- 
sant to, jis išsiskyrė grožiu. Su Badu ir Kelu daugelis elgėsi 
tarsi su išsigimėliais, o jie viso labo tik tyleniai milžinai. Bet 
Revisas buvo jiems geras. Jo motina naudojosi jaunuoliais kaip 
dar viena jaučių pora, todėl Revisui ps išvykti su JUO į 
Vakarus, Badas ir Kelas sutiko. 

Iki šio laiko Kentukio miškuose jie išgyveno ketverius 
metus, ir nors Revisas elgėsi su jais gerai ir jie daug jam buvo 
skolingi, vaikinams nepatiko, kaip jis elgėsi su moterimis, ku- 
rias atsivesdavo į trobelę. Kelis kartus Badas ir Kelas bandė 
toms moterims padėti, bet jos iš baimės imdavo rėkti, nes Ei- 
bas jas įbaugindavo, meluodamas apie negirdėtą jaunuolių 
žiaurumą. 

Tačiau Lija buvo ne tokia. Ji nepatikėjo Eibo pasakėlė- 
mis apie jų silpnaprotystę ir buvo su jais švelni. 

— Lija kraunasi sau svetimus rūpesčius, — sumurmėjo 
Veslis. — Jūs padėsite jai pabėgti? 

Badas ir Kelas susižvalgė. 

— Be jūsų ji niekur neis. Eibas pasakė, kad jeigu ji pa- 
bėgs, tai jis pasakys Revisui, kur jūs esate. Revisas jus už- 


muš, — atvirai pareiškė Kelas. — Jis nemėgsta, kai svetimi 
liečia jo moteris. 
— Ir aš to nemėgstu! — atrėžė Veslis ir ėmėsi jų klau- 


sinėti apie Reviso sumanymus. Vesas žinojo, kad daugelį me- 
tų banditai plėšė keliaujančius į Vakarus naujakurius dar iki 
to laiko, kai čia pasirodė Revisas. Badas ir Kelas tiktai žino- 
jo, kad Revisas apie viską raportuoja žmogui, turinčiam “Šo- 
kėjo“" pravardę, bet patys jo nebuvo matę. 

— Norėčiau sužinoti, kur tasai Šokėjas? — susimąstęs 
pratarė Vesas. 

Jaunuoliai ruošėsi eiti. 

— Mums laikas grįžti. Greitai pareis Revisas. Sveikite, 
o mes globosime jūsų gražiąją ledi. 

— Ji juk tikra ledi, tiesa? — pridūrė atsisveikindamas 
Veslis. 

Pasilikęs vienas jis ėmė galvoti apie tai, ką dabar išgir- 
do. Jį labai sukrėtė, kad Lija taip rizikavo, norėdama jį išgel- 
bėti. Prisiminęs jų santuokos istoriją, pagalvojo, jog nelabai 
ką tepadarė, kad Lija jį pamiltų. Jis atsiminė Kimberlę ir pa- 
bandė įšivaizduoti, ką tokiomis aplinkybėmis būtų padariusi 
ji. Veslis neabejojo, kad Kim nerizikuotų savo galvute arba 
taip vertinama nekaltybe, kad kam nors padėtų. 

— Aš atlyginsiu tau visas skriaudas, Lija, — sukuždėjo 
į tamsą jis. Kol kas jis kliausis, kad jaunuoliai ją apgins, bet 
kai pasveiks ir nebijos, kad nuo mažiausio judesio gali atsi- 
verti jo Žaizda ir tada tektų plūstant krauju mirti, jis pats ją 
apgins. O paskui jau pasistengs padaryti kaip nors taip, kad 
nebūtų jai vien tik sunki pareiga. 

18 skyrius 


Tą naktį Lija miegojo mažai. Bet ir miegant ją kamavo 
baimė dėl pasilikusio vieno Veslio. Ką Žinai, kas gali atsitikti 
šiuose miškuose? Juk tas lokys, kurį jie matė, galėjo išlaužti 
duris ir įsibrauti į trobelę. Ir, dar blogiau, jį galėjo užklupti 
Revisas ir paleisti kulką į širdį. Lija nubudo užtinusiomis aki- 
mis ir skaudama galva. 

— Tau vertėtų atrodyti kitaip, — pareiškė Eibas, kai ji 
ėmė gaminti pusryčius. — Revisui patinka gražios moterys. 

— Manęs nedomina, kas patinka Revisui. Aš darysiu, 
ką panorėsiu. 

— Tau bus geriau, — Eibas pasilenkė virš jos, — jeigu 
panorėsi jam įtikti, o tai aš, ko gero, užsimanysiu jam papasa- 
koti, kur slepiasi tavo turtingas meilužis. 

Lijai sudrebėjo rankos, bet ji tebekepė kiaušinienę. Tik 
po pusryčių, kai nukrausčiusi indus ėmė ruošti pietus, pasiro- 
dė Revisas. Jis sustojo, prisišliejęs prie trobelės sienos, ir il- 
go plono peilio geležte ėmė trumpinti sau nagus. 

Lija, aukštai iškėlusi galvą, pašoko ir pro jį pasuko prie 
durų. 

Jis griebė moterį už plaukų ir apsivyniojo juos aplink 
ranką, paskui prisitraukė ją prie sąvęs. 

— Vadinasi, ledi pernelyg išpuikusi, kad šnekėtųsi su 
vagimi? 

— Paleiskite mane! Man nereikalingas jūsų dėmesys. 
Manęs laukia darbas. Badas ir Kelas... 

— Tu pasigailėsi, kad nuteikei juos prieš mane. — Jis 
atlenkė jos galvą atgal ir pabučiavo į lūpų kamputį. 

Lija išvydo jo veide šypseną, ir staiga jos galva loštelė- 
jo. Jis tuoj pat ją atstūmė ir pasityčiojamai priešais akis pa- 
mosavo ilga plaukų sruoga. Lija pakėlė ranką prie pakaušio 
ir ten pajuto styrantį, Reviso nelygiai nurėžtą plaukų kuokš- 
tą. Kai ji puolė į trobelę, už nugaros skambėjo Reviso juokas. 

Visą dieną Lija dirbo taip, kad vos bepastovėjo ant ko- 

jų: nekreipdama dėmesio į Eibo juokelius, ruošė valgyti, va- 
lė, užtardavo Veriti, kuri imdavo verkti, kai tik prie jos artin- 
davosi koks nors vyras. 

Prieš akis nepaliaujamai šmėkščiojo be paliovos ją se- 
kiojantis Revisas. Jis netikėtai išlįsdavo iš miško, iš už malkų 
rietuvės arba tyliai stovėdavo trobelės kampe. Nė karto ne- 
lindo artyn. Juk nuo tada, kai jis nupjovė jos plaukus, šalia 
nuolatos būdavo Badas arba Kelas. Dukart Lija pastebėjo, 
kaip Revisas susimąstęs Žiūri į jaunuolius. 

Saulei leidžiantis Revisas dingo, ir greitai po to Lija pa- 
sakė Badui, kad eisianti aplankyti vyro. Milžinas tylėdamas 
linktelėjo, ir Lija nesuvokė, ar jis ją suprato. Ji nusprendė pro- 
gai pasitaikius įsitikinti, ar iš tikrųjų jaunuoliai tokie kvaili, 
kaip apie juos kalbėjo Eibas. 

— Tau geriau grįžti iki pareinant Revisui, — įspėjo Ei- 
bas, bet Lija nekreipė į jo žodžius dėmesio. 

Kopdama šlaitu aukštyn, Lija galvojo, kad meluodama 
gali įklimpti. Atrodo, kad ji visiems pasakojo skirtingas isto- 
rijas. Veslis gulėjo vienas trobelėje, ir tuo metu, žinoma, kei- 
kė save, kad prisiėmė sau ant sprando moterį iš Simonsų 
šeimos. Jis nusprendė pasilikti jos vyru, nes su ja “linksmiau", 
bet kur dabar tas malonumas, kurio tikėjosi? 

Kai Lija atidarė trobelės duris, Veslis pagalvojo, kad 
jam dar niekada neteko matyti tokia sutrikusia veido išraiška 
žmogaus. Jos išvaizda buvo tokia nelaiminga, kad jis vos ne- 
nusijuokė. Per visus metus, kuriuos ją pažinojo, Lija visad 
stoiškai ištverdavo ją užgriuvusias negandas. Veslis niekada 
nejautė kaltės jausmo, sakydamas jai tai, ką galvojo, nes ir ji 
su juo dėl ko nors nesutikdama, tiesiai išsakydavo savo nuo- 
monę. 

Bet dabar įėjusi į trobelę moteris atrodė taip, tarsi bū- 
tų atsisakiusi nuo kovos, tarsi ją būtų užvaldęs abejingumas. 
Veslis iš karto suprato, kad jos skausmą gali įveikti tik viena 
priemonė: jis turi užsiimti su ja meile. Jis ištiesė jai ranką. 

Susiraukusi Lija nekreipė į ją dėmesio. 

— Aš atnešiau tau valgyti. 

— Aš nealkanas. Atsisėsk šalia manęs. 

“Tiktai to man betrūko, — pagalvojo Lija. — Revisas 
mane persekioja dieną, Veslis vargina naktį". 

— Man reikia grįžti. 

— Lija, sėsk, — netikėtai tvirtu, nebūdingu ligoniui bal- 
su tarė Veslis. 

Tiesą sakant, ji nelabai norėjo su juo ginčytis, be to, ką 
jis gali padaryti? 

Kai atsisėdo ant lovos krašto, Vesas ją apkabino ir trūk- 
telėjo atgal taip, kad nugara ji atsirėmė į sieną. Jis prisispau- 
dė savo plačia šilta krūtine prie jos mažo ir įsitempusio kūno. 

— Višta, bulvės, pupos, kukurūzinė duona, — negar- 
siai tarė jis, Žvilgterėjęs į jos atneštą pintinę. 

Laisva ranka jis paėmė pintinę, pasilenkė ir pastatė ją 
ant grindų. Po to nepasitraukė, o tebelaikė ją savo kūnu. 

— Man... Man reikia eiti. — Ji nenoriai jį atstūmė. 

— Lija, — sukuždėjo jis ir perbraukė pirštu per jos 
skruostą. — Tu juk manęs nebijai, tiesa? 

— Žinoma, ne, — atkirto ji. — Aš turiu eiti, štai ir vis- 
kas. Aš nebijau nė... 

Ją nutraukė bučinys, bet ne įprastas, o ilgas, neskubus, 
švelnus, kuris pradėjo ją išvaduoti nuo nuovargio. 

— Tai ką tu sakei? — paklausė jis, glostydamas plačiu 
delnu jos skruostą ir kaklą. 

— ... vieno vyro, — atsakė ji, stengdamasi nežiūrėti į jį. — 
Aš nebijau nė vieno vyro, nieko iš... 

Veslis nusėjo jos kaklą karštais greitais bučiniais, kurie 
jai buvo tokie malonūs. 

— Lija, šiandien aš supratau, kad nors mes jau seniai 
vedę ir net turėjome kūdikį, aš tavęs niekada iš tikrųjų ne- 
turėjau. | 

— Tai kvaila. — Ji atšlijo. — Iš kur tada aš turėjau kū- 
dikį, jeigu... Aš noriu pasakyti, tu... tą audringą naktį mes... 

— Mano gražuole, aš tada pamaniau, kad tu — gatvės 

merga, ir todėl taip tavimi pasinaudojau. Jeigu būčiau žino- 
1ęs, kad tai mūsų pirma laiko įvykusi vestuvinė naktis, pati- 
kėk, būčiau elgęsis kitaip. 

— Kitaip? — smalsiai paklausė Lija. Jai buvo malonu, 
kadjis ją apkabina ir glosto.— Palauk! — sukuždėjo ji. — Tu 
negali manęs liesti. Aš prisiekiau, kad to, ko iš manęs reikia, 
tau teks gauti per prievartą, kad aš tau niekada nepasiduo- 
siu. Tai, kad aš Simons, visai nereiškia... 

— Lija, nutilk, — sukuždėjo jis, — ir galvok, kad tave 
privertė. 

Jis surado jos lūpas, įsisiurbė į jas ir nesitraukė tol, ko- 
lei Lija neapsikabino jo kaklo ir neprisitraukė prie savęs. Ves- 
lis paguldė ją ant lovos ir šlaunimi prispaudė abi kojas. O kai 
nuo jos atsiplėšė, išvydo jos akyse nuostabą ir pasijuto kaltas 
dėl to, kad ši moteris — jo Žmona, o jis jos nieko neišmokė. 
Lėtai ir kantriai ėmė ją glamonėti. 

Ji buvo apsivilkusi nešvaria, nusėta dėmių ir per plačia 
suknele. Prityrusia ranka jis ėmė atseginėti ant jos krūtinės 
sagas. 

— Vesli, nemanau... — pradėjo Lija. — Ko gero, mums 
neverta... O Viešpatie! 

Jo ranka nuslydo po suknele ir per apatinius baltinius 
pajuto jos kūno šilumą. Jis vėl ją pabučiavo, pakėlė nuo lovos 
ir nuleido nuo pečių suknelę. 

Kai suknelė nukrito iki talijos, atėjo Veslio eilė ją su 
nuostaba apžiūrinėti. Jis dar niekada nebuvo matęs tokių mo- 
ters baltinių. Pro krintantį pusiau permatomą audinį vos vos 
matyti rožiniai krūtų speneliai ir pieno baltumo oda. 

Lija tuojau nuraudo. 

— Nikol siuvėja nusprendė, kad jeigu mano viršutinė 
suknelė bus iš šiurkštaus audinio, tai apatiniai baltiniai turi 
būti... turi būti... 

— O dabar leisk apžiūrėti visa kita, — ryžtingai atsilie- 
pė Vesas, ir nesuspėjo Lija ištarti nė žodžio, kai jis ją pakėlė, 

numovė keturis flanelinius apatinius sijonus ir išvydo jos il- 
gas tvirtas kojas. — Lija! — sušuko drebančiu balsu Vesas, 
apkabino ją ir pradėjo aistringai bučiuoti. 

Lija iš karto atsakė į jo bučinius. Jos niekados neprati- 
no prie minties, kad ji neturi gauti malonumo nuo vyro artu- 
mo, dėl to nesusilaikė kaip kūdikis. Su džiaugsmu ėmė jį 
bučiuoti. 

Sekundę Veslis sutriko, galbūt prisiminęs kruopščiai at- 
skaičiuotus Kimberlės bučinius, ir patenkintas nusišypsojo, 
jausdamas, kaip į jo glamones atsiliepia žmona. Jo rankos ėmė 
slysti Lijos kūnu. Liesdamas jos šiltą, šilkiniu audiniu vos pri- 
dengtą odą, pajuto dar didesnį susijaudinimą. 

Nusėdamas bučiniais žmonos kaklą, jis ėmė atseginėti 
apatinių baltinių sagas. Nuo jo prisilietimo Lijai ėmė suktis 
galva. Jos suvokimas apie kūnišką meilę baigėsi vienu skubiu 
suartėjimu daugiau kaip prieš pusantrų metų. Dabar glamo- 
nės buvo kitokios ir jos kūne sukėlė keistus pojūčius. Lija ap- 
kabino Veslio galvą, pirštai paniro į minkštus jo plaukus. 

Kai jis atsitraukė nuo jos lūpų, Lija užprotestavo, o kai 
lūpos palietė jos kaklą, iš pasitenkinimo sudejavo. Bet štai 
Veslio lūpos apžiojo jos spenelius ir ji apmirė, jos kūnu viena 
paskui kitą nusirito virpulio bangos. 

— Vesli? — nustebusi paklausė ji ir pakėlė galvą. Jis 
neatsakė, tebeglamonėdamas jos krūtis. Lija sunkiai nurijo 
seilę, jos galva atsilošė, o kūnas, atsiliepdamas į glamonę, ne- 
sąmoningai išsilenkė. Stiprios Veslio rankos apkabino jos ta- 
liją, karštos lūpos slydo jos kūnu žemyn. 

Lija čiupo jį už marškinių, jai į burną pateko jo striu- 
kės kutas. 

— Oda... — sukuždėjo ji. — Leisk man paliesti tave. 

Veslis čia pat nusimetė nuo savęs rūbus ir atsiklaupė 
prieš ją ant kelių; dabar jo kūną dengė tiktai tvarstis ant 
krūtinės. 

Jos pasąmonėje kirbėjo nerimas dėl jo Žaizdos, bet, tie- 
są sakant, jos jau nejaudino, kad žaizda gali atsiverti. Šiaip ar 

taip, dabar ne tas buvo galvoje. Lijos akys nuslydo žemyn, ant 
j0 įsitempusios varpos, ir ji be jokio šešėlio susijaudinimo ją 
palietė abiem rankomis. 

Veslis sudejavo kaip prieš mirtį ir griuvo ant jos, bu- 
čiuodamas visas Lijos kūno dalis, kurias galėjo pasiekti, pas- 
kui atsigulė ant jos. Iki to laiko jis būgštavo, kad Lija išsigąs, 
bet jos atsakas jam sukėlė tokią aistrą, kad daugiau nieko ne- 
pajėgė su savimi padaryti. 

Ji, sutikdama jo pirmuosius stūmius, išsilenkė, apkabin- 
dama kojomis Veslio šlaunis ir pasikeldama. Vesas ją apkabi- 
no ir persivertė ant nugaros, tad dabar ji atsidūrė viršuje. 
Prilaikydamas rankomis ją už talijos, jis kreipė ją aukštyn ir 
žemyn, kartkartėmis vis į ją žvilgtelėdamas, ir mėgavosi tyru, 
neslepiamu pasitenkinimu jos veide. 

Kai Vesas daugiau negalėjo susilaikyti, jis metė ją ant 
nugaros ir dviem stulbinančiais stūmiais jiems abiem sukėlė 
aukščiausią saldybės viršūnę, kurios jiems nebuvo tekę patirti. 

Jie gulėjo apsikabinę vienas kitą, paskui Veslis atsikėlė 
ant alkūnių ir pažvelgė į ją. Lijos akys švietė, lūpos suglebo, 
nuo prakaito sudrėkusių plaukų garbiniai apgaubė jos veidą. 
Veso akyse sustingo nustebimas; tiktai pamanyk, ši aistringa 
maža gražuolė — jo Žmona, ji visada jam priklausys! Tereikia 
jam tiktai panorėti, ir ji jam atsiduos. 

Lija atmerkė akis ir, išvydusi Veslio veidą, atitoko. 

— Man reikia eiti, — netikėtai tarė ji. 

Jis paniuro. Veslis nenorėjo, kad Lija išeitų, bet žinojo, 
kad ji Turi eiti. Vienintelis būdas dabar apginti Liją — ją pa- 
leisti, pasikliovus dviejų nepažįstamų vaikinų milžinų jai pa- 
žadėta globa. 

— Tada eik, — atsakė jis aštriau negu norėjo. Jo išdi- 
dumas sunkiai taikstėsi su tuo, ką diktavo sveikas protas. 

Lija jo balse išgirdo tiktai šaltį ir ėmė greitai rengtis. 
Nepasakiusi nė žodžio, ji išslinko iš trobelės į nakties tamsą. 
Bet vidury pakriaušės parkrito ant žemės ir pravirko. 

Ji niekada niekada netaps ledi! Jokie kremai ir tepalai, 

jokie gražūs drabužiai, jokios plaukų plovimo priemonės jos 
nepavers ledi. Ji prisiekė susilaikyti, o dabar, pasitaikius pir- 
mai galimybei, atsigulė į lovą su vyru, kuris kažkada su ja taip 
bjauriai pasielgė. 

Kuo ilgiau ji mąstė, tuo labiau verkė. Kaip jos vietoje 
būtų pasielgusios Rigan ar Nikol? Nėra ko abejoti, Revisas 
būtų supratęs, kad jos ledi, ir net nebandęs prie jų lįsti. Revi- 
sas pasigailėjo jos dėl to, kad ji Simons. O dabar ji parodė 
Vesui, kad ji ne ledi, ir jis, matyt, su džiaugsmu ją atiduos 
kam nors panašiam į Revisą, tam, kuris ir pats priklauso jos 
aplinkos žmonėms. 

Pagaliau ji sukaupė jėgas ir lipo toliau pakriauše Že- 
myn. Tegul Veslis Stenfordas mano, kad ji priklauso tam pa- 
čiam ratui, kaip ir Revisas. Pati Lija Žino, jog taip nėra. 

Kai ji įėjo į trobelę, ten buvo tylu, tiktai kampe knarkė 
Eibas. Lovos kambaryje nebuvo, dėl to Lija atsigulė ant grin- 
dų šalia Veriti, kuri per miegus dažnai surikdavo. 

Rytą Liją pažadino garsus Reviso batų trypimas kam- 
baryje. 

— Visi kelkitės! — sumaurojo jis. — Ei, tu, — metė jis 
Lijai. — Kur vaikinai? 

— Už jūsų nugaros, — ramiai atsakė ji. 

Revisas piktai pažvelgė į ją, paskui atsisuko į brolius. 

— Už dviejų mylių nuo čia ant kelio purve įklimpo fur- 
gonas. Jūs abu eikite ir jį ištraukite, o tu, Eibai, niekam tikęs 
dykaduoni, jiems padėsi. 

— Eime, kerėplos, reikia imtis darbo. Mes tą furgoną 
kaipmat išlupsim. 

Lija sekundei sulaikė kvapą, būgštaudama, kad Revi- 
sas pasiliks su ja, bet jis išėjo kartu su visais. Lengviau atsi- 
dususi, ji ėmė ruošti pusryčius. Nėra abejonių, kad padirbėję 
jie bus dar alkanesni. 

Kai siekė krūtininės gabalo, staiga iš užpakalio kažkas 
apkabino ją per liemenį. 

— Štai dabar jie išėjo, — sukuždėjo jai į ausį Revisas. 

— Nelieskite manęs. — Ji ištrūko. — Antraip... 

— Kas antraip? — beveik sumurkė jis, artindamasis prie 
jos. — Tu nepabėgsi nuo manęs. 

— Na kam aš jums reikalinga? — paklausė ji, vis atsi- 
traukdama: — Jūs gražus vyras ir galite sau pasirinkti iš dau- 

gybės moterų. Juk tikriausiai yra daug gražesnių, kurios su 
džiaugsmu jus priimtų. MA 

Ji atsirėmė į sieną. Revisas čiupo ją. už rankos. 

— Panašios į jus ledi visada galvoja, kad pernelyg gra- 
žios tokiems, kaip aš. Jūsų nuomone, jūs geresnė už vaikiną 
nuo vieškelio. 

— Ledi! — sušuko ji. — Eibas mano brolis. Ar manote, 
šito padugnės sesuo galėtų būti tikra ledi? 

“Reikia jam užkalbėti dantis, — galvojo ji. — Galbūt, 
kol jis manęs dar nepalietė, grįš jaunuoliai". 

— Aš netikiu, kad jis tavo brolis. — Revisas prisitrau- 
kė ją prie savęs. — Kodėl tu čia pasilieki? Kiekvieną naktį tu 
išeini į kalnus, .bet paskui sugrįžti. — Matydamas jos nustebi- 
mą, jis nusišypsojo. — Ar žinojai, kad vaikinai seka paskui 
tave? O kai bandžiau eiti įkandin, vienas mano kuoktelėjęs 
brolis manęs neleido. Tai ką jūs trise veikiate ant to kalno? 

— Jūs man šlykštus. O dabar paleiskite mane, kolei jie 
negrįžo. 

— Mes turime keletą valandų laiko. Aš įvariau furgoną 
per dvi pėdas į purvą. Jie jo niekada neištrauks. O kolei jie 
ten tegliojasi, aš noriu pasinaudoti dama. 

— Ne! —-Lija pabandė ištrūkti iš jo rankų. 

— Tai kas ten, kalno viršūnėje, sesute? Ar nenueiti 
mums pasižiūrėti? Nori nueiti su manim ir pasižiūrėti, ką mes 
ten surasim? 

— Ne! Tai yra aš noriu pasakyti, o kodėl gi ne? Ten nė- 
ra nieko, tiktai galima pabūti vienai. Aš noriu atsikratyti nuo 
jūsų smarvės ir šitos šlykščios lūšnos. 

— Tada kodėl tu nepabėgi visai? Kodėl pasilieki, ruoši 

valgį ir padedi šitai sukriošėlei, kuri kadaise buvo moteris? — 
Lija nerado ką į tai atsakyti. — Na, ledi, sakykite man. 

— Aš prižadėjau padėti broliui. Kažkada jis man padė- 
70, ir aš jam skolinga, — skubiai atsakė ji. 

— Eibas niekada niekam nepadėjo. Ką tu slepi? 

Nespėjo Lija atsakyti, kai duryse pasirodė iki juosmens 
purvinas Badas. Jis tylėdamas perėjo per kambarį ir padėjo 
ant Reviso peties ranką. Su neapykanta Revisas greitai atsi- 
suko į jaunuolį. + 

— Ką, jau ištraukėte? — metė jis. 

Badas linktelėjo. Susikišusi rankas už nugaros, Lija rė- 
mėsi jomis į sieną, kai Revisas, išeidamas iš trobelės, metė į 
ją įniršusį žvilgsnį. 

— Ačiū, — sukuždėjo ji, kreipdamasi į Badą. 

Iki dienos pabaigos Revisas visą laiką buvo šalia, ir ji 
būgštavo, kad naktį jis ją seks ir suras Veslį. Kad nerizikuotų, 
ji pas jį nėjo. — Tu jam nuneši štai šitą? — pakuždom paklau- 
sė ji Bado, maldaujamai žiūrėdama į jį, ir ištiesė pilną pintinę 
maisto. ) 

Jis tylėdamas linktelėjo. Lija dar nežinojo, kiek gali pa- 
sitikėti jaunuoliais, bet dabar buvo priversta jais pasikliauti. 

— Nepasirodyk Vesliui, — paprašė ji. — Jis nežino, kad 
aš... kur aš. 

„Vėliau Lija viena gulėjo ant šiurkščių antklodžių tro- 
belės asloje ir prisiminė vakarykščią naktį, praleistą Veslio 
glėbyje. Vyras geidė jos todėl, kad ji ne ledi, o Revisas gvie- 
šėsi, manydamas, kad Lija ledi. 

— Štai kokie tie vyrai! — nuožmiai sukuždėjo ji į tam- 
są, ir nubudusi Veriti prišliaužė prie jos. — T-s-s, — ėmė 
raminti ją Lija, kai Veriti sukūkčiojo. — Niekas tavęs nenu- 
skriaus. 

Bet Lija žinojo, kad sako neteisybę. Visiškai akivaizdu, 
kad Revisas nemėgsta, kai žlunga jo planai, ir Lija suprato, 
kad jis stengsis kaip tik mokėdamas ją įskaudinti. 

19 skyrius 


Liją pažadino dar garsesnis Veriti riksmas. Atmerkusi 
akis, išvydo, kad Revisas pasilenkė virš jo ir glosto jos ranką. 
Veriti nušliaužė, atsirėmė pakaušiu į sieną ir ėmė stotis. 

— Palikite ją! — pareikalavo Lija. 

— O tu užimsi jos vietą? 

— Ne, bet... 

— Ji ne tokia kaip tu, Lija, — pareiškė Revisas, abiem 
rankom glostydamas Veriti rankas. — Ją lengva nugąsdinti. 
Jai beliko tiktai proto likučiai, bet aš galiu iš jos atimti ir juos. 
Man tik tereikia... — Jis nutilo ir plaštakomis suėmė Veriti 
gerklę. 

— Liaukitės! — suriko Lija, čiupusi jį už rankos. — Aš 
pašauksiu Badą ir Kelą. Jie neleis jums jos skriausti. 

— Aš jos neskriausiu. Aš tiktai noriu, kad ji į mane pa- 
žiūrėtų. Kad žiūrėtų ten, kur ir aš. 

Lija iš karto suprato, kad jo užmačios pavyks. Veriti pro- 
tas buvo pažeistas, ir Reviso gąsdinama ji ilgai neištvers. 

— Kodėl? — sukuždėjo Lija. — Kodėl ją kankinate? 
Juk ji jums niekas. 

— Todėl, kad man kai ko reikia iš tavęs, — atsakė Re- 
visas. — Aš noriu, kad mes jotume pasijodinėti. 

— Pasijodinėti? — Lija buvo apstulbusi... — Kur? O 
kai mes nutolsime nuo trobelės, jūs manęs neužpulsite? 

— Galbūt aš buvau su tavimi pernelyg Žiaurus. — Revi- 
sas tuoppat paleido Veriti ir vėl pritūpė. — Tavo brolis man 
pusantros valandos porino, kokia tu graži ir kaip trokšti pulti 
į mano guolį! Dėl to, kai ėmei priešintis, nusprendžiau, kad 
tai Žaidimas, bet tu nuteikei prieš mane mano nuosavus bro- 
lius... — Jis priekaištingai Žvilgterėjo į ją. — Aš juk tik Žmo- 
gus, Lija, ir, atrodo, truputį supykau. 

— Ir šitos jaunos damos aš taip pat nenoriu gąsdinti. 
Bet norėčiau tau įrodyti, kad nesu toks blogas, o vienintelis 
būdas tave įtikinti, kad sutiktum su manimi pasijodinėti — 

tai tave šantažuoti. 

Lija pažvelgė į jo gražų juodbruvą veidą, Revisas aki- 
mis meldė juo patikėti. 

— Žinau, kad aš vagis, bet gal tu imsi ir man padėsi 
rasti išeitį. — Jis griebė ją už rankų. — Lija, paprasčiausiai 
pažink mane truputį iš arčiau. Tada įrodysiu, kad aš irgi žmo- 
gus. Visais, kas man brangūs, prisiekiu, kad tavęs nenuskriau- 
siu, nepaliesiu net pirštu. Mes tik truputėlį nusileisime nuo 
kalno, paplepėsim, pasigrožėsim gėlėmis,ir viskas. Prisiekiu tau. 


— Aš... aš nežinau, — atsakė mikčiodama ji. — Vaiki- 
nai nenorės... 
— Vaikinai nesužinos! — aštriai atsiliepė Revisas. — 


"Tu prieš mane nuteikei mano paties brolius, ir net jie manimi 
daugiau netiki. Jeigu mes su tavimi kartu išjosime ir grįšime, 
o tu nė trupučio nenukentėsi, galbūt galėsiu vėl išsikovoti jų 
pasitikėjimą. Ar tu žinai, ką reiškia netekti Žmonių, kuriuos 
myli labiau už viską? 

Išgirdusi šiuos žodžius, Lija vos nepravirko. Ji prarado 
visus, kuriuos kažkada mylėjo. Net vyras, kurį mylėjo nuo pat 
vaikystės, nuo jos nusisuko. 

— Taip, — sukuždėjo ji. — Aš žinau, ką reiškia netekti 
artimųjų. | 

— Tada padėk man, — meldė jis. — Suteik man šansą 
įrodyti mano broliams, kad aš po senovei vertas jų pagarbos. 
Ir leisk įrodyti tau, kad ir plėšike slypi Žmogus. 

Čia jis jai nusišypsojo, ir jo šypsena, kurios Lija dar nė 
karto nematė, buvo įspūdinga. Kas gali atsitikti bloga, jeigu 
ji su juo pasijodinės? O jeigu ji atsisakys, jis būtinai įvykdys 
savo grasinimą ir gąsdins Veriti. 

— Lija, prašau tavęs, — tyliai tarė jis, spausdamas jos 
rankas. 

— Gerai, — sutiko ji. — Kaip mes išjosim? 

— Iškart po pusryčių pasislėpk už medžių. Pasakyk vie- 
nam vaikinui, kad nori pabūti viena. Jie tavęs paklausys. Aš 
lauksiu tavęs prie gūbrio. — Jis vėl nusišypsojo. — Ačiū, Li- 
ja. Tai man daug reiškia. 

Jis atsistojo ir išėjo iš trobelės. Ruošdama pusryčius, 
Lija apgalvojo Reviso žodžius. Kas ji tokia, kad smerktų Žmo- 
gų, jeigu jos pačios tėvas su broliu buvo nusikaltėliai? Galbūt 
Revisas ne toks jau blogas. Galbūt jame yra kažkas gera. Jis 
užsikrovė sau rūpinimąsi Eibu ir jaunesniaisiais broliais, ku- 
rie, matyt, pernelyg kvaili, kad galėtų patys savimi pasirūpin- 
ti. Galbūt vagimi jis tapo ne dėl savo kaltės. Gal ji sugebės 
jam padėti, įtikinti, kad yra ir kitoks gyvenimas. 

Per tą laiką, kai Lija po pusryčių nukraustė stalą, ji jau 
buvo apsisprendusi joti su juo. Kai ji paėmė tuščią keptuvę, 
Veriti griebė ją už rankos. 

— Nejok, — kimiai sukuždėjo ji. — Revisas baisus 
žmogus. 

Lija nejučia nuo jos atšlijo. Ji pati nelabai gerai suvokė 
savo mintis, jai atrodė, kad Veriti... bijo... savo šešėlio. Veriti 
bijojo Bado ir Kelo. Nieko nuostabaus, kad ji įkalbinėjo Liją 
nepasilikti nė su vienu iš šių geraširdžių milžinų. 

— Su manimi viskas bus gerai, — globėjiškai atsakė Li- 
ja. — Pailsėk, o kai grįšiu, atnešiu tau gėlių. 

— Lija... — meldė ją Veriti. 

— Eik ilsėtis, — griežtai įsakė Lija, ir šiluma Veriti aky- 
se išblėso. Ji lėtai nuėjo į savo kampą. 

Lija palingavo galvą, gailėdamasi, kad ši trapi moteris 
stokoja ryžto, bet negaišo laiko, galvodama apie ją. Kai tiktai 
ji sugebės susitaikyti su Revisu, tučtuojau išves iš miško Veslį. 

Po pusvalandžio ji puolė žemyn į pakalnę. Pasprukti nuo 
jaunuolių buvo ne taip sunku, ir dabar ji džiaugėsi, kad visą 
rytą bus laisva nuo ūkio ruošos. Išvydusi Revisą, ji dėl visa ko 
nusišypsojo. 

— Keliaujam, — šypsodamasis tarė jis. — Mano ledi, 
arklys laukia tavęs. 

Iš pradžių Lija taip džiaugėsi proga nors truputėlį at- 
sikratyti savo rūpesčių, kad į Revisą beveik nežiūrėjo. Buvo 
karšta, ore kybojo dulsvas rūkas, ir viskas aplinkui atrodė 
jai gražu. 

— Tu turi ugnies, Lija, — iš šono pasigirdo Reviso bal- 
sas. — Būtum vyrui gera pora. 

— Aš ištekėjusi, — atsakė ji, paplekšnodama per kaklą 
arkliui. 

— O kur tavo vyras? 

— Kentukio valstijoje, Suitbrajero mieste, — greitai at- 
sakė ji. — Kur mes jojame? 

— Mes tiesiog leidžiamės nuo kalno. Vyras, kuris suti- 
ko tave paleisti nors ir trumpam, kvailys. O aš tau galėčiau 
padovanoti šilkinę suknelę. 

Ji nusišypsojo iš jo žodžių. 

— Ačiū, aš turiu keletą šilkinių suknelių. Ir vargu ar 
mano vyras norėtų, kad čia pasilikčiau. 

Kaip ji norėjo, kad tai būtų tiesa. 

— Nejaugi aš taip ir neįkalbėjau tavęs pasilikti su ma- 
nimi? 

Nors Lija ir bandė save įtikinti atvirkščiai, jai buvo ma- 
lonu, kad jos siekia šis gražus vyriškis. Jis ją laikė ledi, net 
žinodamas, kad ji iš Simonsų šeimos. 

Miškas praretėjo. Kelmai liudijo, kad medžius čia iš- 
kirto naujakuriai. 

— Ar apačioje ne Dykumos kelias? — paklausė ji, žvelg- 
dama į gilias, furgonų išrėžtas provėžas. — Mums geriau grįžti. 

— Ne, — atsakė jis. — Tą kelią kerta upelis. Aš noriu 
tau kai ką parodyti. 

— Bet jeigu jus kas nors pamatys... Aš noriu pasakyti... 

— Aš suprantu, ką tu nori pasakyti, — lėtai pareiškė 
jis. — Ar galiu tai kai ką parodyti? 

— Žinoma. 

Tebejodami, jie pasiekė labai išvažinėto kelio vidu- 
rį. Visai arti rūko laužas. Revisas išsitraukė iš kišenės juo- 
dą šilkinę nosinę ir Lijos akyse ja užsirišo veidą iki akių. 
Tai jai nepatiko. Juk ji neužmiršo, kad Revisas vagis. 

— Ko gero, mums laikas grįžti. 

— Kol kas dar ne, mano išdidžioji princese, — atsakė 
jis ir čiupo už kamanų jos arklį. 

Po sekundės jie triukšmingai nušuoliavo keliu ten, kur 
degė laužas. Lija vos išsilaikė balne. Vieną kartą ji sušuko 
“ne!", bet Revisas nekreipė į ją dėmesio. 

Tarsi viesulai jie įsiveržė į aikštelę, kur stovėjo du fur- 
gonai. Naujakuriai, užsiėmę stovykloje darbu, pakėlė galvas 
ir apmirė. 

Revisas šūviu į galvą vieną jų nužudė. Iš siaubo neteku- 
si žado, Lija sustingo. Po to žaibiškai nušoko nuo arklio ir 
puolė prie užmuštojo. Šalia jo klykė moteris. 

Revisas prišuoliavo prie stovinčios greta kūno Lijos. 

— Surink jų daiktus, Lija, — šaltai įsakė jis. 

— Jūs žvėris! — suriko ji ir ėmė mušti Revisą kumščiais. 

Jis, pakėlė pistoletą ir peršovė greta stovinčiai moteriai 
petį. Šalia furgonų susirinko penki naujakuriai ir du vaikai. 
Jie su siaubu žiūrėjo į banditą su raiščiu ir gulinčius prie j0 
žmones. 

— Jeigu tu manęs nepaklausysi, tai pati išrinksi tą, ku- 
rio eilė mirti, — pareiškė Revisas ir išsitraukė iš prie balno 
pritvirtino krepšio dar vieną pistoletą. 

Paplūdusi krauju prie Lijos kojų moteris pravirko. 

— Lija, duodu tau dešimt sekundžių įvykdyti mano įsa- 
kymą, — pareiškė Revisas. 

— Ką... ką man reikia daryti? — Ji suprato, kad dabar 
ką nors gali padėti tik veiksmai, o žodžiais nieko nepasieksi. 

Z Paimk iš to žmogaus skrybėlę ir sudėk į ją viską, 
kas pas juos yra. — Jis vedžiojo pistoleto vamzdžiu. — Jeigu 
nors vienas iš jūsų sutrukdys mano bendrininkei, šausiu jam 
į galvą. | 

— Aš ne... — pradėjo Lija, bet nutilo. Kai ji sustojo 
priešais naujakurį, jis su neapykanta pažiūrėjo į ją. 

— Viešpats padarys taip, kad tu už tai degsi pragare, — 
prakošė vyras, ištiesdamas jai savo skrybėlę. 

— Ne, prašau jus, aš... 

— Klausyk jo, Lija, — atsiliepė Revisas. — Aš noriu 
jums visiems pristatyti misis Liją Simons-Stenford iš Virdži- 
nijos, kuri greitai persikels į Suitbrajero miestą Kentukio 
valstijoje. 

Lija apėjo naujakurius, drebančiomis rankomis laiky- 
dama skrybėlę, į kurią jie dėjo savo laikrodžius ir žiedus. Vie- 
na moteris spjovė jai į veidą, ir Lija paklusniai nusivalė seiles. 

— Lija, brangioji, jojame, — pasityčiodamas tarė Revi- 
sas. — Mums laikas grįžti, o šiems geriems Žmonėms reikia 
palaidoti savo negyvėlį. 

Atsistojusi prie arklio ji susvyravo. 

— Jeigu tu čia pasiliksi, jie tave suplėšys į gabalus, o 
jeigu nejosi su manimi, nušausiu dar du. Ko gero, man tai 
visai patiktų, — pareiškė jis taip tyliai, kad jį išgirdo tik Lija. 

Kaip pro rūką, Lija sėdo ant arklio. Revisas griebė gy- 
vulį už kamanų ir nusivedė į mišką. Toliau nuo kelio jis susto- 
j0 ir nusiėmė nuo veido nosinę. 

— Aš juk prižadėjau, kad atsiimsi už tai, jog nuteikei 
prieš mane brolius, — pareiškė jis. — Po kelių dienų už dau- 
gelio mylių apylinkėje visi žinos apie gražuolę misis Stenford, 
plėšikę ir žudikę. 

— Ne! — sušnabždėjo Lija. 

— Dabar, gražuole Lija, tu iš tiesų turi dėl ko pasi- 
likti su manimi. Jeigu atsisakysi mano apsaugos ir paliksi 
mūsų kuklią trobelę, tave areštuos, ir kabėsi su kilpa ant 
kaklo, kolei numirsi. — Jis nusijuokė. — Tu priprasi. Per 
kitą užpuolimą jau žinosi, ką daryti. O kadangi tapai garsi, 
mums nereikės slėpti tavo gražaus veiduko. Į kelią, — pa- 
reiškė kvatodamasis jis. — Išvydus kraują, man visada atsi- 
randa apetitas. 

Ir nuvedė jos arklį prie trobelės aukštyn vingiuotu slap- 
tu taku, o Lija, sėdėdama balne, galvojo, kad jos gyvenimas 
baigtas. 

Kai Revisas ir Lija pasiekė trobelę, mintyse jis j4 pra- 
keikė, nes jos veidas buvo mirtinai išblyškęs. Pakaks jam mo- 
terų, panašių į Veriti, kuri taip ir neatsigavo, kai jos akyse 
Revisas nužudė jos vyrą. Jam reikėjo bebaimės moters. 

Prie trobelės jis nušoko ant žemės, bet Lija tebesėdėjo 
balne. Įėjo vidun, įsimetė į maišelį šiokio tokio maisto ir vėl 
išėjo laukan. Tebekeikdamas, kad taip nesiseka su moterimis, 
jis susierzinęs nukėlė Liją nuo arklio ir nuleido žemėn. Ji iš 
karto sukniubo, pritraukusi prie krūtinės kelius. Neverkė, o 
paprasčiausiai tylėdama gulėjo. 

Pasityčiojamai jai nusišypsojęs, jis nušuoliavo. Po kelių 
valandų ją surado Eibas toje pačioje vietoje. 

— Lija, būk tu prakeikta, tu privalai mums gaminti val- 
gyti! Laikas pietauti, o nieko nėra. Ir ko čia drybsai saulėje? 
Tu nudegei ir daugiau nepatiksi Revisui. 

Lija nekrustelėjo. Jos akys buvo atmerktos, tačiau žvel- 
gė nereginčiu žvilgsniu. 

— Lija! — Jis atsiklaupė šalia jos ant kelių. — Ar tu 
sužeista? — Jo balse suskambo nerimas. — Ar kalbėsi su ma- 
nimi, ar nori ramiai pagulėti? 

Jis atsargiai palietė jos kaktą. Ji buvo karšta, bet Lija, 
nekreipdama dėmesio į prisilietimą, netgi nekrustelėjo. Susi- 
raukęs jis atsistojo ir veriamai sušvilpė. 

Labai greitai iš miško pasirodė Badas ir Kelas. 

— Pažiūrėkite į mano seserį, — sutrikęs tarė Eibas. — 
Kuris iš jūsų Žinote, kas jai atsitiko? 

Kelas atsiklaupė šalia Lijos ant kelių, uždengdamas ją 
savo galingo kūno šešėliu. Jis lėtai ištiesė ranką ir palietė jos 
skruostus. Žvilgterėjo į brolį ir, matyt, gavęs į savo nebylų 
klausimą atsakymą, tuojau paėmė Liją ant rankų. 

— Ei! — užprotestavo Eibas. — Nedrįsk to daryti. Pa- 
lik ją. Aš pats ja pasirūpinsiu. 

Laikydamas Liją ant rankų, Kelas pasuko į mišką. 

— Ar girdi mane, šlykštus kerėpla? 

Badas atsistojo prieš Eibą. 

— Nagi! Taukis iš kelio, — įsakė Eibas. — Tu neišdrįsi 
tempti mano seserį nežinia kur! O savo turtingam vyruiji ne- 
bus reikalinga, jeigu susirgs. Ji nieko neturi, tik mane! 

Protestuojamai šūkaudamas, Eibas taip ir pasiliko sto- 
vėti, kolei broliai dingo miške. 


Nusivilkęs marškinius, Veslis vaikščiojo aplink trobelę, 
įtempdamas ir atlaisvindamas rankas, ir bandė atstatyti šono 
raumenų judrumą. Išgirdęs viršuje einančių Žmonių žingsnius, 
jis sustojo. Paprastai Badas su Kelu neidavo erškėtrožėmis 
apaugusiu taku, o traukdavo savais keliais per krūmus. 

Veslis pasislėpė, kolei neįsitikino, kad tai iš tikrųjų jau- 
nuoliai. Išvydęs, kad Kelas neša Liją, jis išbėgo iš slėptuvės. 

— Ji sužeista? — paklausė, paimdamas Liją iš Kelo ran- 
kų. — Kas jai atsitiko? Tai Revisas?.. O aš maniau, kad dvie- 
se jūs ją išsaugosite. 

Lija gulėjo susmukusi ant jo rankų, užmerkusi akis, tarsi 
netekusi sąmonės. Jis nunešė ją į trobelę ir paguldė ant lo- 
vos. Vandeniu iš kibiro, kurį saugojo trobelėje, Veslis sudrė- 
kino gabalą audinio, anksčiau naudoto kaip tvarstis, ir uždėjo 
jį ant Lijos kaktos. 

Lija sudejavo, apsivertė ant šono, prispaudė prie krūti- 
nės kelius ir apmirė. 

— Nagi pasakokite, — pareikalavo primerkęs akis Ve- 
sas. — Ir greičiau. 

— Rytą ji man pasakė, — pirmasis saEsibS Kelas, — 
kad nori pabūti viena, ir mes ją paleidome, bet po valandos 
ėmėme ieškoti. 

— Mes ėjome pakalnėn arklių pėdsakais ir apačioje iš- 
girdome šūvius, — tęsė pasakojimą Badas. — Kai ten nusilei- 
dome, pamatėme, kad Revisas nušovė vieną vyrą ir sužeidė 
moterį. Jie kartu su Lija greitai šuoliavo į kalną. Atėję prie 
trobelės, radome ją tokioje padėtyje, o Revisas buvo dingęs. 


192 


— O aš maniau, — Veslis pasitraukė nuo lovos, — kad 
tas Revisas tiktai plėšia žmones. 

— Jis ir žudo, kai užsigeidžia, — iškošė pro sukąstus 
dantis Badas. 

— Koks aš buvau kvailys! — Veslis tvojo kumščiu į sie- 
ną. — Na kaipgi galėjau ją ten palikti? Man reikėjo ją iš kar- 
to pasiimti. 

— Jūs būtumėte netekęs daug kraujo ir miręs, — pa- 
stebėjo Kelas. 

"— Neabejoju. — Atsisukęs į Liją, Vesas sekundę paty- 
lėjo. — Ji dėl to jaučiasi taip blogai, kad jos akyse įvyko Žmog- 
žudystė. 

Dviem žingsniais jis greitai kirto trobelę, čiupo ją už 
pečių ir pasodino. 

— Velniai rautų, Lija! — sušuko jai į veidą. — Na ko- 
dėl tu manai, kad turi išgelbėti visą pasaulį! Kodėl negalėjai 
man pasakyti teisybės! Kodėl aš buvau toks kvailas, kad tavi- 
mi patikėjau? Nusprendžiau, kad tau neatsitiks nieko bloga, 
o dabar pažvelk į save. Tegul būna visi prakeikti! Tegul būna 
visi visi prakeikti! 

Veslis purtė ją tol, kolei Kelas uždėjo jam ant peties 
ranką. Vesas tuojau liovėsi ir, pamatęs Lijos akyse ašaras, su 
įniršiu ją apkabino. 

— Taip ir reikia, mieloji, verk, kiek tik nori. Dabar tau 
pavojus negresia. 

Badas ir Kelas tylėdami išėjo iš lūšnelės. Įsiverkusi Li- 
ja jau nebegalėjo sustoti. Ji iš visų jėgų apkabino Veslį ir ver- 
kė, veidu įsikniaubusi į jo nuogą petį. Kai jos kūnas ėmė 
konvulsiškai virpėti, Veslis privertė ją išgerti vandens. 

— O dabar papasakok man, kas atsitiko, — kantriai pa- 
prašė jis. 

— Ne! — sušnabždėjo ji. — Ne. 

Jis paėmė ją už smakro ir pakėlė aptinusį, paraudusį 
veidą. 

— Lija, aš nepatikėjau tavo sugalvota istorija apie ser- 

gančius vaikus ir iš pačių pradžių Žinojau apie Revisą ir tavo 
brolį Eibą. O dabar turi man papasakoti viską, kas tau atsitiko. 

— Man teks čia pasilikti visam laikui, — atsakė ji. — 
Mane pakars. 

— Visai nieko nesuprantu. Tu matei, kaip šiandien Re- 
visas kažką užmušė, ar ne taip? 

— Aš padėjau! — Ji atsitraukė. — Aš laikiau vieno žmo- 
gaus skrybėlę ir rinkau jų brangenybes. Aš pavogiau! 

Ji tikėjosi jo veide pamatyti nustebimą, bet nieko ne- 
įvyko. 

— Kaipgi tas Revisas privertė tave plėšti? Kuo jis tau 
grasino? 

Lijos akys vėl priplūdo ašarų. Iš pradžių ji nusigando, 
kad Veslis patikės, jog savo noru plėšusi Žmones, nes juk ji iš 
prigimties prastuolė. 

— Jis pažadėjo nužudyti ir kitus, jeigu dar pasvarstysiu. 

— Išgama! — sukuždėjo Vesas. — Kas dar? 

Lija nenorėjo jam nieko daugiau pasakoti. Jai daugiau 
niekada neteks gyventi tarp garbingų Žmonių. 

— Revisas paslėpė savo veidą, — sušnabždėjo ji. — Bet 
aš... aš to nepadariau. 

— A! — atsiliepė Vesas, džiaugdamasis, kad neįvyko 
dar ko blogiau. — Manau, jie suprato, kad tave tam privertė 
ir kad iš tikrųjų tu jiems gelbsti gyvybę. 

— Ne! — suriko ji ir pašoko iš lovos. — Tu nesupranti. 
Revisas pasakė naujakuriams, kad aš jo bendrininkė. Jis pa- 
sakė mano vardą, pasakė, kad aš misis Lija Simons-Stenford 
iš Virdžinijos ir greitai gyvensiu Suitbrajere, Kentukio valsti- 
joje. Jis padarė mane nusikaltėle, plėšike. Man niekada ne- 
lemta iš čia išeiti! O jeigu išeisiu, mane pakars. 

— Lija, — užjaučiamai kreipėsi į ją Veslis, bandydamas 
apkabinti. 

— Pasitrauk! Daugiau niekada neprisiliesk prie manęs! 
Tu padorus misteris Stenfordas. Tau niekada to nebūtų atsiti- 
kę. Reikėjo tik jiems išgirsti Stenfordo pavardę, ir jie būtų 

supratę, kad tu nekaltas, bet aš Simons, aš... 

— Liaukis save apgaudinėjusi. — Jis čiupo ją už pečių. — 
Pagal sutuoktuvių liudijimą, tu taip pat Stenford. Paklausyk, 
Lija, — tęsė nusiramindamas. — Viskas ne taip blogai, kaip 
tau atrodo. Yra teismai, ir mes pasisamdysime pačius geriau- 
sius advokatus. Badas ir Kelas gali paliudyti, kaip Eibas pri- 
vertė tave eiti į Reviso stovyklą, ir aš tikiu, jog atsiras nors 
vienas Žmogus, kuris girdėjo, kaip Revisas įsakė, kad tu jam 
padėtum. Net jeigu tau pateiks kaltinimą, galima išsinarplio- 
ti. Todėl daugiau nekalbėk, kad tau teks čia pasilikti. 

Niekada dar Lija nenorėjo tikėti kuo nors labiau, kaip 
šiais žodžiais. 

— Tu taip manai? — sukuždėjo ji. — Manai, tai įma- 
noma? 

— Nesunkiai įmanoma. O dabar nusišypsok, nes šį pat 
momentą aš tave išsiųsiu iš čia kuo toliau. 

— Iš čia? Tu nori pasakyti, į Reviso lūšną? 

— Tu daugiau ten niekada neisi. — Veslis atstatė smak- 
rą į priekį. — Su Badu ir Kelu aš tave išsiųsiu į slėnį. Jie tave 
nuves į Suitbrajerą. Ten turiu draugų, ir jeigu prireiks, tave 
paslėps iki tol, kol aš atvyksiu ir viską sutvarkysiu. 

— O kur tu būsi? 

— Čia aš turiu dar vieną reikaliuką, kurį reikia užbaig- 
ti. Aš kai kam skolingas vieną dalyką. O dabar eik. — Jis čiu- 
ir Revisas daugiau niekada negalės tavęs nuskriausti. 

Ji išsivadavo iš jo glėbio, prisimerkdama nuo saulės, pa- 
kėlė į jį akis. 

— Kodėl į Suitbrajerą tu neisi? 

— Aš juk tau sakiau, kad čia turiu reikalų. 

Akimirką Lija pagalvojo, paskui atsisėdo ant Žemės ir 
susikryžiavo ant krūtinės rankas. 

— Ką visa tai reiškia? — Jis piktai žvelgė iš viršaus Že- 
myn į ją. 

—- Aš iš čia neisiu. Tu kažką sumanei, ir man tai ne- 
patinka. 

Supykęs Veslis griebė ją-už pečių ir pakėlė nuo Žemės. 

— Tai tu galvoji, kad aš kažką sumaniau? — iššvokštė 
jis jai į veidą. — Aš ištisomis dienomis čia drybsojau bejėgis, 
o tu įsivėlei tai į vieną istoriją, tai į kitą. Ir dargi sakai, kad 
nepasitiki manimi? Lija, aš pasiruošęs tave išperti. Na kada 
tu suprasi, kad negali viena tvarkyti viso pasaulio? Aš galė- 
jau mus išgelbėti iš šios padėties dar prieš kelias dienas, jei- 
gu tik būtum paprašiusi manęs pagalbos. Bet ne, misis 
Stenford viską turėjo padaryti pagal savo kurpalį. Aš bandžiau, 
Lija, aš iš tikrųjų visomis jėgomis stengiausi parodyti tau ge- 
rumą. Norėjai iš šios istorijos išsipainioti pati, ir aš tau sutei- 
kiau tokią galimybę. Aš, kvailys, nesuvokiau, koks didelis tau 
gresia pavojus. — Jis nuleido ją ant žemės. — Velniai tave 
griebtų! Nepažįstu kito Žmogaus, kuris būtų pakėlęs visa tai, 
ką aš per tave ištvėriau. Tu mane įžeidinėji, šneki apie mano 
nepastovumą, 0 po to elgiesi taip, tarsi aš koks bejėgis kvai- 
lutis, kurį tau reikia apginti. Žinai, Lija, kur tavo bėda? 

Plačiai išplėstomis akimis ji žvelgė į jo supykusį gražų 
veidą. 

— Ne. O kur? 

— Tu visada vaidinai pagrindinį vaidmenį, štai kur. Kiek 
suprantu, tvarkei visą savo šeimą tarsi generolas. Ir pakeliui į 
čia kroveisi ant savęs svetimus darbus, na, iš esmės, ir vado- 
vavai visai vilkstinei. 

Lija stovėjo nejudėdama. 

— Dabar mano kantrybė baigėsi, ir man įgriso čia dryb- 
soti, kai tu viską darai savaip. Nuo dabar tu mano žmona ir 
laikysiesi santuokinės priesaikos, kuri skelbia: “paklusk". Tu 
mane supratai? 

— Galbūt, — atsakė Lija, bet pastebėjusi jo veido iš- 
raišką apsigalvojo. — Aš puikiai tave suprantu. 

— Štai ir gerai! Tau pirma užduotis — nedelsiant išeiti 
iš šito miško. Aš pasiliksiu čia, nes noriu. daugiau sužinoti, 
kas šito Reviso šeimininkas. O kai viską sutvarkysiu, grįšiu 

pas tave, į mūsų fermą. Bet jokiu būdu ne anksčiau. Tau vis- 
kas aišku? 

— Taip, — susimąsčiusi atsakė ji. — Revisas ne pats 
plėšia žmones? 

— Tai sumano kažkas kitas. Revisas — menkysta, smul- 
kus vagiūkštis, ne toks protingas, kad vadovautų gaujai. Bet 
jis pažįsta vadeivą, ir man reikia išsiaiškinti, kas jis toks. Tu 
pasiruošusi vykti į kelionę? 

— Aš taip pat norėčiau sužinoti, kas daro šituos bai- 
sius dalykus. 

— (Gerai, — nekantriai atsakė jis. — Grįžęs namo, aš 
tau papasakosiu. — Jis švilptelėjo. — Badas ir Kelas tave nu- 
ves namo. 

— Bet argi Revisas jų nepasiges? 

— Aš esu kai ką sumanęs. — Jis įdėmiai žvelgė į ją. — 
Bet nesiruošiu tau aiškinti. Tiktai noriu, kad keletą mėnesių 
būtum saugi. Man nereikia, kad veltumeisi į šiuos reikalus, o 
to aš ir nenoriu. Vieną sykį ir visam laikui aš sunaikinsiu šitą 
plėšikų gaują. 

— Tiktai savo rankomis? — apstulbusi paklausė ji. 

— Tu ruošeisi savo rankomis sutvarkyti reikalus su Re- 
visu ir su manimi. Manei, kad Revisas atsisveikindamas tau 
paspaus ranką, kai nuspręsi išeiti? — Jo balsas sušvelnėjo. — 
O štai ir vaikinai. — Dabar pabučiuok mane prieš kelionę. 

— Man tai nepatinka, — sukuždėjo ji, kai Veslis ją ap- 
kabino. — Argi tau nereikia pagalbos? 

— Nutilk, Lija. 

Daugiau ji nieko nesakė, nes jis prisispaudė lūpomis 
prie jos lūpų. 

— Gaila, kad turime mažai laiko, — sukuždėjo ją bu- 
čiuodamas. Lija, visiškai užmiršusi Revisą ir jo šeimininką, 
visa atsidavė jo bučinio valiai. 

Kai Veslis nuo jos atsiplėšė, Lija pažvelgė jam į akis, 
jausdama, kaip labai jį myli. Tiesą sakant, ji niekada nebuvo 
liovusis jo mylėti. Jis ne sykį elgėsi su ja blogai, ir Lija turėjo 

jo nekęsti, bet neapykantos nejautė. 

— Ir ką gi reiškia šis žvilgsnis? — Jis nusišypsojo, žvelg- 
damas į ją iš viršaus žemyn. — Jeigu man taip nerūpėtų, kaip 
tave iš čia ištempti, vėl tave nusivesčiau į trobelę. 

Ji prisiglaudė prie jo, ir Vesas susimąstęs paniuro. Jis 
nubraukė jai ant akių užkritusį plaukų kuokštą. 

— Ko gero, aš niekada nepastebėjau, kokia tu graži. Net 
nepaisant daugelio bemiegių naktų tu, Lija, pati gražiausia. — 
Jis patylėjo. — Ačiū už tai, ką padarei, už tai, kad pasidavei į 
Reviso nagus, norėdama išgelbėti mane. Tai... buvo geras po- 
elgis. 

Išsivadavusi iš jo glėbio, Lija vėl vėl nepravirko. 

— Mes su tavimi susitiksime Suitbrajere? — sušnabž- 
dėjo ji. 

— Jeigu tu manęs lauksi, aš neužtruksiu. O dabar bėk. 

Šypsodamasis jis vėl meiliai ją pabučiavo. Po to ryžtin- 
gai atstūmė nuo savęs ir plekštelėjo delnu per nugarą. 

Po valandos Lija jau buvo nuėjusi pusę kelio, vedančio 
nuo kalno žemyn. Prieky jos ėjo Badas, užpakaly Kelas, ir Li- 
ja jau pradėjo kurti planus. 

Dabar ji galėjo mąstyti ramiau. Jeigu ji, kaip reikalavo 
Vesas, nuvyks į Suitbrajerą, jai gali pateikti kaltinimą. Vie- 
nintelė viltis — pas ką nors pasislėpti; bet kieno to prašyti? 
Kimberlės? Džastino? 

Prisiminusi Kimberlę, ji pagalvojo: ar ims vėl Veslis jai 
mergintis, jeigu šalia nebus Lijos? Ar neprisimins jis, pasili- 
kęs vienas naktį, gražaus šviesių plaukų apsupto Kim veido 
vietoj užverktų Lijos'akių? Jis tik dabar pastebėjo, kad Lija 
graži, bet ar tai atsimins? | 

Leisdamasi į pakalnę, Lija tebemąstė. Galimas daiktas, 
jeigu ji pagyventų su Vesu ilgiau, jis ją pamiltų. Argi jis nesa- 
kė, kad ją myli? Ir argi jam grumtynėse su Revisu nereikės 
pagalbos? Kaip jis atskleis tą paslaptį? Ir dar Veslis pasakė, 
kad turi sumokėti vieną skolą. Bet argi ne ji, Lija, turėjo at- 
keršyti Revisui, pavertusiam ją Žmogžudystės bendrininke? 

Kuo daugiau ji apie tai galvojo, tuo labiau įsitikino, kad 
turi grįžti Vesliui į pagalbą. 

Bet pirmiausia jai reikia pabėgti nuo Bado ir Kelo. Pa- 
keliui Lija nusižiūrėjo slėptuvę, kurioje galėtų visai viena pra- 
leisti naktį didžiuliame tuščiame miške. Ji krūptelėjo. 

— Norite pailsėti? — paklausė už jos nugaros Badas. 

— Ne, ne, — švelniai atsiliepė Lija, šypsodamasi milži- 
nui. — Viskas gerai. 

“Dėl Veslio verta praleisti naktį miške vienai", — pa- 
galvojo ji. 

Nuo žaliūkų vaikinų pasprukti buvo kur kas sunkiau, 
negu ji manė, o nuojjų pasislėpti — dar sudėtingiau. Jai teko 
priglusti už sausų lapų krūvos ir krūmo ir sulaikius kvapą taip 
slėptis, kolei Badas su Kelu šmirinėjo aplinkui. Beveik be Žo- 
džių pasitarę, jie išsiskyrė, ir vienas pasuko į šiaurę, kitas — į 
pietus. Susigūžusi Lija nejudėdama tupėjo, kolei ėmė mausti 
kojas. 

Prieš saulėlydį broliai grįžo ir ėmė kruopščiai apžiūri- 
nėti žemę. Atrodė, jie suprato, kad Lija netoli, ir buvo nusi- 
teikę kantriai patykoti, kol ji išlįs iš slėptuvės. Tačiau Lija 
išlindo iš savo urvo tiktai sutemus. Kai ji pasuko šlaitu Že- 
myn, Bado ir Kelo nebuvo matyti. 

Lija drebėjo dėl kiekvieno krebždesio, ir vos keletą 
metrų nuėjus, nugara pašiurpo iš baimės. Tiktai po kelių va- 
landų kelionės krūmais apžėlusiu šlaitu ji pajuto, kad greta 
kažkas yra. 

— Revisas! — suriko ji ir sustojo. — Badai ir Kelai, — 
ištarė atsidususi. — Aš Žinau, kad jūs čia. Išeikite. 

Jaunuoliai išnėrė iš miško, tarsi jie patys būtų jo dalis, 
ir atsistojo prie jos. - 

Ne, jos nesugavo. Lija, juos išvydusi, apsidžiaugė ir pasi- 

juto visiškai saugi. Ji šypsodamasi žvelgė į juos. 

— Tai kas gi čia dabar? Jūs mane nešite į kalno papėdę, 
o tuo laiku aš rėksiu?.. Įspėju jus, rėksiu! Ir ginsiuosi, — pri- 
dūrė ji, bandydama įvertinti situaciją. 

Atrodo, jos elgesys jaunuolius sutrikdė. 

— Kodėl jūs norite grįžti pas Revisą? Jūsų vyras nori, 
kad būtumėte saugi. 

— O kas saugos Veslį, kai jūs abu nueisite? O Revisas 
skriaus Veriti, nes nėra kam jos apginti, ir, ko gero, sumuš už 
tai, kad aš pabėgau, Eibą. 

— Jūs jaudinatės dėl savo brolio likimo? — paklausė 
Kelas. 

— Matyt. Pati nežinau. Bet manau, kad neturiu pabėgti 
ir leisti Vesliui vienam susikibti su Revisu. Jūs man padėsite? 

Badas pažvelgė į Kelą. Kolei Lija juos apžiūrinėjo, du 
jauni milžinai, atrodė, ėmė be žodžių tartis. Eibas sakė, kad 
jie Reviso broliai, bet dabar ji bandė suprasti, kiek iš tikrųjų 
jie artimi su juo. 

— Ar nors vienam iš jūsų teko su Revisu plėšikauti? 

— Ne, — atsakė Badas. 

— Tada kodėl... kodėl jūs su juo? 

— Jis moka mums už malkas, už sumedžiotą maistą ir 
už tai, jog saugome jo lūšną, kad niekas prie jos neprisiartintų. 

— Ir gerai jis jums moka? — Lijos smalsumas augo. 

— Mes nusipirkome kalno papėdėje miestelyje Žemės. 
Ruošiamės tapti fermeriais. 

— Miestelyje?.. Jūs norite pasakyti, Suitbrajere, kur gy- 
vėna Veslis? Ir ar daug jūs turite Žemės? 

Jie susižvalgė. 

— Dabar aštuonis tūkstančius penkis šimtus šešiasde- 
šimt du akrus. 

— Tūkstančius? — sušnabždėjo Lija. — Dviese jūs val- 
dote tūkstančius akrų Žemės? 

— Veslis žino mūsų sklypą, jis mano, kad ten žemė ge- 
ra. Prižadėjo mums padėti pasistatyti namą ir nusipirkti sėk- 
lų bei įvairių įrengimų. 

Lija nesutramdė juoko. Eibas juos laiko kvailiais, o iš 
tikrųjų jie, kad galėtų praturtėti, pasirodė ganėtinai protingi. 

— Kada jūs ruošiatės Revisą palikti? 

— Mes kai ką jam skolingi. Jis mums padėjo, kai buvo- 
me vaikai, — atsakė Kelas. — Bet greitai išsimokėsime savo 
skolą ir jį paliksime. 

— O dabar jūs turite naują gynėją. Veslis jums padės 
tiek, kiek reikės. Ir jeigu jūs man padėsite, aš... — Ji negalėjo 
sugalvoti, ką jiems pažadėti. — Aš jums ruošiu valgyti. Kolei 
statysite namą ir tvartą, aš jus maitinsiu. 

Pirmąkart per visą laiką mėnulio šviesoje ji išvydo, kad 
jie šypsosi, ir dėl to broliai atrodė dar jaunesni. Jų milžiniš- 
kas ūgis kėlė baimę, ir ji suvokė, kad jie pripratę prie nuste- 
busių žvilgsnių ir patyčių. O jai jie vis labiau patiko. 

— Eidama čia, pakeliui mačiau laukymę, kurioje buvo 
daugybė žemuogių. — Ar jūs kada ragavote žemuogių pyragą 
su stora akyta pluta, pro kurią sunkiasi žemuogių sultys? O 
galbūt panorėsite paragauti kito valgio — vištos, keptos te- 
šloje? Tai višta, iškepta su... 

— Ką jums reikia padėti? — nutraukė ją Badas. 

— Mes nežudome Žmonių — įsiterpė Kelas. 

— Ne! Aš nenorėjau pasakyti... — Ji suprato, kad jie ją 
erzina. — Ar Revisas žino, kokie jūs esate jam broliai? 

— Revisas mus laiko savo nuosavybe. — Kelo veidas 
surūstėjo. — Taip manė ir jo motina, bet jis nesielgia su mu- 
mis kaip su vergais. Mes jį priverčiame gerai mokėti už dar- 
bą. Jūs neturite pas jį grįžti. 

— Kelai, — tyliai tarė ji, nusprendusi viską jiems pa- 
aiškinti, — jeigu Badą ištiktų bėda, negi tu nerizikuotum sa- 
vo gyvybe, kad jam padėtum arba paslėptum nuo pavojaus? 
Aš myliu Veslį ir manau, kad galiu jam padėti. 

— Aš už savo brolį galiu atiduoti gyvybę, 0 jis — už 
mane, — atsakė Kelas. — Mes jums padėsime. 

— Mes jus nuvesime pas Revisą, o kai jūsų vyras grįš... 

— Grįš? O kurjis išėjo? Ką jis sumanė? 

— Jis mums nesakė. Tik pranešė, kad grįš po dviejų die- 
nų. Iki to laiko jūs galite gyventi Reviso trobelėje, arba mes 
jus paslėpsime miške. 

— Aš grįšiu pas Revisą. Šiaip ar taip, tenai galiu padėti 
Veriti ir visus pavalgydinti. Tai ką, einam? 

— Galbūt, — Badas nuleido akis, — mums geriau su- 
laukti ryto, kai išauš? 

— Bet aš norėčiau grįžti, jeigu Veslis... — Ji sutriko. — 
Vargu ar mes galėsime naktį rinkti žemuoges. 

— Ne, — šypsodamasis atsakė Badas. 

— O ką jūs valgėte, kai augote? 

— Kažką pilka, — niūriai paaiškino Kelas. — Didelius 
puodus kažko pilko. 

Lija, girdėdama šiuos karčius žodžius, vos nesusijuokė. 
Galbūt kada nors jie galės atvažiuoti į Stenfordų plantaciją ir 
prisivalgyti skaniausių patiekalų. Žiū, dar, ko gero, panorės 
susipažinti su gražia jauna Klėjaus Armstrongo pussesere. 

Ji atsisėdo ant Žemės. 

— Manau, kad miegas mums nekenks. 

Ir ilgai negalvodama, ji susirietė ant kietos Žemės į ka- 
muoliuką ir užmigo. Galima nieko nebijoti, kai tave saugo su- 
lig puse kalno aukščio milžinai. 


Lija jau paruošė mažoje trobelėje eilinę maisto porci- 
ją, bet kol kas nedrįso kviesti vyrus prie stalo. Ką tik pasirodė 
Veslis. Nuo jo zomšinių rūbų atsispindėjo saulė. Kai kalbėjo- 
si su Revisu, jo veidas buvo rimtas. Lija matė, kaip Revisas 
įsitempęs, kaip jis, kur kas žemesnis už Vesą, atrodė tarsi bet 
kurią minutę laukdamas smūgio. 

Keletą paskutinių dienų Lija laikėsi arčiau Bado ir Ke- 
lo. Ji jautė Revisui stiprią neapykantą. Nė akimirkai neuž- 
miršo, kaip jis nušovė naujakurį ir sužeidė moterį. Revisas 
bandė ją švelniai įtikinti esą padarė tai prieš savo valią, buvo 
susijaudinęs, padūkęs dėl meilės jai. Bet Lija suprato — jis 

nužudė žmogų, nes negalėjo taikstytis su tuo, kad jį atstūmė. 

Kuo ilgiau Lija buvo su jaunuoliais, tuo labiau jie jai 
patiko. Vaikinai tylėdavo, kai Eibas taukšdavo, kad jie turį 
proto ne daugiau už kelmą. Kelis kartus tada ji pastebėjo Ba- 
do akis piktai blykstelint. 

Revisas atnešė į trobelę šviežių kiaušinių ir grietinėlės 
atsargų, ir Lija paruošė didelį indą kremo, apibarstyto degin- 
tu cukrumi. Bet prieš leisdama Badui ar Kelui nors truputėlį 
paragauti, privertė juos papasakoti, ką žiną apie Vesą. Jie Ži- 
nojo tik tiek, kad Vesas apsimeta, jog jį atsiuntė Šokėjas, ir 
kad jis ruošiasi veikti kartu su Revisu. | 

— Manau, Revisas jį sutiks išskėstomis rankomis. Jis 
džiūgaus, galėdamas pasidalyti savo, vadeivos, pareigomis, — 
paniekinamai leptelėjo Lija. 

Ir štai dabar Veslis stovi greta trobelės, kažką aiškin- 
damas Revisui, ir Lijai išdžiūvo gerklė pagalvojus, kaip jis ant 
jos supyks. Galbūt jai reikėjo paklusti ir išeiti į Suitbrajerą. 
Bet čia Lija dar kartą pažvelgė į jį. Ne. Nei Kimberlė Šou, 
nei jokia kita moteris negalės jo suvilioti, jeigu tai priklauso 
nuo jos! 

— Eibai, — šūktelėjo Lija broliui, pasukusiam prie Ves- 
lio. Juk Eibas gali Revisui pasakyti, kas jis toks! 

Ji buvo jau prie durų, kai išgirdo: 

— Kas jis, misteri Revisai? — paklausė Eibas, tarsi ne- 
turėdamas apie Veslį supratimo. 

Prisiglaudusi prie durų, Lija su palengvėjimu atsiduso 
ir nusišypsojo. Vadinasi, Veslis kažkokiu būdu su Eibu susi- 
tarė. Ką tokio jis Eibui pažadėjo, kad tasai sutiko išduoti sa- 
vo numylėtinį Revisą? 

Dabar vienintelis dalykas, kurį reikėjo paaiškinti, bu- 
vo Lija. Ji susišukavo plaukus, pasitaisė suknelę ir pabandė 
suimti save į rankas. Kad bent jis nepersistengtų stebėtis ją 
išvydęs! 

Kai Revisas įėjo į trobelę, ji atsirėmė į židinį. 

— Ir kas gi ši gražuolė, Revisai? — lėtai paklausė jo 

Veslis. — Girdėjau, kad jūs čia įsitaisęs, bet apie tai nežinojau. 

Lija lėtai pasisuko į jį. Veso veide nuostaba neatsispin- 
dėjo, tačiau akys svaidė žaibus. 

— Lija priklauso man, — piktai atsakė Revisas. — Aš 
nė su kuoja nesidaliju, ir negali būti jokio klausimo, kieno ji. 

Kreivai šypsodamasis, Veslis prisiartino prie jų. Tiktai 
ji galėjo matyti vyro veidą, ir jo išraiška buvo tokia, kad Lija 
pasitraukė, išgąsdinta Veso įniršio. 

— Vesai... — prakalbo ji. 

— Saugokitės, puikioji dama, jūs galite įkristi į ugnį. — 
Jis čiupo ją už liemens ir prispaudė prie savęs. — Mano var- 
das Veslis Armstrongas. O jūsų? 

Jo veide tuo pat metu buvo ir įspėjimas, ir grasinimas. 

Už jo nugaros ji išvydo Revisą: jo juodbruvas veidas dar 
labiau patamsėjo. Tai buvo netikėta. Ar pamatęs, kad ji links- 
ta prie Veslio, Revisas nesuvarys jos vyrui į nugarą peilio? 

— Paleisk mane, purvinas vagie, — suriko ji ir išvydo 
Veslio akyse sutrikimą. — Niekas iš tavo sėbrų prie manęs 
niekada neprisilies. 

Naudodamasi Veso suglumimu, ji išsiveržė iš jo rankų. 

— Revisai, manau, aš šią gražuolę pasiimčiau sau, — 
išdidžiai pareiškė jis. — Galbūt mes sugebėsim susitarti? 

— Lija mano, — iškošė pro dantis Revisas. 

— Galbūt dama pasirinks pati. — Vesas nusišypsojo ir 
drąsiai pasuko prie jos. — Gal tau su moterimis keblu, o man 
tai ne. Eikš pas mane, mergiote. 

— Mergiotė! — įtūžusi atsiliepė Lija. Net jeigu ji jį ir 
myli, žodis “mergiotė" ją užgavo. Dešinėje nuo jos stovėjo 
lėkštė su ką tik užmaišyta kukurūzinių miltų tešla. Gudriai 
šypsodamasi ji neskubėdama pakėlė lėkštę ir greitai šliūkšte- 
lėjo jos turinį į besišypsantį Veslio veidą. Kolei tasai valėsi 
veidą, Lija atsisuko į Badą ir Kelą. 

— Šis išsipustęs povas toks pat kaip ir jo draugas. Jeigu 
jis prieis prie manęs per arti, aš jums pusryčiams paduosiu 
nevirtą krūtininę. 

Akies krašteliu ji pastebėjo, kaip Revisas patenkintas 
šyptelėjo, apsisuko ir išėjo iš trobelės. Dabar jai beliko iš- 
tverti tiktai Veslio rūstybę. 

— Štai tokia “mergiotė 
Veslio toliau. 

Išeidamas į kiemą nusiprausti, jis jai nieko nesakė, bet, 
matydama jo veido išraišką, Lija sunkiai įtraukė oro. 

— Manote, kad jis jus prilups? — sukuždėjo Badas. 

— O jūs jam leisite? — išsigandusi paklausė ji. 

— Jūs blogai su juo pasielgėte, — paaiškino Kelas. 

— IVlėkit ir valgykit, — įsakė Lija ir tiktai dabar su- 
prato, kadjie iš jos juokiasi. — Tikiuosi, jūs supratote, kad aš 
ant jo išpyliau tešlą, paruoštą jums. Galbūt kitą kartą man po 
ranka pateks obuolių pyragas, kurį kepsiu vakarienei. 

— Mes neleisime jam jūsų mušti! — pakartojo Badas 
su Kelu ir staiga nusišypsojo. — Lija, jūs iš tiesų nepaprasta 
moteris. 

— Gerai, jeigu Veslis jums pritars, — niūriai ištarė ji ir 
vėl atsisuko į Židinį. 

— metė ji ir atsitraukė nuo 


Kai saulė ėmė slinkti link laidos ir Lija vėl dengė stalą 
gausiai vakarienei, į trobelę įėjo Veslis. Lija nežinojo, ar jis 
dirstelėjo į ją, nes bijojo pasisukti. Ji suprato, kad Vesas nu- 
stebęs, jog ji jį atstūmė. Matyt, manė galėsiąs ją apginti ge- 
riau, jeigu ji būtų jo "mergiotė". 

Toliau tebevaidindama savo vaidmenį Lija, paduodama 
į stalą valgius, laikėsi nuo jo atokiau. Ji jautė ant savęs Revi- 
so ir Vėslio žvilgsnius. 

— Vadinasi, tu Žinai apie furgoną su turtingu krovi- 
niu? — paklausė Revisas Veso. — Šokėjas tave atsiuntė su- 
tvarkyti šį reikaliuką? | 

Vesas pažiūrėjo į Badą, Kelą, Eibą, Veriti ir Liją. 

— Ko gero, pakalbėsinie vėliau. 

— Badas su Kelu — mano broliai. — Revisas tingiai 
nusišypsojo. — O Eibas neplepės, tiesa, Eibai? 

— Ne, misteri Revisai, — atsiliepė prisikimšęs burną 
Eibas. — Aš patikimai saugau paslaptis. 

— O Veriti pernelyg išgąsdinta, kad apskritai ką šnekė- 
tų, — tęsė Revisas. 

— O gražuolė? — paklausė Veslis. 

— Ji mano ir išeiti negali, — aštriai atsakė Revisas. — 
O dabar sakyk, ką jis liepė man perduoti. 

Kolei Lija nešė į stalą, Veslis išdėstė dviejų furgonų, 
kurie neva priklausą naujakuriams, bet iš tikrųjų juose veža- 
mas auksas, užpuolimo planą. 

— Šokėjas visada žino tokius dalykėlius, — tarė Revi- 
sas, po to atsilošė į kėdės atlošą ir užsirūkė ploną cigarą. — 
O dabar pasakyk, kaip jo reikalai? Per paskutinį mūsų susiti- 
kimą jis atrodė puikiai. 

— Tu juk pažįsti Šokėją, — atsakė Vesas. — Jis, kaip 
visada, klesti. Šokėjas man pasakojo apie jūsų paskutinį susi- 
tikimą jo namuose. 

— Taip, kai jis priėmė svečius. 

— Atrodo, jis supyko ant tavęs ir kažkokios jaunos 
moters. 

— Beje, ji — jo duktė. — Revisas nusišypsojo. — Argi 
jis nesakė, kad jaunoji dama, kuri taip manimi susižavėjo, — 
jo gražuolė dukra? 

—- Šokėjas man apie šią smulkmeną nepasakojo. — Ves- 
lis irgi nusišypsojo. — O dabar, jums leidus, nueisiu prie eže- 
riuko kalnuose išsimaudyti. — Jis sustojo prieš Liją ir 
perbraukė pirštu per jos skruostą. — Galbūt jūs, gražioji le- 
di, eisite su manimi? 

Ji nusišypsojo jam kaip galima švelniau. 

— Dabar man iš tikrųjų teks išsimaudyti po jūsų prisi- 
lietimo, bet su jumis aš nesimaudysiu. Iš tų šiaudų nebus grū- 
dų, tiesa? 

Išvydusi, kaip pasikeitė Veslio veido išraiška, kaip nu- 
sviro jo ranka, tarsi jis daugiau nebenorėtų jos liesti, Lija pa- 
sijuto kiek kalta. Jam išėjus, trobelėje įsivyravo tyla, ir tiktai 

tyliai sukikeno Revisas. 

Kai lūšnoje pasiliko tik nebaigę vakarieniauti Badas ir 
Kelas, Lija nusiėmė prijuostę. 

— Aš eisiu pas Veslį. Būkite geri, pažiūrėkite, kad ne- 
tikėtai prie mūsų neatsirastų Revisas. 

— O kas rytoj bus vakarienei? — Badas pažvelgė į savo 
lėkštę. 

— Tu mane šantažuoji? — ji nusišypsojo. — Šiandien 
sąžiningai padirbėkite, 0 aš jums parodysiu, ką galiu padaryti 
iš tos krūvos balandžių, kurių jūs man parnešėte. 

Truputį pasvyravusi ji juos abu pabučiavo į kaktą. 

— Labos nakties, mano brangūs princai. — Tai tarusi ji 
išėjo į lauką ir per tamsų mišką nubėgo aukštyn takučiu prie 
trobelės, kurioje anksčiau slėpėsi Veslis. Dar aukščiau kal- 
nuose buvo ežeras. Pakeliui ji karštligiškai apmąstė, kaip su- 
švelninti Veslio įniršį. Kuo daugiau Lija apie tai galvojo, tuo 
labiau įsitikino, kad vietoj žodžių turės veikti jos kūnas. 

Akimirką ji pastovėjo ant uolos iškyšulio, žiūrėdama, 
kaip apačioje, vandeny, neskubėdamas plaukiojo Veslis. Mė- 
nulis nuauksino tamsią jo odą. Viskas kur kas paprasčiau, ne- 
gu jai atrodė. 

Keletą kartų kostelėjusi, kad atkreiptų jo dėmesį, ir įsi- 
tikinusi, kad jis pasuko į ją galvą, Lija ėmė lėtai atsiseginėti 
suknelę. Švarus šiurkštus drabužis nukrito ant žemės, ir ant 
jos beliko tiktai pusiau permatomi naktiniai marškiniai. 

Lija krantu pasuko prie jo. Vesas plaukė, žvelgdamas į 
ją. Priėjusi prie aukšto medžio, ji sustojo. Žiūrėdama jam į 
akis, atsisagstė ir numetė žemėn naktinius marškinius. 

Dabar ant jos beliko tiktai kelnaitės, bet tokios per- 
matomos, kad jos nieko neslėpė, ir trumpas minkšto šilko 
korsetas. | 

Dar būdama mergaitė, Lija išmoko gerai laipioti po me- 
džius, gelbėdamasi nuo tėvo rūstybės, ir dabar vikriai užšoko 
ant ilgos tvirtos, virš vandens pakibusios šakos. Išlaikydama 
pusiausvyrą, visai neblogai pasiekė jos vidurį. Paskui, žvelg- 

dama į Veslį, ji nusiėmė korsetą ir metė jį ant žemės, mėnulio 
šviesoje išlaisvindama savo sunkias krūtis. Po to nusitempė ir 
kelnaites. 

Nusirengusi Lija pažvelgė į vyrą ir lėtai lėtai nurepeč- 
kojo iki šakos galo, sekundę balansavo, o paskui vikriai nėrė 
į vėsų vandenį, per kokius pusę metro nuo jo. Kai Lija išnėrė, 
jis ją čiupo už rankos. 

— Viešpatie, mieloji mano, — sunkiai ištarė jis. — Kaip 
tu moki patraukti vyro dėmesį. 

Nesakydamas daugiau nė žodžio, jis staigiai trūktelėjo 
ją iš vandens su tokia jėga, kad Lijos kojos plakė vandenį, ir 
nutempė ją į krantą. 

— Lija, — sukuždėjo, ją apkabindamas, ir jų drėgni kū- 
nai susiliejo į vieną. 

Suėmęs delnais moters veidą, jis ją godžiai pabučiavo, 
tr Lija apkabino jį už kaklo, suvokdama, kad šis akimirksnis 
buvo vertas visų iškentėtų kančių. 

Jo rankos slydo žemyn jos drėgna nugara, žaisdamas su 
šlapių plaukų garbanomis, jis glostė jos veidą, bučiavo ant- 
akius ir skruostus. 

Netikėtai jis ją atstūmė. 

— Nagi palauk, leisk man į tave pasižiūrėti. 

Lijos veidą išpylė raudonis. Galimas daiktas, jis išvys, 
kad ji ne tokia patraukli. 

Jis paėmė ją už rankų, išskėtė jas į šalis, ir akys nuslydo 
jos kūnu. 

— Kai grįšime namo, tu būsi mano namuose tik šitaip. 
Nė už ką tau neleisiu vilktis drabužių. 

— Vesli, — pasakė juokdamasi ji. — Aš žiemą sušalsiu. 

— Nesušalsi, juk aš tave šildysiu, — atsakė jis ir, prisit- 
raukęs ją prie savęs, ėmė bučiuoti kaklą. 

Lija krūptelėjo. Jos nugara ir kojomis nubėgo skruzdė- 
lytės. Jausdamas, kaip ji dreba, Vesas apkabino dar tvirčiau 
ir vėl pabučiavo. Lijai atrodė, kad kūnas decste dega, ir ji dar 
labiau prisispaudė prie jo. 

Meiliai, švelniai šypsodamasis Veslis atsigulė kartu su 
ja ant žemės, bet Lijai palietus žolę, jis ją pakėlė ir paguldė 
ant savo kūno. 

— Tavo oda neturi liesti kietos žemės. Liesk mane, ma- 
no gražuole. — Taręs šiuos žodžius, jis ją pakėlė ir nuleido 
ant savęs. 

Dusdama Lija ėmė ant jo judėti, visas jos kūnas paklu- 
so nuostabiam ritmui. Veslis apglėbė savo galingomis ranko- 
mis jos šlaunis ir jai padėjo. Kai Lija pajuto, kad pasiekė 
aukščiausią pasimėgavimo laipsnį, ji krito ant Veslio, apkabi- 
no jį už kaklo ir prisispaudė prie jo dar stipriau; nuo jo tvirtų 
stūmių jai atrodė, kad ji skęsta. 

— Vesli! — suriko ji, ir jos kūnas sudrebėjęs prigludo 
prie vyro kūno. 

Suspaudęs Liją savo galingame glėbyje, Veslis vos jos 
nesutraiškė. 

Netikėtai jis ją nusimetė nuo savęs. 

— Reikia pasakyti, tavo giesmelė pasikeitė. Tu įsitiki- 
nusi, kad tau būti geriau su vyru negu su meilužiu? 

Giliai atsidususi Lija nusirito į šalį. 

— Na kodėl vyrai tokie malonūs, kai jų varpa įsitempu- 
si, o visą kitą laiką jie elgiasi šlykščiai? 

Veslis pasipiktinęs nusijuokė: 

— Kurtu eini? Vėl pas Revisą? O koks jis, kai jo vyriš- 
ka varpa?.. — Jis nutilo. Lija greitai apsisuko, ir kadangi jos 
puikaus nuogo kūno reginys buvo jam neįprastas, jis Žiūrėjo, 
išpūtęs akis. 

— Aš anaiptol nepuolu į lovą su bet kuo, kas manęs to 
prašo, vien tik dėl to, kad aš Simons, o tu kilnusis Stenfordas. 
Jeigu tu dar kartą pasakysi, kad aš — tik pamanykite — mie- 
gojau su Revisu, niekada daugiau su tavimi nekalbėsiu ir nie- 
kada neprisiliesiu prie tavęs. Tau aišku? 

Lija jau ištiesė ranką price gulinčių ant kranto drabu- 
žių. Veslis atsikėlė ir griebė ją už peties: 

— Lija, atleisk man. Tikriausiai tai, kas šiandien atsiti- 


209 


ko, tiesiog mane suerzino. Vaikinai po to man pasakojo, kaip 
tu vengei Reviso, bet kurių velnių atstūmei mane rytą? Jeigu 
Revisas būtų išvydęs, kad tu mano, jis būtų gerai pagalvojęs, 
ar verta prie tavęs lįsti. O dabar aš negaliu tavęs ginti, bent 
jau atvirai. Tavo juokelis su išpilta ant manęs tešla mums bran- 
giai atsiėjo. 

— Aš taip ir maniau, kad tu nesuprasi, — karčiai atsa- 
kė ji. — Atsikračiau Reviso dėl to, kad jis vagis, o aš turiu 
vyrą. Tai į ką būtų buvę panašu, jeigu pasirodžius tau, irgi 
vagiui, būčiau puolusi į tavo glėbį? Nejaugi jam nebūtų kilęs 
įtarimas? 

— Bet juk aš... — pratarė Veslis. 

— Ką tu? — paklausė ji. — Tu mano vyras? Bet juk mes 
nenorime, kad Revisas apie tai sužinotų? 

— Ne. Aš norėjau pasakyti, kad aš... aš juk daug gra- 
žesnis už Revisą, ir būtų buvę aišku, kad tu geidi manęs, o ne jo. 
— Dieve mano, Vesli! — sušuko ji ir nusijuokė. 

— Ar tu taip nemanai? — Jis pasipiktino. 

— Taip, manau. — Besijuokdama ji apkabino jį. — Aš 
nuoširdžiai manau, kad tu gražiausias už visus vyrus, kuriuos 
man teko matyti. 

— Ir už Revisą? — Jis atšlijo. 

— Kur kas gražesnis. 

— Ir už mano brolį Trevisą? 

— Daug daug... 

Jis nusišypsojo ir ėmė ją bučiuoti. Kad ir kaip jai buvo 
sunku, ji išsivadavo iš jo glėbio. 

— Mes negalime čia ilgiau pasilikti. Revisas gali pa- 
klausti, kur aš. Jeigu tuo pat metu mūsų abiejų nebus trobe- 
lėje, jis kažką įtars. 

— Aš galiu su Revisu išsiaiškinti: pasakysiu jam, kad 
ledi užkariavo tas vyriškis, kuris geresnis. 

— Ne, — atsakė ji, glostydama pirštais jo krūtinės rau- 
menis. — Prašau, nedaryk to. Tu jo nepažįsti. Tai baisus žmo- 
gus. Jis gali tau, kai miegosi, suvaryti peilį. Prašau tavęs, — 
maldavo ji. 

Truputį susiraukęs jis paglostė jai skruostą. 

— Tai kas atsitiko tam katinėliui, kuris keliaujant čia 
šnypštė ir spjaudė į mane? Kur ta moteris, kuri prisiekė, kad 
nieko man neduos, išskyrus tai, ką aš pasiimsiu pats? 

Ji atstūmė jį. Dabar mažiausiai rūpėjo kalbėti jam apie 
savo meilę. Kai jie nusileis nuo kalno (jeigu tatai kada nors 
įvyks) ir Veslis ją paliks, ji turi išsaugoti savo išdidumo liku- 
čius. Ir kai jis ją paliks, galės jam pasakyti, kad jai tai vis tiek, 
kad jis suteikė keletą valandų kūniško džiaugsmo, o ji tiktai 
to ir norėjusi. 

— Iš jūsų dviejų tu mažiau pavojingas. — Ji išsisuko iš 
jo rankų. — Jeigu pasilikčiau su Revisu, tapčiau dar viena Ve- 
riti. Be to, juk tu sakei, kad su pinigų pagalba galėsi nuimti 
nuo manęs kaltinimą žmogžudyste. 

— Ir aš tau reikalingas tik dėl šito? — tyliai paklausė 
jis. — Aš tau reikalingas tik dėl pinigų? 

Lija susivaldė, kad balsas nedrebėtų. Galbūt derėjo pri- 
sipažinti, kad iš tikrųjų ji gali kristi ir numirti, jeigu kas nors 
jam atsitiktų. 

— Mes susituokėme dėl to, kad nusprendei, jog taip ir 
turi būti. Aš buvau beveik be sąmonės. Norėjau nutraukti mū- 
sų santuoką, bet tu atsisakei tai padaryti. Todėl pagal įstaty- 
mą tebesame sujungti. Ir dėl šios priežasties, ir dėl to, kad 
tave sužeidė mano brolis, aš ir pasilikau su Reviso gauja, no- 
rėdama tave apginti. Manau, kai viskas pasibaigs, mano pa- 
reiga bus įvykdyta. 

— Pareiga? — paklausė jis. — O kaip bus dėl šito? — 
Jo akys nuslydo nuogu jos kūnu. 

— Mums, Simonsų šeimos moterims, malonu susipešti 
su gražiu vyru. — Ji geidulingai nusišypsojo. — Aš nebūčiau 
gulusi su Revisu, nes jis iš tų, kuriam, mano nuomone, patin- 
ka suteikti skausmą kitiems. 

— Dieve mano, Lija, kokia gi tu šaltakraujiška mote- 
ris! — Jis pasitraukė. — Matyt, aš turiu būti dėkingas, kad 

nemetei manęs paplūdusio krauju, kai tavo brolis mane 
sužeidė. 

Ji tylėjo, nes visomis jėgomis tramdė ašaras. Kaip ji no- 
rėjo pasakyti, kad jį myli, ir išgirsti iš jo tuos pačius žodžius, 
Bet jeigu ištars juos garsiai, Veslis tikriausiai tiktai nusijuoks 
ir atrėš, kad jo aplinkos moteris, suprantama, pamils Žmogų, 
priklausantį jo, aukštajai visuomenei. Ne, geriau išsaugoti jei- 
gu jau ne širdį, tai bent išdidumą. 

— Man laikas eiti, — pratarė ji, paskui nusisuko ir ėmė 
rengtis. 

— Taip, eik, — atsiliepė jis ir nuėjo šalin. Ir čia Lija 
davė valią bežadėms ašaroms. Netvirti juos sieję saitai dabar 
nutrūko. 


22 skyrius 


Šią naktį Lija miegojo mažai: truputį verkė, truputį pa- 
guodė Veriti ir apskritai jautėsi nelaiminga. Ji visa savo esy- 
be sielojosi, kad kažkada susitiko Veslį Stenfordą. Jeigu būtų 
paklausiusi sesers, neišbėgusi su juo tą pačią naktį iš taver- 
nos ir nepuolusi prie jo kaip išalkęs Žvėris, dabar nebūtų atsi- 
dūrusi plėšikų lizde. Ir nebūtų kaip kvailė stypčiojusi nuoga. 
Ir nereikėtų praleisti valandėlių stipriame glėbyje to, kurį myli. 

— Prakeikimas! — ištarė ji garsiai, nusimetusi antklo- 
dę ir pasitraukusi nuo Veriti. — Laikas keltis. Šiandien tu man 
padėsi gaminti valgyti. 

Galbūt darbas padės Veriti vėl nors truputį įgyti savi- 
garbos. 

Kolei ji gamino pusryčius, į trobelę įėjo Veslis, bet jis 
netarė jai nė žodžio. Laikėsi atokiau ir šaltai. 

— Pusryčiausite, misteri Armstrongai? — paklausė ji. 

— Iš jūsų rankų valgio aš neimsiu, — drėbė Veslis, ir 
čia į trobelę įėjo Revisas. 

Lija pastebėjo tamsiame jo veide pašaipą ir suprato, kad 

jis stengiasi perprasti, ką reiškia Veso elgesys. 

— Šis vaikinas ne toks protingas kaip tu, Revisai, — 
ramiai pareiškė Lija ir padėjo ant stalo lėkštę su krūtinine. — 
Jis manė, kad jam tereikia tik pirštu pamoti, ir aš pulsiu į jo 
glėbį. Bet jam nepatinka, kai sakoma “ne". Pusryčiai paruošti. 

Visiems valgant, Lija dukart pastebėjo, kaip Revisas se- 
ka Veslį, ir kad jį atitrauktų, pasilenkė ties jo pečiais, dėda- 
ma ant stalo lėkštes. Ko gero, Revisas nepakęs, kad į jo 
teritoriją įsiverš kažkas svetimas, ir ims nekęsti Veso dar la- 
biau, jeigu nuspręs, kad ten, kur jis nieko nepešė, svečias pa- 
darė pažangą. 

— Armstrongai, kada tvarkysime tavo reikaliuką? — pa- 
klausė Revisas. 

— Rytoj rytą. Tuo metu jie bus nuo čia už keturių my- 
lių, prie kalno papėdės. 

— O iš kur tu žinai, kad jie važiuoja būtent tokiu greičiu? 

— Aš turiu tokią galimybę, — tiek teatsakė Veslis. 

Vėliau, kai Lija ir Veriti kraustė nuo stalo indus, prie 
sesers priėjo Eibas. 

— Ką, įsimylėjėliai susipyko? — sušnypštė jis jai į ausį. 

— Mes su Revisu? — paklausė ji, apsimetusi, kad ne- 
suprato. 

— "Tu su šituo vyruku Stenfordu. Jūs visą rytą svaidėte 
vienas į kitą žaibus. 

— Aš nė karto į jį nepažvelgiau, — pareiškė ji. 

— Nepažvelgei, užtat jis į tave spoksojo akių neatitrauk- 
damas. Lija, jūs, du balandėliai, viską sugadinsite. Jeigu jus 
abu užmuš, aš niekada netapsiu garbingu džentelmenu. O Re- 
visas sužinojęs, kad vedžiojate už nosies, užmuš jus abu. 

— Ką tau Veslis pažadėjo mainais už pagalbą? 

— Ne tavo reikalas. Mes su juo sudarėme sandėrį. Kai 
tik jis viską sužinos apie Šokėją, mes iš čia išsinešdinsime. 
Žinoma, jeigu tu pasiliksi su juo. Lija, tu turi būti atidesnė. 
Kito tokio vyro kaip gyva negausi. 

— O aš maniau, kad tu neapkenti visų Stenfordų. 

— Aš negaliu neapkęsti to, kuris pažadėjo pasidalyti su 
manimi savo pinigėliais. — Jis pasilenkė prie jos šypsodama- 
sis, apnuoginęs išgedusius dantis. — Kaip manai, ar jis neap- 
gaus? Ar tesės savo pažadą? 

— Taip, aš tuo įsitikinusi. 

Pietauti Veslis neatėjo, ir, kai tik atsirado proga, Lija 
paklausė Kelo, kur jis. Pasakius jam, kur išeina, ji dar kartą 
paprašė Kelo neleisti prie jos Reviso. Sudėjusi į maišelį mais- 
tą, ji nuėjo į kalnus, ten, kur Veslis kirto medžius. 

Ji pastovėjo, žiūrėdama, kaip raumeninga jo nugara srū- 
va prakaitas, ir pajuto, kad ir jo delnai suprakaitavo. Bet vi- 
sas meilės įkarštis atvėso, kai Vesas supykęs atsisuko ir ją 
pastebėjo. 

— Aš atnešiau tau pavalgyti, — sunkiai sukuždėjo ji iš- 
džiūvusia gerkle. 

Jis lėtai padėjo ant žemės kirvį ir pasuko prie jos. Lija 
nejučia atšoko. 

— Aš nesiruošiu tavęs užpulti, nebijok. 

— Aš nebijau. Atėjau tau kai ką pasakyti. Eibas sako, 
kad mes su tavimi... šiandien rytą... supranti, jis bijo, jog Re- 
visas ims mus kažkuo įtarti. | 

— Tuo, kad mes su tavimi voliojomės krūmuose, o po 
to susipykom? 

Veslis atsisėdo ant kelmo, Lija metė į jį greitą žvilgsnį. 

— Tu nori, kad Revisas tuo patikėtų? 

— Žinoma. O dėl to aš dar būčiau apsimetęs esąs supy- 
kęs ir nepatenkintas. 

— Vaidinai? — Ji atsisėdo ant žemės greta jo. — Nieko 
nesuprantu. | 

— Brolis mane mokė, kad užvis geriausia nesakyti mo- 
terims savo planų. Sužinojęs, kad tu padarei kvailystę, grįŽ- 
dama į Reviso stovyklą, — jis priekaištingai pažvelgė į ją, — 
vyliausi, kad elgsiesi išmintingai ir apsimesi, jog iš pirmo 
žvilgsnio beprotiškai mane įsimylėjai, bet supratau, kad to rei- 
kalauti iš moters negalima, ypač iš tavęs, Lija. Aš dar nesu 

matęs tokios prieštaringos dvasios žmogaus. Kiekvieną kar- 
tą, kai gauni iš manęs tai, ko tau reikia, vis apsigalvoji. Norė- 
jai tapti mano Žmona, o kai tave vedžiau, apsigalvojai. — Ji 
norėjo teisintis, tačiau Vesas nekreipė dėmesio. — Aš tai pa- 
sakiau tik targ kitko. Bet norėjau, kad tu būtum nepavojingo- 
je vietoje, Suitbrajere, o ki atsisakei tenai eiti, tikėjausi, kad 
galėsiu tave apginti šičia: Bet tu, kaip man atrodo, moki at- 
likti dalykus, visiškai priešingus tiems, kurių noriu aš. 

— Aš negalėjau eiti su tavimi, kai esu atstūmusi Revi- 
są. Jis galėjo... 

— Jeigu tu dar pasakysi, kad Revisas būtų mane užmu- 
šęs, aš tave pasmaugsiu, — atsakė nusiramindamas jis. — Li- 
ja, nejaugi manai, kad esu toks silpnas, jog tu mane turi apginti 
savo glebnu kūnu? Aš jau sakiau, kad neleisiu tau pakreipti 
įvykių eigos; 0 tu, velniai griebtų, kaip ir anksčiau bandai vi- 
sur ir viską paimti į savo rankas. Jeigu aš tavęs prašau eiti 
kairėn, tu eini dešinėn. Man reikia ne tik sukti galvą, kaip 
susidoroti su Revisu bei Šokėju, bet ir baimintis dėl to, ką tu 
gali nuolat iškrėsti: juk tau atrodo, kad tu vienintelis protin- 
gas žmogus visame pasaulyje. Žinoma, Revisas protinges- 
nis, — pridūrė jis su kartėliu. — Tu kažkodėl manai, kad 
Revisas toks protingas, jog gali mane nužudyti, o man ši min- 
tis net į galvą neateina. 

— Svarbu ne jo protas, bet jis iš prigimties niekšas, o tu 
ne. Tu mielas, geras ir... 

Veslis laikė rankoje kukurūzinių miltų duonos gabalėlį 
ir palenkęs galvą apžiūrinėjo Liją. 

— Praeitą naktį sakei, kad tokio gražuolio, kaip aš, tau 
neteko matyti, o dabar suoki, koks aš mielas ir geras. Lija, tu 
pradedi mane įsimylėti? 

— Nė už ką! — suriko ji ir nuraudo. 

— Gaila, — sumurmėjo jis. 

— Ką tusumanei? — skubiai paklausė ji, norėdama pa- 
slėpti sutrikimą. 

— Tiesą sakant, Lija, bijau tau atskleisti teisybę. Jeigu 

papasakosiu, ką ruošiuosi daryti, tau toptels į galvą, kad tai 
man pernelyg pavojinga, ir būtinai iškrėsi ką, kas sukels at- 
virkščius rezultatus. Žinoma, aš tau galėčiau papasakoti kaž- 
ką panašaus į absoliučią savo sumanymo priešingybę, ir tada 
tu visiškai atsitiktinai man padėtum. 

— Na kaip tu!.. — garsiai "BLS je ji, Dakiišiania nuo 
žemės. Lė 

Veslis čiupo ją už šlaunies ir prisitraukė prie savęs; jo 
lūpos priartėjo prie jos veido: 

— Kaip tu man galėjai praeitą naktį prišnekėti tiek bjau- 
rių žodžių, jeigu iš tikrųjų manai, kad aš mielas ir geras? 

— O kodėl tu tiki tiktai gerais dalykais, kuriuos tau pa- 
sakiau, o blogais — ne? Argi tu kada nors manęs klausei? 

Paleidęs ją iš rankų, jis vėl žvilgtelėjo į maišelį su maistu. 

— Ne, nelabai klausiau. Tiesą sakant, Lija, aš tave blo- 
gai suprantu. Tu puoli man į rankas, o po to sakai visokius 
bjaurius žodžius. Man atrodo, kad jeigu iš tikrųjų manęs ne- 
mylėtum, tai nenusirenginėtum taip dažnai prieš mane. 

Lija sutriko ir nežinojo, ką atsakyti. Ji vėl lėtai atsisėdo 
ant Žemės. 

— Ką sugalvojai dėl Reviso? — sušnibždėjo ji. 

— Aš noriu, kad jis pasiustų, — ramiai atsakė Veslis. 

— Ir tu, norėdamas jį privaryti iki pasiutimo, naudojie- 
si manimi? 

— Iš pradžių taip ir buvau sumanęs, bet dabar tai pa- 
daryti labai sunku, nes tu nuolatos man priešiniesi. Aš bijau 
atviro susidūrimo su Revisu. Juk jeigu paprašysiu tavęs pasi- 
slėpti už mano nugaros, tu pulsi tarp mūsų, taukšdama ko- 
kias nors kvailystes, sakykim, “iš pradžių jums teks nušauti 
mane". Nuo šių minčių, Lija, man prasideda košmarai. Ko ge- 
ro, Jeigu pasakyčiau “Lija, stok tarp mūsų“, tu pasislėptum 
už mano nugaros. Bet netikiu, kad man ir tai pasiseks. Vieš- 
patie, kaip tu sugebi pridaryti sunkumų. 

— Tai kaip tu pakeitei savo planus? — droviai pa- 
klausė ji. 

— Man teko būti šaltakraujiškam. Aš bijau priversti Re- 
visą išsikalbėti, nežinodamas, ką tu gali iškrėsti. Badas su Kelu 
bandė tave išvesti du kartus, bet tu tebesilaikai arba prie Re- 
viso, arba prie manęs, tarsi turėtum apginti mus abu. O gal tu 
nori apginti mane nuo Reviso, galvodama, kad jis gali apsi- 


ginti, o aš — ne? 
— Aš nenoriu taip s m — prašneko Lija. — Argi iš 


tikrųjų taip baisiai elgiuosi? 

— Dar blogiau. Ar tau kada teko girdėti žodį “paklus- 
ti"? Gal nusprendei, kad jis reiškia “elkis atvirkščiai"? 

Pakėlusi į jį akis, ji išvydo, kad Vesas šypsosi. 

— Galbūt aš dar sugebu teisingai suprasti jo prasmę? 

— Badas ir Kelas taip ir sakė, tiktai man atrodo, kad 
tavo galva geležinė. O aš kuo mažiausiai noriu rizikuoti tavo 
gražia galvyte. 

— Išeitų, aš sutrukdžiau tavo planus ir neleidau tau iš- 
siaiškinti, kas tas Šokėjas? Ir aš, matyt, sukėliau tavo gyvybei 
pavojų, visaip trukdydama apsiginti? 

— Dabar padėtis būtent tokia. — Jis paėmė gabalą py- 
rago su persikais. — Užtat tavo dėka kelios paskutinės die- 
nos neprailgo. Tu šliūkštelėjai man į veidą tešlos, tu nuoga 
nėrei į ežerą, kai maudžiausi, tu rėkei ant manęs su tokiu įnir- 
šiu, kad visos įdomios tavo kūno vietelės liulėjo. Gaila, kad 
aš visu tuo mėgautis neturiu laiko, nes mano galva prikimšta 
minčių apie Revisą. 

Ji nusisuko, kad paslėptų savo degantį veidą. 

— "Tai ką tu dabar ruošiesi daryti? 

— Aš tai apmąstau. Bandžiau įkalbėti vaikinus, kad 
tave išneštų, bet jie prisipažino, kad tau tereikia tiktai užŽ- 
siminti apie Žemuogių pyragą ir jie viską padarys, kaip tu 
nori. | 

— O jeigu aš prisieksiu tavęs klausyti? Tai paveiks? — 
Ji nusijuokė. 

— "Tu prisiekei manęs klausyti prieš pastorių, bet šitie 

žodžiai tau per vieną ausį įėjo, per kitą išėjo. 

— Bet tai labai svarbu! 

— O argi mano žmona būti nesvarbu? — metė jis. 

Lija į tai atsakyti neketino. Matyt, jei sakys, kad jų san- 
tuokos nenorėjo pats Veslis, jis jos neklausyss-O galbūt jis iš- 
sisuks ir sulauks iš jos Lokiai sių arba paprasčiausiai 
vėpsos, kaip “liula" jos “įd0 kūno vietelės. 

— Aš pažadu klausyti ir paklusti. Jeigu, žinoma, tavo 
planas gerai apgalvotas, — sutiko ji. 

— Šito maža, — atsakė aplaižydamas pirštus Veslis. — 
Aš reikalauju besąlygiško paklusnumo, jokiu būdu ne mažiau! 
Manvis viena, ar laikai mano sumanymą kvailu, pavojingu ar 
dar kitokiu. Arba tu sutiksi paklusti, arba aš, pririšęs prie me- 
džio, paliksiu tave miške. 

— Tu negalėsi, — nusijuokė Lija. 

— Pabandyk patikrinti. — Jo akys buvo rimtos. 

— Nenoriu, — jaudindamasi atsakė ji. — Prisiekiu ta- 
vęs klausyti. Ar dabar jau man viską papasakosi? 

Tačiau Veslis neskubėjo jai atskleisti savo planų, ir Lija 
suprato, jog jis norėjo vieno — kad jį įtikintų bučiniais. Nors 
praeitą naktį jam visiškai pakluso, Lija su juo vis dar buvo 
nedrąsi. Jis tarsi ir buvo, ir nebuvo jos vyras. Veslis jai pri- 
klausė tiktai iki to laiko, kolei jie slapstėsi miškuose. 

Jis papasakojo jai savo sumanymą, ir Lija nustebo. Ves- 
lis kreipėsi į Džastiną, Oliverį Starką ir Džoną Hemondą, pra- 
šydamas pagalbos. Jiems reikėjo pakrauti į du Veslio furgonus 
brangias prekes, ir Revisas turėjo juos apiplėšti. 

— Tu plėši tai, kas jau tau priklauso, — tarė Lija. 

— Geriau taip, negu apvogti nekaltą auką. Manau, kai 
Revisas patikės, kad aš tikras vagis, jis pradės labiau manimi 
pasitikėti. 

— Vesli, — paprašė ji, išsivadavusi iš jo rankų, — oO iš 
kur tu žinai, kad Šokėjas turi dukrą, ir kaip sužinojai apie jo 
namus? 


218 


— Aš šito nežinojau, o stačiai suvokiau. Revisas įprato 
galvoti, kad moterys jį dievina, todėl aš ir surizikavau, Žžino- 
damas jo tuštybę. 

— O ar tai ne per daug pavojinga? O kaip būtų buvę, 
jeigu jis irgi tave būtų patikrinęs? 

— Revisas neturi dėl ko mane įtarinėti, ir jį nuolat se- 
ka Badas arba Kelas, tad įfš negalėjo susisiekti su Šokėju. O 
dabar liaukis bijojusi ir pabučiuok mane dar kartą. 

Vėliau, minkydama pyragui tešlą, Lija prisiminė pokal- 
bį su Vesu. Kad ir kaip jis girtųsi, rytoj jam vis tiek reikės 
pagalbos. Bet kaip Vesą įtikinti, kad jis ją pasiimtų kartu? 

Šią keblią jos problemą išsprendė Revisas. Vakarieniau- 
jant jis pareiškė, kad Lija jos su jais, antraip užpuolimo ne- 
būsią. 

— Ir ką mes darysime su šita velnio boba? — pratrūko 
Veslis. 

— Aš ja nepasitikiu ir nepaliksiu čia be priežiūros. Ji 
pernelyg dažnai čia šniukštinėja po mišką. 

— Na ir kas? Paleisk ją. Gal furgonuose bus dar mote- 
rų, ir tu galėsi vieną iš jų pasirinkti. Neabejoju, kad kuriai 
nors patikai labiau negu štai šitai. 

— Dėl to ašjos ir siekiu, — atsakė Revisas, žiūrėdamas 
į įsitempusią Lijos nugarą. — Arba ji vyks su mumis, arba 
užpuolimo nebus. 

Nespėjo Veslis ištarti nė žodžio, kai Lija atsistojo 
tarp jų. 

-e Mane jau visiems apšaukė plėšike, todėl galiu joti su 
jumis ir šį kartą. Ta pačia proga gal susirasiu naują suknelę. 

Eibas išsižiojęs dirstelėjo į ją, Badas su Kelu tebeval- 
gė, o Vesas nė galvos nepasuko. Tuo metu Revisas spoksojo į 
ją pro cigaro dūmus. | 

Tą naktį, kai Lija išnešė išpilti kibirą nešvaraus van- 
dens, Veslis griebė ją ir nusitempė į tamsą. 

— Rytoj stebėk mane. Aš tau rodysiu, kur turėsi atsi- 

stoti. Ir nesumanyk nulipti nuo arklio. Šaudoma nebus, bet 
jeigu taip atsitiktų, tegul netgi kažkam atsitiktinai išmetus iš 
rankų savo šautuvą, varyk arklį tiesiai į rytus, ir kaip galima 
greičiau. Lija, ar tu manęs klausai? — Netikėtai jis Liją apka- 
bino ir prispaudė jos galvą prie savo peties. — Aš tiktai no- 
riu, kad elgtumeisi protingiau, kaip paprastai. Ir prašau 
tavęs — neapsimesk narsuole. Jokiu būdu tu neprivalai elgtis 
kilniadvasiškai. Nebandyk gelbėti kieno nors gyvybės, vado- 
vauti furgonus puolantiems plėšikams ir nekrėsk kvailysčių, 
kaip tau būdinga. Nenulipk nuo arklio, laikykis ramiai ir, jei- 
gu kils pavojus, iš karto spruk. Supranti, ką sakau? Ar tu ma- 
nęs klausysi? 

— Visiškai. Aš niekam nesukelsiu pavojaus. 

— Ir štai dar kas: aš turiu dar vieną planą. Kai grįžda- 
mi atgal mes atsidursime miške, tu turi greitai apsukti arklį ir 
nušuoliuoti. Cit, — tęsė jis, prispaudęs prie lūpų pirštą. — 
Viskas paruošta. Aš tau to nesakiau anksčiau, kolei tvirtai ne- 
žinojau, ar Revisas panorės, kad jotum su mumis. Tavimi pa- 
sirūpins Džastinas ir padės tau pasiekti Suitbrajerą. 

— Bet jeigu tu manęs nesivysi, Revisas supras, kad tau 
ir reikėjo, jog pabėgčiau. 

— Tai mano bėdos, nesuk dėl to galvos, — atkirto jis. — 
Aš tiktai noriu, kad tu paklustum. Taigi, ką tu darysi? 

Ji ramiai pakartojo jo nurodymus. 

— Tu apginsi Veriti? Ir prašau, neleisk Revisui jos 
skriausti. 

— Jeigu tu manęs klausysi, aš pasirūpinsiu Veriti, net 
jeigu tektų įsitempti ją į savo guolį. 

— Tikiuosi tokio ryžtingo poelgio nereikės. — Lija 
supyko. 

— Ko gero, aš galiu kliautis tik šiuo pavydo priepuoliu. 
Pabučiuok mane, eik į trobelę ir gulk miegoti. 

— Taip, — sušnabždėjo ji. — Taip. 

Rytas išaušo anksčiau, negu Lijai norėjosi. Visą naktį ji 
krūpčiojo ir blaškėsi, būgštaudama, kad ne viskas klostysis pa- 
gal planą. Sielos gilumoje jautė, kad šiandien atsitiks kažkas 
siaubinga. 

Atsikėlė aptinusiomis akimis. Paruošė kelionei maiše- 
lius su duona ir sūriu, ir visi pasuko žemyn, į pakalnę. Trobe- 
lėje pasiliko tiktai Veriti. 

Iš miško raitas ant didžiulio, keršai margo eržilo išjojo 
Veslis, o paskui jį ant galingų juodų drigantų šuoliavo Badas 
ir Kelas. Žirgai stojosi piestu ir piktai prunkštė, bet raiteliai 
juos nesunkiai sutramdė. 

— Lekiam, — paskelbė Veslis, kai Lija atsisėdo ant ra- 
mios juodbėros kumelės. 

Visą ilgą kelią pasiutusiai plakė Lijos širdis. Dukart ji 
pajuto į save įsmeigtą Reviso žvilgsnį, ir ją vėl apėmė nelai- 
mės nuojauta. Sugebantis žudyti vyras niekada taip lengvai 
nenusileis kitam vyrui ir neleis, kad moteris, kurios jis siekia, 
pabėgtų. Kažkodėl Revisas labai ramiai leido Vesliui įsijung- 
ti į jų gaują. | 

Kai jie nusileido į kalno papėdę ir pastebėjo furgonus, 
Lija vos laikėsi balne. Veslis žvilgsniu ją įspėjo, ir atsakyda- 
ma ji trumpai linktelėjo, parodydama, kad suprato, bet dau- 
giau jis nekreipė į ją dėmesio. 

Revisas, Veslis ir Eibas priekyje, Badas ir Kelas iš šo- 
nų, o Lija užpakalyje prišuoliavo prie furgonų. Jie užsidėjo 
ant veidų kaukes ir nukreipė šautuvus į vežėjus. Džastinas nu- 
lipo nuo sėdynės, o iš antrojo furgono išlindo Džonas Hemon- 
das, ir jie lėtai ėjo, pakėlę rankas. Vėjas iki jos atnešė Veslio, 
įsakančio Oliveriui Starkui iškrauti įš furgono daiktus, balsą. 

Įvykis daug kuo priminė žaidimą. Visi aktoriai buvo Li- 
jai pažistami, bet kai kurie iš jų apsimetė, kad vieni kitų ne- 
pažįsta. Jie elgėsi neįtikėtinai: buvo užsidėję kaukes, grasino 
vieni kitiems. Galbūt šis žaidimas ir turėjo ją pralinksminti, 

bet buvo atvirkščiai — kiekvieną minutę jos širdis daužėsi vis 
labiau. 

Kas ne taip? Kas ne taip? Revisas, atsisukęs į Liją, ty- 
liai švilptelėjo, ir kai ji atsigręžė, gestu įsakė prijoti prie jo. 
Lija tyčia nežiūrėjo į Vesą. Jis jai galėjo uždrausti paklusti 
Revisui, ir ji nenorėjo, kad Revisas jį užpultų. 

Kai pasuko arklį į priekį, jos dėmesį patraukė nuo miško 
pusės ryškus kažkokio daikto atspindys. Iš pradžių ji nekreipė 
į jį dėmesio, bet, sustojusi prie Reviso, nuleido akis į Džastiną 
ir suprato, kad tai saulė atsispindi nuo šautuvo vamzdžio. 

“Jums tai laimingai nesibaigs", — įtikinėjo Džastino akys. 

Lija vos suvokė, kas aplinkui vyksta. Ji pagalvojo, ar tik 
nesislepia už medžių kiti ginkluoti banditai. Ar juos atsiuntė 
nieko jai apie tai nepasakęs Veslis, ar tai Reviso žmonės? Ves- 
lis įsakinėjo, Džonas jo klausė, Džastinas ginčijosi, o Lija ban- 
dė susikaupti. Slapta ji palietė arklio šoną balnakilpe, ir arklys 
pašoko. Apsimesdama, kad nori sulaikyti kumelę, Lija akimis 
perbėgo medžius. Veslio ir Džastino veidai atrodė susirūpi- 
nę, bet Revisas nemirktelėdamas sekė ją vanago žvilgsniu. Jis 
pagavo jos žvilgsnį. 

“Tai jo žmonės, — pagalvojo Lija. — Šie žmonės klau- 
so Reviso". 

— TIyliau, mergyte, — paprašė Lija, plekšnodama ar- 
kliui per kaklą, ir pasilenkė į priekį, norėdama pataisyti bal- 
no kilpą. Viena dėmė už medžių sujudėjo. 

— Pridenk mane, — paprašė Veslis Reviso ir nulipo. 
Revisas tiktai linktelėjo ir nukreipė pistoletą į Džaštiną, o Ves- 
lis ir Badas ėmė krauti laimikį ant arklių. Eibas dairydamasis 
tebesėdėjo ant arklio. 

“Jis taip pat nerimauja kaip ir aš“, — pagalvojo Lija. 
Kai visas laimikis buvo pakrautas, Lija suprato: tai, kas turė- 
jo įvykti, greitai prasidės. 

— Laikas joti, — tarė Veslis. 

— Aš noriu pats patikrinti furgonus. — Revisas nušoko 
nuo žirgo. 

— Tu manimi nepasitiki? — grasinamai paklausė Veslis. 

.— Aš niekuo nepasitikiu. 

Lijai pasirodė, kad Revisas neatsitiktinai atsistojo tarp 
Veslio ir furgono. Lija nevalingai pakėlė galvą ir vėl išvydo 
tarp medžių kažką blykstelint. Ilgai negalvodama ji nušuolia- 
vo tiesiai į Veslį. Kilo neįtikėtina sumaištis. 

Veslis puolė į šalį, Lijos arklys sturpliu parmušė jį ant 
žemės, ir kai jis išsitiesė, pasigirdo trys šūviai. 

Visos kulkos susmigo į Reviso krūtinę. Badas sugavo 
Lijos, kai ji nušoko ant žemės, arklio pavadžius. 

— Vesli, tu sužeistas? 

— Ne. — Nuleidęs kaukę ant kaklo, jis metė į ją keistą 
žvilgsnį. Paskui pažvelgė į pasilenkusį prie Reviso Džastiną. 
Džastinas palingavo galvą. Paniuręs Veslis priėjo prie mirš- 
tančio Reviso ir padėjo jo galvą sau ant kelių. 

— Tu laikei savo protingu, — sukuždėjo Revisas. — Ma- 
nei, jog tavimi patikėsiu? Aš supratau, kad ji vaikšto pas ta- 
ve. Ji nuteikė prieš mane visus, net mano brolius. 

Jis liovėsi kosėti. Krūtinė permirko nuo trykštančio iš 
trijų Žaizdų kraujo. 

— Kur Šokėjas? — paklausė Veslis. — Padaryk nors vie- 
ną gerą darbą. Pasakyk man, kas jis. 

— Aš taip ir maniau, kad tu tai nori sužinoti. — Jis se- 
kundei užsimerkė, silpnai nusišypsojo ir pervedė žvilgsnį nuo 
vieno veido prie kito. — Makalisteras, — sukuždėjo jis. — Ar 
teko girdėti apie Devoną Makalisterą? 

— Tu meluoji, — atsakė Veslis. Revisas bandė kažką 
pasakyti, bet vėl užsikosėjo ir mirė ant Veslio rankų. 

Veslis atsargiai nuleido kūną ant žemės, išsitiesė, ir jo 
žvilgsnis susitiko su Džastino žvilgsniu. 

— Jis melavo. 

— Taip, — tiek teatsakė Džastinas ir nusisuko. 

Sugavęs Lijos žvilgsnį, Vesas paėmė ją už rankos ir nu- 
vedė miško link. 

— O kur banditai? 

— Manau, jie jau seniai pasislėpė. — Sustojęs jis atsi- 
gręžė į ją. — Tu išgelbėjai man gyvybę, ačiū. 

— Ar nepyksti, kad tavęs nepaklausiau? — Nuo jo pa- 
gyrimo ji paraudo. | 

— Šį kartą ne. Dabar mes abu laisvi ir galime joti namo. 

Išlaisvinusi ranką, Lija nuėjo gilyn į mišką. "Namo" reiš- 
kė Suitbrajero miestas Kentukyje, kur jos galėjo ieškoti kaip 
nusikaltėlės, o galbūt ir ne. Ten jos laukė ferma su puikiu svir- 
nu ir griūvančiu namu, kurio, kaip pasakė Veslis savo broliui, 
jis nenorėjo remontuoti — tokia jam buvo nepakenčiama min- 
tis, kad jis jį atstatinės Lijai. Namuose jų laukė ir žavingoji 
gražuolė Kimberlė. 

— Kas tave baugina? — paklausė Lijos Veslis, padėjęs 
jai ant peties ranką. 

— Ar mums reikia joti tuojau pat? O gal galėtume čia 
truputėlį pabūti? 

— Dviese? Be Bado ir Kelo, be Reviso arba Eibo, be 
Veriti? 

— Taip, nors vieną dvi dienas. Aš Žinau, kaip tau norisi 
grįžti, tiktai... 

— Tiktai aš esu linkęs pasilinksminti keletą dienų miš- 
ke su savo gražuole žmona. Aš tau daug skolingas. Gal tu, 
atvirai kalbant, nori-ko nors iš manęs? 

Ji norėjo iš jo tiek daug, kad nežinojo, ką sakyti. Žino- 
ma, ji negalėjo prašyti jo meilės, bet suprato, kad turi ją išsi- 
kovoti. Miške ji bus pati savimi, bet kai tik jie atvyks į 
Suitbrajerą, jai teks gyventi taip, kaip šito reikalauja Stenfor- 
dų vardas. 

— Ne, — atsakė ji. — Aš tiktai noriu čia kurį laiką 
pasilikti. 

Veslis švelniai ją pabučiavo ir atsakė, kad su džiaugs- 
mu jai suteiks tai, ko ji nori. 

Reikėjo kelių valandų, kad sutvarkytų ką reikia kalno 
šlaite stovinčioje trobelėje. Išgirdusi apie Reviso žuvimą, Ve- 
anksčiau. Ji išėjo iš lūšnos kartu su Lija, kuri ją palydėjo prie 
Džastino furgono. Veriti neišsigando svetimų vyrų, nors Lija 
dėl to gerokai būgštavo. Tyliai paprašė, kad jai parodytų Revi- 

so kūną, ir kai uždangalą nutraukė, nusišypsojo ir vėl išsitie- 
sė. Paskui ėmė Džastinui pasakoti apie savo Rytuose gyve- 
nančius gimines. 

Reviso lūšną apieškojo ir iš jos paėmė viską, kas ten 
buvo, išskyrus tik maišą su maisto atsargomis. 

— Jeigu gali, surask brangenybių savininkus ir atiduok 
maisto atsargas tiems, kam jos reikalingos, — paprašė Veslis 
Džastino. 

Kolei jie krovė daiktus, Džastinas paėmė Liją už rankos. 

— Arjis gerai su tavimi elgiasi? Dabar tu atrodai kitaip. 

— Taip, elgiasi su manimi gerai, — patenkinta atsakė 
Lija. — Nežinau, kas įvyks Suitbrajere, kai vėl sutiks Kim, bet... 

— Kim? — atsiliepė Džastinas ir pakėlė galvą. — O ar- 
gi Vesas tau nesakė, kad prieš keletą dienų ji tapo Džono He- 
mondo žmona? 

— Ne, — tarė sulaikiusi kvėpavimą Lija. — Man niekas 
nieko nesakė. 

Jau sutemo, kai kimšte prikimšti furgonai buvo pasi- 
ruošę traukti į kelionę. Stovėdama šalia Veslio, Lija atsisvei- 
kino su draugais, ypač nuoširdžiai su Džonu. Kai galų gale 
furgonai nuvažiavo, Lija apsidžiaugė. 

— Kažkodėl tavo akys blizga. Tikiuosi, ne dėl Džasti- 
no? — paklausė pakėlęs antakius Veslis. 

— Tu man nepasakei, kad ištekėjo Kimberlė. 

— Manau, paprasčiausiai užmiršau. — Jis trūktelėjo pe- 
čiais. — O dabar eime į viršų ir L i kas greičiau nusi- 
mes nuo šavęs rūbus. 

 — Ir ką aš gausiu, jeigu išlošiu? — paklausė juokda- 
masi ji. 

— Mane ir mano... 

— Suprantama, — nutraukė ji. — Tada ko mes laukiam? 

Tris dienas jie atsidavė tiktai meilei. Nekalbėjo nei apie 
save, nei apie ką nors dar, o Lija negalvojo apie tai, kas jos 
laukia Suitbrajere. Lūšnelėje, anksčiau pripildytoje neapykan- 
tos ir baimės, dabar skambėjo juokas. Jie vaikėsi vienas kitą 

aplink stalą, užsižmė meile ant stalo, po stalu, o kartą ant 
kėdės, 0 po to ant stalo. 

Ketvirtosios dienos rytą Lija suprato, kad viskas baigė- 
si. Susirietusi į kamuoliuką greta nuogo Veslio kūno, ji paju- 
to, kokie įsitempę jo raumenys. 

— Aš pradėsiu rinkti daiktus, — tarė ji, bet nesuspėjo 
pasitraukti, kai Veslis priglaudė ją prie savęs. 

— Kaip gyvas, man nebuvo taip gerai, Lija, — sušnabž- 
dėjo jis, priartinęs lūpas prie jos lūpų. — Net esant Revisui 
man buvo neblogai, nes greta buvai tu. 

Ji sulaikė kvapą, melsdama, kad jis jai pasakytų apie 
savo meilę, bet jis nusirito į šalį ir atsistojo. 

— Bet medaus mėnuo baigėsi, nes mums laikas grįžti. Man 
reikia sėti, šerti gyvulius, duoti darbo žmonėms, ir dar yra... 

— Ir dar yra žmona, išgarsėjusi kaip plėšikė, — atvirai 
pareiškė Lija. 

— Tai mes sutvarkysim, — pasakė jis, neteikdamas jos 
žodžiams reikšmės. — Kur kas svarbiau Šokėjas. 

— O kodėl tu pasakei, jog Revisas meluoja, kai jis pa- 
sakė tau Šokėjo vardą? 

Veslis išsitiesė. Į trobelę prasiskverbusioje ankstyvo ryto 
šviesoje jo tvirtas kūnas atrodė nuostabus. 

— Devonas Makalisteras — mano draugas, labai arti- 
mas draugas, ir man teks eiti prieš savo sąžinę, jeigu turėsiu 
įrodyti, kad jis plėšikų gaujos vadas. Ir vis dėlto... — Jis paty- 
lėjo. — Jis daug ką Žino ir gerai pažįsta mišką. 

— Tegul būna visi prakeikti! — netikėtai suriaumojo 
Vesas, ir jo džiugios nuotaikos kaip nebūta. Ją pakeitė susi- 
mąstymas. 

Liją kamavo jos pačios liūdnos mintys. Vesliui buvo 
lengva užmiršti jos baimę, bet jai tai nepavyko. Ji prisiminė 
neapykantą Reviso sužeistos motėrs.akyse. Ar ir kitų Žmonių 
akyse išvys tą patį? 

Leisdamasi nuo kalno, ji tylėdama atsidavė savo niū- 
rioms mintims. 

Lija sustojo ant kalvos, laikydama už kamanų arklį, ir 
žiūrėjo ten, kur, anot vyro žodžių, buvo jos naujieji namai. Jo 
plantacija mažesnė už Stenfordų plantaciją, bet vis tiek dide- 
lė: tolyn driekėsi išdirbtos žemės akrai. Čia stovėjo du svir- 
nai, trys tvartai ir medinis “T? raidės formos namas. 

— Netoli nuo namų yra šaltinis, — paaiškino Veslis, — 
ir Šią savaitę aš pasodinsiu tau daržą. — Jis patylėjo. — Tau 
čia patinka, Lija? — tyliai paklausė. — Trevisas savo Žmonai 
padovanojo ne tokį namą, o didesnį, bet tau pažadu, kad grei- 
tai jį išplėsiu. 

Atsisukusi ji jam nusišypsojo: 

— Aš nė to nesitikėjau. Man čia labai patinka. 

— Džastinas ir Oliveris man padėjo namą truputį sure- 
montuoti. 

Lija nusuko akis, nenorėdama, kad Veslis suprastų, jog 
atsimenanti jo pasakytus žodžius — esą jis negalės net mie- 
goti šiuose namuose, jeigu juose gyvens ji, o ne Kim. 

Jie sėdo ant arklių ir, kai įjojo į fermą, jų pasitikti išbė- 
go trys šunys. Iš tvarto pasirodė Oliveris Starkas, vienmarški- 
nis, užraitytomis rankovėmis. 

— Kaip aš džiaugiuosi jus matydamas! Kumeliuojasi vie- 
na kumelė, o kumeliukas neina. Ar tu ką nutuoki apie arklius? 
Vesas nušoko žemėn ir nuskubėjo paskui Oliverį. 

— Lija, atiduodu tau prižiūrėti namus! — sušuko ei- 
damas. , 

Sekundę Lija apžiūrinėjo namą su plačiu prieangiu, pa- 
puoštą kolonomis. Jis priklauso jai. Tai jos namai, čia gyvena 
jos vyras. Prieš daug mėnesių Virdžinijoje ji svajojo apie šią 
dieną. Tikėjosi, kad Vesas ją pamils, įsivaizdavo, kaip jis įneš 
ją ant rankų per namų slenkstį, kaip jie džiaugsis savo šeimos 
židinio laime. 

Bet iš tikrųjų dabar jai teko įeiti į namą vienai, ir buvo 
neaišku, ar myli jos vyras tą Kimberlę, ar ne, Lija virto vi- 

siems žinoma plėšike, ir Vesas nejuto savo Žmonai meilės. 

— Labas rytas. — Iš abiejų arklio šonų stovėjo du bro- 
liai, visiškai neatskiriami dvyniai — stambūs, tvirti, stotingi 
septyniolikos metų paaugliai. Gražūs, juodbruvi, žibančiomis 
žydromis akimis. — Mano vardas Sleidas, — prisistatė vie- 
nas, ir jo akyse žybtelėjo ugnelė. 

— O mane vaina Kordu Makalisteru. Sveiki atvykę. 

— Mes dirbame pas Vesą. Apskritai čia pas mus reika- 
lai sekasi geriau, kai jo nėra, — pareiškė Sleidas. 

— Vesas turi bjaurų įprotį mums trukdyti. Norite ap- 
žiūrėti namą? 

— Arba lauką? Arba miestelį? Suitbrajeras nedidelis, 
bet mes nieko kito pasiūlyti negalime. 

— Ar galime jums padėti nulipti žemėn? — pasiūlė 
Kordas. 

— Ir aš taip pat padėsiu, — pasiūlė Sleidas. 

— Nagi palaukit! — Lija nusikvatojo. — Tai man per 
daug. Taip, aš noriu nulipti Žemyn ir apžiūrėti namą, bet ap- 
žiūrinėti miestelį — ne, ačiū. Šiaip ar taip, ne šiandien. 

Kordas apėjo aplink arklį ir atsistojo šalia brolio. Juos 
atskirti vieną nuo kito neįmanoma. 

— Leiskite man, — pasiūlė Sleidas ir pakėlė į ją rankas. 

— Ir man taip pat, — pridūrė Kordas. 

Jų jumoras buvo užkrečiantis, ir Lija leido broliams pa- 
dėti jai nulipti nuo arklio. Jie jai padėjo taip lengvai ir grakš- 
čiai, tarsi taip daryti jiems tektų kiekvieną dieną. 

— "Tai visiškai nesunku, — tarė Kordas. O gal tai buvo 
Sleidas? 

— Na, mes padarėme viską, ką galėjom. Džastinas tiek 
daug mums apie jus pasakojo, kad pasistengėme padaryti na- 
mą gražų. 

— Badas ir Kelas apie jus taip pat kai ką pasakojo. 

— Vadinasi, jūs su jais susipažinote? Ar jiems niekas 
negresia? — paklausė Lija. 

— Negresia! — šyptelėjo Sleidas. — Iš pradžių mes nu- 

sprendėme, jog tai veisliniai buliai, ir per plauką jų nenusiun- 
tėme į ganyklą. Manau, jiems niekas negresia. 

Tebesijuokdama Lija pasuko prie atdarų namo durų. 

— Nagi palaukit, argi neprivaloma jauną Žmoną įnešti į 
namus ant rankų? — paklausė Sleidas. 

— Tai priklauso vyrui, — pasigirdo užpakalyje Žemas 
balsas. Atsisukę jie išvydo Veslį. — Manau, jūs nesiruošėte 
abudu įnešti mano žmoną? 

— Ne, sere, — choru tarsi išsigandę tarė jaunuoliai. — 
Mums tai net į galvą neatėjo. 

Juokdamasis ir kratydamas galvą, Vesas priėjo prie jų. 

— Dinkite, imkitės darbo. Ir liaukitės koketavę su ma- 
no Žmona! — suriko jis, ir jaunuoliai, linksmai mirktelėję Li- 
jai, pasišalino. 

— Geri berniukai, — tarė Lija. 

— Hm! — abejodamas atsakė Vesas. — Jie abu — šito 
miestuko maras. Kiekviena moteris juos išvydusi įsimyli, o po 
to gadina. Tiktai jų tėvas ir aš galime juos sutvarkyti. O da- 
bar įnešime tave. 

Pasilenkęs jis čiupo ją už rankų. 

— Tu, žinoma, žinai, kaip atsirado šis paprotys? Ro- 
mėnai grobdavę savo nuotakas, ir jiems tekdavę jėga jas įsi- 
nešti į savo namus. O tu, Lija, taip pat nenori būti mano 
žmona? Ar neteks man per prievartą tempti tave naktį į sa- 
vo lovą? 

Ji priėmė jo žodžius rimtai. 

— Bijau, kad turiu. Kai prieinu iki... šito, atrodo, aš 
neturiu jėgų priešintis. 

Nusijuokęs jis apdovanojo Liją ilgu karštu bučiniu ir 
įnešė į namą. Tebelaikydamas ją ant rankų, atrodo, laukė, ką 
ji darys. 

Namas Lijai patiko. Erdvus, su paprastais, nepretenzin- 
gais baldais, įstiklintais langais, dideliu iš plytų sumūrytu ži- 
diniu, į kairįjį sparną vedė koridorius, prie Židinio stovėjo jos 
nuostabiosios audimo staklės. 

— Ten miegamasis? — paklausė ji, linktelėjusi į kori- 
doriaus pusę. 

— Su didelėmis prašmatniomis duknomis. Šiam kam- 
bariui pinigų nesigailima. 

— Namas labai gražus. — Ji jam nusišypsojo. — Jis man 
labai patinka. 

— Ar tavęs netrikdo, kad jis nepanašus į Treviso namą? 

— Ne, — nuoširdžiai atsakė ji. — Aš gimiau pelkėje, ir 
šie namai man patinka labiau negu turi Rigan. 

— Hm, — susiraukęs atsakė jis. — Man nelabai patin- 
ka, kai mano namą lygina su pelke. 

Ji nesuspėjo atsakyti: jis vėl ją pabučiavo ir pastatė ant 
grindų. | 

— Man reikia pažiūrėti, kaip kumeliuojasi arklys. Jei- 
gu ko nors prireiks, pasakyk Oliveriui arba kreipkis į dvynius. 
Man teks juos apkrauti dvigubu darbu, kad būtų kuo toliau 
nuo tavęs. Visa bėda ta, kad jie apsimeta vienas kitu, ir aš 
niekada negaliu suprasti, kuris iš jų dirba, o kuris ne. Iki su- 
sitikimo! 

Ir jis išėjo. Apžiūrėdama namą ir įsisąmonindama, kad 
jis priklauso jai, Lija sau įteigė, kad viskas bus gerai. Veslis ją 
pamils, nes ji jam taps gera žmona, Kimberlė praras savo val- 
džią jam, ir visi žmonės aplinkui gyvens laimingai. 

Šypsodamasi ji ėmė tvarkyti namo vidų pagal savo sko- 
nį. Jis buvo didesnis ir kur kas švaresnis negu lūšnelė, kurioje 
ji išaugo savo didžiulėje šeimoje. 

Miegamajame stovėjo jos lagaminai su Nikol dovanotais 
drabužiais. Išsitraukusi iš skrynelės šilkinę levandos* spalvos 
suknelę, pajuto, kaip jos sudiržę pirštai dreskia ploną audinį. 

— Iš pradžių svarbiausia, — ištarė garsiai ji, — kad Ves- 
lis pareitų namo pas išsikvėpinusią žmoną, kurios oda kvap- 
ni, ištepta kremu. Tai svarbiau už namo švarą ir vakarienę ant 


* Žolė, puskrūmis arba krūmas. Iš žiedų gaminamas levandų 
aliejus. (Vert. past.) 

stalo. Ji ėmė ieškoti virtuvėje sudėtinių dalių kremams ir įtry- 
nimams, kuriuos išmokė pasidaryti Rigan ir Nikol. 

Po kelių valandų jos oda ir plaukai įgavo šiokią tokią 
tvarką, kurios reikėjo po daugelio miške praleistų dienų. Vė- 
jo nugairintos, paraudusios Lijos rankos tapo baltos, ir, kai ji 
atsisėdo prieš Židinį ant taburetės, kad išsidžiovintų plaukus, 
purios garbanos blizgėjo. Saulė jau ėmė leistis, vakarienė ne- 
buvo paruošta, bet ji tikėjosi, jog Veslis nesupyks. Kad pakel- 
tų jam nuotaiką, ji apsivilko pusiau perregimą peniuarą, 
pasiūtą be jokio dygsniavimo. 

Įėjęs į namą, Veslis, laikydamas rankoje skrybėlę, ap- 
mirė ir įsmeigė žvilgsnį į ją. Deganti židinyje ugnis taip ap- 
švietė po peniuaru grakštų Lijos kūną, jog atrodė, tarsi jis 
apdengtas lengvu pasakišku audiniu. 

Nepastebėjęs, kaip išmetė savo skrybėlę, Veslis priėjo 
ir ją apkabino, tankūs Žmonos plaukai nukrito jam ant rankų. 

— Aš nesuspėjau paruošti vakarienės, — sukuždėjo, kai 
Veslis pasilenkė ties ja. 

— Tada aš ir nesiprausiu, — atsakė jis. — Jeigu tu šito 
nepastebėsi, tai ir aš tau atleisiu. 

"Apkabinęs jis godžiai ją pabučiavo. Lija prigludo prie 
jo. Veslis ištisą dieną dirbo lauke, ir jo drabužiai prisigėrė 
prakaito, o plaukai ant kaklo sulipę. Ji paglostė jo kaklą ir 
panardino į jo plaukus pirštus. 

Veslis ėmė bučiuoti jos kaklą, glostė rankas. Jos oda 
nuo ugnies atšvaitų atrodė rausva, ir kai jų kūnai suartėjo, tai 
vos neužsiplieskė. 

Veslis čiupo ją ant rankų, nunešė į miegamąjį ir atsar- 
giai paguldė ant patalų. 

— Nusirenk, — paprašė jis kimiu kuždesiu ir atsitrau- 
kė nuo Lijos. 

Pro vienintelį langą tryško besileidžiančios saulės spin- 
duliai, sudarydami auksinę dėmę. Atsidūrusi joje, Lija atsi- 
klaupė ant kelių ir nusileido ant lovos, įsmigdama į duknas. 
Ji lėtai nusirišo šilkinę peniuaro juostą. Paskui nuleido akis, 


231 


susidūrė su Veso žvilgsniu ir neskubiai tik nuo pečių nuleido 
šilką. Sekundę laikė peniuarą prieš save, prisidengdama nuo 
Veslio. 

— O dabar tavo eilė, — sukuždėjo, glamžydama peniu- 
aro šilką. | 

Droviai šypsodamasis Veslis 'nusivilko savo darbinius 
drabužius, šveitė juos į kampą ir puolė prie Lijos. 

Nelaukdama tokio jo veržlumo, Lija šūktelėjo ir nusiri- 
to į šalį. Šilkinis peniuaras pasiliko ant lovos, Veslis — ant jo. 

— Nieko sau pokštas, — pareiškė jis, ištraukdamas iš 
po savęs peniuarą ir sviesdamas jį ant grindų. — Eikš čio- 
nai, — įsakė. 


— Ne, — nerūpestingai atsiliepė ji. — Aš visą dieną 
stengiausi, kad nuo manęs gerai kvepėtų, o dabar tu tikiesi, 
kad pulsiu į prakaituoto, dulkino vyro glėbį. Damos neleidžia... 

Jis griebė ją už peties, metė ant lovos ir apkabino. 

— Galimas daiktas, mes padarysim taip, kad nuo tavęs 
kvepėtų ne taip skaniai. 

Tai taręs jis įspaudė Liją į duknas, pridengė jos švarų 
kūną savuoju ir ėmė trintis į ją, ištepliodamas krūtinę savo 
prakaitu. * 

— Vesli! — suriko Lija, jausdama, kad jos gyvenime ne- 
buvo nieko malonesnio, kaip šis vyriškis. — Vesli, — jau pa- 
kuždomis kvietė ji užmerkusi akis. 

Jis nusišypsojo ir ėmė bučiuoti jos kūną: pradėjo nuo 
kaklo, palietė krūtis, nusileido prie pilvo ir dar žemiau; tuo 
metu jo stiprios rankos Žaidė su jos šlaunų vidine puse, o lie- 
žuviu jis perbraukė aplinkui bambą. Paskui rankomis praskė- 
tė jos kojas, vėl glostė jas iš vidaus ir lūpomis pakartojo tą 
kelią, kurį praėjo rankomis. 

Leisdamasis vis žemyn, Veslis pasiekė jos padus ir lie- 
žuviu palietė pirštų pagalvėles. 

Kai pakartojo šį kelią į viršų, Lija vos nedegė iš geis- 
mo. Jis tiktai sekundei pasilenkė ties jos lūpomis. 

— Tu kaip ir anksčiau sakai 'ne"? 

— Ne, — sukuždėjo ji ir atsimerkė. — Tai yra taip. Oi, 
Vesli! 

Ji atsiduso ir prispaudė jį prie savęs, o pati ėmė kojo- 
mis trintis į jo kojas. 

Veslis švelniai ir taip neskubėdamas ją užvaldė, kad ji 
neteko proto. Galų gale jis prisispaudė ją prie savęs ir stai- 
giais stūmiais sukėlė jiems abiem ekstazę. 

Jie gulėjo apsikabinę, suprakaitavę, jų oda buvo lipni 
ir drėgna. 

— Ar tu ruošiesi mane valgydinti? — sukuždėjo jai į 
petį Veslis. 

— Atrodo, medaus mėnuo baigėsi. — Juokdamasi Lija 
jį atstūmė. — Bet iš pradžių mums reikia nusiprausti. 

Nusiritęs nuo jos, Veslis patraukė į save orą: 

— Tau reikia nusiprausti, nuo tavęs kvepia taip, tarsi 
ištisą dieną būtum dirbusi lauke. 

— Ką tu sakai! — sušuko ji ir ėmė jį mušti per krūtinę. 

— Lija, man iš tiesų patinka, kaip tu šokinėji. O dabar 
pakaks mane gundyti, paruošk ką nors pavalgyti. 

— O jeigu neruošiu? — iššaukiamai atsiliepė ji. 

— Tada aš pasielgsiu su tavo nuogu užpakaliuku kitaip, 
sakykim, jį atpliaukšėsiu. 

Bet Veslio grasinimas buvo tuščias, nes jis vėl ėmė ją 
bučiuoti, o Lija prigludo prie jo. 

Išgirdę garsų beldimą į duris, jie atšlijo vienas nuo kito. 

—-Kaip manai, kas ten? 

— Tikriausiai Badas ir Kelas. Atrodo, tu pažadėjai juos 
valgydinti. | 

— Kada? Ak, taip, kai jie palydėjo mane į Reviso tro- 
belę. Bet šiandien aš nieko negaminau. 

— Manau, — Veslis priėjo prie lovos, — jeigu tu pa- 
prasčiausiai jiems paaiškinsi, kad ištisą dieną pusteisi, ruoš- 
damasi mane suvilioti, jie supras. 

— Aš galėčiau jiems pasakyti, kad paruoštą vakarienei 

valgį paleidau tau į galvą. Tai jie dar geriau supras. 

Beldimas pasikartojo. 

— Renkis, — paprašė Veslis, maudamasis kelnes. — Tu 
gali pakepti pusę gabalo kiaulienos, ir viskas bus gerai. Ži- 
nai, man patinka užsiiminėti su tavimi meile lovoje. 

Veslis išėjo iš kambario, ir po kelių sekundžių Lija iš- 
girdo, kaip jis kalbasi su Badu ir Kelu. 

Ji paskubom apsirengė, susitvarkė užkritusius ant vei- 
do plaukus ir nuėjo prie jų. Milžinai aiškiai džiaugėsi ją išvy- 
dę ir visai negalvojo apie valgį. 

Kolei Lija kepė kumpį ir bulves, šildė vandenį, kad iš- 
virtų kukurūzų burbuolių, ir maišė kukurūzinių miltų tešlą, 
vyko gyvas pokalbis. 

Badas su Kelu neskubėdami pasakojo apie savo fermą, 
pakalbėjo apie naminius gyvulius, kuriuos ruošėsi pirkti, apie 
namą, kurį pasistatys. 

— Ko gero, jums reikia pasistatyti du namus, — manė 
Lija, — tam atvejui, jeigu jūs vesite. 

Badas ir Kelas susižvalgė. 

— Nė viena moteris už mūsų netekės. Moterys mūsų bijo. 

— Aš juk nebijau, — atsakė ji, padėjusi rankas ant jų 
galingų pečių. — Ir drįstu ginčytis, kad Suitbrajere atsiras 
daug moterų, kurioms jūs patiksite. 

— Jau jeigu Eibas sugebėjo, tai ir jums pavyks, — su- 
murmėjo įsikišęs į burną kukurūzo burbuolę Veslis. 

Bado ir Kelo veidai lėtai pražydo šypsenomis. 

— O kaip mano brolis? — paklausė Lija, dėliodama 
maistą į lėkštes. 

— Aš visai pamiršau, kad tu ištisą dieną “plušai" na- 
muose, — a:sakė šypsodamasis Vesas, — ir nieko apie Eibą 
negirdėjai. 

— Tai ar kas nors gali man apie jį papasakoti? 

— Badai, šita garbė suteikiama tau, — pareiškė Vesas. 
Iš jo balso buvo panašu, kad tučtuojau nusikvatos. 

— Eibas įsimylėjo, — negarsiai tarė Badas, žvelgdamas 

į lėkštę. Lijos kojos sulinko. 

— Tai teisybė? — paklausė ji Veso. 

— Kiek tai įmanoma suprasti, — atsakė jis. — Tereikė- 
jo jam tik kartą pažvelgti į mis Kerolain Taker, ir jis įsimylė- 
jo. O po dviejų dienų pasiūlė jai už jo ištekėti. 

— Už jo ištekėti? Tu kalbi apie mano brolį Eibą? Ar tu 
neapsirikai? Visą savo gyvenimą Eibas mylėjo tiktai save. 

— Dabar jis myli kitą žmogų. Kelai, paduok man bul- 
ves, — paprašė Vesas. — Vaikinai, jūs net nežinote, kaip jums 
pasisekė, kad pavyko pavalgyti. 

„ — O kas buvo toliau? — paklausė Lija. — Kažko jūs 
nebaigiate apie mano brolį kalbėti. Kaip atrodo toji Kerolain 
Taker? 

Vesas vos nepaspringo kumpio gabalu. 

— Badai, papasakok, kokia ji. 

— Ji maždaug mano ūgio, — tik tiek tepasakė Badas. 
Lija susimąstė. 

— Mano brolis įsimylėjo moterį tokio pat ūgio kaip ir 
jūs? — nepatikliai paklausė ji. 

— Ji žemesnė už mus, — patikslino Kelas. 

— Vesli! — grasinamai sušuko Lija. 

— Manęs ten nebuvo, bet, pasak Oliverio, tavo brolis 
pasirodė mieste, viso labo tik vienintelį kartą Žvilgterėjo į... 
labai apkūnią mis Taker ir įsimylėjo. Jis pasakė Oliveriui, kad 
jai, atrodo, niekada neteko badauti, ir ši mintis, mano nuo- 
mone, įstrigo jam į galvą. Jis ištisą dieną vaikščiojo paskui ją 
po miestą, kolei toji pasikvietė jį pavakarieniauti su jos tė- 
vais, ir štai čia, tiesiai už stalo, jis atsistojo ir paprašė Kero- 
lain rankos. Eibas jiems prisipažino, kad buvo vagis ir pridaręs 
blogų darbų, bet su Kerolain pagalba nori tapti kitoks. 

— Viešpatie! — ištarė šių naujienų apstulbinta Lija. Jie 
baigė vakarieniauti, Veslis paėmė nuo lentynėlės pypkes, vie- 
ną pasiliko sau, o dvi ištiesė Badui ir Kelui. 

Nudengdama stalą, Lija galvojo apie tai, kokios malo- 
nios šios akimirkos. Ji vis dar švytėjo nuo Veslio glamonių, o 

čia, uŽ jos nugaros, sėdi jai neabejingi Žmonės. 

Kai Badas su Kelu išėjo, Lija ir Vesas padėjo vienas ki- 
tam išsimaudyti karštoje vonioje, o po to su malonumu užsii- 
minėjo ant grindų priešais židinį meile. 

Atsigulę miegoti, jie švelniai apsikabino. Kitą rytą Ves- 
lis pabudo dar gerokai prieš aušrą, o Lija ėmėsi kasdieninių 
darbų ir pirmąkart iš tikrųjų apžiūrėjo iš vidaus savo naująjį 
namą. 

Galvijų skaičius fermoje buvo stulbinantis. Po priebu- 
čiu gyveno apie tuzinas žąsų, kurios kėlė triukšmą, kai pro 
jas kas nors praeidavo. Po kiemą krypavo trisdešimt ančių. 
Už namo stovėjo tvartai, patikimai aptverta vištidė, ir Lija, 
įėjo į užtvaro vidų, prisipylusi į sijono sterblę trintų kukurū- 
zų grūdų. Kažkur kairėje kriuksėjo kiaulės, o už jos nugaros 
bliovė avys. 

— Tai vilna, — šypsodamasi pasakė ji. Ji aus vilnas sa- 
vo pamėgtomis audimo staklėmis. 

Nesiliaudama šypsotis, Lija išėjo iš paukščių užtvaro, 
bet čia pat šypsena dingo. Jos link ėjo Veslis, laikydamas ant 
rankų tą, kuri neabejotinai buvo misis Džon Hemond — ki- 
tais žodžiais tariant, Kimberlės kūną. 

— Atrodo, ji neteko sąmonės, — nerimastingai prane- 
šė Veslis. 

— Tai ji padarė tavo prašymu? 

— Lija! — įspėjo Veslis. — Aš nunešiu ją namo. Gali- 
mas daiktas. kad reikia pagalbos. 

“Taip ir maniau", — pagalvojo Lija, bet nuėjo paskui 
juos. | 

— Paguldyk ją ant lovos, — sukomandavo ji, — o pats 
gali toliau dirbti savo darbus. Aš jai padėsiu. 

— Kada jai taip atsitinka, aš mirtinai bijau, — pasakė 

Veslis ir paniuro. — Ar nereikia pakviesti daktarą? 

— Viskas susitvarkys. O dabar, prašau tavęs, eik. — Ves- 
lis nenoriai pakluso. 

— Jis išėjo, — pranešė Lija. — Galite atsimerkti. 

Gudriai šypsodamasi Kim atsisėdo. 

— Kaip čia gražu! Pūkiniai patalai. Jūs tokia graži, Li- 
ja. — Jos veido išraiška pasikeitė. — O aš dabar neturiu laiko 
būti graži. Jūs tik pažvelkite į mano plaukus — jie blankūs 
kaip žemė. 

— Kimberle, ko jums reikia? — be ceremonijų paklau- 
sė Lija. — Ko jūs siekiate iš Veslio, tyčia apsimesdama nual- 
pusi? 

— Man niekada neatėjo į galvą apalpti, bet Vesliui tai 
labai patiko. — Kimberlė liūdnai pažvelgė į ją. — O Džonas 
stačiai nepakenčia, kai aš netenku sąmonės. Jis man prikalba 
tokių baisių Žodžių, kad jau beveik lioviausi taip elgusis. 

— Tai kalba Džono naudai, — sumurmėjo Lija. 

— Bet Veslis stačiai dievina apalpusias moteris. Ar jūs 
alpote dėl jo"? 

— Ne, Kimberle, — kantriai atsakė Lija. — Ir man lai- 
kas imtis darbo. Reikia ruošti pusryčius, dirbti kitus darbus ir... 

Netikėtai Kim užsidengė veidą rankomis ir pravirko. 

— Lija, jūs net nesidžiaugiate mane išvydusi! — sušu- 
ko ji. — Po to kai sugriovėte mano gyvenimą, man atrodo, 
galėtumėte reikšti bent šiokią tokią užuojautą. Aš ištekėjau, 
O jūs manęs apie tai net nepasiteiravote. O juk jūs — pati 
geriausia mano draugė. 

, Lija pasijuto labai nusikaltusi. Ji atsisėdo ant lovos ir 
apkabino Kim. 

— Ir kaip praėjo jūsų vestuvės, Kim? | 

— Nepaprastai siaubingai! — Kim ėmė žliumbti. — Vis- 
kas praėjo šlykščiai, bjauriai, klaikiai. Buvo tik kažkoks iš- 
džiūvęs senis Lesteris, jo Žmona ir mes su Džonu. Daugiau 
niekas neatėjo pasigėrėti mano gražiąja suknele, niekas net 
nelinkėjo man laimės. — Ji pakėlė į Liją akis. — Šitą suknelę 

aš turėjau apsivilkti, tekėdama už Veslio, jeigu jūs nebūtu- 
mėte jo iš manęs atėmusi. Be Stiveno, aš turėjau tiktai Veslį, 
o brolis niekada manęs nemylėjo. 

— Kimberle... — ištarė Lija, nežinodama, ką sakyti. 

Kim pakilo nuo lovos ir priėjo prie Lijos. 

— Pažiūrėkit į mano siaubingą suknelę. Ruda! Ar jūs 
kada matėte mane apsirengusią ruda suknele? Džonas sako, 
kad ji tinkamesnė tam darbui, kurį jis mane verčia daryti. O 
pažiūrėkit į mano rankas! Jos paraudo ir tapo šiurkščios. Man 
nepaprastai skaudu, kad jūs atėmėte iš manęs Veslį. 

— Jeigu Veslis būtų tapęs jūsų, jums vis tiek būtų tekę 
dirbti. Aš neturiu tarnaitės. O dabar man reikia virti pietus. 

Ji greitai išėjo iš miegamojo ir ėmė triūsti prie kros- 
nies. Kim nuėjo paskui ją. 

— Veslis bent jau nebūtų manęs vertęs naktį išdirbinėti 
to, ką daro Džonas. 

Lija greitai pakėlė akis į dangų. 

— Visi vyrai laukia to, ką “daro naktį", ir Veslis ne 
išimtis. 

— Bet argi Veslis elgiasi taip pat... ar ir jis toks užsi- 
spyręs? 

— Taip! Tad štai, sėskit ir imkit skusti bulves. 

— Tai aš moku, — linksmai atsakė Kim, paėmė bulvę ir 
atsisėdo. — Lija, ar jūs ant manęs nepykstate? — paklausė 
truputį patylėjusi. 

— Kas jums darbo? — aštriai atkirto Lija, bet paskui 
atlyžo. — Kim, aš bandau būti kantri. Man gaila, kad Veslis 
laikė savo pareiga mane vesti. Žinoma, aš nenorėjau niekam 
pakenkti, tačiau, kaip jūs atsimenate, būtent Veslis nuspren- 
dė, kad turi:ne pasilikti drauge, dėl to jums greičiau reikėtų 
pykti ant jo, o ne ant manęs. 

— AK, jau šitie vyrai, — niūriai atsiliepė Kim, skusda- 
ma bulvę. — Veslis pasirinko jus, nes su jumis linksma. Ap- 
link jus vyksta pačių įvairiausių atsitikimų. Aš įsitikinusi, kad 
Stivenas nuskendo dėl to, jog per daug domėjosi jumis ir jus 

įsimylėjo. Džastinas, po to ir Veslis nusprendė, kad su jumis 
įdomiau negu su manimi. Ir taip yra iš tikrųjų, Lija. Vieninte- 
lis įdomus dalykas, kuris man pavyksta, tai apalpimai, bet ma- 
no vyrui jie visai nepatinka. Taigi matote — viskas dėl jūsų 
kaltės. Ar jūs ketinate laikyti Veslį, ar jis kada nors sugrįš pas 
mane? 

— Kimberle, — nutęsė Lija. — Ar jūs manote nutrauk- 
ti dvi santuokas? Tai ne taip lengva padaryti. 

— Nežinau. Klėjus, Veslio draugas, buvo vedęs Nikol, 
paskui vedė kitą, po to — vėl Nikol. Garbės žodis, Džonas 
man nelabai patinka. 

— Tada kodėl jūs už jo tekėjote? 

— Tai labai keistai skamba, bet kai Veslis pasirinko jus, 
aš lioviausi jaustis esanti graži. — Kim nustojo skutusi bul- 
vę. — Suprantu, kad tai kvaila, bet aš iš tikrųjų jaučiausi išsi- 
gimėlė. O čia Džonas pasiūlė man už jo ištekėti, ir aš vėl 
pasijutau graži, dėl to ir sutikau. Stačiai nesupratau, kokie 
visi vyrai skirtingi. Veslis visada man buvo labai geras. 

— O Džonas piktas, nes jus verčia dirbti ir kai kuo už- 
siimti lovoje? — Lija beveik užbaigė skusti ištisą puodą, ko- 
lei Kim nuskuto vienintelę bulvę. 

— Taip, tai daugiau ar mažiau teisybė, — atsakė Kim, 
bet daugiau nieko nesuspėjo pridurti: kieme sugirgsėjo žąsys, 
durys atsidarė, ir į kambarį įėjo Veslis, Oliveris ir dvyniai Ma- 
kalisterai. 
ryčiauja- kartu su mumis, nes jau keletą valandų dirbo. 

Lija tiktai linktelėjo galva ir ėmė mušti į E BIUIS kiau- 
šinius, dėti kumpį. 

Kimberlė laikėsi taip, tarsi visi vyrai būtų atėję čia dėl 
jos. Ji nušvito, kai dvyniai ėmė jai patarnauti, ir žaviai pa- 
priekaištavo Oliveriui, kad jo brolis Džastinas su ja šiurkš- 
čiai elgiasi. 

— Kaip tai buvo malonu, — sumurkė Kim, kai jos pasi- 
liko dviese su Lija. — Mano namuose niekada nebūna taip 


239 


gera. Lija, mano vyras visą dieną nebus namuose. Gal aš pa- 
siliksiu pas jus? Padėsiu jums triūstis, o po to gal jūs įtrinsite 
man į plaukus kokios nors priemonės, kad jie būtų gražūs ir 
blizgėtų kaip jūsų. 

Lija suprato, kad Kim ruošiasi jai įkyrėti visą dieną, bet 
jai neužteko ryžto atsisakyti. 

— Galite pasilikti, — sutiko ji, ir Kim iš džiaugsmo ją 
apkabino. 

— Lija, aš jums tokia dėkinga. Kaip smagu turėti draugę. 

Jos praleido sykiu visą dieną: Kim nepaliaudama tarš- 
kė apie savo praeitį, kai linksmindavosi, šokdavo, flirtuodavo 
su gražiais jaunuoliais, ir visai neskubėjo daryti tų darbų, ku- 
riuos jai liepė Lija. Ji daugiau nesiskundė, kad Lija iš jos at- 
ėmė Veslį, ir nė karto neprašneko apie savo vyrą Džoną. 

Lijos nustebimui, ji pasirodė esanti gera pašnekovė. Kim 
dirbo nespėriai, bet padėjo noriai, tereikėjo jai tik suprasti, 
ko iš jos norima, ir jau dieną jos juokėsi kartu, kai Lija ėmė 
plauti tankius šviesius Kim plaukus. 

Vakare, kai Kim reikėjo išeiti, jos akyse pasirodė ašaros. 

— Nė viena moteris nebuvo su manimi tokia gera, — 
sukuždėjo ji pro ašaras. — Jos visos panašios į Rigan, tokios 
nešvelnios, tokios priešiškos man. | 2 

Lija tylėdama išklausė pagyras, bet neėmė aiškinti, ko- 
dėl moterys taip labai nemyli Kim. Galimas daiktas, priežas- 
tis buvo ta, kad ji pati elgėsi su moterimis taip, tarsi jos 
neegzistuotų arba neturėtų egzistuoti. 

— Ateikite vėl, — nuoširdžiai pakvietė ji, atsisveikin- 
dama su Kim. — Man buvo labai malonu. 

Vakarieniaujant Veslis ramiai pranešė, kad rytą Lija, 
Badas ir Kelas vyks su juo į Suitbrajerą. 

Visų akyse atsispindėjo baimė. 

— Tai viso labo tik ramus miestelis, — savotiškai abe- 
jingai pareiškė Vesas. — Niekas mums ten nepadarys nieko 
bloga. Be to, kaip sakė Eibas, niekas nežino, kas atsitiko kal- 
nuose. Nei Džastinas, nei Oliveris, nei Džonas nesakė nė žo- 

džio, todėl jums nėra ko bijotis. 

— O kaip toji moteris, kurią sužeidė Revisas? — tyliai 
paklausė Lija. — Juk jis visiems tada apskelbė, kas aš ir kur 
gyvenu. Aš čia praleidau vieną ramią dieną, bet jeigu nuva- 
žiuosiu į miestą, taip jau daugiau nebus. 

— Tai kvaila, Lija! — pasipiktino Vesas ir sukando dan- 
tis. — Na ojudu? 

Badas dirstelėjo į Kelą. 

— Mes pasiliksime čia su Lija, — tyliai atsakė Kelas. 

— Velniai rautų! — įniršo Vesas ir pašoko, pargriauda- 
mas kėdę. — Aš nesiruošiu gyventi su bailiais. Rytą jūs va- 
žiuosite su manim, net jeigu man tektų jus tempti per 
prievartą. 

Niekas nesijuokė pagalvojęs, kaip Veslis ar kas nors ki- 
tas temps Badą arba Kelą, bet visi trys nuleido akis į savo 
kavos puodukus ir linktelėjo. 

— Štai taip bus geriau, — tarė Vesas. — Dabar eisiu 
perrišti karvių. — Ir vis dar pykdamas išėjo iš namų. 

— Mes nemėgome Reviso, — ištarė Kelas, — bet sten- 
gėmės būti kuo toliau nuo žmonių. Žmonės mūsų bijo. 

Lija labai bijojo dėl to, kas gali įvykti kitą dieną. Veslis 
galėjo susiginčyti su Devonu Makalisteru, Šokėju, anot Revi- 
so, Badą ir Kelą galėjo išjuokti ir įžeisti, ir ji... ji nenorėjo 
apie tai galvoti. 

Lija įdėmiai pažvelgė į Badą ir Kelą. Ji įprato juos ma- 
tyti iki pusės nuogus arba su zomšiniais ar odiniais rūbais, 
bet jeigu jie apsivilks marškinius, gal iš jų nesišaipys. 

— Ar jūs turite kokius nors marškinius? 

— Marškiniai mums per maži, — atsakė Badas. 

— Na žinoma, — ištarė Lija, atsikėlė nuo kėdės ir metė 
žvilgsnį į virtuvę, kurią ketino tvarkyti. — Jeigu man dabar 
padėsite, aš jums pasiūsiu po marškinius. Manau, iki ryto jie 
bus gatavi. 

Jaunuoliai pamažu ėmė suvokti, ką ji ruošiasi veikti, ir 
jų akys sublizgo iš džiaugsmo. | 

— Kaip manote, ar susidorosite su indų plovimu, ar jų 
nesudaužysite? 

— Mes sulaužytas aviečių šakeles gydėme, galime ir jū- 
sų indus išplauti, — pasipiktino Badas. 

:Veslis grįžęs pamatė Badą su Kelu dirbančius moterišką 
darbą, o Lija karpė didžiulius mėlyno muslino gabalus. Su- 
prasdamas, jog kai kas įvyko, jis šypsodamasis pasisiūlė jai į pagalbą. 

Lija atsigulė tik trečią valandą nakties. Marškiniai bu- 
vo pasiūti, beliko tiktai padaryti kilpas sagoms, bet ji nuspren- 
dė, kad jaunuoliai juos gali vieną dieną panešioti ir be sagų. 
Pavargusi ji atsigulė į lovą šalia Veslio, ir jis per miegus pri- 
sitraukė ją prie savęs. 

— Viskas baigta? 

Žiovaudama ji linktelėjo. 

— Tikiuosi, kad kitą dieną tu imsiesi globoti mažesnius 
žmones negu tavo porelė. Man tenka kiekvieną dieną dirbti 
tris papildomas valandas vien tiktai tam, kad juos pamaitin- 
čiau. Ar negalėtum rūpintis valkataujančiais katinais vietoj 
valkataujančių žmonių? 

Lija jo negirdėjo, nes jau miegojo. Šypsodamasis Veslis 
apkabino ją tvirčiau ir vėl užmigo. 


Lijai atrodė, kad pernelyg greitai išaušo. Ji taip jaudino- 
si, kad sukūlė vieną kiaušinį tiesiai virš ugnies, visiškai pamirš- 
dama keptuvę. O atėję pusryčiauti Badas su Kelu taip nervinosi, 
jog kiekvienas suvalgė tiktai po keturis gabalus kiaulienos, še- 
šis kiaušinius, pusę didelio apskrito kepalo duonos, tris keptus 
obuolius ir kurapką. Pusryčiai buvo badmiriški. 

— Tikiuosi, niekas iš jūsų šiandien iš alkio nenualps, — 
pareiškė Veslis Lijai nukraustant stalą, bet visi nutylėjo. 

Oliveris, Kordas ir Sleidas išėjo prie darbų, o Veslis su- 
krovė į furgoną pietums paruoštą maistą. Jis nusprendė pra- 
leisti Suitbrajere ištisą dieną ir visiems trims įrodyti, kad be 
reikalo būgštauja — nieko baisaus čia nesą. 

Keliaujant į miestą Lija ir Vesas sėdėjo ant priekinės 


242 


sėdynės, o Badas ir Kelas paniurę nejudėdami — užpakalyje. 

Suitbrajeras — miestelis, ne itin didelis: keletas namų, 
arklidė, moteriškų drabužių parduotuvė, kalvė ir kelios šen 
ten išsimėčiusios krautuvėlės. Ypatingų būgštavimų niekas ne- 
kėlė, bet aplinkui zujančių gyventojų akys buvo įsmeigtos į 
atvykėlius. 

— Jie mus apžiūrinėja, — sukuždėjo Lija. 

— Natūralu, — griežtai atsakė Vesas. — Jie mus pir- 
mąkart mato. 

Išlipus iš furgono, prie jų priėjo gal penkiasdešimties 
metų moteris, ir Lija pasitraukė atbula, bet Veslis pastūmė ją 
į priekį. | 

— Jūs, žinoma, Lija Stenford, — ištarė šypsodamasi mo- 
teris. — Aš tiek girdėjau apie jus iš Eibo. 

— Iš Eibo? — bukai paklausė Lija. 

— Mano vardas Vilma Taker. Nors jūs apie tai gal ir 
negirdėjote, bet mano duktė Kerolain susižiedavusi su jūsų 
broliu. Mums visiems teks būti viena šeima. Mano sūnus Dže- 
sis — dabar jis senatorius, — išdidžiai tęsė ji, — atvyks čionai 
į vestuves. Mes su Floidu iš tiesų didžiuojamės jūsų broliu, o 
jūs visai į Jį nepanaši. 

Lija nusišypsojo ir ėmė rimti. 

— Aš jau seniai nemačiau brolio, bet apie vestuves man 
pasakojo Veslis. Leiskite jus supažindinti su savo draugais. 

Badas ir Kelas vis dar sėdėjo furgone. Reikšmingai žiū- 
rėdama į juos, Lija gestu įsakė jiems išlipti. 

— Dieve mano, — tarė Vilma, žiūrėdama į juos. — Ko- 
kie jūs gražūs ir aukšti. 

— Tai Badas ir Kelas... — Lija nežinojo brolių pavar- 
džių, bet pažvelgusi į juos išvydo, kaip jie iš savo ūgio aukštu- 
mų šypsosi Vilmai. Ji vaikinams aiškiai patiko, nes jų 
neišsigando. 

— Mūsų pavardė Heranai, mem, — negarsiai prisistatė 
Kelas. 

— Ak, taip, jūs pirkote greta Veslio sklypo Žemę. — 

Vilma nusišypsojo. — Eibas sakė... O štai ir mano duktė. 

Lija su džiaugsmu pagalvojo, kad buvo atitinkamai pa- 
siruošusi susitikti su Kerolain Taker. Ji buvo kick paritus, tiek 
pastačius, simpatišką veidą puošė strazdanos. Galbūt Kero- 
lain atrodė komiškai, bet Lijai iš karto patiko. 

— Jūsų vardas Lija, — tarė Kerolain, ištiesdama jai ma- 
žą putlią rankutę. — Eibas sakė, kad jūs pati gražiausia mo- 
teris pasaulyje. 

— Ar jis iš tikrųjų taip sakė? — Lija nuoširdžiai apsi- 
džiaugė. 

— Aš turėjau šiandien su juo susitikti, bet niekur nega- 
lėjau surasti. 

Netikėtai Lija pasijuto sukrėsta, įsivaizdavusi lovoje Ke- 
rolain su liesu, kaulėtu Eibu. Reikia tikėtis, kad Kerolain ne- 
atsidurs ant jo. 

— Atvažiavusi čia, aš dar Eibo neregėjau. 

— O aš ką tik jį mačiau — pasakė apžiūrėdamas arklių 
pakinktus Vesas. — Jis ėjo į miestelio pakraštyje stovintį bal- 
tą namuką. 

— Ten gyvena Linkolnas Starkas, — piktai suriko Ke- 
rolain, treptelėjusi stebėtinai maža kojele. — Eibas vėl lošia 
kortomis, o juk žadėjo to nedaryti. Mama, na kas per bausmė! 

Nespėjo Vilma jos sustabdyti, kai Kerolain gatve nu- 
skubėjo į baltąjį namuką. 

Vilma aiškiai buvo nusiminusi. 

— Eibas iš tikrųjų prižadėjo, — nedrąsiai ištarė ji. — O 
Kerolain turi savo supratimą, ir man atrodo, ji iš tiesų myli 
Eibą ir... 

Ji nuščiuvo, nes baltojo namuko durys triukšmingai už- 
sitrenkė, tarsi šūviui pokštelėjus, ir po kelių sekundžių iš vi- 
daus pasigirdo prislopinti balsai. Penkiese jie tylėdami klausėsi, 
kaip name, iš visa ko spėjant, laužė baldus, o po kurio laiko 
pro langą išskriejo taburetė. 

— Ko gero, man reikėtų pažiūrėti, kad ten vyksta, — 
pasiūlė Veslis, žvelgdamas į Vilmą, kurios veide atsispindė- 
jo baimė. 

— Tikiuosi, Kerolain nesusižeidė, — sukuždėjo Vilma, 
ir visa grupė patraukė paskui Veslį prie namo. 

Vos spėjo jie prie jo prieiti, kai durys atsivėrė ir į gatvę 
išlėkė kortos, nuplazdėjusios pavėjui it didžiulės snaigės. 

— Kad man kažkokia moteris sakytų!.. — pasigirdo Ei- 
bo balsas. — Ei! Atsargiai! Liaukis kūlusi Linkolną! Kero- 
lain, įspėju tave! 

Vienu šuoliu Veslis užšoko į prieangį ir, pažvelgęs pro 
ėmė trauktis atbulas. 

— Ar ji sveika? — paklausė Vilma. 

Sulaikydamas besiveržiantį iš krūtinės juoką, Veslis tiktai 
linktelėjo į durų pusę. Po kelių sekundžių prieangyje pasirodė 
Kerolain Taker, nešdama ant kairiojo peties geibų Eibo kūną. 

— Paleisk mane ant žemės, riebi velnio kumele! — su- 
riko Eibas jai į nugarą. 

— Užsičiaupk, Eibai, mano mama žiūri. 

Eibas kaipmat nuščiuvo, o Kerolain nulipo nuo priean- 
gio ir sustojo prie motinos. 

— Ma, jis daugiau niekada neloš kortomis, — iškilmin- 
gai pareiškė ji. 

— Tai teisybė, mis Taker, — pažadėjo Eibas. — Kero- 
lain man atvėrė akis. Lija! Ar tai tu ten stovi? — sukuždėjo 
jis, kabėdamas žemyn galva. — Galėtum man padėti. 

Lija vos pajėgė sulaikyti juoką. 

— Sveikas, Eibai. Gera šiandien dienelė, tiesa? 

Piktai pažvelgęs į seserį, jis ėmė glostyti Kerolain že- 
miau nugaros. 

— Kerolain, brangute, — švelniai ištarė. — Tu turi man- 
dagiau elgtis su manimi. 

— Ma, ko gero, aš nunešiu Eibą namo, — pasiūlė Ke- 
rolain. — Man dar teks pasakyti Dolui Starkui kelis žodžius 
apie tai, kaip jo sūnus traukia mano draugužį į nuodėmę. 

— Nejaugi aš? — pasigirdo užpakaly balsas. Prieangin 
išėjo ir sunkiai į turėklus atsirėmė simpatiškas jaunuolis, tiks- 
liau, buvęs simpatiškas. Dabar jo viena akis tino, o iš nosies 

bėgo kraujas. Spausdamas prie nosies krauju permirkusią no- 
sinę, jis nuožmiai įsispitrijo į Kerolain. 

— Tai tavo brangiausiasis Eibas pradėjo žaidimą. Aš ne- 
kaltas. 

— Cha! — prunkštelėjo Kerolain ir, kilstelėjusi smak- 
rą, pergalingai nutolo, tempdama ant peties Eibą. 

Vėjas atnešė Eibo žodžius: 

— Kerolain, tu puikiai atrodai. Man patiko, kaip tu kū- 
lei Linkolną. Manau, mums reikia sulaukti vestuvių, kad ga- 
lėtume?.. 

— Iyliau, Eibai, — nutraukė jį Kerolain. — Netaukšk 
šlykštybių. 

— Taip, brangute, — sutiko Eibas, glostydamas ją Žže- 
miau nugaros. 

Pirmasis neištvėrė Veslis: jis nusiplėšė nuo galvos skry- 
bėlę, tvojo ja per kelį ir susirietė kvatodamas. | 

Lija norėjo jį sustabdyti, kad neįsižeistų Vilma, bet toji 
taip ir griuvo Vesliui ant rankų. Iš juoko jie vos laikėsi ant kojų. 

— Ir taip jiems klostosi nuo pat pirmojo susitikimo, — 
sakė gaudydama burna orą Vilma. — Eibas džiūgauja, kad jis 
jai reikalingas. 

— O Kerolain iki beprotybės laiminga, nes ji kažkam 
reikalinga, — baigė Veslis. — Na ir porelė. 

— Aš galiu nukraujuoti ir numirti, o jūs abu čia raito- 
tės iš Juoko, — priekaištavo jiems Linkolnas Starkas. 

Ši scena taip apstulbino Liją, kad ji net negalėjo juok- 
ėjo prie Linkolno., 

— Eikim į namą, aš pabandysiu sustabdyti kraują. 

Po kurio laiko vidun tebesišypsodamas įėjo Veslis. 

— Atvažiavo Žmonės, su kuriais aš noriu tave supažin- 
dinti. Tai dvynių tėvai, Linet ir Devonas Makalisterai. 

“Šokėjas", — pagalvojo Lija, suvilgydama audeklo 
skiautę, kurią spaudė prie Linkolno nosies. Štai dabar ir pa- 
aiškės, kad ji buvo plėšikė. 

26 skyrius 


Išeidama iš namelio, Lija maldavo, kad Veslis neparo- 
dytų savo charakterio, kad būtų atsargus ir atsitiktinai nelep- 
teltų, ką galvoja apie žmogų, daug metų rengusį plėšimus. Bet 
Lija niekaip nesitikėjo išvysti tai, ką pamatė. 

Veslis kalbėjosi su atvykėliu tarsi su geriausiu draugu, 
linksmai jam šypsojosi, ir jo akys blizgėjo. Makalisteras buvo 
aukštas, liesokas, tamsus ir labai gražus. Jo juoduose plau- 
kuose buvo matyti žilų sruogų, akys merkėsi nuo saulės, ir 
nuo to jis atrodė dar patrauklesnis. Šalia stovėjo neaukšta, 
graži, subtilių veido bruožų, didžiaakė, pelenų spalvos plau- 
kais ir grakščios figūros moteris. Ji atrodė turinti ne daugiau 
kaip dvidešimt penkerius metus, bet iš tikrųjų jai, matyt, bu- 
vo kur kas daugiau — juk ji Sleido ir Kordo motina. 

— O jūs tikriausiai misis Stenford, — tarė ji skambiu, 
tvirtu balsu. — Mano vardas Linet Makalister. O čia... — Ji 
parodė į mergaitę, stovinčią už nugaros. — Čia mano jaunes- 
nioji duktė Džordžina. O su mano sūnumis jūs, atrodo, jau 
pažįstami. 

Lijai ši gražuolė iš karto patiko. “Kažin ar Linet žino, 
kuo slapčia užsiiminėja jos vyras“, — pagalvojo ji. 

Mergaitė nedrąsiai nusišypsojo Lijai, paskui pribėgo 
prie tėvo ir tampė už kelnių tol, kolei jis paėmė ją ant rankų. 

— Lija, brangioji, — tarė Veslis, — eikš čionai. Aš no- 
riu supažindinti tave su Maku. 

Lija suprato, kad Devono Makalistero nepamilti sunku. 

— Sveiki, misteri Makalisterai. 

"Tasai pažvelgė į savo Žmoną, tarsi dalydamasis su ja tik 
jiems dviem Žinomu sąmoju. 

— Vadinkite mane Maku, — atsakė jis žemu, maloniu 
balsu. — Vesas man sakė, kad jūs mėgstate austi. Linet turi 
piešinių pavyzdžių, o Miranda verpia siūlus. 

— Miranda — mūsų vyresnioji duktė, — paaiškino Li- 
net. — Rytą ji išvažiavo į svečius pas vyresniąją Korin Taker 

dukterį ir greitai turi grįžti. Gal paliksime vyrus šnekėtis, o 
aš jums parodysiu Suitbrajerą. 

— Jūs labai gera, bet nenorėčiau iš jūsų atimti tiek laiko. 

Tiesą sakant, Lija norėjo pasislėpti furgono gilumoje ir 
apsidengti galvą antklode. Tiktai tada būtų rami, kad jos nie- 
kas nepažins. 

— Eik, — pasiūlė Veslis. — Linet čia pažįsta visus gy- 
ventojus kur kas geriau negu aš. 

Ir niekam nepastebint jis reikšmingai pasižiūrėjo į ją. 

— O kaip Badas ir Kelas? — tyliai paklausė ji. Lija jau- 
tėsi kur kas tvirčiau, kai greta buvo tiedu jaunuoliai, jie galė- 
jo apginti ją, oji juos. 

Vesas pažvelgė į ją ir atsiduso. 

— Vaikinai važiuos su mumis, o Makas ir aš juos ginsi- 
me savo gyvybės kaina. Jeigu tavo vaikinus įžeis kokie vaiki- 
galiai, mes juos tuoj pat pakarsim be tardymo ir teismo. Ir 
jeigu kažkas... 

— Užteks, — sukuždėjo ji, bet nusišypsojo. — Stačiai 
jie... tu juk Žinai... 

— Jie jautrūs, — rimtu tonu atsakė Veslis. Jis atsisuko 
į Maką. — Ji šneka apie tuodu bulius. Lija bijo, kad kas nors 
ims iš jų juoktis ir tuo pačiu įŽeis. 

Makas nepatikliai prukštelėjo. 


— Tu drožk sau su Linet, — paaiškino Veslis. — Pu- 
siaudienį aš jus pasitiksiu prie Mako parduotuvės. — Pasi- 
lenkęs jis pabučiavo ją į skruostą. — O mes paglobosim tavo 
berniukus. 


Lija pasijuto ne savo kailyje, kai Veslis ir Makas, lydi- 
mi Bado ir Kelo, nuėjo. Tačiau Linet ją greitai nuramino. 

— Visi miestelyje dega nekantrumu susipažinti su jau- 
nąja Veslio Žmona. Mes jį pažįstam daugelį metų ir matėm, 
kaip jis atkakliai dirbo fermoje, dėl to visiems, žinoma, maga 
sužinoti, dėl ko jisai taip plušo, — paaiškino Linet. — Nenu- 
stebsiu, Jeigu beveik visi Suitbrajero gyventojai susirinks, no- 
rėdami jus pamatyti. — Išvydusi Lijos veide grimasą, Linet 

nusijuokė ir tęsė: — Jums teks įprasti prie mūsų miestuko. 
Čia niekas nežino, ką reiškia paslaptis. Esmė ne ta, kad čia 
žmonės smalsūs, stačiai jie... kaip man atrodo, dėmesingi. Kai 
tik aš atvykau čia prieš dvidešimt metų... 

— Prieš dvidešimt metų? — nepatikliai sušuko Lija. — 
Jums dabar neduočiau daugiau kaip dvidešimt. 

— Jūs pernelyg gera. Mano vyresniajai dukrai devynio- 
lika metų. O štai, beje, ir Agnes Emerson. Prieš kelerius me- 
tus mirė jos vyras, ir dabar jų fermą tvarko jos sūnus Doilas. 

Po to sekė Liją apstulbinusių veidų ir vardų virtinė. Pri- 
eidavo Žmonės, tegyvenę Suitbrajere vienerius ar dvejus me- 
tus, bet šilčiausiai Linet akys sublizgėdavo kalbant apie tėvus 
ir vaikus tų, kurie, anot jos žodžių, miestelyje gyveno ilgus 
metus. Lija negalėjo visų, su kuriais susipažino, prisiminti. 
Tarp jų buvo Neti ir Maksvelas Rou, pasakę, kad jų jaunes- 
nioji dukra Vaida — vietinė mokytoja; 0 vyresnioji dukra Re- 
beka ištekėjusi už Džesio Takero, kuris dabar išrinktas į 
valstijos senatą. 

— Atrodo, kad visi čia didžiuojasi Džesiu Takeru, — 
pastebėjo Lija. 

Linet nusišypsojo: 

— Ką Džesis bedarytų, juo visi didžiuojasi. Ar jūs susi- 
pažinote su daugeliu Starkų šeimos narių? 

— Su daugeliu, — juokdamasi atsakė Lija. — O ar daug 
jų iš viso? 

— Kiekvienais metais atsiranda naujų. Geilonas jaunes- 
nysis praeitais metais išvažiavo mokytis į Bostoną. Tai labai 
protingas jaunuolis, ir mes visi tikimės, kad jis taps guberna- 
toriumi, o ko gero, ir prezidentu. 

Kolei jos ėjo per miestelį, užsukdamos į parduotuves ir 
susipažindamos su miestiečiais, Lija jautėsi jiems vis artimes- 
nė. Kad ir kiek Virdžinijoje stengėsi sau įteigti, kad tapo Sten- 
fordų šeimos nare, ji tebelaikė save Simons. Atrodė, kad pelkė 
ją traukė atgal, o Rigan ir Nikol buvo jai tokios geros, tarsi 
būtų gimusios kitame, tolimame nuo Lijos aplinkos, pasaulyje. 

Bet šiame mažame miestelyje, kur visi gyventojai ne- 
šiojo namų gamybos muslino arba vilnonius, dažnas lopytus 
drabužius, ji pasijuto jiems artima. Nors Veslis kartą ją ap- 
kaltino, kad ji veržiasi valdyti Stenfordų plantaciją, Lija nie- 
kada nenorėjo būti turtinga. Ji svajojo apie patikimą, saugią 
pastogę, kur bent jau niekas jos nemuš. Stenfordų plantacija 
buvo patikimas prieglobstis, bet skaniausi valgiai ir šilkinės 
suknelės jai nuolat priminė, kad turi saugoti drabužius ir mo- 
kytis atitinkamai elgtis. Ir viskas, kas Rigan ir Nikol buvo na- 
tūralu, Liją varžė. 

O šitas miestukas buvo saugus prieglobstis ir nereika- 
lavo išsaugoti geras manieras. Dauguma tų, su kuriais ji susi- 
pažino, neišsiskyrė nepriekaištinga tarme, nebandė kalbėti 
įmantriai, kaip kad Nikol mokė Liją, nors pastarajai tai ne- 
buvo lengva. Bet net esu savo kuklia flaneline suknele Linet 
atrodė tikra ledi ir priminė Lijai Nikol. 

Linet duktė Džordžina greitai atsikratė drovumo. Išvy- 
dusi, kaip su pagyvenusia moterimi gatve eina dvi mergaitės 
dvynukės, ji puolė prie jų. 

Tai Ester, Džastino ir Oliverio motina, — paaiškino ne 
be liūdesio Linet, kai jos pasuko prie moters. — Dolas ją vi- 
siškai išsekino begaliniais nėštumais. O dvynukės — jos anū- 
kės. Jų motina Lisi gimdydama mirė. 

Liją pristatė Ester Stark ir supažindino su šešiametė- 
mis dvynukėmis, paskui Linet atsivedė Liją į Makalisterų 
krautuvę. 

— Pastaraisiais metais prekiauti sekėsi geriau, — pa- 
aiškino Linet, — ir dabar aš tvarkau apskaitą, kad Devonas 
turėtų daugiau laisvo laiko. Ir tai išeina visai neblogai, — ta- 
rė svajingai ji, kaip pasirodė Lijai, galvodama visai ką kita. 

Priešais užgesusį židinį sėdėjo liesas senis, tingiai dro- 
žinėdamas lazdą. 

— Čia ir yra naujoji miestietė? — paklausė jis. 

— Leiskite jus supažindinti su Dolu Starku, — tarė Li- 
net. — O čia — misis Lija Stenford. 

Lija jam linktelėjo, prisimindama viską, ką Džastinas 
jai pasakojo apie savo tėvą. Dolas įdėmiai pažiūrėjo į ją, ma- 
tyt, jausdamas jai antipatiją. 

— Eisiu aš su reikalais, — pareiškė jis, pakildamas nuo 
kėdės. Kai jos pasiliko dviese tarp prekėmis užverstų lenty- 
nų, paniurusi Linet ėmė pasakoti. 

— Nuo to laiko, kai-mirė Fetna ir senis Geilonas, jis 
visiškai vienišas. — Matydama klausiamą išraišką Lijos vei- 
de, ji paaiškino: — Kai mes su Devonu susituokėme, Dolas 
nuolat sėdėdavo čia su savo draugais Geilonu ir Fetna, ir kai 
jie mirė, Dolas beveik prarado gyvenimo džiaugsmą. Devo- 
nas bando ką nors surasti, kas pasėdėtų su Dolu, bet dabar 
niekas neturi noro tinginiauti. Matyt, visa esmė ta, kad per 
miestelį pervažiuoja daug naujakurių. Dabar gyvenimas mieste 
tapo kur kas judresnis. 

Lija pajuto Linet balse gilią meilę, kuri atspindėjo ki- 
tos pusės poziciją. Džastinas tėvą už veltėdžiavimą smerkė, o 
kiti mylėjo Dolą būtent už tai. 

Kolei jos buvo parduotuvėje, gatvėje pasigirdo moterų 
riksmai. 

— Tai Miranda! — sušuko Linet ir puolė į gatvę. 

Centrine gatve lėkė furgonas. Arkliai kažko pasibaidė, 
ir furgoną mėtė iš vieno kelkraščio į kitą. Vietoj vežiko, pla- 
čiai išplėtusi išsigandusias akis, sėdėjo gražutė mergina, ban- 
dydama išsilaikyti ant sėdynės, jos plaukai plaikstėsi. 

— Devonai! — suriko Linet, kai furgonas pasiutusiai 
pralėkė pro šalį. Kartu su Lija jos puolė jį vytis. Linet veidas 
suakmenėjo iš siaubo. 

Arti nebuvo nei Mako, nei Veslio, bet užtat atsirado 
Badas ir Kelas. Sunku buvo patikėti, kad tokie gigantai gali 
taip greitai dumti. Tarsi iš anksto susitarę, Badas puolė prie 
furgono iš užpakalio, o Kelas — prie arklių. 

Badas užšoko ant furgono pakopos ir vikriai pasiekė iš- 
sigandusią merginą. Viena ranka jis čiupo ją už talijos ir, pla- 
čiai išžergęs galingas kojas, išlaikė pusiausvyrą. 


251 


Badui ją palietus, Miranda suriko, paskui atsisuko ir 
prigludo prie jo, sąmoningai patikėdama jam savo gyvybę. 

Tuo metu Kelas atsidūrė prieš arklius ir visu savo svo- 
riu pakibo ant jų. Kurį laiką jį vilko Žeme, kulnais vaikinas 
arė žemę, paskui arkliai ėmė bėgti lėčiau ir jam pakluso. 

Išėję iš maisto prekių krautuvės, Makas ir Veslis išvydo 
furgono užpakaly stovintį Badą, prie jo prisispaudusią Miran- 
dą, o Kelas, paėmęs nukritusias vadeles, stabdė arklius. 


— Miranda! — pakuždom išspaudė iš savęs Makas ir 
dviem šuoliais atsidūrė prie furgono pakopos. — Princese, eikš 
čionai! — Jis ištiesė į ją rankas. 


Sukrėsta, dar neatsigavusi iš baimės, Miranda pažvelgė 
į tėvą, paskui į Badą, kuris vis dar tebelaikė ją savo glėby, 
užmerkė akis ir tik dabar atsipeikėjo. 

— Ką?.. — buvo bepradedąs Makas, bet Linet padėjo 
jam ant peties ranką, o Badas tuo metu pasuko prie furgono 
galo. 

Kelas ištiesė Mirandai ranką. 

— Dviese, — tiktai sukuždėjo Miranda, po to nuslydo į 
stiprias Kelo rankas ir prisiglaudė prie jo. 

Juos apsupusieji nejudėdami stovėjo ir tylėjo. Lijai 
šmėkštelėjo mintis, ar visada Miranda tokia ryžtinga? Paskui 
pagalvojo: juk jaunuoliai sakė neva Žmonės, ypač moterys, jų 
bijo. Bet nepanašu, kad jauna dama šių dviejų milžinų bijotų. 

— Miranda! — griežtai pašaukė ją Makas, kai ji pažvel- 
gė į dideles rudas Kelo akis. Miranda nenoriai atsigręžė į tė- 
vą. — Ar tau nieko bloga neatsitiko? Tu nesužeista? — iškošė 
pro dantis Makas. 

— Ne, — neskubėdama atsakė toji, nė nebandydama 
išsivaduoti iš Kelo rankų. — Su manimi viskas gerai. 

Kai prie jų priėjo Badas, ji ištiesė jam ranką. Ši trijulė 
sukėlė stebėtiną įspūdį: Badas ir Kelas bei mažoji Miranda 
stovėjo apsikabinę ir nekreipė dėmesio į glaudžiu žiedu juos 
supančius miestiečius. 

— Miranda! — šypsodamasis pakvietė Veslis. — Leisk 

tau pristatyti Badą ir Kelą, jų pavardė Heranai. 

— Jūs — Kelas, ojūs — Badas, — tyliai ištarė ji, ir bro- 
liai atsakydami linktelėjo. — Ačiū jums. Jūs išgelbėjote man 
gyvybę. 

Visus labai nustebindama Miranda užsilipo ant furgo- 
no pakopos, apkabino Kelą už kaklo ir ėmėsi jį bučiuoti. Ir 
vėl Linet sulaikė vyrą už rankovės, kai Miranda priėjo prie 
Bado ir jį taip pat pabučiavo. 

Po to Miranda padėjo rankas ant plačių brolių pečių: 

— Eime, aš paruošiu jums ką nors pavalgyti. — Ir jie 
visi kartu nuėjo, palikę apstulbusius žiūrovus. 

— Dabar žus visas žavesys, — nutraukė tylą Veslis. — 
Pamačiusi, kiek šitie abudu suryja, ji nuo jų pabėgs. 

— Linet, man tai nepatinka! — pratrūko Makas. — Man 
tai visai nepatinka. Ji niekada dar sau to neleido. Kaipgi tu 
auklėjai dukterį, jeigu ji taip elgiasi su dviem nepažįstamais 
jaunuoliais? 

Lija pastebėjo, kad Linet nekreipia į vyro pyktį dėmesio: 

— Bijau, kad tai mano šeimos ypatybė. Atrodo, tavo 
duktė ką tik įsimylėjo. 

— Įsimylėjo? — suriko Makas. — Ji jų net nepažįsta! 
Kartais tu taip nusišneki... 

— Devonai, — švelniai pastebėjo Linet, — ar tau rei- 
kia priminti, kad įsimylėjau tave iš pirmo žvilgsnio? Kodėl su 
tavo dukra negali įvykti tas pats? 

Makas įkaito. 

— Tarp manęs ir šios poros esminis skirtumas! Aš gel- 
bėjau tavė ir... — Staiga jo įtūžis dingo. — Ir kurį iš jų, tavo 
nuomone, ji įsimylėjo? — niūriai paklausė jis. 

Atsidususi Linet pažvelgė į jų krautuvės pusę. 

— Tikiuosi, aš klystu, bet panašu, kad jai patinka abu. 

Makas nespėjo ištarti nė žodžio, kai Veslis iš visų jėgų 
tvojo jam per petį. 

— Makai, sveikinu! Išeitų, jūs turėsite iš karto du žen- 
tus. Ir, garantuoju, kad juos išmaitintum, prireiks visų tavo 

krautuvių atsargų. 
Makas niūriai pažvelgė į jį. 
— Kad mano duktė... — buvo bepradedąs su pasišlykštė- 


jimu jis, bet vargais negalais susitvardė. — Jau tos mote- 
rys! — sušvokštė. — Eime, Linet, pažiūrėsim, ką ji sugalvo- 
j0. — Ir paniuręs Makas pasuko su Žmona į parduotuvę. 


Atsisukusi į Veslį, Lija nusišypsojo. 

— Nežinau, ar tai ką nors išsprendžia, ar tik duoda pra- 
džią naujoms problemoms. Man atrodo, Mirandai į akį krito 
ir Badas, ir Kelas. Kaip tu manai? 

— Tu pavydi? — paklausė jis lyg pusiau juokais. — Matyt, 
nuo šiandien liausiesi buvusi jų gyvenimo vienintelė moteris. 

Ant jo veido krito saulės šviesa, akis slėpė platūs skry- 
bėlės bryliai, ir jis atrodė itin patrauklus. Lija pažvelgė į jo 
lūpas. 

— Lija, — kimiai pratarė Veslis. — Tu nutvilkei žvilgs- 
niu man antakius. — Sutrikusi ji nusuko akis. Gatve lekiantis 
nevaldomas Mirandos furgonas patraukė daugelio dėmesį, ir 
susirinkę miestiečiai vis dar pasišaipydami stebėjo, kaip Mi- 
randa apdovanoja savo gelbėtojus. Pagaliau jie ėmė skirstytis. 

— Tai ji! — sušuko kresna moteris, žvelgdama Lijai tie- 
siai į akis. 

Lija apmirė. Ji niekada nepamirš šitos moters veido. Kai 
Revisas nužudė jos vyrą, moters neapykanta sukrėtė Liją iki 
pat širdies gelmių. 

— Ji nužudė mano vyrą, — garsiai suriko moteris ir pa- 
suko prie Lijos, išskėtusi pirštus kaip žvėris nagus. — Žmog- 
žudė! — suriko ji. — Žmogžudė! 

Lija nė nekrustelėdama laukė jos, tarsi būtų tai nusi- 
pelniusi. Veslis atsistojo tarp Lijos ir įsiutusios moters. 

— Nereikia, — švelniai paprašė jis. 

— Ji jį nužudė! — rėkė moteris. — Be jo, nieko dau- 
giau neturėjau gyvenime. Mes ruošėmės kartu įkurti fermą, o 
dabar per ją viskas žlugo. 

Tebespiegdama ji ėmė kulti Veslį kumščiais ir spardyti 
kojomis. 

— Lija, sėsk į furgoną, — ramiai paprašė Veslis. — Eik! 
"Tučtuojau! — įsakė jis, kai Lija nepasijudino iš vietos. 

Lija pabandė pakelti galvą, bet tai buvo nelengva, nes 
ji jautė į save nukreiptus visų miestiečių žvilgsnius. Žvelgda- 
ma tiesiai prieš save, ji nevikriai įsikepurnėjo į furgoną. 

Paskui Veslis sėdo greta jos ir, nesakydamas nė žodžio, 
pavarė arklius. 

Lija jo nesmerkė už tai, kad jis nieko jai nesako. Tik 
pamanyk, ji jau buvo patikėjusi, kad Suitbrajeras nebus pavo- 
jinga vieta. Silpnas saugumo jausmas, atnešęs ramybę, dabar 
dingo kaip ir galimybė užsitarnauti meilę. Nė vienas iš Sten- 
fordų nepamils žmogžudyste kaltinamos moters. 


27 skyrius 


Susikūprinęs ir susikišęs į kišenes rankas, Makalistero 
krautuvėje Veslis vangiai užsakinėjo prekes. Už lango smar- 
kiai lijo. 

— Manai, mus užtvindys? — paklausė Dolas. 

— Nežinau, — niūriai atsakė Vesas. 

— Čia visai nešviečia saulė, — pasiskundė Dolas. — O 
kas atsitiko tavo Žmonai? Aš jos nemačiau keletą savaičių. 

Iš po prekystalio kyštelėjo Mako galva. 

— Ji gamina jovalą.dviem savo lokiams, — piktai atsa- 
kė jis. — Tam atvejui, jeigu mano duktė neparuoš jiems ėsti. 
Vesai, tau reikėtų nusukti sprandą, kad atsivedei čia tą pore- 
Ig. Vakar Miranda visą naktį pzažliumbė ir vis tvirtino, kad 
jai patinkantys abu, ir tebūsiu aš prakeiktas, jeigu jos motina 
nesielgia taip, tarsi tai laikytų geru sumanymu. — Jis sekun- 
dei nulindo į parduotuvės gilumą ir atnešė dar kažkokių pre- 
kių. — Dar ko nors reikia? 

— Ar tu nors kiek nutuoki apie moteris? — leptelėjo 
Veslis. 

Dolas paniekinamai prunkštelėjo. Piktai dėbtelėjęs į jo 
pusę, Makas atsakė: 

— Kolei nebuvau sutikęs Linet, aš daug ką Žinojau apie 
moteris, bet kiekvienais metais išmanau apie jas vis mažiau. 
Ar turi kokių sunkumų? 

— Juk jis vedęs? — atsiliepė Dolas. — Vadinasi, jis turi 
sunkumų. 

Veslis atsirėmė į prekystalį, žvelgdamas į savo batų nosis. 

— Aš irgi maniau, kad suprantu moteris, bet dabar taip 
negalvoju. Maniau, jeigu turi žmoną ir esi su ja švelnus, jos 
nemuši, davei jai patikimą namą ir gražią suknelę, tai ji bus 
laiminga. 

— Bet tavoji nelaiminga, — buvo įsitikinęs Makas. — 
Jai dar reikia meilės. 

Veslis taip ir pašoko. 

— Jai nėra ko gailėtis. Ji su manimi neliūdi. 

Dolas sukikeno. 

— Ne, moteriai to nepakanka, — paaiškino Makas. — 
Jai reikia tavo meilės. Nežinau, kaip tai paaiškinti. Kai myli, 
tą supranti savaime. 

— Na jau. — Vesas mostelėjo ranka. — Pamilau Liją 
jau seniai. Ji narsesnė už bet kurią kitą moterį, kokią man 
teko sutikti. 

— Tuomet ko tau neramu? — paklausė Makas. — Ar 
atsimeni, kaip prieš mėnesį viena moteris apkaltino, kad Lija 
nužudė jos vyrą? — Makas susiraukė. — Tai buvo tą pačią 
dieną, kai Miranda susipažino su tavo vaikinais. Vargu ar aš 
ją užmiršiu. Bet man atrodo, tu ten viską sutvarkei. 

— Man irgi taip pasirodė. Aš suradau du žmones, kurie 
ten buvo, kai Revisas nužudė jos vyrą. Jie girdėjo, kaip Revi- 
sas grasino Lijai. Tada aš juos atvedžiau pas tą moterį, bet ji 
nieko nenorėjo girdėti, o tiktai rėkė apie Liją. Man nieko ne- 
pavyko su ja susitarti, todėl perėjau su dviem liudytojais per 
miestą ir priverčiau papasakoti visiems Suitbrajero gyvento- 

jams apie Liją teisybę. 

Makas sutikdamas linktelėjo. 

— Mano nuomone, tai protinga. Tada kokių turi su žmo- 
na keblumų? 

“ — Lija narsesnė už bet kurią kitą, — pakartojo jis, atsi- 
sėsdamas ant statinės su galetomis*. — Virdžinijoje ji, būda- 
vo, man nuolat prieštaraudavo, paskui mane sužeidė, ir ji dėl 
mano išgelbėjimo rizikavo savo gyvybe, nors iki tol vis tvirti- 
no, kad manęs beveik nemyli. Žinoma, ji tai kalbėjo nerimtai. 
Lija iš proto kraustosi dėl manęs, — greitai pridūrė jis. — 
Nebuvo tokio dalyko, kurio ji negalėtų įveikti, bet nuo tos 
moters prakeikimo Lija tapo nepanaši į save. Dabar ji tiktai 
įnikusi į namų ruošos darbus arba sėdi prie audimo staklių. 
O dėl kiekvienos smulkmenos ima verkti. 

— Ar tik ji nesilaukia kūdikio? — paklausė Makas. — 
Tokiais atvejais moterys elgiasi labai keistai. 

— Vargu. Aš daug kartų ją klausinėjau, kas atsitiko, o 
ji tik verkia ir tvirtina, kad dabar jos niekas niekada negerbs. 

— Tu, žinoma, jai papasakojai apie šiuos du liudytojus? 

— Suprantama, — atsakė Veslis. — Aš net pakviečiau 
juos namo, bet Lija pasakė, kad jų žodžiai nieko nereiškia, 
nes toji moteris vis tiek tvirtina esą Lija nužudžiusi jos vyrą. 
Suitbrajere visi žinojo apie Reviso plėšimus, dėl to aš papa- 
sakojau kelioms moterims apie tai, kaip Lija pateko į gaują, 
kai buvau sužeistas, ir jos manimi patikėjo. Niekas miestelyje 
neturi prieš Liją jokių piktų kėslų, išskyrus tą beprotę senę, 
bet Lija stačiai nenori manimi tikėti. Ji nenori į miestą, 0 su- 
sitikinėja tik su Kimberle, Badu ir Kelu. 

Keletą minučių parduotuvėje tvyrojo tyla, tiktai girdė- 
ti, kaip į stogą barbena lietus. 

— Man šitie Heinsai niekada nepatiko, — negarsiai iš- 
tarė Dolas. | 


* Akyti nesaldūs arba salsvi sausainiai, pagaminti iš kvietinių 
miltų su mielių raugu; vartojami vietoj duonos. (Vert. past.) 

Mako veide pasirodė nerimastinga išraiška, ir jis atsa- 
kė ne iš karto: 

— Manai, kažkas miestelyje tai moteriai moka, kad ji 
nenustotų tauškusi savo istorijos apie Liją? 

— Moka? Už prasimanymus apie Liją? — Veslis buvo 
suglumęs. — Kam prisireikė įteigti miestiečiams, kad Lija 
žmogžudė? 

Makas išėjo iš už prekystalio. 

— Žinau, tu mieste pasakojai apie tą Revisą, ir aš su- 
prantu, kad tai darei tiktai dėl Lijos. Bet man atrodo, daug 
ką praleidai. 

Veslis sukando dantis. 

— Galbūt tu to nežinai, — tęsė Makas, — bet prieš ket- 
verius metus mes, keli žmonės, nuvykome į mišką ir visiškai 
sunaikinome plėšikų lizdą. Viskas baigėsi... sėkmingai, bet Lit- 
las Takeras ir Otis Votersas žuvo. Gana neilgai trukus, atsira- 
do nauja gauja. Na, tik šį kartą visos Suitbrajero moterys 
užpuolė mus, grasino paliksiančios, jeigu vėl skelbsime karą 
plėšikams. — Mako akys blykstelėjo įniršiu. — Kartais mū- 
sų miestelio moterys keistos, tarsi būtų visai nepanašios į 
moteris. 

— Anksčiau man labiau patiko, kai mano moterys bu- 
vo ne itin paklusnios, — niūriai atsakė Veslis. — Jeigu man 
būtų buvusi reikalinga paklusni moteris, būčiau vedęs Kim- 
berlę. 

— O Linet supratimo neturi, ką reiškia paklusti, — pik- 
tai metė Makas. — Kartais man atrodo, kad ji ištisas naktis 
nemiega, sukdama galvą, kaip padaryti tai, ko mano nuomo- 
ne, neturėtų... 

— Lija irgi taip elgėsi, bet... 

— Kolei jūs abu neįsiplieskėte ir nepuolėte namo, gau- 
ti savo meilės porcijos. Imkim ir grįžkim prie tos senės Heins, 
kuri misis Stentord vadina žmogžude. 

Pirmąjį Dolo sakinį Makas praleido pro ausis. 

— Heinsai čia atsikėlė neseniai, ir mes jau spėjome su 
jais turėti nemalonumų. Sakykim, vagystės ir į jas panašūs nu- 
sižengimai. Moteris, apkaltinusi Liją, Heins pavardę turėjo 
prieš ištekėdama, o dabar, likusi našlė, ji gyvena jų šeimo- 
j€. — Jis patylėjo. — Mes čia šit galvojame, kaipgi gauja nuo- 
latos pasipildo žmonėmis ir kodėl pas juos nuolat atsiranda 
naujų vadeivų? Net jeigu vadą užmuša, labai greitai jo vie- 
ton stoja naujas. Kai Revisą nugalabijo, plėšimai liovėsi, bet, 
manau, nespėsime mirktelėti, kai išgirsime apie naujus už- 
puolimus. 

Kruopščiai parinkdamas žodžius, Veslis tarė: 

— Kaip tu paaiškintum, kad atsiranda naujų vadeivų? 

— Visiems apiplėšimams kažkas vadovauja. Kažkas, ne- 
gyvenantis miške. Tai jis ir sumano viską. 

— Ir kas jis galėtų būti? — negarsiai paklausė Vesas. 

— O iš kur aš žinau? — metė Makas. — Manai, jeigu jį 
pažinčiau, jis vaikštinėtų sau laisvas? 

Dolas atsisuko į Veslį. 

— Makai, — lėtai tarė jis. — Šis vaikinas žino daugiau 
negu sako. 

Ir jis atsigręžė į Maką. Pastarasis įdėmiai žvelgė į Veslį. 

— Tai tiesa? Ir tu čia teiraujiesi, ką mes Žinome? 

— Kažkodėl man neteko girdėti, kad Suitbrajero vyrai 
būtų kovoję su plėšikais. — Veslis ėmė pykti. 

— O tu manai, kad mes, žinodami apie užpuolikų siau- 
tėjimą, tupime čia susikišę rankas į kišenes? Manai, kad mes 
tokie? Susišaudant aš netekau savo draugo Litlo Takero. 

Dolas pakilo nuo kėdės. 

— Makalisterai, velniai tave griebtų! Aš buvau bema- 
nąs, kad jeigu jau tau atsirado žilų plaukų, tai surimtėsi, bet 
taip nėra. Tu likai toks pat azartiškas, koks buvai visada. Ne- 
suprantu, kaip ši graži mažylė Linet tave pakenčia. 

— Kaip reikia, taip pakenčia! — suriko Makas. — Ge- 
riau negu kai kas kitas gali pakęsti tave, seni! 

— Gana! — suriko nuo slenksčio Linet. Nuo jos rūbų 
upeliais bėgo vanduo. — Net pliaupiant lietui gatvėje girdėti, 
kaip rėkiate abu. Sveikas, Vesli. Mes keletą savaičių nebuvo- 
me susitikę. 

Įsiutęs Makas grįžo už prekystalio. 

— Sveika, Linet, — pasisveikino Veslis. 


— Vesli, — linksmai tęsė Linet, — sakyk, prašom, kas 
čia darosi? 
— Nežinau, ar turėčiau... — prakalbo Vesas. 


— Sakyk jai, — burbtelėjo Makas. — Nuo jos vis tiek 
nieko nenuslėpsi. 

Veslis trumpai papasakojo Linet apie tai, kad Lija atsi- 
sako išeiti iš fermos ir kaip ji kenčia, o paskui apie tai, kaip 
jis bandė apginti jos gerą vardą. Vėliau papasakojo, nuo ko 
prasidėjo ginčas. 

Linet neilgam susimąstė. 

— Ar tau kas nors žinoma apie plėšikus? 

Veslis nesirengė pasakoti Makui, kad Badas, Kelas ir 
Eibas taip pat buvo gaujoje, bent jau dėl to, jeigu Miranda 
nuspręstų ištekėti už Bado arba Kelo. 

— Jie turi vadeivą, — negarsiai pridūrė jis. — Aš tik 
žinau, kad jį vadina Šokėju. 

— Ir tu nežinai, kas jis? 

— Man pasakė vardą, bet tai buvo melas. — Vesas 
anaiptol neketino pasakoti Makui, ką jam pasakė Revisas. Ma- 
kas tūžta net dėl smulkmenų, o ką jau bekalbėti apie tokį 
dalyką. 

— Ir koks gi tai vardas? — paklausė Linet. Veslis svy- 
ravo. — Patikėk, už šių sienų niekas nieko nesužinos. 

— Aš išsyk supratau, kad tai melas. Revisą pašovė, jis 
mums ištarė vieną vardą, bet niekas iš mūsų juo nepatikėjo. 
Be to, Makai, tu dvejus metus praleidai Šiaurės Karolinoje. 
Tai negalėjai būti tu. 

Parduotuvėje įsivyravo mirtina tyla. 

— Aš?! — suriko Makas, paskui jo veide pasirodė šyp- 
sena. Jis priėjo prie Dolo. — Seni, ar tu girdėjai? Manoma, 
kad šitų banditų vadeiva — aš. Norėčiau žinoti, iš kur imti 
tokiems reikalams, turint tokią šeimą, laiko? Ir ką aš darau 
su prisiplėštu turtu? Mirandai kiekvieną savaitę duok naują 
suknelę, 0 aš nepajėgiu jai jų nupirkti. — Atrodo, kad pati ši 
mintis jį pralinksmino. 

— Man keista, kad mirdamas žmogus galėjo meluoti, — 
atsiliepė Dolas. 

Veslis būgštavo, jog Makas vėl ims rėkti ant Dolo. 

— Jis bijojo, — ryžtingai pareiškė Makas. — Galbūt Re- 
visas turėjo kokių nors giminaičių, ir jeigu jis būtų Šokėją iš- 
davęs, tasai būtų jiems keršijęs. 

— Aš apie tai nepagalvojau, — tarė Veslis. — Aš nepa- 
tikėjau, ką Revisas sakė apie tave. 

— Bet tuvis dėlto klausinėjai Žmonių ir sužinojai, kad 
Makas buvo Šiaurės Karolinoje, dėl to ir negalėjo būti plėši- 
kas, — įsiterpė Dolas. 

— Tada kodėl šitoji Heins atkakliai tvirtina, kad Lija 
žmogžudė? — paklausė Makas. — O todėl, kad Šokėjas, kas 
jis bebūtų, būgštauja, jog Lija kažką žino. Ar Lija gerai paži- 
nojo Revisą? — Makas pats atsakė į savo klausimą, kolei nie- 
kas nesuspėjo ištarti nė žodžio. 

— Ne taip gerai, kaip tu manai, — piktai atsakė Ves- 
lis. — Vis dėlto... — Jis pašoko'nuo statinės. — Revisas galė- 
jo pasigirti Šokėjui. Revisas buvo vienišius, jis nuolat bastėsi 
po mišką, ir niekas nežinojo, apie ką jis galvoja. Bet Lija jam 
patiko. Kiek suprantu, jis nužudė Heins vyrą, kad priverstų 
Liją pasilikti su juo. Atrodo, kad jis įvarė baimės daugeliui 
moterų, o Liją... Liją ne taip lengva išgąsdinti. 

— Kažkada aš gyvenau mieste, — pradėjo Linet, — kur 
buvo taip: jeigu vieną gyventoją apkaltindavo žmogžudyste, 
kiti visiškai galėjo jį pakarti. Suitbrajere viskas kitaip, — pa- 
reiškė ji su pasididžiavimu, — bet net mūsų miestelyje Žmo- 

nes galima privaryti iki kraštutinumų. Kai kurie naujieji gy- 
ventojai tvirtina, jog tu tiems dviem liudytojams galėjai už- 
mokėti, kad jie patvirtintų, neva Liją privertę dalyvauti 
užpuolimuose. 

— Pasakyk man jų vardus, ir aš suplėšysiu juos į skute- 
lius, — pareiškė Veslis ir nusispjovė. 

— Tai nieko neduos, — atsiliepė Makas. — Manau, 
mums reikia išsiaiškinti, kas šis Šokėjas. 

— Turbūt jis kažkur visai arti, antraip nebūtų taip su- 
nerimęs dėl savo šeimininkės, — tarė Dolas. 

— Tačiau kaip mums išsiaiškinti, kas jis toks? — pa- 
klausė Linet. — Juk mes negalime eiti per Žmones ir jų apie 
tai klausinėti. 

Makas pažvelgė Vesliui į akis. 

— Yra tiktai vienas kelias: priversti jį vėl išsišokti. 

Jo žodžių prasmę Veslis suvokė ne iš karto. 

— Tu nori panaudoti mano žmoną it kokį masalą? Kad 
ją Šokėjas nušautų? Nori, kad aš atiduočiau Liją žmogžudžio 
ir plėšiko valiai? Makalisterai, to niekada nebus. 

— Niekas tavęs neprašo... — piktai prakalbo Makas. 

— Manau, reikėtų paklausti Lijos, — įsikišo Linet. — 
Reikia leisti jai pačiai pasirinkti. Dabar ji kenčia, apkal- 
tinta žmogžudyste, ir neturi kito kelio sau išteisinti? Jeigu 
ras tikrąjį nusikaltėlį, tiktai tada ji taps laisva nuo to kalti- 
nimo. 

— Ne, šito nebus, — tvirtai atsakė Veslis. — Man vis 
viena, net jeigu Lija negalės nė kojos iškelti iš namų. Aš 
neleisiu, kad ji būtų jaukas žmogžudžiui. Jeigu Šokėjas ma- 
no, kad ji kažką žino, jis, galimas daiktas, pabandys ją nu- 
žudyti. Aš neleisiu, kad Lija liktų be mano apsaugos. 

— Vadinasi, tada tu ją priversi gyventi tiktai pusiau, — 
karštai ištarė Linet. — Šokėjui tereikia ir toliau mokėti tai 
šlykščiai bobai, kad ji skleistų apie Liją apkalbas, ir jeigu Lija 
kiurksos namuose ir nebandys apsiginti, greitai žmonės iš tiesų 

patikės, kad ji žmogžudė.. 

— Tikrai, — pareiškė Dolas. — Žmonės pasakys, kad 
nėra ugnies be dūmų, ir po kelių mėnesių visi ims tvirtinti, 
jog tavo Žmonos toks elgesys ne šiaip sau. Ims plepėti, kad ji 
neiškiša nosies iš namų, nes jaučiasi kalta. 

— Vesli, — Linet padėjo ranką ant jo riešo, — tu apie 
tai privalai pakalbėti su Lija. Nuspręsti turi tiktai ji. 

— Kolei ji yra mano žmona... 

— Kad ir kur išvažiuotum, ši istorija vilksis paskui 
tave, — pareiškė Makas. — Ją sutvarkyti ir iš tikrųjų ap- 
ginti Žmoną tu galėsi tiktai vienu būdu — sužinojęs, kas 
tasai Šokėjas. Ir man atrodo, kad tai sužinosi tik tada, jei- 
gu Lija liausis vengusi žmonių. Galbūt ji ką nors žino, bet 
pati to nesupranta. Galbūt Šokėjas nori ją pašalinti iš ke- 
lio būtent dėl šios priežasties. Gal jis gyvena už šimto my- 
lių nuo čia, 0 ta pati Heins stačiai nori parodyti, kokia ji 
svarbi asmenybė. Kas žino? Bet vienintelis būdas sužinoti 
tiesą — Lijai reikia išeiti iš tavo namų. Ir tada pamatysim, 
kaip pasielgs Šokėjas. 

— Man dingojasi, — pridūrė Dolas, — jeigu tas pats 
Šokėjas kažko siekia, tai galėjo ją jau visai nesunkiai nužudy- 
ti. O ko jis siekia, ją parodydamas kaip-Žžmogžudę? 

— Siekia laisvės, — lėtai atsakė Vesas. — Jeigu su- 
vers bėdą kitam, niekas jo neįtars. Net jeigu jis čia ar kitur 
padarys klaidų, Žmonės to nepastebės, nes prisimins Lijos 
kaltę. 

—- Tu ją prisiminsi? — sukuždėjo Linet. 

* Veslio akys patamsėjo. 

— Aš nuo jos nenuleisiu akių, — negarsiai atsakė 
jis. — Jeigu man teks ją išvežti gyventi į Prancūziją, aš 
taip ir padarysiu. Jeigu tai priklauso nuo manęs, jai nie- 
kas negrasins, ir jeigu nors vienas iš jūsų apie tai užsi- 
mins Lijai, tam geruoju nesibaigs. — Taręs šiuos žodžius, 
jis išėjo. 

28 skyrius 


Lija neskubėdama pynė ilgus Kimberlės plaukus. 

— Aš taip nekantriai laukiu šiandieninių šokių, — kal- 
bėjo Kim. — Apsivilksiu rožinę suknelę su nėrinių pelerina. 
Pirmąkart po daugelio mėnesių vėl būsiu tarp žmonių. Žino- 
ma, be tavo namų... Visą kitą laiką Džonas verčia mane sėdė- 
ti namuose. O ką tu apsirengsi vakare, Lija? 

Lija nusisuko į rėčką su nešvariais indais. 

— Aš niekur neisiu. 

— Kaip neisi? Lija, tu turi eiti. Ten bus visi, net Badas 
su Kelu. — Ji nusijuokė. — Kaip girdėjau, Miranda Makalis- 
ter pasiuvo jiems naujus marškinius, ir visi miršta iš nekan- 
trumo, nori išvysti, ar ji sugebės šokti kartu su abiem. kai bus 
taip linksma! Lija, aš Žinau, juk tu turi gražių suknelių, dėl to 
tau pasilikti namuose nėra prasmės. 

— Man į šokius eiti uždraudė, — paaiškino, sulaikiusi 
pyktį, Lija. 

— Uždraudė? — Kim apstulbo. — Bet kas?.. Tu nori 
pasakyti, kad tau uždraudė Veslis? 

Panardinusi rankas į nešvarų vandenį, Lija suspaudė 
pirštais lėkštę. 

— Maniau, kad man jau laikas išeiti iš namų ir susitikti 
su žmonėmis, bet mano vyras apie tai nenori nė girdėti. 

Atrodė, Kim išgirdo pačią neįtikinamiausią savo gyve- 
nime istoriją. 

— Bet kodėl, Lija? Veslis — pats geriausias, švelniau- 
sias ir dėmesingiausias vyriškis pasaulyje. Kaip jis galėjo už- 
drausti tau eiti į šokius? 

— Nežinau. Jis atsisakė apie tai kalbėti. Tiktai pasakė, 
jog nenori, kad aš būčiau žmonių susibūrimuose. 

— O man atrodo, geriau būti apsuptai žmonių negu sė- 
dėti namuose su Džonu, — ištarė Kim. — Veslis, žinoma, tai 
pasakė kodėl. 

Lija, sulaikydama ašaras, atsisuko į Kim. 

— Galbūt.Stenfordas nenori pasirodyti su žmogžudys- 
te apkaltinta Simons. Gal mano vyrui nepakeliama mintis apie 
tai, kad žmonės žino, kokia jo žmona. 

— Lija, — sukuždėjo Kim, apkabindama draugę. — 
Sėsk, o aš paruošiu tau arbatos. 

Lija paklusniai atsisėdo, jos pečiai suvirpėjo iš skaus- 
mo ir nevilties. 

— Veslis elgiasi nelabai gerai, — mąsliai pratarė Kim, 
atsisėdusi už stalo ir visai užmiršusi arbatą. — Kai mes su 
tavim susitikome pirmą kartą, man buvo baisu leistis į kelią 
su viena iš Simonsų šeimos. Stivenas nuolat kalbėjo apie tave 
siaubingus dalykus. Jis gyrėsi, kaip su tavim... e-e-e... užsiims 
įvairiais reikalais, kai tiktai Veslis atiduos tave jam. Pasak jo žo- 
džių, visos Simonsų moterys mėgo... supranti... kūnišką meilę. 

Lija su siaubu žiūrėjo į Kim. 

— Aš ilgai juo tikėjau, — tęsė Kim. — Bet tu visada 
buvai man tokia gera, nors kiti su manimi elgėsi blogai, ir, 
kiek supratau, nepuolei į kiekvieno, anot Stiveno žodžių, glė- 
bį. Aš beveik supratau Veslį, kai jis pasakė, kad nori pasilikti 
tavo vyru. Bet tada aš labai labai supykau. — Jos balsas skam- 
bėjo kaltai. 

— Ir ką dar tada sakė Veslis? — tyliai paklausė Lija. 

— Tiesą sakant, jis buvo labai geras, nors tada aš taip 
nemaniau. Pasakė, kad jam buvo labai sunku apsispręsti, bet 
mano, kad privalo išsaugoti jūsų santuoką. 

— Privalo, štai kaip? — sumurmėjo Lija. — Ir tai viskas? 

Kim nusišypsojo. 

— Ais pasakė, kad visada mane mylės, nes aš jo pirmoji 
meilė, bet turi pasielgti garbingai — vedė tave ir ruošiasi lai- 
kytis sutuoktuvių priesaikos. 

— Geri Žmonės tie Stenfordai, tiesa? — Lija atsistojo. — 
Jie iki sielos gelmių tiki garbe ir ištikimybe. Net jeigu reikėtų 
pasielgti tiesiog bjauriai, pavyzdžiui, pasilikti vyru pelkių men- 
kystos, kuri vikriai jį įpinkliojo į santuoką. Suprantama, viską 
galima suderinti. Mano luomo moterys — nuostabios partne- 

rės lovoje, puikios padėjėjos fermoje, ir jeigu jos patenka į 
bėdą, gindamos vieną iš Stenfordų, tai šias moteris galima už- 
daryti, neleisti Joms pasirodyti žmonėse, o stačiai įkalinti na- 
muose, kad ruoštų valgyti, skalbtų ir šildytų jo guolį naktį arba 
dieną. Moteris iš Simonsų šeimos įkalbinti lengva. 

— Lija, gal tai ir tiesa, — atsakė Kim susiraukusi. — 
Bet kai Veslis man pasakė, kad liks tavo vyru, supratau, kad 
jis to nori, nors visai neprivalo to daryti. Veslis būna baisiai 
užsispyręs, jis nė už ką nedarys to, ko nenori. 

— Taip, jis norėjo pasilikti mano vyru, — rūsčiai atsakė 
Lija. — O kurgi dar galėtų susirasti sau darbininkę ir partne- 
rę lovoje? Tik vieną vienintelį kartą jis mane nusivežė į mies- 
tuką, kad supažindintų su žmonėmis, bet nuo tada nė sykio 
daugiau man neleido su jais susitikti. Ir jis nenori, kad šian- 
dienos šventėje jam būtų ant sprando į mane panaši sunkenybė. 

Kim suglumo dar labiau. 

— Nesuprantu. Man atrodė, kad tu pati nenori pasiro- 
dyti mieste. 

— Kažkurį laiką aš iš tiesų to nenorėjau, bet per pasta- 
rąsias dvi savaites kiekvienąsyk sakant, jog man būtina ben- 
drauti su miestiečiais, Veslis rasdavo daugybę dingsčių palikti 
mane namuose. Ir šįvakar eiti į šokius jis man uždraudė. 

— O aš taip tikėjausi, kad tu ateisi, — tarė Kim. — Be- 
je, netgi dovaną tau atnešiau. — Ji išsitraukė iš kišenės mažą 
ryšulėlį, kuriame buvo kažkas suvyniota. — Man atrodė, kad 
tai labai tiks prie tavo žalios suknelės. 

Lija lėtai išvyniojo ryšulėlį ir išvydo auksinio filigrano* 
sagę, papuoštą miniatiūriniu moters portretu dramblio kaulo 
ovale. 

— Kas čia? — sukuždėjo Lija. 

— Nežinau. Ar tau neatrodo, kad čia senoviškas daik- 


* Juvelyrinių dirbinių iš metalinių vielelių ar grūdelių kūri- 
mo technika arba šia technika sukurtas dirbinys. (Vert. past.) 

tas? Ir žalia moters suknelė kaip tik tinka prie tavosios. Kaip 
gaila, kad vakare tu neateisi. 

— Ateisiu, — netikėtai atsakė Lija, apstulbinta savo pa- 
čios žodžių. — Veslis Stenfordas ėmė manyti, kad sugeba ma- 
ne paslėpti, bet apsirinka. Jis gali galvoti, kad Simons vietoj 
kraujo — pelkių purvas, bet taip nėra. 

— Lija, manau, kad tau nedera taip elgtis. Kartais Ves- 
lis sugeba įsiusti. 

— Veslis Stenfordas net nežino, ką reiškia pykti. Aš ne- 
siruošiu tūnoti, savęs gailėdama, iki gyvenimo pabaigos na- 
muose. Aš nedalyvavau plėšiant naujakurius, ir ta moteris gali 
iki Paskutiniojo Teismo dienos tvirtinti, kad aš kalta, bet tei- 
sybė nuo to nepasikeis. 

— Aš džiaugiuosi, kad tu taip galvoji, bet juk Veslis pa- 
sakė, kad tu negali eiti, ir... — Ji nušvito. — Galbūt jeigu tu 
pravirksi ir jam pasakysi, kad mirsi, jei nenueisi į šokius, tada 
jis sutiks. Ir tu, iš esmės, neatsisakai jam paklusti. O gal tau 
apalpti? Vesliui patinka... 

Lija piktai pažiūrėjo į ją. 

— Aš nesiruošiu prašinėti ir, žinoma jau, nealpsiu. Ne, 
iš pradžių nusiųsiu tenai Veslį, o po to ateisiu pati. Labai no- 
rėčiau pamatyti, koks bus jo veidas mane išvydus. 

— O aš to nenoriu, — niūriai atsakė Kim. — Aš mirti- 
nai apalpčiau, jeigu kas nors taip ant manęs supyktų, kaip ant 
tavęs supyks Veslis. 

— Reikia imti ir tiesiai šitam pasipūtusiam Žmogui įro- 
dyti, kad jis negali manęs laikyti uždaręs, lyg aš būčiau kaž- 
koks nepadorus daiktas, kurį reikia slėpti. O tu, Kim, man 
padėsi. 

— Ne, Lija, aš Veslio bijau. — Kim išblyško. 

— O man atrodo, tu sakei, kad.jis geras ir švelnus. 

— Tiktai kai siekia savo. Lija, garbės žodis, aš negaliu 
tau padėti. 

Lija atsisėdo prieš Kim. 

— Iš tavęs tereikia tiktai, kad pasiųstum jam vakare raš- 

telį su pagalbos prašymu. Paskutiniu metu Veslis nuolat rūpi- 
nasi manimi, bet į tavo prašymą jis atsilieps ir atvažiuos iš 
fermos pas jus. O kolei jo nebus, aš nueisiu į šventę. Gali pa- 
rašyti man dar kitą raštelį, kad išėjau į šokius, ir aš jį paliksiu 
Vesliui. Kai jis nueis pas jus į namus, tai pamatys, kad jūsų su 
Džonu nėra, grįš čia, ras mano raštelį ir, matyt, taip pat ateis 
į šokius. O jeigu Veslis nenorės tenai eiti, aš galbūt paprašy- 
siu ko nors iš kaimynų palydėti mane namo. 

— Kaip manai, ar Veslis muš tave, kai grįši namo? — 
paklausė rimtai Kim išplėstomis akimis. — O manęs ar jis 
nemuš? 

— Ne, žinoma, ne. Manau, jis bus įniršęs, bet aš tikiuo- 
si jam įrodyti, kad nepadarysiu jam prie žmonių gėdos. Niko! 
pasistengė išmokyti mane šokti, ir apsirengusi aš ne taip, kaip 
moteris, gyvenanti pelkėse. Galbūt nurimęs Veslis supras, kad 
manęs nereikia slėpti. Ė 

— Ak, Lija. — Kim susiėmė už galvos. — Aš siaubingai 
bijau tą daryti. Man tai atrodo ne visai teisinga. Atvirai šne- 
kant, Veslis nesielgia taip, tarsi tavęs gėdytųsi; mano nuomo- 
ne, jis tave labai myli. O ar tu negalėtum pati parašyti. šių 
raštelių? Tada nebūčiau kalta. O aš galiu pasakyti, kad nieko 
apie tai nežinojau. Aš gerai moku apgaudinėti. Man tai leng- 
vai sekasi. 

— Aš nemoku nei skaityti, nei rašyti, ir jeigu kas paša- 
linis jam nuneš tuos raštelius, jis bus įsipainiojęs. Be to, juk 
aplink mus vieni vyrai. Jie visi palaikys Veslio pusę. Kimber- 
le, prašau tavęs, būk gera. 

Kim linktelėjo, o jos akyse Žibėjo susijaudinimo ir neri- 
mo ašaros. 


Raitas grįždamas į fermą, Veslis viską apgalvojo, ką pa- 
sakys susitikęs Kimberlei. Koks neįtikėtinas įvykis ją privertė 
jam atsiųsti tokį jaudinantį raštelį? Be abejonės, Džonas iš- 
drįso jai pasiūlyti atplėšti savo išpuoselėtą užpakalį nuo kė- 
dės ir imtis darbų, o ji supykusi atsiuntė Vesliui raštelį. Vesas 

kaip kvailys puolė paskui ją, kad ją gelbėtų, o, gindamas Kim- 
berlę, jeigu reikėtų, jis užtvotų net tokiam geram žmogui, kaip 
Džonas Hemondas. 

Tačiau atjojęs pas Hemondus, Vesas rado tuščius na- 
mus, ir vienas darbininkas pasakė, kad Džonas su Kim prieš 
valandą išvyko į šokius. Vesui nedavė ramybės mintis, kad jis 
paliko Liją namuose vieną, be apsaugos, tik su tarnais. O ir 
kas žino, ar kuris iš jų nėra Šokėjas. Dabar jis nepasitikėjo 
niekuo. Veslis net ėmė įtarti Badą ir Kelą. Ir vis tiek jis pali- 
ko Žmoną vieną. O toji slankioja po namą, jausdamasi apleis- 
ta, pavargusi, iškamuota darbų ir, galimas daiktas, tapo 
sąmokslo prieš ją auka. 

— Lija! — pašaukė jis dar sėdėdamas balne. Įsiveržęs į 
namus, perlėkė per kambarius. — Lija! 

Nuo tuštumos ir tylos j0 širdis pasiutusiai suplakė. 
Išbėgęs į kiemą, puolė į fligelį, po to į vištidę, tebešaukda- 
mas ją. 

— Kur Lija? — užsipuolė jis vieną iš Makalisterų dvynių. 

— Maniau, ji namie. | 

— Prakeikimas! — nusikeikė Vesas, puolė į namą ir čia 
ant stalo išvydo lapelį popieriaus. 


“Brangusis Vesli, Lija nemoka skaityti, ir nors ji man dik- 
tuoja, aš pasakysiu tau teisybę. Tu pasielgei nelabai gerai, už- 
draudęs Lijai eiti į šokius. Ji buvo smarkiai įsižeidusi ir supykusi 
ant tavęs. Dėl to paprašė manęs parašyti jos vardu du raštelius, 
kad ji galėtų nueiti į šventę. Vesli, aš nekalta. Būk geras, nepyk 
ant manęs. 


Su meile — Kimberlė. 


P S. Lija — labai malonus žmogus, o visai ne bjauri mo- 
teris iš pelkių. Prašau tavęs, nemušk jos." 


— Jos nemušti?! — sušuko Veslis. — Viešpatie, kokios 

tos moterys kvailos! Lija, aš įkrėsiu tau kaip reikiant. Jeigu 
tiktai tu dar gyva, — sukuždėjo jis. 

Suglamžęs raštelį, jis išbėgo iš namo, šoko ant arklio ir 
galopu nušuoliavo į miestą. 


Lija ėmė jaudintis, kai atjojo į Makalistero krautuvę, 
kur buvo šokiai. Atjoti vienai, be palydos, jai atrodė nelabai 
padoru. 

— Lija! — Gatvėje stovėjo Džastinas Starkas. Pribėgęs 
jis padėjo jai nulipti nuo arklio. — O kur tavo vyras, kuris 
tave slepia nuo mūsų? Jis, kaip matyti, akių nuo tavęs nenu- 
leido? 

— Veslis... Jis turi šiokių tokių reikalų. Jeigu juos už- 
baigs, tai atjos vėliau. — Tai sakydama, Lija nusuko akis. Džas- 
tinas paėmė ją už parankės. 

— Nesiginčysiu. Taigi Vesas pralošia, o mes išlošiame. 
Einam su mumis šokti, ir tegul visi mato, kad į mano ranką 
įsikibusi pati gražiausia valstijos mergina. 

Iš krautuvės daiktai buvo iškraustyti, ir, sprendžiant iš 
visko, čia degė viso miestelio lempos. Erdvios patalpos kam- 
pe stovėjo keturi smuikininkai, o išilgai vienos sienos — ne- 
įtikėtinai ilgas stalas su užkandžiais. 

— Man derėjo ką nors atsinešti, — sulemeno Lija. 

— Pakanka jūsų pačios, mano gražuole. 

— Lija! — sušuko už jos nugaros Kimberlė. — Tu at- 
ėjai. O Veslis?.. 

— Atleisk mums, — paprašė Lija, kreipdamasi į Džas- 
tiną, ir nusitempė Kim į kampą. 

— Tu matei Veslį? Kąjis sakė? Arjis iš tikrųjų supyko? 

— Kimberle, tu išgėrusi? — nutęsė uostydama Lija. 

— Visai nedaug. Toks mažmožis, kad nė kalbėti never- 
ta. Džastino tėvas ruošia nuostabų gėrimą ir, kad nusiramin- 
čiau, man pakako vieno gurkšnio. Aš taip jaudinausi, o Džonas 
su manimi beveik nekalba. Ar tau neatrodo, kad Džastinas 

šiandien atrodo gražus? Bet ir kiti irgi. Visi vyriškiai atrodo 
nuostabūs, išskyrus mano vyrą. 

— Kimberle, prašau tavęs, tučtuojau suvalgyk ką ir, dėl 
Dievo, patylėk! 

Ji ryžtingai nutempė Kim prie stalo. 

— Lija! — pašaukė Linet Makalister, žvelgdama į Liją 
taip, tarsi matytų vaiduoklį. — Maniau, kad jūs neateisite. 

— Kokia graži suknelė, — tarė Agnes Emerson. — 
Tai jūsų motinos portretas? — paklausė ji, rodydama į Li- 
jos sagę. 

— Tai vienos draugės dovana. Ar galiu aš paimti valgio 
Kim? O kas nors tegul pažiūri, kad ji viską suvalgytų. Man 
reikia pasakyti keletą žodžių Dolui Starkui. 

Agnes metė tiktai vieną žvilgsnį į Kim ir iš karto viską 
suprato. 

— Tikiuosi, jūs pasakysite Dolui kelis žodžius ir mano 
vardu, — sušuko ji Lijai įkandin. 

Dolas tūnojo savo įprastoje vietoje priešais židinį, tik- 
tai dabar jo kėdė buvo pasukta taip, kad jis sėdėjo veidu į 
šokančiuosius. Šalia sėdintis Lesteras Soris jį stumtelėjo, iš- 
vydęs besiartinančią Liją. 

— Mem, — pratarė Dolas. — Ar galiu jums kuo nors 
padėti? 

— Aš prašau jūsų daugiau neduoti Kimberlei Hemond 
to, kuo ją vaišinote. 

— Ši mažytė iš tiesų moka truktelėti, — atsakė nuste- 
bęs jis. — Aš jau buvau bemanąs, kad ji išmauks visą ąsotį. 

Lija piktai pažiūrėjo į jį. 

— O kurjūsų vyras? — paklausė Dolas. — Maniau, kad 
jis neleis jūsų į šį sambūrį. 

Lija tylėdama atkakliai tebežiūrėjo į jį. 

— Gerai, — liūdnai atsakė Dolas. — Aš jai daugiau ne- 
duosiu. Apskritai ir man jau koktu. Šita mergužėlė išsriaubti 
pajėgia nemažai. 

— Misis Stenford! 

Atsisukusi Lija išvydo Džoną Hemondą. Tai buvo pa- 
trauklus, puikių žilų plaukų vyras. 

— Ar galiu jus pakviesti šokti? — Įsitikinusi, kad Kim 
atsisėdo ir pradėjo valgyti, Lija paėmė Džoną už rankos. 

Per šokių pamokas ji nebuvo kaip reikiant paruošta pa- 
šėlusiems kaimo šokiams, ir kai šokis baigėsi, grįžo į savo vietą 
išpilta prakaito. 

— Ar neišėjus mums pakvėpuoti grynu oru? — pakvie- 
tė Džonas, ir jo akys sublizgėjo. 

— Taip, neatsisakysiu, — juokdamasi atsakė Lija. 

Danguje mirgėjo žvaigždės, vėsus nakties oras dvelkė 
augalų aromatu, ir Lija buvo laiminga, kad atėjo į šokius. Tik 
pagalvok, jai Veslis uždraudė čia ateiti! 

— Aš norėčiau žinoti, apie ką jūs galvojate? 

Vietoj atsakymo ji nusišypsojo. 

— Aš galvoju apie tai, kokia esu laiminga, kad čiaratsi- 
dūriau. 

— Ir aš taip pat, — rimtai atsakė Džonas. — Aš jau 
seniai norėjau pakalbėti su jumis. Atvirai kalbant, norėjau pra- 
šyti jūsų patarimo. Matote, Kimberlė labai nelaiminga, bet aš 
visiškai nesuprantu to priežasties ir nežinau, kaip jai suteikti 
laimę. Kiek įstengiu, bandau būti kantrus! Bet grįžtu namo iš 
laukų — vakarienė neparuošta, ir man prireikė ištisos savai- 
tės, kad ją išmokyčiau pakepti pusryčiams kiaušinienę. Aš da- 
riau viską, bandžiau jai būti atlaidus, suprasdamas, kad 
nepratusi atlikti tokį sunkų darbą. Bet kad ir ką bedaryčiau, 
ji vis tiek manęs vengia. Misis Stenford, patikėkite, aš myliu 
žmoną, ir jeigu galėčiau pasisamdyti tarnų, su džiaugsmu tai 
atlikčiau. Bet tai ne pagal mano kišenę. Žinau, kad jūs drau- 
gės, ir man toptelėjo į galvą, ar neišsipasakoja ji jums? Gal 
jūs galėtumėte man padėti. 

Lija nebuvo tuo įsitikinusi, bet jai atrodė, kad jos akys 
pilnos ašarų. 

“Būk tu prakeikta, Kimberle!" — pagalvojo. Per tą jos 
tingėjimą, taip kenčia šis geras Žmogus. 

— Ji man mažai ką pasakojo, — sumelavo Lija. 

— Man galėtų padėti mažiausia smulkmena, — bevil- 
tiškai ištarė Džonas. — Ji nenori su manim kalbėtis, ir jeigu 
tvirtai Žinočiau, kuo ji skundžiasi, gal viską sutvarkyčiau. La- 
bai norėčiau, kad ji būtų laiminga. | 

— Manau, kad vedybinis gyvenimas jai einasi sunkiai, — 
susimąsčiusi atsakė Lija. — Ji nelabai mėgsta dirbti. 

— Jūs labai gera. — Džonas nusišypsojo. — Bet ar ne- 
siskundžia ji kažkuo... kažkuo konkrečiai?.. 

— Džonai, aš iš tikrųjų norėčiau jums padėti, — tarė 
Lija, liesdama jo ranką. — Kimberlė mano draugė, bet su- 
prantu, kad su ja gyventi nelengva. Aš pakalbėsiu su ja ir pa- 
bandysiu pagal galimybes ką nors išsiaiškinti. Norėčiau, kad 
jūs abu būtumėte laimingi. 

— Pabandykite Kimberlę įtikinti, kad aš ją myliu, — 
meldė Džonas. 

— Taip aš ir padarysiu. O dabar eime atgal. — Nusi- 
šypsojęs jis ištiesė jai ranką. — Per šį vakarą jūs tikriausiai 
jau ne kartą girdėjote, kokia jūs patraukli. Prie jūsų akių 
taip tinka žalia spalva. O miniatiūra sagėje — ar tik nebus 
jūsų motina? 

Lija šyptelėjo, galvodama apie tai, kad jos motina per 
visą savo gyvenimą nė karto nebuvo apsivilkusi šilkinės 
suknelės, 

— Tiesą sakant, šitą sagę man padovanojo Kimberlė. 
Gal tai kieno nors iš jos šeimos portretas. 

— Ak, taip. Galbūt aš jau mačiau šią sagę anksčiau ir 
apie ją pamiršau. Labai gerai, kad ji jums davė dovaną, ar ne 
tiesa? Galbūt ji jums papasakos apie moterį iš portreto, o jūs 
perpasakosite man. Atrodo, vienintelis būdas ką nors sužino- 
ti apie savo nuosavą Žmoną — per trečiąjį asmenį. 

Lija visa širdimi pajuto jam simpatiją. Ji jau nuspren- 

dė, kad Kimberlė verta geros pylos, jog taip blogai-elgiasi su 
šiuo maloniu žmogumi. 

— Atleiskite, — tarė ji, įėjo į salę ir ryžtingai pasuko 
prie Kim. 

— Tu kalbėjaisi su Džonu, — piktai pastebėjo Kim, 
Lijai dar nesuspėjus ištarti nė žodžio. — Jis klausinėjo apie 
mane? 

— Taip. Vargšas atkakliai dirba, kad padarytų tave lai- 
mingą, o tu su juo elgiesi blogai. 

— Lija... — prašneko Kimberlė, bet netikėtai prie jų 
prisiartino tiesdamas ranką Džonas. 

— Pašoksi su manim? — paklausė jis, ir jo balse skam- 
bėjo švelnumas. 

Raudonis iš Kim veido dingo. 

— Taip, — sukuždėjo ji ir paėmė jį už rankos. 

Lijos akyse jie įsiliejo į šokėjų ratą, bet kiekvieną kar- 
tą, kai Kim prisiliesdavo prie Džono, jos veidas vis labiau niu- 
ro, ir šokiui pasibaigus Kim nustojo šypsotis. iš 

— Tu negali prastovėti visą vakarą prie sienos, — pasi- 
girdo iš už nugaros Džastino balsas. — Tik ir lauk, kad bet 
kurią minutę su triukšmu pro duris įsiverš tavo vyras ir tave 
nusives. | 

— Bijau, kad ir aš to laukiu. Kaip manai, ar negalėtu- 
me mes vietoj šokių ką nors pavalgyti? Ko gero, šokių jau 
pakaks. 

— Ar tai susieta su Džonu ir Kim? Tu jau seniai neri- 
mastingai į juos Žvilgčioji. 

— Aš nemėgstu, kai žmonės nelaimingi. 

Džastinas prajuko. 

— Kim nelaimingą padarys bet ką. Aš gailiuosi Džono, 
kuriam tenka su ja gyventi. Oi, oi. Atrodo, čia įsiveržė audra. 

Tarsi uraganas prie jų artėjo Veslis: jo flaneliniai dar- 
biniai marškiniai buvo permirkę nuo prakaito, plaukai užkri- 
te ant veido. 

29 skyrius 


— Einam, — prakošė pro dantis Veslis, ir jo pirštai su- 
rakino Lijos riešą. 

— Atleisk man, — mandagiai tarė Lija, kreipdamasi į 
Džastiną, ir čia Veslis truktelėjo ją už rankos. 

Kolei jis ėjo per salę prie išėjimo, Lija bandė nusišyp- 
soti ir linktelėdama atsisveikino su bičiuliais. Laikėsi taip, tar- 
si paprasčiausiai norėtų išeiti su vyru į gatvę, tarsi nebūtų 
tempiama per prievartą. Bet kai išėjo iš parduotuvės, jo įtū- 
žis liejosi per kraštus. 

Kai tiktai jie atsidūrė gatvėje, Veslis įsakė: 

— Lipk ant mano arklio. 

— Kad tu galėtum išgelbėti savo reputacijos likučius? 
Štai ką aš tau pasakysiu, Vesli Stenfordai! Visi jau mus matė, 
ir jie Žino, kad Jo Didenybės misterio Stenfordo iš nuosta- 
bios Stenfordų plantacijos žmona kilusi iš Virdžinijos pelky- 
nų. Ir Žinai ką? Nė vienam tai nesukėlė paniekos, nė vienas iš 
jų nesivalė rankų, palietę tokį niekingą padarą, kaip aš. 

— Lija, tu išsikraustei iš proto? Nesuprantu, apie ką 
kalbi. 

— Aš kalbu apie tai, ką reiškia turėti Simons pavardę. 
Aš kalbu apie tai, jog tu gėdijiesi manęs ir nenori parodyti 
žmonėms. 


— Nenoriu... — Jis palingavo galvą. — Vis tiek aš ne- 
suprantu tavęs, bet greičiau jokim namo ir ten viską apsvars- 
tysim. |, 

Ji atšoko. 


— Jojam namo ir, Žinoma, gulsim į tavo lovą? 

— Aš neprieštarauju, — atsakė jis nusišypsojęs. 

— Ak tu... — Jos ranka susispaudė į kumštį ir smogė 
Vesliui į pilvą. 

Jis nė nekrustelėjo. 

— Pasakyk, kokia musė tave įkando? 

— Tu man uždraudei eiti mieste į šokius, todėl kad, kaip 

tau atrodo, mane reikia laikyti prirakintą grandine prie tavo 
lovos ir virtuvės, ir tu dar klausi, kas atsitiko? Gal manai, kad 
tik turtingieji turi jausmus, bet patikėk, kad ir aš turiu išdi- 
dumo, nors ir esu Simonsų giminės. 

— Kas per moteris! — pusbalsiu ištarė Veslis. — Lija, 
aš tavęs nesigėdiju. Nežinau, iš kur atsirado ta nelaiminga 
mintis. Tu gražuolė, ir šiandien tu čia pati nuostabiausia mo- 
teris, bet būtent dabar aš ir nenoriu, kad aplink tave būtų daug 
žmonių. 

— Todėl kad aš nemoku padoriai elgtis? Todėl kad ne- 
galiu pateisinti Stenfordo vardo? 

— Viešpatie Dieve mano! Tai juk ir tavo pavardė. No- 
rėčiau nors kartą gyvenime iš tikrųjų suprasti moteris. Nors 
vieną jų. Lija, prašau, greičiau, tuojau pat jokime. 

— Kodėl? — piktai paklausė ji. — Kodėl tu nori mane 
paslėpti? 

— Aš nenoriu tavęs slėpti... Nors galbūt ir noriu. — 
Švelniai šypsodamasis, jis prisiartino prie jos. — Namuose aš 
galiu mums pats surengti šventę. 

— Aš keliausiu su tavim tiktai tada, jeigu tempsi mane 
ant rankų, aš imsiu priešintis ir rėkti, o tai dar labiau suterš 
tavo gerą vardą. 

Veslis sekundę nusisuko, o kai pažvelgė į Liją, jo vei- 
das buvo suglumęs. 

— Lija, garbės žodis, niekaip nesuprantu, kas tave taip 
nuliūdino. Juk prašiau tavęs nevaikščioti į šokius ne dėl to, 
kad gėdijuosi ar bijau, jog mus abu išvys iš tenai. Visai ne 
taip. Aš nieko taip nenoriu, kaip pasirodyti su tavimi už pa- 
rankės. Bet būtent dabar yra priežasčių, dėl kurių geriau tau 
pasilikti namuose, kur šalia esu aš. 

— Kokių priežasčių? 

— Aš negaliu jų išvardyti, bet nors dabar tu turi manim 
patikėti. 

— Nesiruošiu spėlioti, kodėl nori, kad grįžčiau namo 
kartu su tavimi. Aš Žinau šias priežastis. — Ji piktai nusišyp- 

sojo. — Tu sakei, kad tau nepakeliama pati mintis apie san- 
tuoką su tokia, kaip aš. 

— Aš taip sakiau? — sušuko Vesas. — Kada? 

— Tu kalbėjai apie tai savo broliui Trevisui, ir mes su 
Rigan tave girdėjom. 

Čia į gatvę išėjo du įkaitę šokėjai. Vesas, čiupęs Liją už 
rankos, nutempė į šešėlį ir tvirtai ją laikė. 

— Gerai, laukinis kačiuk, dabar klausyk manęs. Visų 
pirma, man įgriso iš tavęs girdėti, kad aš — pats didžiausias 
mūsų laikų snobas. Tai tu snobas. Tave domina Žmogaus kil- 
mė labiau, negu kada nors domino mane. Taip, aš sakiau Tre- 
visui, kad man šlykštu būti tavo vyru, bet visai ne dėl to, kad 
gyvenimas su žemos kilmės Simons man atrodytų nepakeliamas. 

— Ak! — Lija buvo benusisukanti nuo jo, bet Vesas vėl 
atsuko ją į save. 

— Man reikėjo moters, kuriai ir manęs reikėtų. Kiek 
tada galėjau suprasti, Kimberlei aš buvau reikalingas taip, kaip 
niekam kitam. Ir štai aš siekiau tokios, kaip Kim, o vietoj šito 
man atiteko toji, kuri gali tvarkyti fermos reikalus, auginti 
vaikus, bendrauti su bepročiu tėvu. Man, Lija, atrodė, kad 
tau niekas nebuvo reikalingas. Greta tavęs jaučiau savo nie- 
kingumą. 

— Aš? — sukuždėjo ji. — Kaip tu galėjai jausti savo 
niekingumą? 

Nosies galiuku jis prisispaudė prie jos nosies. 

— Todėl, kad tu nė karto neprašei manęs net jokio maž- 
možio, — jausmingai atsakė jis. — Tu susidėjai su plėšikais ir 
net nė karto man apie tai nepasakei. O atsimeni, kaip praeitą 
savaitę ėmė griūti kaminas? Tu pati jį suremontavai. Aš bū- 
čiau apie tai nė nežinojęs, jeigu Oliveris būtų neišvydęs, kaip, 
stovėdama ant kopėčių, tu krovei plytas. Tu net sugebėjai 
įveikti tą šlykščią moterį, kurią aš vedžiau, ir pavertei ją gra- 
žuole, kokia dabar tapai. — Patylėjęs jis nubraukė nuo jos 
veido plaukus. — Man prireikė daug laiko, kad suprasčiau: 
aš tau reikalingesnis daug labiau negu Kimberlei. Ji visada 


277 


kris taip, kad nesusimuštų, o tu, mano mieloji žmona, sugebi 
patekti į bėdą, net eidama į priestatą prie namo. 

Lija pabandė suprasti šių žodžių prasmę. 

— Bet Kim — ledi, 0 aš... 

— O tu — mano žmona, ir, kaip aš tau sakiau, dabar tu 
Stenfordų šeimos narys, todėl jeigu aš karališkosios šeimos 
narys, tai ir tu taip pat. 

Ji atsišliejo. 

— Bet jeigu tu manęs nesigėdiji, kodėl nenori, kad mus ma- 
tytų drauge šokiuose, kodėl tu nori mane slėpti mūsų fermoje? 

Veslis visų mažiausiai norėjo pasakoti Lijai apie tai, kad 
prieš ją galėjo sugalvoti ką nors bloga. Galima neabejoti, jog, 
jeigu jis jai pasakys, Lija neužmigs, kolei nesugalvos, kaip jai 
atsidurti įvykių centre. 

— Tu turi manimi patikėti. Tu turi patikėti tuo, kad aš 
tau linkiu tiktai gera. 

Mėnulio šviesos nutvieksta, Lija pasitraukė į šalį. Vis- 
kas, kas siejo Veslį ir Kimberlę — kad jis jai reikalingas, — 
gryna teisybė. Iš esmės, Kim net užsiminė apie tai. Ji jautė, 
kad Vesliui malonūs jos apalpimai, kad jis nori, jog ji būtų 
bejėgė ir jam paklustų. Tačiau Lija darė tiktai tai, kas buvo 
jai natūralu. Ar gali būti, kad ir kiti šalia jos taip pat jaučia 
savo niekingumą? 

Veslis nekalbėjo apie meilę, bet meilė, ko gera, buvo 
visai greta, jeigu jis jos nesmerkė už tai, kad Lija taip uoliai 
stengėsi nebūti Vesui našta. Kai ėmė byrėti kamino plytos, iš 
pradžių ji suglumo ir apsiverkė. Po to, apsiginklavusi ryžtu, 
pati jį sutvarkė, ir tik dėl vienos priežasties — nenorėjo, kad 
Veslis laikytų ją bejėge. 

Ji atsisuko į jį. 

— Jeigu aš dėl tavęs apalpsiu, tu pagriebsi mane ant 
rankų ir nuneši į savo lovą? 

Veslio veido išraiška ją apdovanojo už šį pajuokavimą. 
Jis tylėdamas priėjo prie jos, paėmė ją už rankų ir tvirtai pri- 
spaudė prie savęs. 

— Kartais aš pats stebiuosi, kaip stipriai, Lija, tave pa- 

milau, — sušnabždėjo. jis. — Tiktai gaila, kad tu taip dažnai 
ant manęs rėki. 

Pirmasis Lijos noras buvo ištrūkti iš jo rankų. Ji norėjo 
išvysti jo akis — juk jis pirmąkart pasakė, kad ją myli. Bet 
vietoj to tiktai prisispaudė prie jo. 

— Galbūt dabar, žinodama, kad tu mane myli, aš taip 
dažnai nepyksiu. 

Jis priėjo prie arklio ir nuleido Liją į balną. 

— Aš tau jau ne kartą tai sakiau. Dabar tau laikas pri- 
siminti mano žodžius. 

Visų mažiausiai Lija norėjo pradėti naują ginčą. 

— Atrodo, aš kažkodėl to nė karto negirdėjau. Oi, Ves- 
li! — sušuko ji, kai jis šoko į balną užpakaly jos. — Man rei- 
kia pasiimti peleriną. 

— Aš paimsiu ją rytoj, kai atjosiu tavo arklio. 

— Dėl Dievo, ne! Klėjus už ją sumokėjo maišą pinigų. 
Ją atvežė iš už vandenyno. Aš po minutės grįšiu. 

— Pasilik čia, — paprašė jis, žvelgdamas iš viršaus Že- 
myn į ją. — Aš nueisiu pats. 

Lija nusijuokė. 

— Negali manęs palikti be priežiūros? 

— Kažkas panašaus į tai, — tarė Veslis rimtai. 

Lija ramiai stovėjo prie parduotuvės ir laukė sugrįžtant 
vyro. Jei buvo nelengva galvoti apie tai, kad ji turi juo pasiti- 
kėti, bet jis, matyt, turėjo priežasčių jos prašyti, kad nevaikš- 
čiotų į šokius. Priežastis galėjo būti ta, kad jis pavydėjo. Šis 
atradimas Liją nudžiugino. Jeigu jis iš tiesų ją myli, supranta- 
ma, jis pavydės. Nagi Žinoma, juk Lija irgi pavydėjo Kimber- 
lei Veso. 

Netikėtai ji prisiminė, kad beveik tokią pat peleriną už- 
sidėjusi Korina Stark. Veslis pats nė už ką nesuras jos daikto. 

Ryškiai apšviestoje parduotuvėje visi šoko ir juokėsi. 
Kim, nuleidusi akis, stovėjo palei sieną, o greta jos stovėjo 
jos vyras Džonas. 

Kolei Lija apžiūrinėjo salę, muzika nuščiuvo, įsilinks- 
minę šokėjai sustojo. Ir čia įsivyravusioje tyloje pasigirdo mo- 

ters riksmas. Atsisukusi Lija išvydo, kad nepažįstama mote- 
ris rodo pirštu į ją. 

— Tai mano tetos sagė! — spiegė moteris. — Jūs ją pa- 
vogėte! 

— Ne, — sukuždėjo ji ir išsigandusi prispaudė ranką 
prie krūtinės: košmaras pasikartojo. 

Vesas čia pat atsidūrė šalia žmonos, gindamas ją apka- 
bino ir išvedė į gatvę. 

— Lija, — sukuždėjo jis, kai jie išėjo iš parduotuvės. — 
Tave namo pargabens Džastinas. Aš liksiu čia ir pažiūrėsiu, 
ką galiu padaryti. Tu mane supratai? 

Nustėrusi Lija linktelėjo, o tuo laiku Vesas patikėjo 
Džastinui ją globoti. 

— Globok ją, — paprašė Vesas. — Kai tiktai galėsiu, aš 
iš karto Jums pranešiu. Bet dabar norėčiau pirmą ir paskutinį 
sykį šitam padaryti galą! 

Jis piktai atmetė galvą, kai į gatvę išėjo Kimberlė su 
Džonu. Kim tyliai verkė. 

— Jokite, pirmyn, — paragino Vesas. 

Pakeliui namo į fermą Lija buvo priblokšta. Tiktai 
Džastinui ją nukėlus nuo arklio ir nuvedus į vidų, ji pajuto 
drebulį. 

Džastinas nuvedė ją prie kėdės ir apkabino. 

— Brangioji, viskas bus gerai. Veslis išsiaiškins, kas da- 
rosi. Niekas nepatikės, kad tu pavogei tą sagę. 

Apimta siaubo, Lija neturėjo jėgų verkti ir prisiglaudė 
prie Džastino. 

— Lija, iš kur tu gavai šitą sagę? — paklausė jis, glosty- 
damas jos ranką. — Lija! — negirdėdamas atsakymo, pašau- 
kė jis. — Iš kur pas tave atsirado šis papuošalas? 

— Jį man davė Kimberlė, — sukuždėjo Lija. 

— Tegul būna ji prakeikta, šita savimyla kalė! — suurz- 
gė jis, pasodino Liją ant kėdės ir ėmė žingsniuoti po kambarį. — 
Galiu garantuoti, kad ji susijusi su plėšikais. Jos principai kaip 
gatvinės kekšės. Atleisk man, Lija, bet tai teisybė. Kad pa- 
siektų savo tikslą, ji parduos save arba bet kurį kitą. Manai, 

Džonas supranta, ką pasiėmė už žmoną? Vargšelis, jis, ko ge- 
ro, manė, kad jos gražiame kūnelyje gyvena moteris. Lija! — 
Jis atsiklaupė prieš ją ant kelių. — Aš pabandysiu su ja kai ką 
išsiaiškinti. Galbūt kartu su Džonu sugebėsime jai įkrėsti nors 
kiek proto. Vesas, pakalbėjęs su ta moterimi, turi greitai grįžti. 
Oliveris dabar klėtyje. Kaip manai, tu galėsi pasilikti viena? 

Lija sutrikusi linktelėjo. Ji norėjo pabūti viena. Jai ne- 
patiko, kad kas nors dar matytų jos gėdą. 

Jis pabučiavo ją į kaktą. 

— Būk namie ir lauk Veso. Prižadėk niekur neišeiti! 

Ji vėl linktelėjo, ir Džastinas išėjo. Lija neįsivaizdavo, 
kiek laiko išsėdėjo kambaryje, nes dabar viskas neteko pra- 
smės. Staiga jai dingtelėjo, kad reikia išvalyti židinį. Saulė jau 
patekėjo, kai ji sunkiai pakilo nuo kėdės ir ėmėsi purvino dar- 
bo, kuopdama iš židinio suodžius, kiek ranka pasiekė. 

Netikėtai už jos nugaros atsivėrė durys. Visiškai abejin- 
gai Lija lėtai atsisuko ir išvydo Kim. Jos akys blizgėjo, plaukai 
išsidraikė ant pečių, o ant muslino suknelės dėmės nuo žolės. 

— Lija! — dar neatsikvėpusi suriko Kim. — Kaip tai 
buvo puiku, stačiai nuostabu! Man dar gyvenime nebuvo taip 
gera. Ką tu čia darai? Lija, pažiūrėk į save! Tu visiškai suga- 
dinai savo žaliąją suknelę. 

Kim pasuko prie jos, bet, prisiartinusi prie Lijos, per 
žingsnį atsitraukė. 

— Ko gero, aš tavęs neliesiu. Palauk, nusivilk suknelę. 
O kolei tu prausiesi, aš tau papasakosiu apie patį nuostabiau- 
sią savo-gyvenimo vakarą. 

Kimberlė atnešė šalto vandens, kad Lija galėtų nusi- 
prausti. Malkų nebuvo, todėl ji židinio kurti nesiruošė. 

— Nusiprausk ir ausis, — sukomandavo Kim, kolei Li- 
ja stovėjo su apatiniais baltiniais. — Kaip apmaudu, kad tu 
sugadinai savo suknelę. Tiek to, pakaks apie tai. Lija, — iškil- 
mingai tęsė ji. — Mes su Džastinu šiąnakt užsiiminėjome meile. 

Tiktai dabar jos žodžių prasmė ėmė pasiekti Liją. Ji lio- 
vėsi praususis. 

— Jūs su Džastinu? 

— Tuo patikėti sunku, tiesa? Man atrodė, jog nuo pat 
pirmo susitikimo Džastinas manęs neapkenčia. Paprastai vy- 
rai nežiūri į mane su neapykanta, bet Džastinas elgėsi būtent 
taip, ir naktį jis buvo it pasiutęs. Bet po to... Lija, tai buvo 
dieviška. 

— Kim, papasakok man viską iš pačių pradžių, — pa- 
reiškė Lija. — Iš kur tu gavai sagę, kurią man padovanojai? 

— Ak, štai apie ką tu, — atsidususi atsakė Kim. — Ma- 
nau, viskas prasidėjo kur kas anksčiau už šią naktį. 

— Mes turime prieš akis visą dieną, — ryžtingai atsakė 
Lija. — Tu pusryčiausi? 

— Pusryčiauti? Ko gero. Nors jau persirito per pusiau- 
dienį, bet nuo meilės atsiranda apetitas. 

Po kurio laiko, nusipraususi ir persirengusi, Lija ėmė 
ruošti valgyti. 

— Pradėk, — įsakė ji. 

— Manau, viskas prasidėjo nuo Stiveno. Jis sakė, kad 
yra dvi moterų rūšys: damos, kurioms tai nesuteikia džiaugs- 
mo, ir moterys, kurioms tai suteikia džiaugsmą. 

— Kim, kodėl tu nieko nesakai apie sagę? 

— Aš papasakosiu, bet visa tai susiję. Lija, prisiek, kad 
neimsi manęs nekęsti, kai viską tau papasakosiu. Tu pati ge- 
riausia mano draugė, ir kai kurte mano poelgiai... 

— Prisiekiu, kad neimsiu tavęs nekęsti, bet tiktai ne- 
delsk ir pasakok. 

— Kaip aš jau sakiau, Stivenas man įteigė, kad ledi vi- 
sada turi elgtis oriai, dėl to kai mudu su Vesliu viens kitą pa- 
milome — 0 aš iš tikrųjų jį mylėjau, — aš niekada neleidau 
jam pernelyg daug mane bučiuoti. Supranti, man labai patiko 
Veslio bučiniai, bet aš bijojau parodyti, kad man tai malonu, 
antraip jis būtų nusprendęs, jog aš ne ledi ir nebūtų manęs 
vedęs. Lija, kartais man būdavo taip sunku į Ji atstumti. Veslis 
taip nuostabiai bučiuoja. Jo bučiniai... 

— Ar negalima šitą įvykių dalį praleisti? 

— Ko gero, galima. Lija, šita įvykių dalis man nepatin- 

ka. Kai Veslis man pasakė, kad pasiliks tavo vyru, aš siaubin- 
gai supykau. Aš stačiai įniršau. Man visa tai atrodė taip ne- 
teisinga, nes aš visada susilaikydavau ir elgiausi kaip ledi, o 
jūs su Vesliu naktimis slapta išeidavote ir kažkur tempdavote 
maisto atsargas; taip, taip, aš tai Žinojau. O dar kaip tada jūs 
kapanojotės baloje. Tu anaiptol nebuvai dama, bet užkaria- 
vai vyro širdį. — Patylėjusi ji maldaujamai pažvelgė į Liją. — 
Aš taip įsiutau, kad suvariau arkliui skrybėlės smeigtuką, ir 
furgonas nusirito nuo kalvos. Maniau, kad tu esi jame. Vieš- 
patie, Lija! — pravirko ji, paslėpusi veidą delnuose. — Aš taip 
tavęs neapkenčiau, kad buvau pasiruošusi nužudyti. 

Lija apkabino Kim pečius. 

— Man kaip tik tuo metu prireikė išlipti iš furgono, to- 
dėl aš ir nenukentėjau. Galbūt būdama tavo vietoje aš irgi 
taip būčiau pasielgusi. O dabar valgyk kiaušinienę ir pasa- 
kok, kas atsitiko po to. 

— Kai dūriau smeigtuką į arklio pasturgalį ir kai apal- 
pau — oaš pirmą ir paskutinį kartą gyvenime iš tikrųjų nete- 
kau sąmonės, — matė Džonas Hemondas, ir jis pažadėjo, kad 
niekam apie tai nesakys. Bet po to... — Ji išgėrė didelį gurkš- 
nį pieno. — Lija, tai iš tiesų baisus Žmogus. Jis pažadėjo vi- 
siems papasakoti, ką aš padariau, jeigu už jo neištekėsiu. 

— Jis tave šantažavo? — Apstulbusi Lija atsisėdo už 
stalo priešais Kim. — Bet kodėl? Kam jam reikėjo tave pri- 
versti už jo tekėti? Jis turėjo suprasti, kad jo neapkenti. 

— Aš daug apie tai galvojau. Man visai nepatiko, kad 
jis privertė mane tapti jo žmona. Ir iš visų jėgų stengiausi pa- 
daryti taip, kad jis to pasigailėtų. — Žvelgdama į sviestu už- 
teptą duonos riekę, ji nusišypsojo. — Lija, nori sužinoti vieną 
paslaptį? Aš moku ruošti valgyti. Aš nė karto apie tai nesa- 
kiau Vesliui, todėl kad Stivenas kalbėjo, jog tikra ledi nega- 
mina valgyti, o kada važiavome čia, tu, mano nuomone, visada 
norėjai visus darbus atlikti pati. 

— Per mane tu pajutai savo niekingumą! — tyliai pa- 
klausė Lija. 

— Ko gero, šalia tavęs atsidūrę ir pusė tuzino žmonių 

nuspręs, kad jie nereikalingi, bet, šiaip ar taip, norėdama įky- 
rėti Džonui, aš apskritai atsisakiau bet ką daryti. Naktimis jis 
elgėsi... labai nemaloniai, ir aš, iš esmės, nieko nežinojau apie 
tai, kaip užsiiminėjama meile, kolei Džastinas... 

— Taip kaip su ta sage? Argi tai mažiau svarbu negu 
Džastinas? 

— Ak, taip. Gyvenimas Džono namuose buvo liūdnas, 
jis ištisomis dienomis dingdavo, o kadangi aš iš viso atsisa- 
kiau dirbti, man reikėjo kuo nors užsiimti. Na, o Džonas turi 
kabinetą, kuris visada užrakintas. Ir iš karto po mūsų vestu- 
vių jis pasakė, kad aš niekad niekad, jokiu būdu tenai neičiau. 

— Ir tu, žinoma, tenai nuėjai, — šypsodamasi pridūrė Lija. 

— Aš vaikščiojau kasdien. Man tai neturėjo reikšmės, 
man buvo vis viena užtiks jis ten mane ar ne, nes jau prisie- 
kiau būti su juo iki gyvenimo galo, tad kas dar man galėjo 
atsitikti blogiau? Man teko truputį pavargti, bet vis dėlto su- 
radau raktą ir kiekvieną dieną rausiausi jo kambaryje, o pas- 
kui raktą padėdavau į vietą. 

— O ko gi tu ieškojai? 

— To, kas buvo ten paslėpta ir ko jis nenorėjo man ro- 
dyti. Aš negalėjau nieko surasti iki to laiko, kolei neaptikau 
jo slapto kambario. 

— Slapto? 

— Už knygų spintos. Man pavyko ją nustumti. Tad štai. 
Kambaryje paslėpta įvairių brangių daikčiukų: papuošalų, gra- 
žių dėžučių ir kažkokių knygų. Aš baisiai supykau, nuspren- 
dusi, kad jis slepia juos, jog nesidalytų su žmona. 

— Tu taip nusprendei, o dabar manai kitaip? 

— Lija, aš negalėjau užsidėti tų brangenybių, bet nu- 
sprendžiau, kad jas gali užsidėti kas nors kitas. Džonas nebū- 
tų taip rėkęs ant pašalinių, kaip rėkė ant manęs. Be to, tu 
taip vikriai moki duoti vyrams atkirtį. Tu visą laiką koman- 
duoji Vesliui. Lija, aš niekada negalėjau suprasti, kodėl taip. 
Tu jam sakei baisius dalykus, o aš visada buvau su juo švelni, 
ir vis tiek jis panorėjo likti su tavimi. 

— Tai kaip su ta sage? — pakartojo Lija. 

— Aš nusprendžiau, kad miniatiūroje viena iš Džono 
giminaičių, ir man atrodė, kad ji labai gražiai atrodys ant ta- 
vo žalios suknelės, taip, žinoma, ir buvo, kolei tu jos nesuga- 
dinai, kapstydamasi po suodžius. Na gerai! — Ji sutriko, 
matydama, kaip susiaurėjo Lijos akys. — O paskui ta kvaila 
moteris ėmė rėkti, kad tu pavogei Džono sagę. Džonas griebė 
mane už rankos, prišnekėjo piktų žodžių ir išsitempė iš šokių. 
Lija, aš taip išsigandau. 

— Kas buvo po to? 

— Pakeliui į namus Džonas su manimi nesikalbėjo, o 
namuose mane užrakino kabinete, ir aš išgirdau, kaip jis kaž- 
kur nušuoliavo. — Kim akyse pasirodė svajinga išraiška. — Ir 
tada atėjo manęs gelbėti Džastinas. 

— Gelbėti? — paklausė Lija. — O argi jis ant tavęs 
nepyko? 

— Taip, Viešpatie, žinoma. Jis buvo įniršęs! Jis rėkė ant 
manęs ir išplūdo baisiais žodžiais. Anksčiau aš supratau, kad 
jis ne itin mane myli, bet negalėjau įsivaizduoti, kad taip ma- 
ne niekintų. Kai jis ant manęs klykė ir vieną kartą net griebė 
už gerklės, nusprendžiau jam parodyti knygų spintą, už ku- 
rios buvo slaptasis kambarys. Prireikė nemažai laiko, kolei 
jis mane išklausė, bet galų gale padėjo nustumti knygų spintą. 

— Ir Džastinas išvydo viską, kas ten paslėpta? 

— Maža to. Kai mes ten buvom, namo grįžo Džonas. 

— Kimberle, o kur dabar Džastinas? 

— Tuojau papasakosiu. Supranti, Džastinas neturėjo 
raktų, 0 mūsų namų visose duryse įrengtos spynos, visai ne 
taip, kaip jūsų. O Džonas visas duris užrakino. Dėl to Džasti- 
nui teko išmušti langą, esantį kabineto duryse, kad galėtų pa- 
tekti pas mane. Mes su Džastinu apsikabinę pasislėpėme 
slaptame kambaryje... — Kim atsiduso. — Ir ten lindėjome 
tol, kol Džonas vaikščiojo po namus. Kai išgirdome, kad jis 
išėjo į gatvę ir nušuoliavo, Džastinas pasiūlė iš slėptuvės iš- 
lįsti. Mes išėjome iš namų, nuėjom toli į mišką, jau sutemo, o 

Džastinas norėjo, kad aš jam papasakočiau viską apie tai, kas 
paslėpta spintoje, nes tamsoje jis negalėjo nieko matyti. Mat, 
kai grįžo Džonas, mums teko knygų spintą nutraukti į vietą. 
Ir štai... — ji sulaikė kvėpavimą, — aš visa tai papasakojau, o 
Džastinas netikėtai labai susijaudino ir pradėjo mane bučiuoti. 
Aš taip pavargau susilaikydama su Vesliu ir net su Džonu, 
kad jam nesipriešinau, ir čia staiga supratau, kad mes užsii- 
mame meile. Lija, tai buvo taip... taip nuostabu. Aš niekada 
nemaniau... 

— O ką tu tokio pasakei, kad po to Džastinas tave pa- 
bučiavo? 

— Visai nekaltą dalykėlį. Kas gi tai buvo? Ak, taip. Va- 
kar, šokių metu Džonas pasakė, kad jis blogai šoka, o aš pa- 
pasakojau Džastinui, kad tai netiesa, nes radau spintoje 
dokumentą, kur buvo parašyta, kad jis buvęs šokių mokytojas 
Sent Lujyje. 

— Kimberle, — sukuždėjo Lija. — O kur Džastinas 
dabar? 

— Jis sakė, kad matė Vesą, kuris išvyko į Leksingtoną, 
kad išsiaiškintų ką nors pas moterį, kuriai anksčiau priklausė 
ši sagė, ir Džastinas liepė man eiti pas tave ir įsakė mums 
pasilikti namuose su Badu ir Kelu, o pats Džastinas norėjo 
sulaukti Džono grįžtant. 

— Kimberle, — prašneko sukaupusi visą savo ryžtą Li- 
ja. — Manau, kad Džastinui gali grėsti pavojus. 

— Ko gero. — Kim nusišypsojo. — Džonas labai su- 
pyks, sužinojęs, kad aš nuo jo išeinu, bet juk dabar Džastinas 
mane myli... Aš juk tau pasakojau, kad Džastinas sakė, kad 
jis mane myli? Jis tai pasakė taip nuoširdžiai! Tai skambėjo 
taip: “Kimberle, tepadeda man Dievas, atrodo, aš jus myliu". 
Tai malonu, tiesa? 

— Stok, Kimberle, — sukomandavo Lija. — Palik tuos 
indus. Mes pakviesime Badą ir Kelą, o po to pabandysim pa- 
dėti Džastinui. Palauk! Reikia palikti Vesliui raštelį. 

— O ne! Aš jo nerašysiu, — sušuko pasitraukdama 

Kim. — Džastinas mane privertė viską papasakoti apie mano 
paskutinį laišką Vesliui, ir tada jis pasakė, kad Veslis tavęs ne- 
leidžia į šokius dėl to, kad tave apsaugotų. Jeigu tu būtum ma- 
nęs neprivertusi jį pašaukti, nieko dėl tos sagės nebūtų atsitikę. 

Lija priėjo prie jos. 

— Jeigu tu nebūtum pabandžiusi manęs nužudyti, tau 
būtų netekę ištekėti už Džono. Ir jeigu tu nebūtum buvusi 
tokia smalsi, būtum neradusi Šokėjo slėptuvės. Ir jeigu tu... 

— Aš suprantu, Lija. — Kim veidas nušvito. — Jeigu 
nebūtų atsitikę visi šie įvykiai, aš būčiau nesužinojusi, kad ma- 
ne myli Džastinas, ir mes nebūtumėm praleidę kartu tos nak- 
ties. Būti tokio vyro, kaip Džastinas, žmona, — tai, ko gero, 
nepaprasta. 

— Tu man apie tai papasakosi vėliau, — atsiliepė Lija, 
ištraukdama iš dėžės popierių, plunksną ir rašalą. — O dabar 
rašyk tai, ką aš padiktuosiu. 


“Brangusis Vesli, tikiuosi, šis laiškas tave supykdys ma- 
žiau negu ankstesni, bet šį sykį aš niekuo nekalta, todėl kad net 
nežinau, apie ką Lija kalba. Ji tau prašė pranešti, kad mano 
vyras Džonas anksčiau buvo šokių mokytojas ir kad Džastinas, 
kurį aš dabar myliu, viską žino. Ir kadangi tu ne namuose, mes 
su Lija, prieš išvykdamos pas Džoną ir Džastiną, paprašėme Ba- 
do ir Kelo, kad jie mums padėtų. Manau, išsigąsčiau, jeigu su- 
prasčiau šio laiškučio esmę. Tikiuosi, tavo kelionė į Leksingtoną 
buvo sėkminga. 


Nuoširdžiai tavo Kimberlė." 


— Tu parašei apie tai, kad aš ruošiuosi prašyti pagalbos? 

— Taip, čia parašyta, — atsakė rodydama ranka Kim. — 
Lija, o ką mes darysim, jeigu Bado ir Kelo nebus namuose? 

— Džastinui reikia pagalbos, — užsispyrusi atsakė Lija. 

Kim sunkiai nurijo seilę. 

— Aš bijojau, kad būtent taip tu ir pasakysi. 

30 skyrius 


Devonas Makalisteras padėjo nulipti žmonai nuo arklio. 

— Ar yra kas nors namuose? — sušuko jis į ištuštėjusio 
namo duris. 

— Veslis sakė, kad Lija bus čia, o Džastinas ją prižiū- 


rės, — tarė Linet. — Kaip manai, ar čia nieko neatsitiko? 
— Kažkas atsitiko, — atsakė dairydamasis aplinkui Ma- 
kas. — Cia pernelyg tylu, ir ko ta karvė taip mūkia? Linet, 


pasilik čia, o aš sužinosiu, kas čia darosi. 

Išvydusi, kad Devonas pasuko į virtuvę, Linet įėjo į na- 
mą. Ant stalo stovėjo nešvarios lėkštės, viskas atrodė taip, 
lyg šeimininkė būtų išėjusi labai skubėdama. Bet jokių kovos 
pėdsakų nebuvo matyti. Išeidama iš namo, ji pastebėjo ant 
stalo lėkšte prispaustą raštelį. 

Į vidų įsiveržė Makas. 

— Aš juk prašiau tavęs laukti gatvėje! — suriko jis. — 
Čia nieko nėra. Karvių dar nemelžė, kitus gyvulius reikia šer- 
ti. Ką tu čia turi? 

— Atrodo, Lija su Kimberle pateko į bėdą, — sukuždė- 
jo ji ir garsiai perskaitė Kimberlės raštelį. 

— Vadinasi, Šokėjas — tai Džonas Hemondas, — susi- 
mąstęs ištarė Makas. 

— Devonai, — negarsiai pakvietė Linet. — Badas su 
Kelu turėjo ateiti pas mus į svečius. Lijai ir Kim grįžus, jų 
namuose nebus. 

— Nemanau, kad šios dvi moterys atskirai pultų paskui 
tokį, kaip Šokėjas, — netvirtu balsu ištarė Makas, neleisdamas 
žmonai net atsakyti. — Sėsk ant arklio ir kuo greičiau šuoliuok 
į miestą. Nusiųsk ką nors ieškoti Veso ir dar ką nors palik čia, 
kad saugotų šiuos namus. O pati... — grasinamai tęsė jis, — 
pasilik Suitbrajere. Man visai nepatinka tai, kas čia darosi. 

— Devonai — prakalbo Linet. — Gal reikėtų pakviesti 
tau į pagalbą žmonių, prieš tai, negu tu?.. 

— Nėra laiko, — tesuspėjo atsakyti jis, greitai ją pa- 
bučiavo ir išbėgo į kiemą. 

Kai Kim su Lija pasiekė Hemondo namus, jau pradėjo 
temti. 

— Manai, kad reikia veikti atskirai? — sukuždėjo Kim, 
kai Lija, dar gerokai neprijojus iki namų, nušoko nuo ar- 
vlio. — Džastinas sukelia baisiai tvirto ir drąsaus Žmogaus 

spūdį. Ir, aš manau, jis Žino, ką jis turi daryti. 

— Nulipk ir patylėk. Juk imuosi to reikalo ne viena. Aš 
aprašiau pagalbos, — atrėžė Lija. — Be to, su manimi esi tu. 

— Vargu ar tai tas pats, — atsiliepė Kim ir nulipo nuo 
arklio. 

Atokiau pririšusios arklius, jos nutykino prie namo. 
Sprendžiant iš ryškiai apšviestų langų, ten buvo uždegtos vi- 
sos žvakės ir lempos. 

Kai drėgname nakties ore pokštelėjo šūvis, Lija su Kim 

usižvalgė, ir Kim pasuko atgal prie arklių. 

— Einam! — sukomandavo Lija, griebusi Kim už ran- 
os, ir nutempė ją prie ryškiai apšviesto namo. 

Perbėgusios per kiemą, jos pritūpė po langu. Namo vi- 
uje vyravo tyla, nieko nebuvo matyti. 

— O kur tas kambarys, kuriame slaptavietė? — pakuž- 
om paklausė Lija. 

Kim buvo taip išsigandusi, kad tylėdama parodė į toli- 
1iausią langą. Laikydama ją už rankos, Lija susilenkusi, kad 
ro langus nebūtų matyti jos galvos, pasiekė namo kampą. Ji 
mė kvapą. Ant grindų kraujo klane gulėjo nejudėdamas 
)žastinas. 

Lija pritūpė ant žemės. 

— Džastinas, — tik tiek tegalėjo išlementi ji. 

Kim tuojau irgi atsistojo, kad taip pat pasižiūrėtų, 1r 
reitai atsisėdo. | 

— Atrodo, Džonas mane pamatė. 

— Mums reikia pasislėpti, — sukuždėjo Lija, apžvelg- 
lama nepažįstama fermą. — Bet kur? 

— Eik paskui mane, — pašaukė Kim, atsistojo ir, pasi- 
kėlusi sijoną, neįtikėtinu greičiu puolė miško link. 

Lija tol bėgo paskui draugę, kol širdis ėmė pasiutusiai 
daužytis. 

Pribėgusi-iki medžių, Kim nesustojo, o puolė gilyn į tan- 
kmę, peršokdama per išvirtusius medžius, lengvai praskirda- 
ma erškėtrožių krūmus. 

— Kim, palauk! — šūktelėjo Lija. — Palauk minutė- 
Ig. — Plačiai išplėtusi akis, Kim nenorom sustojo. — Kur mes 
bėgam? — paklausė Lija. 

— Į mišką, — paaiškino Kim. 

— Taip, bet kur? Tu, žinoma, žinai, kur mums reikia? 

— Į mišką, — sunkiai kvėpuodama, sutrikusi pakartojo 
Kim. — Bet... — Kim nesuspėjo užbaigti — nuaidėjo šūvis, 
ir, praskriejusi kelis colius virš galvos, už jos nugaros į medį 
įstrigo kulka. 

Dabar jos puolė bėgti, jau negalvodamos, kur nori pa- 
sislėpti. 

Bėgo tol, kolei pakirto joms kojas ir pritrūko kvapo. 
Lija čiupo Kim už rankos. 

— Mums reikia sustoti ir atsipūsti. Pabandysim nusta- 
tyti, kur mes esame, ir tada grįšime atgal į Suitbrajerą. 

— Aš nežinau, kurioje jis pusėje, — išspaudė Kim. — 
O tu? 

— Aš galėsiu nustatyti kryptį tiktai patekėjus saulei. — 
Kim! — sušuko Lija. — Matai tamsią dėmę? Tai urvas? 

— Man nepatinka urvai, — atsakė Kim ir sukando dantis. 

— Bet mudvi galėtume jame pasislėpti, pailsėti, o rytą 
grįžtume į Suitbrajerą. 

— O ar negalėtume mes pasilikti čia, o nesislėpti urve? 

— Džonas pamatys mūsų sukneles, juk jos šviesios. 
Mums būtinai reikia kažkur pasislėpti. Einam, lipsim į viršų. 

Kopti į kalną buvo nelengva, bet jos šį kelią sukorė ne- 
įtikėtinai greitai ir, kai atsidūrė nedidelio klintinio urvo vi- 
duje, Lija palaimingai atsirėmė į sieną. Ji nesakė Kim, kad 

labiausiai bijo urve susidurti su lokiu, bet dabar pamatė, kad 
jis tuščias. Urvas buvo apie dešimties pėdų gylio, penkiolikos 
— pločio ir aštuonių — aukščio. 

Šypsodamasi ji atsisuko į Kim. 

— Pagaliau mes atsikapstėme. — Bet šypsena akimirks- 
niu dingo, kai lauke pasigirdo Džono Hemondo balsas. 

— Taip, mano kvailoji žmonele, su savo ne ką gudresne 
drauge įlindote į žabangas, — pasityčiojamai tarė jis. Balsas 
atsiliepė aidu, todėl jos negalėjo suprasti, ar jis labai toli. 

— Kimberle, aš tau daviau galimybę susijungti su ma- 
nimi. Aš pasirinkau tave, žinodamas, kad tu neturi bepras- 
miškų moralinių principų, trukdančių užmušti tuos, kas stovi 
tavo kelyje. 

Prisispaudusi nugara prie sienos, Kim metė žvilgsnį į 
Liją. 

— Tačiau mano Žmona mane nuvylė, — tęsė Džonas. — 
Dabar tavo meilužis — taip, taip, Žinau apie jį — guli mūsų 
namuose negyvas. Kokia bus tragedija! Miestas sužinos, kad 
per vieną naktį buvo nužudytas Džastinas ir žuvo dvi mote- 
rys! O aš būsiu kenčiantis vyras... 

— Padėk man prisirinkti akmenų, — sukuždėjo Lija. — 
Duok viską, ką rasim, dėkim į krūvą. Pabandysim kažkurį lai- 
ką jį išlaikyti per atstumą. Ė 

Kim ėmė paklusniai krauti prie įėjimo į urvą akmenis. 

— Jis gali prislinkti tiktai iš priekio, o ne iš šono. Mes 
jį būtinai pamatysim. Jeigu pradės šaudyti, pulk ant Žemės. 
Aišku? — paklausė Lija. 

Kim linktelėjo. Šypsodamasis Džonas atsistojo priešais 
įėjimą į urvą, laikydamas kiekvienoje rankoje po pistoletą. Mė- 
nulio šviesoje aiškiai buvo matyti jo figūra. 

— Mesk! — sušuko Lija, kai jis žengė žingsnį į priekį. 

Moterys abiem rankom ėmė svaidyti akmenis. Netikė- 
tai užkluptas, Džonas susilenkė ir sustaugė iš skausmo. Pra- 
pliupo šūviai, ir draugės puolė ant žemės. Kulkos švilpė virš 
jų galvų, bet jos tebesvaidė. 

Kimberlė iš visų jėgų sviedė akmenį, jis pataikė Džonui 
į smilkinį, ir iš karto trykštelėjo kraujas. 

Svyruodamas jis pasitraukė ir pasislėpė tamsoje. 

— Vadinasi, jūs, kalės, manote, kad esate labai gudrios? 
Nagi pažiūrėsim, ar ilgai tversite be ėdesio ir vandens. Kai 
jūs būsite pasiruošusios pasiduoti ir mirti lengva mirtimi, pa- 
sakykite. Aš lauksiu. 

Kim pasikėlė virš pasilikusios akmenų krūvelės. 

— Mums lemta žūti? | 

— Žinoma, ne! — piktai atsakė Lija. — Kim, nebijok! 

— Nebijoti? — niūriai nutęsė Kim. — Lija, nesupran- 
tu, kodėl tu nusprendei, kad aš netikėtai tapau narsi. Tai tu 
per savo drąsumą patenki į visokiausius nemalonumus, 0 aš 
baikšti ir dėl to saugi sėdžiu namie. 

— Saugi namie su žmogžudžiu ir vagimi vyru, — atsi- 
liepė Lija. — Tui leidaisi įsipainioti su juo į santuoką, nes 
bijojai, kad staiga išaiškės, jog bandei nužudyti mane. Bet jeigu 
nebūtum buvusi tokia smalsi, tau nė už ką nebūtų pavykę su- 
žinoti apie slaptąjį savo vyro kambarį, ir tada mes būtume čia 
neatsidūrusios. Be to... 

— Lija, tu savo nuomonę pasakei. Galimas daiktas, 
mums abiem reikia pasikeisti. Kai susituoksime su Džastinu, 
mes... 

— Džastinas žuvo, — atsakė Lija, paėmusi Kim už 
rankos. 

— Ne, — tvirtai atsakė Kim. — Jeigu jis būtų Žuvęs, aš 
tai jausčiau. Tik taip atrodė, kad jis mirė, bet jis gyvas. 

Ji kalbėjo taip įtikinamai, kad Lija ja patikėjo. 

— Kim, Džonas nežino, kad mes palikome Vesliui raš- 
telį. Ir jeigu Džastinas dar gyvas, jis paliudys. Net mus užmu- 
šęs Džonas neišsisuks. 

— Imkim ir pasakykim apte tai Džonui, — pasiūlė Kim 
ir ėmė keltis. — Jam teks mus paleisti. 

Lija truktelėjo Kim Žemyn. 

— Na žinoma, tavo gerbiamas vyrelis nusišypsos, mus 


292 


paleis, ir visi sunkumai bus įveikti. Galbūt jis net paspaus 
mums rankas. 

— Tu teisi, Džono charakteris siaubingas, — niūriai su- 
tiko Kim. — Jis nužudė daug Žmonių, dėl to gali užmušti ir 
mus. Tai ką gi dabar daryti? 

Lija atsistojo ir priėjo prie galinės urvo sienos. Ja tekė- 
jo vanduo. 

“Veslis, — galvojo ji. — Ko jis dabar iš jos norėtų?" Ji 
prisiminė, kiek daug kartų Veslis jai priekaištavo, kad ji, savo 
senu įpročiu, kažkur bėga ir, užuot paprašiusi pagalbos, ban- 
do viską pasiekti pati. Taip ar kitaip, šį kartą ji nusprendė 
kreiptis pagalbos į Badą ir Kelą, bet kadangi jų arti nebuvo, 
vėl puolė pirmyn, nusitempdama su savimi Kim, turėdama viltį 
išgelbėti Džastiną ir savo rankomis sugauti žudiką. O dabar 
dėl savo išpuikimo ir įpročio pasitikėti, visad pasikliauti savi- 
mi, ji gali kartu su Kim žūti. 

— Ko dabar iš manęs norėtų Veslis? — sukuždėjo ji. 

— Kad mes jo sulauktume, — paaiškino Kim. — Jis no- 
rėjo, kad lauktum jo fermoje sugrįžtant iš Leksingtono, bet 
jeigu jau to nepadarei, man atrodo, geriausia — laukti urve. 
Mums, Lija, reikia pasilikti čia ir nerizikuoti. Prašau tavęs, 
sutik! 

— O jeigu... — Lija nutilo. — Mes turime vandens, bet 
neturime maisto, ir čia bus labai šalta. 

— Tikriausiai kapuose dar šalčiau, — pareiškė Kim. — 
Lija, kas nors turi rasti mano raštelį, o Džastinas atsigavęs 
galės papasakoti, kad Džonas žmogžudys. Kas nors ateis čia 
mūsų gelbėti. 

— Net jei ir liko gyvas, Džastinas galės kalbėti tiktai 
po kelių dienų. Mano nuomone, jo Žaizda labai pavojinga. 

Tuo metu į urvą įlėkė akmuo. 

— Damos, ar jūs šito ieškote? — juokdamasis paklausė 
Džonas. | 

Lija išvydo, kad prie akmens pririštas popieriaus lape- 
lis, ir drebančiomis rankomis jį atrišo. 

— Tai laiškas, kurį tu palikai? — paklausė ji, ir jos bal- 
se suskambo ašaros: 

— Vienas iš jų, — atsakė be ypatingo liūdesio Kim. 

— Vienas iš jų? — perklausė Lija. 

— Lija, tu net nežinai, koks mano vyras piktas Žmogus. 
Kada nors aš papasakosiu, ką jis darė su manim naktimis. Ir 
dar aš žinojau — tereikia tik kur nors nueiti su tavim, būtinai 
pateksi į bėdą. Jeigu jūs su Vesu einate nunešti žmonėms val- 
gyti, atliekate gerą darbą, tai jūsų vos nenušauna. Aš girdė- 
jau, kad jūsų vos nesudraskė šuo. Ir čia tu buvai kalta. Kaip 
stiklas pritraukia dulkes, taip tu prie savęs pritrauki nemalo- 
numus. 

— Kim, kiek tu palikai raštelių? — pakuždom paklausė 
Lija. 

— Tris. Vieną tiesiai po akių, vieną po nešvariomis lėkš- 
tėmis — aš žinau, kad Džonas nė už ką neprisilies prie nešva- 
rios lėkštės, o vieną miegamajame po pagalve. 

— Na aš šito nemačiau, — tarė Lija. — Kokiu būdu? 

Kim susigūžė. 

— Kaip tu jau sakei, aš moku veikti slaptai. Lija, man 
nederėtų tau to sakyti, nes tu moki gerai įtikinti, bet jeigu tu 
dabar išeisi iš urvo, aš neisiu su tavimi, būsiu čia tol, kolei 
man į pagalbą ateis gyvas Žmogus su tvirtais raumenimis ir, 
gerai būtų, kad su šautuvu. Jeigu tu ruošiesi bėgti, eik viena. 

Lija apžvelgė niūrų, šaltą ir ankštą urvą. 

— Žmonės gali pasirodyti po daug dienų. 

— Man geriau čia prakiurksoti savaitę, negu atvykti į 
Suitbrajerą keturiomis dienomis anksčiau, bet negyvai. 

— Aš irgi taip manau, — atsakė Lija, ir jos akys blyks- 
telėjo. 

— Tu gerai supratai mano žodžių prasmę? Lija, ar ilgai 
žmogus gali išgyventi be maisto? 

— Galbūt mums kaip tik ir teks tai sužinoti, — negar- 
siai-atsiliepė Lija. 

Išaušo, bet pagalbos vis nebuvo. Džonas Hemondas su- 
rado ant uolos kitoje gilios daubos pusėje tiesiai prieš urvą 
iškyšulį ir akiplotu šaudė į jį, tad abi moterys neatsikvėpė nė 
minutės. 

— Galbūt verta pabandyti... — kelissyk buvo beprade- 
danti Lija, bet Kim į ją svaidė tokius grėsmingus žvilgsnius, 
jog Lija nuščiūdavo. 

Atėjus nakčiai, jos visai neteko jėgų. Džonas ėmė šau- 
dyti vis dažniau, vieną kartą paleido kelis šūvius iš eilės, ir 
kulkos pataikė į išsikišimą prie įėjimo į urvą. 

— Jis nusprendė savo šaudymu mus išvaryti iš proto! — 
sušuko Lija. | 

— Ei! — staiga pasigirdo kažkieno balsas. — Padėkit 
man, kolei jisai užsitaisys šautuvą. 

Kim ir Lija susižvalgė ir puolė prie įėjimo į urvą. 

— Makai! — Lija puolė ant Žemės, ištiesdama jam ran- 
ką. Dviese jos sugebėjo įsitempti jį į vidų. 

Makas prisišliejo prie sienos. 

— Mano koja! Nieko ypatinga, bet smarkiai kraujuoja. 
Būčiau jums, damos, dėkingas, jeigu ką nors surastumėte jai 
perrišti. 

Draugės suplėšė savo apatinius sijonus, tuo pat metu 
apiberdamos jį klausimais. “Kaip jūs mus suradote?“, "Ar 
Džastinas pavojingai sužeisias?", “Kur Veslis?“, “Kaip mcs 
iš čia išlįsim?" 

— Ar jūs turite ką nors valgomo? — viltingai paklau- 
sė Kim. 

— Pakentėkite minutę, — atsiliepė Makas. — Pirmiau- 
sia apžiūrėsiu savo koją. Taip, aš taip ir maniau, kulka išėjo 
kiaurai. Nuo smūgio vos nenukritau nuo atbrailos. 

— Jums labai skauda? — paklausė Lija. 

— Truputėlį. Blogiausia, kad aš su ja vargu ar galėsiu 
toli nueiti. Laikykite. — Išsitraukęs iš krepšelio, pririšto prie 
diržo, jis ištiesė Kim džiovintos mėsos gabalą. — O dabar, 
damos, atsakau. Jus surasti buvo lengva, nes paskui save pa- 
likote tokį platų pėdsaką, kokio nė kirviu neiškirstum. Apie 

Džastiną aš nieko nežinau. Mes su Lina nuvažiavome į Sten- 
fordų fermą, ir ji surado jūsų laišką. Aš nusiunčiau Liną na- 
mo į Suitbrajerą pakelti aliarmą, tuo pačiu metu nusiunčiau 
žmones pas Veslį. Aš buvau visą dieną arti, bet, kad galėčiau 
prasibrauti pas jus, teko laukti, kol sutems. 

— Gal mano klausimas ir netaktiškas, bet kodėl jūs ne- 
užpuolėte Džono? — paklausė Lija. 

— Jis slepiasi kitoje daubos pusėje, nedideliame įlomy- 
je, uoloje. Norint tenai nusileisti ir dar taip, kad jis nepaste- 
bėtų, reikia virvės, 0 aš jos neturiu, bet svarbiausia, buvau 
kone įsitikinęs, kad jis šaudo į lokį. 

— Lokiai negyvena urvuose, — pareiškė, baugščiai ap- 
sidairiusi, Kim. 

Makas probėgom žvilgterėjo į ją. 

— Nemaniau, kad pakeliui į čia jis mane sužeis. Turbūt 
aš senstu. 

— Manau, mums reikia... — prakalbo Lija. 

— Neklausykit jos, — nutraukė Kim. — O ką, jūsų nuo- 
mone, mums reikia daryti? 

— Mes čia sėdėsim ir lauksim. Greitai pasirodys Vesas 
ir kiti žmonės. Tikiuosi, jiems užteks proto kaip reikiant pa- 


siruošti. Aš puoliau čionai, kai... Kas per velnias! — sumur- 
mėjo jis, nes Kim pasilenkė ir stipriai pabučiavo jį į lūpas. 

— Tiesiog aš dievinu vyrus. — Ji atsiduso. — Jie tokie 
išmintingi. 


— Aš norėčiau išgirsti visos šitos istorijos paaiškini- 
mą, — pareiškė Makas. — Labai norėčiau sužinoti, kodėl dvi 
kvailos moterys nuskuodė paskui tokį žudiką, kaip Šokėjas, 
tačiau, teisybę sakant, jau seniai išsiaiškinau, kad moteriški 
sutvėrimai sugeba įvaryti mane į pasiutimą. Tad, jeigu gali- 
ma, aš greičiau pašnekėčiau su Džonu Hemondu, negu su ju- 
mis abiem. Gulkitės užpakaly manęs ant žemės, susirieskite 
ir, kad ir kas beatsitiktų, nesijudinkit iš vietos. Ar abi mane 
supratote? 

— Aš supratau, — reikšmingai atsakė Kim. 

— Jeigu jūs kažką sugalvojot, aš norėčiau padėti, — iš 
visos širdies pasisiūlė Lija. 

— Visų mažiausiai man reikalinga... — tiktai ir suspėjo 
pasakyti Makas, nes jį nutraukė prislopintas Lijos šūktelėjimas. 

Kim griebė ją už rankos ir įsikibo į ją nagais. 

— Makai, Lija darys tai, ką jūs liepsite. Juk taip, Lija? 

— Aš tik norėjau paklausti, — teisinosi Lija. 

— Gulkitės! Nedelsiant! — Makas drebėjo iš įniršio, ir 
abi moterys pakluso. 

Prisispaudęs prie žemės, Makas prišliaužė prie išėjimo 
iš urvo. 

— Ei, Hemondai, ar tau ne gėda užpulti dvi silpnas mo- 
teris ir sužeistąjį? — suriko Makas į uolos, esančios už ragu- 
vos, pusę. — Nesiseka tau su mumis? 

Vietoj atsakymo į urvą įlėkė dvi kulkos. Sugriaudėjus 
aidui, Lija ir Kim užsidengė galvas rankomis. 

— Prastai šaudai, Hemondai, — suriko Makas. 

Keletą valandų Makas erzino Džoną tokiais šūkčioji- 
mais, o tasai šaudė į urvą. Lijos ausyse spengė, ir ji pastebė- 
jo, kad Mako balsas silpnėja. Nekreipdama dėmesio į Kim 
šauksmą, ji prišliaužė prie jo. 

— Jums skauda koją? — paklausė ji. — Kodėl jums ne- 
pailsėjus? 

— Aš noriu atitraukti Hemondo dėmesį, — sušvokštė 
Makas. — Pažvelkit į tą pusę. 

Iš pradžių Lija nieko nematė, bet susikaupusi ir įtem- 
pusi regėjimą, šviesiame uolos fone ji išvydo Žmogų. 

— Hemondai, tai tu nušovei Revisą? Sakė, jog buvai 
arti. O'jis sakė, kad Šokėjas — tai aš, — išrėkė Makas. 

— Kas ten? — sukuždėjo Lija. 

— Sprendžiant iš figūros, atrodo, Vesas, — atsakė 
Makas. 

— Džonai, tu lieji pagiežą dėl to, jog dvi moterys suži- 
nojo, kas tu toks? — garsiai suriko Lija. 

Makas delnu palietė jos gerklę. 

— Daugiau niekad nelįskit į priekį. O dabar grįžkit į 
kampą. 

Lija paklusniai nušliaužė ir atsigulė šalia Kim. 

— Aš mačiau Veslį, — sukuždėjo Lija. — Jis lynu lei- 
džiasi nuo uolos. Greitai viskas baigsis. 

— Vienaip ar kitaip, — atsakė Kim, įsikniaubusi veidu 
į sunertas rankas. — Manau, Vesliui nieko neatsitiks. 

Kelias minutes Lija negalėjo nė krustelėti iš siaubo. 
“Viešpatie, prašau tavęs! — meldėsi ji. — Tegul Vesliui nieko 
bloga neatsitinka. Dabar aš visada klausysiu ir niekad dau- 
giau nepateksiu į bėdą. Visada prašysiu pagalbos ir nesikišiu 
į svetimus reikalus". 

— Jeigu mes išsikapstysime iš čia gyvos, aš priversiu 
tave tą kartoti kiekvieną rytą, — šnibžtelėjo Kim. — Tikiu, 
kad ir Veslis man padės. 

Lija net nesuvokė, ką atsakė balsu. 

— Jeigu... — pradėjo ji. 

— Nutilkite abidvi, — įsakė Makas. — Jūs man trukdote. 

Dar minuię buvo girdėti šaudant, paskui nuaidėjo bai- 
sus krentančio Žmogaus riksmas. 

Lijai užėmė kvapą. 

— Kas ten? — paklausė dusdama Kim. — Ar ne Veslis? 

— Tiksliai negaliu pasakyti... — prašneko Makas. 

— Lija! — pasigirdo pats maloniausias jai balsas. — Tu 
gyva? 

— Taip, — sukuždėjo ji, neklausydama, kaip ją šaukia 
Kim, puolė bėgti ir atsitrenkė į Maką, kuris ėmė keltis nuo 
žemės. Ji kaip viesulas nulėkė uolos pakriauše Žemyn. 

Iš viršaus pasigirdo Mako balsas: 

— Stenfordai, tu greičiau ropškis aukštyn, nes pas tave 
bėga Žmona. Ir patikėk, ji taip mažai turi sveikos nuovokos, 
kad gali sumanyti leistis pas tave lynu. 

— Makalisterai, ji sveiko proto turi lygiai tiek kiek ir 
tavo Žmona, — suriko atsakydamas Veslis iš kitos griovos pu- 
sės. — Linet laiko ant kalno viršūnės lyną. 

— Linet, velniai tarė griebtų! — suriaumojo Makas. — 
Aš tave juk siunčiau pagalbos! 

Lija jau buvo pasiekusi vidurį pašlaitės, kai iš viršaus 
nučiuožė Veslis ir ją apkabino. 

— Nežinau, ar tave gerai prilupti ar užsiimti meile. Li- 
ja, tavęs tik per plauką nenušovė. Kodėl nepasilikai fermoje? 

— Ir gerai, kad nepasilikau, nes vėliau atėjo Džonas ir 
paėmė vieną iš Kimberlės raštelių, Džastinas jau buvo išbė- 
gęs, o Badas su Kelu man negalėjo padėti, nes jų nebuvo na- 
mie, ir... 

— Lija, nutilk, — įsakė Veslis ir pabučiavo ją į lūpas. 

— Klausau, sere, — paklusniai atsakė ji. 

das, ir kokį vaidmenį jį demaskuojant atlicka žavioji Lija Simons-Stenford... 

Džudi Devero 


Intriguojantys romanai apie dvynes Čandler 


LIEPSNOS DVYNĖ 


Bleir Čandler — Hiūston Čandler sesuo dvynė buvo 
visiška jos priešingybė. Hiūston prašymu, taip pat norėdama 
supykinti Lianderį — jos sužadėtinį, kuris erzino Bleir, ji 
sutinka vietoj sesers nueiti su juo į priėmimą pas guberna- 
torių. Lianderis nepastebi susikeitimo. Ko gero, jam net pa- 
tinka, kad jo sužadėtinė liovėsi elgtis “kaip ledi"... 


Ši knyga laukia skaitytojų. Ją rasite visuose Lietuvos 
knygynuose. 


LEDO DVYNĖ 


Romane rimtai ir juokaujant piešiama turtuolio Keino 
ir žavingosios Hiūston Čandler, pavadintos “Ledine Princese", 
keistokos santuokos bei nuotykingo povedybinio gyvenimo is- 
torija. Niekas negalėjo net pamanyti, jog šaltai protaujanti, 
rami, “tikra ledi" Hiūston iš tikrųjų atsiskleis kaip gaivalingų, 
nesuvaldomų jausmų moteris, stebinanti ir pribloškianti ki- 
tus netikėtais, kartais tiesiog stulbinančiais savo poelgiais. 


Šią knygą artimiausiu metu išleis leidykla TYRAI. 


Populiaraus amerikiečių rašytojo 
Roberto Džeimso Valerio 


knyga 


MADISONO 
APYGARDOS TILTAI 


Ši knyga tapo vienu iš populiariausių bestselerių ir 
išgarsino autorių visame pasaulyje. 


Robertas Kinseidas, kaip fotografas, apkeliavęs Azijos 
dykumas, tolimas upes ir senovinius miestus, nejaučia har- 
monijos su laiku, kuriame gyvena. Frančeska Džonson, 
fermerio Žmona, atvykusi iš Italijos, gyvena tarp Pietų Ajo- 
vos kalvų, giliai užslėpusi mergautines godas. Robertas Kin- 
seidas, važiuodamas per Ajovos vasaros karštį ir dulkes fo- 
tografuoti dengtų tiltų, įsuka į jos fermos kiemą pasiklausti 
kelio... 

Ir atsitinka taip, jog seni Madisono apygardos tiltai tarsi 
savotiška prizmė transformuoja įprastas emocijas į kažką reto 
ir šviesaus. 

Taip gimsta aistringa meilė, didingas ir gilus jausmas, 
amžiams suvienijęs du Žmones. 


Pagal šį romaną buvo sukurtas kino filmas, turėjęs 
didžiulį pasisekimą visame pasaulyje. 


Eugenija Marlit 


„„„Kartais atrodo, kad žavingosios rašytojos Barbaros 
Kartlend kūryba išplaukusi iš Eugenijos Marlit romanų... 
ANTROJI ZMONA, IMPERIJOS GRAFAITE GIZE- 
LA ir kitų. 


Jums pristatome paslaptingą ir intriguojančią, seniai 
Lietuvos skaitytojų laukiamą populiarios vokiečių rašytojos 
knygą 


ANTROJI ŽMONA 


Turtingas baronas, kelių dvarų savininkas, moterų 
numylėtinis, mirus Žmonai, veda merginą iš kilmingos, bet jau 
nusigyvenusios giminės. Jis neketina jos mylėti, jam reikalin- 
ga tik sūnaus ir jo seno, priekabaus dėdės globėja, kad pats 
baronas galėtų be rūpesčių keliauti po pasaulį ir mėgautis 
gyvenimu. Jo sūnus pamilsta pamotę. Išmintinga ir graži 
antroji Žmona sugeba pakeisti dvaro gyvenimą ir vyrą. 


Ši knyga jau nekantriai laukia skaitytojų knygynuose. 


Netrukus leidykla TYRAI išleis E. Marlit romaną 


IMPERIJOS GRAFAITE GIZELA 


Šiame romane E. Marlit aprašo bajorijos ir rūmų gyve- 
nimą, kupiną išorinio blizgesio bei slaptų intrigų. Grafaitė Gi- 
zela, nusivylusi rūmų rutina bei veidmainyste, ryžtasi 
peržengti luominį barjerą. 

Romanas pasižymi įdomia intriga, netikėtais įvykiais. 
Jame išaukštinamas grožis, tauri meilė. 


Ponsonas diu Ierailis 


Pjero Aleksio Ponsono diu Terailio romane “ Paryžiaus 
paslaptys“ vaizduojamas XIX amžiaus Paryžiaus aukš- 
tuomenės gyvenimas, kupinas avantiūrų, įvairių intrigų ir stul- 
binančių meilės nuotykių. Pirmoje knygoje skaitytojas susi- 
tiks su aristokratais, lėbautojais, kurie organizuoja “Špagos 
bičiulių draugiją“, turėdami tikslą plėšti ir grobti. Vedami pul- 
kininko Leono jie sieks savo tikslų, kausis dvikovose ir nu- 
galės. Daug dorų žmonių nukentės nuo jų kėslų. 

Romano siužetas nenusileidžia garsiosioms A. Diuma 
istorijoms, o gal jas ir pranoksta. 


PARYZŽIAUS PASLAPTYS 


(Pirmoji knyga) 


Šią knygą jau galima nusipirkti visuose Lietuvos knygy- 
nuose. 


Antroji knyga — DAMA SU JUODA PIRŠTINE ir 
trečioji knyga — FULMEN ROMANAS bus išleistos artimiau- 
siu metu. 


Džudi Devero: < 

Populiarios amerikiečių rašytojos Džudi Deve4 | 
trilogijos “Prie Džeimso upės“ romanas “Moteris | 
pelkynų“ skaitytoją nukels į beveik prieš poros šin 
mečių JAV (romano veiksmo pradžia — 1803 metai) 

Bepročio tėvo mušama ir persekiojama gaus' 
neturtingos šeimos mergaitė Lija Simons įsimyli au) 
tuomenės luomo atstovą, kur kas vyresnį už save jaunu 
Veslį Stenfordą. Kiek pažeminimo ir kančių, skausmo 
sielą deginančio nusivylimo tenka iškęsti išdidžiai, ka 
riai, darbščiai ir atkakliai Lijai! Šios meilės istorija ir : 
daro romano ašį, tačiau aplink ją sukasi ir daugybė k 
herojų... Kūrinio kulminacija išsirutulioja kone pačic 
pabaigoje, kai skaitytojas, prikaustytas vis augančios įta 
pos, spėlioja, kas tasai i paslaptingasis Šokėjas, taikias n: 
jakurių vilkstines užpuldinėjančių plėšikų gaujos vad 
1r kokį vaidmenį jį de naskuojant atlieka Žavioji "BJA 
mons-Stenford... | | 

